
Introducere la prima ediție 
în limba engleză 


după moarte într-un mod progresiv, în funcţie de capacitatea 
sa de a le asimila. De-a lungul scurtei sale șederi pe Pământ, 
omul este în general prea implicat în activităţile sale lumești pentru 
a percepe într-un mod conştient realitatea unui nivel de existență 
invizibil. Din aceasta cauză, educaţia sa spirituală a progresat într-o 
manieră foarte lentă, de la începuturile sale, secole de-a rândul. 
Revelaţii cu privire la lumea spirituală se regăsesc în scrierile 
tuturor marilor religii într-o anumită măsură. Totuși, aceste revelații 
sau instrucţiuni spirituale erau limitate ca anvergură şi uneori 
codificate cu grijă, în scurte citate alegorice. De exemplu, este 
interesant să observăm cum apar aceste revelații gradat în Vechiul 
Testament, începând cu ideea de paradis şi continuând cu referințe 
la îngeri sau mesageri spirituali, iar apoi la care de luptă şi la cai de 
foc, urmate de noţiunea de lume subterană sau iad, precum şi multe 
alte afirmaţii sugerând existenţa unei lumi transcendentale. În Noul 
Testament găsim în 
plus descrieri mai 
detaliate, cum ar 
fi starea lui Lazăr 
şi a omului bogat! 
după moartea lor, 
menţionarea de către 
lisus a „multelor 
lăcaşuri“ (loan 14:2), 
referirile la cei mari Y 


P) e-a lungul istoriei, omul a primit informații despre viața de 


1) Se referă la omul bogat din „Pilda omului bogat şi a săracului Lazăr“ care 
apare în Biblie - n. t. eng. 

şi cei mici din Împărăţia lui Dumnezeu, precum și la „legiunile de 
îngeri“ (Matei 26:53). Unele detalii există și în scrierile apostolilor, 
în special în Epistolele lui Pavel din Tars şi în Apocalipsa lui loan. 
Un pas şi mai important este făcut în Apocalipsă, prin descrierea 
unor scene profetice zugrăvind ceea ce pare a fi o lume reală, locuită 
de călăreţi, fiinţe angelice, un oraș cu 12 porţi şi „râul cel pur al 
apei vieţii“ (Apocalipsa, 22:1). În Apocalipsă mai sunt descrise şi 
procesele intrinseci ale judecății, laolaltă cu sublinierea importanţei 
faptelor noastre. 

După perioada Biblică, au fost înregistrate puţine descrieri ale 
vieţii de după moarte, acestea regăsindu-se uneori la distanțe de 
secole întregi. Cele mai cunoscute pot fi găsite în manuscrisele 
mahomedane, în viziunile sfintei Tereza şi ale lui Dante, precum şi 
în scrierile lui Emanuel Swedenborg, Johan Kaspar Lavater şi Joseph 
Smith. Secolele care au trecut au fost în aparenţă necesare pentru ca 
omenirea să poată cântări, analiza și digera vechile revelații. Totuși, la 
mijlocul secolului al XIX-lea, acest model s-a schimbat, iar procesul 
de informare a început să se accelereze. În lume, această schimbare 
a fost marcată în special de creşterea numărului de mediumi ce 
transmiteau nenumărate mesaje spirituale şi de sistematizarea 
Doctrinei Spiritiste de către Allan Kardec în Franţa. În secolul care a 
urmat, omul a avut la dispoziţie mai multă informaţie despre lumea 
de dincolo decât în toate celelalte secole puse la un loc. 

Comunicarea cu spiritele a generat şi încă generează agitație. A 
fost neînţeleasă şi folosită greşit, dar indiferent de reacția omului 
față de ea, se află aici cu un scop măreț și este recunoscută atât de 
Noul, cât şi de Vechiul Testament. Se înţelege de la sine că aceste 
comunicări, pentru a fi constructive, trebuie abordate cu o atitudine 
responsabilă și respectuoasă. 

Orașul Astral. este fără îndoială una dintre cele mai remarcabile 
scrieri care au contribuit la edificarea acestui nou curent. Este o 
dovadă în plus că o nouă eră a cunoaşterii transcendentale ni se 
deschide, iar epoca ocultării referințelor despre lumea de dincolo 
este la final. În plus, ne este prezentată o lume spirituală de o natură 
uluitor de realistă. Uneori, suntem surprinşi de aspectele cvasi- 
materiale ale coloniei din Oraşul Astral. Însă, după o analiză mai 
atentă, începem să observăm înţelepciunea legilor lui Dumnezeu, 
care îi oferă sufletului o adaptare gradată la viața lipsită de corpul 


2) Traducerea sintagmei „Nosso Lar“, în varianta englezească - n. t. 

fizic, grosier. S-a confirmat de 
multe ori prin mesaje demne de 
încredere că dublurile eterice ale 
lumii fizice reprezintă un fapt 
obişnuit pentru următorul nivel 
existenţial. Uneori, asemănările 
dintre cele două lumi sunt atât de 
derutante pentru cei abia plecaţi, 
încât sufletul confundă această 
lume cu Pământul, ignorând 
faptul că a murit şi că și-a pierdut 
corpul fizic. Având în vedere 
aceste aspecte, precum şi alte 
principii de tranziţie explicate 
în Orașul Astral, începem să _ 
acceptăm existența unei lumi - - 

de după moarte, care respectă 
legile Naturii, un tărâm guvernat și el de legile drepte ale cauzei şi 
efectului. Mediul descris de Andre Luiz în această carte aparţine 
unei lumi astrale superioare, unde sufletele se pregătesc pentru a 
trece către lumi mai elevate, mai imponderabile sau pentru a se 
reîncarna din nou în planul material. 

În acest moment, cititorul obişnuit ar putea să își pună întrebări 
despre relaţia lui André Luiz cu Francisco Cândido Xavier. În 
majoritatea scrierilor mediumice, sunt implicate cel puţin două 
ființe: mediumul şi entitatea care transmite. În cazul de faţă, 
mediumul este Xavier, iar spiritul este autorul Andre Luiz, acesta 
fiind pseudonimul ales de spirit pentru a-și ascunde fosta identitate 
de pe Pământ, din motive explicate în altă parte a cărţii. Singura 
informaţie disponibilă cu privire la identitatea acestui spirit este că 
a fost un doctor destul de cunoscut care a trăit la începutul acestui 
secol în Rio de Janeiro. Multiplele încercări de a-l identifica, motivate 
de curiozitatea umană, au avut drept rezultat pure speculaţii. Andre 
Luiz i-a transmis mediumului Xavier - mai ales prin dicteu automat 
- şi alte cărţi la fel de însemnate şi de revelatoare ca Orașul Astral, 
majoritatea fiind publicate de Federaţia Spiritistă Braziliană. Câteva 
dintre cărţile lui Andre Luiz şi multe dintre mesajele sale individuale 
au fost traduse în alte limbi. 

Francisco Cândido Xavier, sau Chico Xavier, după cum este 


cunoscut, este un medium admirat și iubit în toată Brazilia. Darurile 
Q 


sale spirituale 
uluitoare şi 
marele succes 
literar (aproape 
250 de cărți 
tipărite”; Xavier a 
donat drepturile 
de autor de la 
toate cărțile sale, 
care până în ziua 
de azi s-au vândut 
în aproape şase 
milioane de 
exemplare) nu au 
afectat bunătatea - 
şi umilința sa. La scurt timp după cel de- i patruzecilea an de ajutor 
spiritual și social din partea sa, Brazilia părea că începe să-şi dea seama 
de eforturile și devotamentul lui Chico. A fost numit cetăţean de onoare 
al orașului Uberaba, locul unde trăieşte acum. Acest gest oficial a fost 
apoi copiat de multe alte sate şi oraşe din întreaga ţară, fiecare dintre 
ele numindu-l cetățean de onoare. Aparițiile sale în faţa cercurilor de 
intelectuali pe canalele de televiziune braziliene, unele durând până 
la câteva ore, i-au adus respectul întregii naţiuni pentru inteligenţa cu 
care a răspuns, sub ghidare spirituală, întrebărilor controversate ce 
i-au fost adresate. 

Cu mare satisfacție prezentăm cititorului englez această carte 
de o importanţă deosebită. Suntem siguri că, după ce îi vor analiza 
conţinutul, cititorii noştri vor fi de acord cu noi că adevărul vechii 
zicale care spune că „nimeni nu s-a întors din morţi ca să povestească“ 
va fi serios pus la încercare de această carte. Totodată, pe parcursul 
cărții, vor fi puse într-o nouă lumină cuvintele Domnului nostru 
lisus Cristos care a spus: „În casa Tatălui Meu sunt multe locașuri“ 
(loan, 14:2). 


August, 1986 
S. J. Haddad 


3) Aceasta era valabil în momentul apariției acestei cărți. Până la moartea sa 
în iunie 2002, numărul cărților lui Chico Xavier ajunsese la 412, totalizând 
circa 50 de milioane de exemplare vândute. Veniturile din vânzarea acestor 
cărţi au fost integral donate pentru opere de caritate. Chico Xavier a fost 
nominalizat la Premiul Nobel pentru pace în anii 1981 şi 1982 - n. t. eng. 

UN PRIETEN NOU 


Pas 
| n general, în Prefaţa unei cărți ni se vorbeşte despre autor, 


elogiindu-se personalitatea şi virtuțile acestuia. Aici însă situația 
este diferită. Nu s-au găsit înregistrări ale existenţei unui medic 
având numele Andre Luiz. 

Adeseori, înţelegerea reală şi dragostea adevărată ne apar ascunse 
dincolo de mantia anonimatului. Astfel, pentru a putea fi absolviţi de 
un trecut negativ, în procesul reîncarnării unele nume vechi sunt şterse, 
fiind înlocuite de unele noi. În acest mod, tot trecutul este scufundat 
într-o temporară uitare - o binecuvântare a Compasiunii Divine. 

În același mod, o perdea a uitării a fost așternută asupra celui ce a 
fost André Luiz. Astfel, nu putem să vă prezentăm informaţii despre 
cel care a fost un medic şi scriitor pe acest pământ, dar în schimb vă 
vom face cunoştinţă cu un nou prieten și frate în eternitate. 

Pentru a-și transmite preţioasele impresii şi percepții prietenilor 
pământeni, a fost necesar ca el să depăşească toate convențiile, 
inclusiv folosirea propriului nume. A acţionat în acest fel pentru a 
evita rănirea ființelor dragi, încă prinse în ceața iluziei. A dat dovadă 
de aceeași generozitate ca un secerător care nu ofensează pe unul ce 
de-abia ară şi nu calcă în picioare câmpurile abia înverzite ale altuia. 

Suntem conştienţi că această carte nu este singura de acest gen. Alţi 
autori au descris deja care sunt condiţiile vieţii de dincolo de mormânt. 
Totuşi suntem bucuroşi să avem în cercul nostru spiritual o persoană 
care ne poate transmite din experienţa sa. El dăruieşte maximul de 
detalii posibile pentru a ne clarifica legile ce guvernează strădaniile 
acestor Spirite sârguincioase ale binelui din sferele care sunt invizibile 
ochiului uman, deşi sunt într-o legătură strânsă cu planeta noastră. 

Mulţi dintre cititori vor zâmbi cu siguranţă la citirea unor pasaje 
ale acestei povestiri. Totuşi, daţi-mi voie să vă reamintesc faptul că 

„neobişnuitul a generat întotdeauna surprize. Care pământean nu a 
zâmbit tolerant când a auzit prima dată despre aviaţie, electricitate 

sau radio, cu câteva decenii înainte de apariţia acestora? 

Surprinderea, perplexitatea şi îndoiala sunt des întâlnite în cazul 
învățăceilor care nu şi-au asimilat încă lecţiile. Acest lucru este firesc 
şi corect. Însă nu ne vom propune să criticăm punctul de vedere al 
semenilor noştri, chiar dacă nu suntem de aceeaşi părere. Fiecare 
cititor trebuie să analizeze personal ceea ce citeşte. 

Vom face referire în continuare la scopul esenţial al acestei lucrări. 
Numărul de adepţi ai Doctrinei Spiritiste este în creştere rapidă. 
Sute de oameni sunt interesaţi de metode şi experimente conexe cu 
aceasta. Totuşi, confruntat cu o mulțime de noutăţi, omul nu trebuie 
să îşi neglijeze cel mai important ţel - propria evoluţie spirituală. 

Nu este suficientă cercetarea fenomenelor, aderarea verbală la o 
doctrină, colectarea şi îmbunătățirea statisticilor, oferirea de îndemnuri 
celorlalți și obținerea acordului public, oricât ar fi acestea de lăudabile 
la nivelul planului fizic. Este esenţial să acumulăm cunoştinţe în ceea 
ce priveşte potenţialul nostru infinit şi să le folosim în slujba binelui. 

Omul nu este abandonat pe Pământ. El este un copil al lui Dumnezeu, 
care este implicat într-o activitate constructivă, fiind temporar îmbrăcat 
în carne. Este un elev în cadrul unei școli meritorii, în care trebuie să 
înveţe să crească spiritual, să se ridice la un nivel mai înalt. Efortul 
depus în ipostaza de om este şansa, unealta și manualul său. 

Interacțiunea omului cu invizibilul este un proces sacru, având 
scopul de a restabili creştinismul pur. Fie ca nimeni să nu își neglijeze 
îndatoririle acolo unde îi este locul în cadrul Planului Divin. 

Dragă cititorule, Andre Luiz a venit să ne spună că cea mai mare 
surpriză a morții trupeşti este aceea că ne pune faţă în faţă cu propria 
noastră conştiinţă, în cadrul căreia ne construim propriul nostru 
rai, rămânem în purgatoriu sau plonjăm în abisul infernal. El ne 
aminteşte că Pământul este școala noastră sacră, pe care nimeni nu o 
poate pângări fără a afla preţul pentru această teribilă greşeală. 

Păstraţi lecţiile sale în cartea sufletului vostru. Ele ne reamintesc că 
nu este suficient ca omul să se agaţe de existența sa umană. Este necesar 
să știm cum să folosim această existenţă într-un mod plin de respect. 
Pașii unui creştin, indiferent de apartenenţa sa religioasă, ar trebui să 
se îndrepte cu adevărat către Cristos. Având în vedere acest scop, avem 
mare nevoie de Spiritism şi Spiritualism, dar mai ales de Spiritualitate. 

Emmanuel (spiritul - ghid al lui F. C. Xavier), 
Pedro Leopoldo 
3 octombrie 1943 

UN MESAJ DE LA ANDRE LUIZ 


iața nu își încetează niciodată curgerea. Viaţa este un izvor 

nesecat, iar moartea este doar efectul obscur al iluziilor. 

Râul cel mare îşi parcurge cursul în întregime până să se 
reunească cu vastitatea mării. Aidoma, sufletul parcurge în egală 
măsură diferite drumuri şi trece prin diferite stadii, beneficiind 
din când în când de afluenții cunoașterii, care îi întăresc 
personalitatea şi îi perfecționează înzestrările înainte de a ajunge 
în Ocednul Eternei Înţelepciuni. 

Închiderea ochilor noştri pământeşti este un eveniment atât 
de simplu! 

Abandonarea corpului fizic nu rezolvă problemele 
fundamentale ale iluminării, la fel cum schimbarea hainelor nu 
are nimic de-a face cu profundele întrebări referitoare la viaţă şi 
la destin. 

O, poteci ale sufletului, misterioase căi ale inimii! Fiinţa 
trebuie să-şi parcurgă în întregime experienţele de viaţă înainte 
de a se confrunta cu suprema ecuaţie a Vieţii Eterne. Este esenţial 
pentru tine să trăieşti toate conflictele inerente existenţei şi să 
le aprofundezi pe parcursul îndelungatului proces al ascensiunii 
spirituale. 

Ce copilărie să îţi imaginezi că simpla „cădere a cortinei“ ar 
putea să rezolve problemele transcendentale referitoare la Infinit! 

O viaţă reprezintă un simplu act. 

Un corp - un veșmânt. 

Un secol - o zi. 

O îndatorire - o experienţă. 

Un succes - o achiziţie. 

O moarte - un suflu de revigorare. 

Câte vieţi, câte corpuri, câte secole, câte îndatoriri, câte succese, 
câte morţi ne mai sunt destinate? 

Şi, cu toate acestea, filozofii religioşi vorbesc despre decizii 
finale şi situaţii imuabile! 

Din păcate, peste tot întâlnim erudiţi care sunt niște analfabeți 
din punct de vedere spiritual! 

Intrarea în Şcoala Evangheliei se obţine cu multă trudă și, în 
plus, admiterea aproape întotdeauna are loc într-o modalitate 
inedită - sufletul se află singur faţă în faţă cu Domnul nostru lisus 
Cristos, zbătându-se să răzbată printre dificultăţile vieţii, învățând 
lecţii într-o sală de clasă invizibilă şi participând la conferinţe lungi 
de cuvinte nerostite. 

Prin urmare, este lungă, foarte lungă călătoria noastră 
anevoioasă. Aici, eforturile noastre umile vă pot oferi doar o 
privire fugară asupra acestui adevăr fundamental. 

Vă vorbesc ca un prieten anonim, cu acest anonimat izvorând 
dintr-o iubire frățească. Marea majoritate a oamenilor sunt precum 
un vas fragil care încă nu poate cuprinde întregul Adevăr. Prin 
urmare, ne limităm aici la a transmite numai profunda experienţă 
în sine, cu: valorile sale colective. Nu vom tulbura pe nimeni cu 
ideea Eternităţii. Fie ca mai întâi vasele să se întărească. Așadar, 
dedicăm această scurtă dare de seamă spiritelor înflăcărate ale 
jr să noştri care se străduiesc să ascensioneze spiritual şi care 

Sa i înţeleg, laolaltă cu noi, că 
„vântul suflă unde voieşte“. 
(Ioan, 3:8) 

Şi acum, prietene, fie 
ca mulțumirile mele să 
se imprime pe această 
hârtie şi astfel să se ridice 
şi să se contopească într-o 
tăcere profundă, plină de 
înţelegere şi de recunoştinţă. 
Atracția, aprecierea, iubirea 
şi bucuria sălăşluiesc în 
suflet. Fiţi siguri că în 
profunzimile ființei mele 
simt toate acestea față de 
voi. 

Fie ca Dumnezeu să ne 
binecuvânteze! 

Andre Luiz 


== ÎN ZONELE e ti E 


veam impresia că am pierdut noţiunea timpului şi a 

spaţiului. 

Eram convins că nu mai făceam parte din lumea celor vii 
şi totuși am continuat să trag în piept foarte mult aer. 

De când devenisem eu marioneta unor forţe irezistibile? 
N-aş fi putut spune. Mă simţeam ca un prizonier închis în 
cuşca întunecată a groazei. Cu viaţa atârnându-mi de un fir de 
păr şi inima bătându-mi incontrolabil, pradă unei frici teribile, 
am urlat de multe ori ca un nebun. Am implorat milă și am 
protestat împotriva sentimentului amar de deznădejde ce pusese 
stăpânire pe sufletul meu. Însă plânsetele mele se spărgeau în 
tăcere sau primeau drept răspuns lamentări ale altor voci, chiar 
mai tânguitoare decât a mea. În alte momente, râsete stridente și 
sinistre străbăteau tăcerea, ca şi cum nişte ființe necunoscute ar fi 
fost foarte aproape de mine, care eram un prizonier al nebuniei. 
Forme diabolice, feţe groaznice, înfăţişări monstruoase treceau pe 
lângă mine din când în când, amplificându-mi starea de panică. 
Peisajul, atunci când nu era întuneric beznă, era inundat de o 
lumină sinistră, ca și cum ar fi fost învăluit într-o ceaţă densă, 
încălzită de razele soarelui. 

În acest fel am continuat acea stranie călătorie. Cu ce scop? 
Cine putea spune? Ştiam doar că alergam încontinuu. Frica mă 
conducea orbește... Unde erau casa, soţia şi copiii mei? Pierdusem 
orice simţ al direcţiei. Frica de necunoscut şi groaza de întuneric 
îmi anulaseră capacitatea de a raţiona chiar din momentul în care 
m-am eliberat de corpul fizic din mormânt. 

Starea de conştiență mă chinuia. Aş fi preferat absenţa totală a 
- raţiunii sau non-existența. Un noian de lacrimi îmi şiroia pe obraji 
şi doar rareori eram binecuvântat cu câteva momente de somn. 

Odihna mea era adeseori curmată de ființe monstruoase care mă 
trezeau şi mă batjocoreau, fiind obligat să fug în continuare. 

Am înţeles în cele din urmă că eram într-un un alt plan al 
vieţii, provenit din emanaţii ale Pământului. Însă era prea târziu. 
Angoasa imi cuprinsese mintea şi, când am început să fac planuri 
de acțiune, apăreau numeroase incidente care mă atrăgeau pe 
cărările înșelătoare ale gândurilor. Niciodată nu mi se păruse atât 
de important să îmi pun întrebări cu privire la religie ca acum. 
Principiile pur politice, filozofice şi ştiinţifice mi se păreau acum 
de o importanţă secundară pentru viața umană. Deşi acestea erau 
achiziţii valoroase pe Pământ, trebuia să recunosc că omenirea nu 
era alcătuită din generaţii trecătoare, ci din suflete nemuritoare 
ce se află în ascensiune către o destinaţie glorioasă. Începeam să 
conștientizez existenţa unei prezenţe ce este deasupra a tot ceea 
ce este material sau intelectual: Credinţa - o manifestare divină 
la om. Totuşi, o asemenea analiză a fost cam târzie. E adevărat 
că aveam o oarecare cunoaştere a Vechiului Testament şi adesea 
citisem din Evanghelii. Dar trebuie să recunosc că nu am cercetat 
niciodată scrierile sacre cu lumina inimii mele. Acceptasem 
interpretări ale unor scriitori care nu erau deschiși spre a simţi 
şi conştientiza Adevărul și uneori chiar erau în dezacord cu 
adevărurile fundamentale. Cu alte ocazii, îmi însuşisem un 
punct de vedere ecleziastic, intrând de bunăvoie într-un cerc de 
contradicții. 

Ce-i drept, nu am considerat niciodată că aş fi fost un criminal 
pe parcursul vieţii mele, deşi filozofia de a trăi pentru prezentul 
imediat mă absorbise în totalitate. Viaţa mea pământească, acum 
transformată în așa-zisa moarte, nu a fost cu nimic diferită de 
viața pe care o duc mulți alți oameni. 

Născut din nişte părinţi poate prea generoşi, am absolvit 
Universitatea fără prea mult efort şi am experimentat şi eu 
împrăștierea şi viciile tineretului din acea vreme. După un 
timp, când m-am căsătorit şi mi-am întemeiat o familie, am fost 
binecuvântat cu copii, am obținut o poziţie stabilă, fiind scutit de 
orice griji financiare. Totuşi, autoevaluându-mă, simţeam într- 
un mod profund că pierdusem timpul şi că acum aud mustrările 
tăcute ale conştiinţei mele. Trăisem pe Pământ, beneficiind de 
roadele plăcute ale vieţii, şi totuşi niciodată nu am făcut ceva 
pentru ca să mai plătesc din greaua datorie pe care o aveam. 

Am ignorat total generozitatea şi sacrificiile părinţilor mei, la 
fel ca şi pe cele ale soţiei şi ale copiilor mei. Într-un mod egoist, 
mi-am păstrat familia doar pentru mine. Primisem un cămin 
fericit, dar îmi închisesem uşile față de cei ce aveau nevoie 
de ajutorul meu. M-am delectat cu bucuriile din cercul meu 
familial, dar niciodată nu am împărtăşit acest dar preţios cu 
mai marea mea familie umană. Neglijasem să realizez chiar și 
cele mai elementare îndatoriri ce ţin de solidaritatea fraternă. 

Acum, că viața mea se terminase, realizam că fusesem ca 
o plantă de seră, incapabilă să reziste condiţiilor realităţilor 
eterne. Nu cultivasem semințele divine pe care Tatăl Ceresc 
le însămânţțase în sufletul meu. Acestea au fost sufocate de 
ierburile dorinţei mele nesfârșite de confort şi distracție. Nu 
mi-am însuşit lecţiile pentru această nouă viaţă. În consecinţă, 
era corect să o încep ca un olog, aruncat în râul eternității 
infinite, incapabil să înot, sau ca un cerșetor mizerabil ce se 
află la capătul puterilor sale, rătăcind în mijlocul unui deşert 
bântuit de furtuni. 

O, dragi prieteni de pe Pământ! Cât de mulţi dintre voi 
puteţi încă să evitați drumul amar al suferinței prin cultivarea 
domeniilor interioare ale inimii voastre. Aprindeţi-vă lumina 
interioară înainte de trecerea pragului în lumea umbrelor! Căutaţi 
Adevărul, ca nu cumva Adevărul să vă găsească nepregătiţi! 
Munciţi şi trudiţi acum, pentru ca nu cumva să plângeţi 
după aceea! 


A g A 


inucigaş nenorocit! Ticălos infam! Auzeam insulte din toate 

părțile. Dar de unde veneau acestea? În unele momente îi mai şi 

întrezăream, apărând şi dispărând în întuneric. În starea aceea 
de disperare, adunându-mi toată forța rămasă, mă repezeam la ei. Mă 
luptam în van cu aerul, în acea furie pe care o simţeam. Auzeam râsete, 
pe măsură ce acele fiinţe dispăreau din nou în umbră. 

Cui aș fi putut să îi cer ajutor? Eram chinuit de foame şi vlăguit 
de sete. Necesităţile existenţei mele fizice pe Pământ erau aceleași şi 
aici: barba continua să îmi crească, pe îmbrăcămintea mea se vedeau 
urmele luptelor pe care le purtasem. Totuşi, cea mai dureroasă parte din 
sentința mea nu era jalnicul abandon în care mă găseam, ci atacurile 
neîncetate ale forțelor rele ce mă înconjurau în întuneric. Eram 
demoralizat şi total incapabil să îmi evaluez situația, să-i determin 
cauzele şi să stabilesc noi direcţii ale gândurilor. Acele voci acuzatoare 
mă tulburau mai mult decât mi-aş fi putut imagina. 

„Ce cauţi, nebun nenorocit? Încotro mergi, sinucigaș mizerabil?“ 
Astfel de acuzaţii ce se repetau neîncetat îmi aruncau mintea într-o 
stare de confuzie absolută. Oi fi eu mizerabil, dar sinucigaş de unde? 
Niciodată! Acele acuzaţii erau nedrepte, din câte îmi dădeam seama. 
Mi-am părăsit corpul fără să vreau, după o luptă disperată cu moartea. 
Încă mai auzeam ultimul diagnostic medical din spital. Îmi aminteam 
clar grija deosebită a personalului medical şi dureroasele momente 
ale îmbrăcării din timpul acelor grele zile ce au urmat operaţiei mele 
intestinale. Amintirea scenelor finale ale zilelor mele pământeşti era 
atât de vie, încât puteam să simt chiar şi atingerea termometrului, 
precum și dezagreabila împunsătură a acului hipodermic. În cele din 
urmă, ultima amintire dinaintea marii mele adormiri: soția mea, încă 
tânără, și cei trei copii ai mei privindu-mă cu teamă la gândul unei 
separări eterne. A urmat apoi trezirea mea în împrejurări jalnice şi 
deprimante, într-un zbor de coşmar interminabil. 

De ce eram acuzat de sinucidere, când am fost obligat să renunţ la 
speranţă, la familie şi la tot ce iubeam? 

Până şi cel mai puternic om ar fi ajuns la capătul puterilor sale de 
rezistență emoţională. Aceasta mi se petrecuse şi mie. Deşi ferm şi 
de neclintit la început, am început mai apoi gradat să mă prăbușesc 
în lungi perioade de depresie şi, în ignoranţa mea totală vizavi de 
soarta ce mă aştepta, tăria mea de caracter obişnuită a cedat în fața 
deznădejdii. Din ce în ce mai frecvent lacrimile îmi inundau ochii, 
reprimate de mult timp în inima mea cea grea. 

La cine puteam apela? Nu puteam face nimic să-mi modific situaţia 
prezentă, cu toate cunoştinţele sofisticate pe care le adusesem cu mine 
din lumea din care veneam. În fața Infinitului, cunoașterea mea era ca o 
bulă de săpun minusculă, suflată de colo-colo de vânturile transformării. 
Cu siguranţă, nu îmi pierdusem minţile! Nu mă simţeam diferit. Îmi 
simţeam conștiința trează şi simţeam că în esenţă eram același om, 
cu aceleaşi sentimente şi aceleaşi cunoştinţe ca înainte. Nevoile mele 
fiziologice erau aceleași. Eram cuprins de o foame ce îmi rodea fiecare 
bucăţică a trupului; cu toate acestea, în starea de slăbiciune mereu 
crescândă, nu am atins niciodată punctul epuizării complete. Din când 
în când dădeam de ierburi sălbatice care creşteau în ape mlăștinoase. 

Devoram frunze necunoscute şi beam cu nesaţ apa pe care o 
găseam. Mă puteam opri doar pentru câteva secunde, deoarece acele 
forţe irezistibile mă agasau încontinuu. De multe ori am gustat noroiul 
de pe marginea drumului, amintindu-mi cu lacrimi de foc de pâinea 
pe care o aveam zilnic în trecut. Eram obligat să mă ascund adeseori 
de turme uriaşe de ființe monstruoase care tropăiau pe lângă mine ca 
nişte bestii nesătule. Erau niște privelişti care îţi înghețau sângele în 
vine! Când disperarea aproape că îşi atinsese apogeul, a început să- 
mi înflorească în minte ideea 
că trebuie să existe undeva un 
Creator al Vieţii. Acest gând 
era liniștitor pentru mine. Eu, 
care câtă vreme fusesem în 
lume detestasem toate crezurile 
religioase, simțeam acum 
nevoia  consolării spirituale. 
Ca medic ce se mândrea cu 
principiile sale ultramoderne Ļ 
şi sceptice, atât de în vogă pe BY 
vremea mea, acum trebuia să Ų 


recunosc că sunt un ratat desăvârșit. Îmi dispăruse importanţa de 
sine care înainte îmi părea atât de reală. Mi-am dat seama că era 
necesar să îmi modific atitudinea mentală. 

Când în cele din urmă am ajuns la capătul puterilor şi zăceam 
neajutorat în nămol, incapabil să mă ridic, l-am implorat pe 
Creatorul a tot ceea ce există să se îndure de mine şi să îmi vină în 
ajutor, în situaţia disperată în care mă aflam. 

Cât a durat oare această implorare? Câte ore am petrecut 
rugându-mă ca un copil speriat? 

Era imposibil de spus. Tot ce ştiu e că râuri de lacrimi îmi şiroiau 
pe obraji şi întreaga-mi ființă părea să se fi amalgamat într-o rugă 
chinuitoare. Fusesem cu totul abandonat? Nu eram și eu un copil 
al lui Dumnezeu, deşi, prins în vâltoarea vanităților pământești, nu 
mă gândisem deloc la lucrarea Sa divină? Ştiam că Tatăl Etern mă va 
ierta cu siguranţă. Grija Lui iubitoare nu înglobează oare și păsările 
văzduhului şi florile câmpului? 

Ah!Omultrebuie să sufere mult pentrua putea înţelege misterioasa 
frumuseţe a rugăciunii. Trebuie să cunoască remuşcarea, umilirea şi 
mizeria deplină pentru a aprecia în totalitate gustul dulce şi sublim 
al Speranţei! Acela a fost momentul în care densa ceaţă din jur s-a 
limpezit și cineva a venit spre mine. Un trimis din Rai. Era un om 
în vârstă ce s-a aplecat deasupra mea şi s-a uitat atent la fața mea cu 
ochii săi mari şi curaţi. Cu un zâmbet binevoitor mi-a spus: 

- Curaj, fiule! Domnul Dumnezeu nu te-a uitat! 

Lacrimi sincere păreau că îmi inundă sufletul. Am încercat să- 
mi exprim uşurarea plină de recunoştinţă, să-i mulțumesc pentru 
consolarea pe care mi-o adusese, dar nu am avut putere decât să îl întreb: 

- Cine eşti, mesager generos al lui Dumnezeu? 

Binefăcătorul meu neaşteptat a zâmbit cu blândeţe şi mi-a răspuns: 

- Numele meu e Clarence. Sunt doar un frate. 

Observând cât sunt de obosit, a adăugat: 

- Trebuie să rămâi tăcut și liniştit. Trebuie să te odihnești pentru 
a-ți recăpăta forţele. 

Apoi a chemat două persoane care aşteptau cu atenție şi le-a spus: 

- Haideţi, să-i acordăm primul ajutor prietenului nostru! 

Au întins pe sol o pânză albă şi, folosind-o ca targă de urgenţă, 
s-au pregătit să mă transporte. M-au ridicat cu blândețe. 

Apoi Clarence le-a spus asistenţilor săi: 

— Haideţi, să pornim fără întârziere! Trebuie să ajungem în Orașul 
Astral cât mai repede cu putință. 

TIVĂ 


e măsură ce avansam, vedeam de pe targă împrejurimile 
plăcute care se dezvăluiau încet înaintea ochilor mei. Clarence, 
sprijinindu-se într-un toiag făcut dintr-un gen de substanţă 
minoasă, s-a oprit în faţa unei porţi grele, încastrate într-un zid 
imens, acoperit de o liană înflorită. A atins un anumit loc de pe zid, 
poarta s-a deschis larg, iar noi am intrat în liniște. 

O strălucire caldă învăluia totul în acel loc. Jocul grațios al luminilor 
din depărtare îmi amintea de un frumos apus de soare primăvăratic. Pe 
măsură ce înaintam, vedeam clădiri fermecătoare şi grădini frumoase. 
La un simplu semn al lui Clarence, targa mea a fost pusă jos şi am văzut 
că în fața noastră se afla intrarea unei clădiri albe, similare cu un spital 
pământesc. Doi tineri în tunică albă au venit în fugă, au luat targa 
mea, m-au pus într-un pat de urgenţă şi m-au dus înăuntru. Înainte 
de a pleca, l-am auzit pe Clarence spunând: „Duceţi-l la pavilionul 
din stânga! Sunt așteptat altundeva acum, dar voi reveni să îl văd 
dimineaţă.“ Cu un zâmbet de recunoștință, mi-am luat la revedere 
de la acel bătrân generos, în timp ce eram transportat către o cameră 
mare şi plăcută, bogat mobilată, şi 
aşezat pe un pat confortabil. 

Inima mea era plină de 
recunoștință faţă de amabilii mei 
îngrijitori. Am încercat să vorbesc cu 
ei, însă am reușit să-i întreb doar atât: 

- Prieteni, spuneți-mi, vă rog, ce 
lume e aceasta în care mă aflu? Din 
ce stea emană această strălucitoare 
lumină fortifiantă? 

Unul din ei a pus tandru mâna pe 
fruntea mea, ca şi cum aş fi fost un 
vechi prieten, şi mi-a explicat: 

- Suntem în sferele spirituale din apropierea Pământului, iar 
soarele care strălucește deasupra noastră în acest moment e acelaşi 
soare care te-a încălzit pe Pământ. Cu toate acestea, percepţia noastră 
vizuală este mult mai pătrunzătoare aici. Putem vedea că steaua pe 
care Dumnezeu a aprins-o pentru a ne ghida activităţile este mult mai 
frumoasă decât ne dăm noi seama pe Pământ. Soarele nostru este un 
izvor divin de viaţă, a cărei sursă de lumină e Creatorul a Tot. 

Am resimţit un profund sentiment de venerație şi sacralitate în 
timp ce contemplam lumina delicată revărsându-se prin fereastră. 

Mi-am dat seama că pe Pământ nu privisem niciodată către Soare 
şi nu îmi îndreptasem gândurile către Cel care, în Compasiunea Sa 
infinită, ni l-a dăruit pentru a ne lumina calea. Eram ca un orb care, 
după o lungă viaţă în întuneric, este binecuvântat cu capacitatea de a 
vedea splendoarea naturii. 

Chiar atunci mi-au adus nişte supă şi un pahar cu apă rece, 
revigorantă. Apa părea infuzată cu un fluid divin‘, deoarece chiar 
şi o cantitate mică producea rapid un efect revitalizant. Mâncarea, 
care simultan producea un efect liniştitor de hrănire, dar era și un 
medicament extraordinar, m-a revitalizat dincolo de aşteptări; 
întreaga mea fiinţă era pătrunsă de energii noi, iar în profunzimile 
sufletului meu erau răscolite emoţii profunde. Mâncam, neştiind ce 
urma să trăiesc de acum înainte. 

Abia terminasem, când am perceput o muzică paradiziacă - uşoare 
valuri de sunet ce se ridicau către sfere superioare — plutind în camera 
mea. Acea melodie minunată îmi mergea drept în inimă. Am privit 
spre îngrijitorul meu, în căutarea unui răspuns, și acesta mi-a spus: 

- Aceasta e slujba de seară din Orașul Astral. Fiecare departament 
al acestei colonii de deservire, dedicată lui Cristos, se aliniază la 
rugăciunile din Palatul Guvernului. Rămâi aici liniştit! Mă voi 
întoarce de îndată ce slujba va fi luat sfârşit. 

În timp ce se pregătea să plece, m-a cuprins neliniștea. 

- Aş putea să vin cu tine? l-am rugat. 

- Eşti încă slăbit, mi-a explicat el, dar dacă simți că ai putea... 

Muzica aceea mă umpluse de energii proaspete, dar cu toate astea 
abia am reuşit să mă ridic din pat. Cu ajutorul îngrijitorului meu şi 
cu pași şovăitori, am ajuns la încăperea enormă în care erau adunaţi 
mulţi oameni ce se rugau într-o stare de adâncă şi tăcută concentrare. 


4) În terminologia spiritistă, fluidul şi fluidele desemnează o substanță 
de natură magnetică, ce poate fi manipulată atât de către entităţile din 
planurile subtile, cât şi de către oamenii de pe Pământ. 

Delicatele ghirlande de flori ce atârnau dintr-o cupolă intens 
strălucitoare păreau să formeze simbolul unei spiritualități superioare. 
Abia îmi puteam stăpâni copleșitoarea surprindere. Nimeni nu părea 
să-mi observe prezenţa - toți păreau să aştepte ceva. Trebuia să fac 
eforturi să stăpânesc toate întrebările ce mi se formau în minte. Am 
observat repede în fundal o lumină foarte intensă reflectată pe un 
ecran imens. Un moment mai târziu, printr-un anumit procedeu 
avansat de televiziune, a apărut pe ecran un templu minunat. În el 
se vedea un bătrân venerabil, îmbrăcat în alb, aflat în rugăciune. În 
jurul capului său avea o aureolă luminoasă. Ceva mai jos de el se aflau 
şaptezeci şi două de fiinţe ce se rugau împreună cu el în tăcere. Am 
fost surprins să constat că printre ei se afla şi Clarence. 

Eram incapabil să îmi înfrânez curiozitatea. L-am tras de braţ pe 
îngrijitorul meu, și el mi-a răspuns şoptind atât de încet de parcă era 
murmurul al unei brize ușoare: 

- Nu mai vorbi. Toţi locuitorii și toate instituţiile din Orașul Astral 
se roagă împreună cu Guvernatorul, printr-o proiecţie de sunet şi 
lumină la distanţă. Hai să lăudăm Inima invizibilă a Raiului. 

Abia a terminat de vorbit, că cele șaptezeci şi două de fiinţe au început 
să cânte un imn deosebit de frumos. Pe măsură ce îl priveam pe Clarence, 
observam cum chipul său emana o strălucire intensă. Vocile celeste 
intonau cadențe melodioase, într-un imn superb de recunoştinţă. În 
atmosferă pluteau vibrații misterioase de pace şi bucurie, şi pe măsură 
ce notele argintii se estompau, o superbă inimă albastră cu raze aurii 
a apărut deasupra noastră, la aceeași înălțime. A început să se audă o 
muzică lină, părând să provină din sfere îndepărtate, şi dintr-o dată s-a 
revărsat asupra noastră un şuvoi de flori albastre. 

Deși le puteam vedea cu uşurinţă, nu puteam să prind acele flori 
micuţe în mâini. În momentul când ne atingeau frunțile, acestea se 
topeau. Când am atins petalele lor fluidice, am simţit un val extraordinar 
de energie, ca și cum un balsam liniştitor ar fi fost aplicat pe inima mea. 

La terminarea slujbei, m-am întors în cameră cu ajutorul delicat 
al asistentului meu. Parcă nu mai eram pacientul suferind de acum 
câteva ore. Prima rugăciune colectivă la care participasem în Oraşul 
Astral operase transformări radicale în ființa mea. O pace neașteptată 
mi-a umplut sufletul, pentru prima oară după mulți ani de suferinţă, 
şi inima mea, care fusese goală atât de mult timp, era acum din nou 
plină de speranţă. 


5) Notă a autorului spiritual: o imagine simbolică creată de vibraţiile 
mentale ale coloniei. 

= DOCTORUL DE a Su 


-am trezit ziua următoare după un somn profund, 
regenerant. O lumină mângâietoare îmi intra pe fereastră, 
făcând ca tot ce era în cameră să radieze şi în acelaşi timp 
umplându-mi inima de speranţă. Mă simţeam un om nou, plin de 
energie proaspătă şi bucurie de viaţă. Un singur lucru îmi umbrea 
sufletul: dorul de casă şi de familia care era atât de departe de mine. 

Nenumărate întrebări îmi treceau prin minte, însă sentimentul 
de uşurare pe care îl aveam era atât de intens, încât mi-a calmat 
mintea şi a făcut să nu mă mai gândesc la ele. Doream să mă ridic din 
pat şi să mă bucur de frumuseţea împrejurimilor, dar nu puteam. 
Mi-am dat seama că fără susținerea magnetică a îngrijitorului meu, 
nu aș fi în stare să mă ridic din pat. 

Abia îmi revizuisem experienţele, când s-a deschis ușa şi a intrat 
Clarence împreună cu un necunoscut cu o față prietenoasă. M-au 
întâmpinat cu cordialitate şi urări de pace. Cel care mă salvase 
din Zonele Inferioare: a întrebat care este starea mea generală de 
sănătate şi îngrijitorul meu a venit prompt să-i dea informații. 

Clarence a zâmbit şi mi-a făcut cunoştinţă cu însoțitorul său, 
fratele Henry de Luna, din personalul medical al coloniei spirituale. 
Fratele Henry era îmbrăcat în alb, iar faţa sa radia bunăvoință. M-a 
examinat în mare şi apoi, zâmbind, a spus: 

- E regretabil că ai ajuns aici prin sinucidere. 

Clarence și-a păstrat calmul, dar eu m-am revoltat interior. 
Sinucidere? Mi-am amintit de acuzaţiile acelor fiinţe perverse din 
Zonele Inferioare. Deşi le eram recunoscător binefăcătorilor mei, 
nu puteam accepta această acuzaţie. 

- Cred că vă înşelaţi, am spus supărat, plecarea mea din lume are alte 
cauze. M-am luptat peste patruzeci de zile încercând să înving moartea. 


6) Zonele Întunecate sunt regiuni tenebroase unde ajung după moarte sufletele 
extrem de egoiste sau cele cu o conştiinţă foarte încărcată de vină. - n. t. eng. 

Am trecut prin două operații grave datorită unei ocluzii intestinale. 

- Aşa este, a continuat doctorul, calm și complet netulburat, dar 
această ocluzie a fost rezultatul unor cauze foarte grave. Poate că nu 
te-ai gândit încă suficient la aceasta. Trupul spiritual prezintă în el 
o istorie completă a acţiunilor comise pe Pământ. 

Aplecându-se peste mine, a continuat, arătând spre diverse părți 
ale corpului meu. 

- Hai să aruncăm o privire în zona intestinală! Ocluzia s-a datorat 
unor elemente canceroase care, la rândul lor, au apărut din cauza 
unor indiscreţii de-ale tale, prin care ai contractat sifilis. Boala ar 
fi putut să nu aibă caracteristici atât de grave dacă atitudinile tale 
mentale ar fi avut ca bază fermă principiul moderaţiei şi al iubirii 
frățeşti. În schimb, tu ai ales un stil de viață întunecat și tensionat, 
ce a atras vibrații distructive din partea celor din jurul tău. Nu ţi-ai 
imaginat niciodată că furia atrage forțe negative, nu-i aşa? Lipsa ta 
de autocontrol şi de grijă în interacţiunea cu ceilalți, pe care i-ai 
rănit atât de des fără să te gândeşti, au făcut ca tu să cazi pradă 
influenţei unor fiinţe morbide şi inferioare. Aceste împrejurări ți- 
au agravat foarte mult starea fizică. 

După o pauză lungă în care a continuat să mă examineze atent, 
a continuat: 

- Prietene, ai observat că ficatul ţi-a fost afectat de acţiunile 
tale? Că rinichii tăi au fost de asemenea maltrataţi în nesăbuita ta 
nepăsare față de darul divin al existenţei fizice? 

Am simţit o dezamăgire profundă, dar medicul, părând că nu 
îmi observă suferinţa, a continuat să îmi explice: 

- Organele corpului fizic posedă rezerve nelimitate, în acord cu 
planul Domnului Dumnezeu. Tu, prietene, ai pierdut multe ocazii 
excelente şi ai irosit preţioasa binecuvântare a existenţei fizice. 
Misiunea pe termen lung ce ţi-a fost încredinţată de cei cu realizări 
spirituale mai înalte a fost redusă la tentative realizate cu jumătate 
de inimă pe care niciodată nu le-ai dus la bun sfârșit. Întregul tău 
sistem digestiv a fost distrus ca rezultat direct al „inofensivelor“ tale 
excese de mâncare şi băutură, iar energia ta vitală a fost devorată de 
sifilisul pe care l-ai contractat prin alt fel de excese. După cum se 
vede, diagnosticul este incontestabil. 

M-am gândit la dificultățile vieţii omeneşti şi am meditat la 
multiplele ocazii pe care le-am pierdut. În viața mea de pe Pământ 
avusesem multe măşti, adaptându-le în funcție de situaţia în care 
mă găseam. Niciodată nu mi-am imaginat că mi se va cere socoteală 
pentru acele episoade de viață aparent fără însemnătate. La vremea 

aceea concepeam greşeala umană 
ca fiind în concordanţă cu legile | 
omeneşti — tot ce nu era interzis de 
acele legi era natural şi acceptabil. 
Cu toate acestea, aici am găsit un 
nou sistem de judecare a acelor 
erori. Nu am avut de a face cu 
judecători severi care să pronunţe 
verdicte dure sau cu tortura ori 
cu abisul infernal. În schimb, 
binefăcători cu zâmbetul pe buze 
vorbeau despre slăbiciunile mele ca 
şi cum ar fi avut de-a face cu un copil 
neascultător.  Compasiunea lor É 
superioară a dat o palmă mândriei 
mele umane. Dacă aș fi fost chinuit de fiinţe diabolice, eşecul mi 
s-ar fi părut mai puţin amar. Blândeţea înduioşătoare a lui Clarence, 
tonul calm al medicului şi natura răbdătoare a îngrijitorului meu, 
toate au contribuit la transformarea mândriei mele în ruşine. Mi-am 
acoperit fața cu mâinile şi am suspinat cu inima rănită, dându-mi 
seama că acele concluzii ale lui Henry de Luna erau incontestabile. 
Mi-am recunoscut întreaga amploare a greşelilor. În conştiinţa 
mea rămânea acum un singur adevăr chinuitor: într-adevăr, m-am 
sinucis. Am irosit preţioasa ocazie a vieții umane, şi acum nu eram 
decât un paria ce a fost salvat din milă. 

În acel moment, Clarence, mângâindu-mi părul într-un gest 
părintesc, a zis: 

- Nu te mai lamenta, fiule. Am plecat în căutarea ta ca răspuns al 
intervenţiei celor ce te iubesc din sferele superioare. Lacrimile tale 
le vor necăji inimile. Cred că ar fi preferabil să îți arăţi recunoştinţa 
rămânând calm în timpul examinării greşelilor tale, ce zici? Într- 
adevăr diagnosticul arată că te-ai sinucis, dar te asigur că alte 
sute de oameni pleacă zilnic de pe Pământ la fel ca şi tine. Aşa că, 
linişteşte-ţi inima! Foloseşte comoara căinţei cât mai bine, păstrează 
binecuvântarea remuşcării în sufletul tău, indiferent cât de târziu ai 
primit-o. Nu uita că îngrijorările nu ne rezolvă problemele. Pune-ţi 
încrederea în Dumnezeu şi în devoțiunea noastră frățească. Lasă-ţi 
să se odihnească inima tulburată, căci mulți dintre noi au trecut 
prin aceleaşi experienţe ca şi tine. 

La auzul acestor cuvinte pline de generozitate, mi-am pus capul 
pe umărul lui, plângând. 

şti în grija lui Clarence? 
Întrebarea mi-a fost pusă de un tânăr cu o față deosebit de 


blândă. A intrat zâmbitor, aducând cu el ceva ce părea să fie 
o geantă medicală mare. Am dat din cap că da, și el mi s-a prezentat: 

- Eu sunt Lisias, fratele tău. Directorul meu, medicul asistent 
Henry de Luna, mi te-a dat în grijă, pentru perioada în care ai nevoie 
de tratament. 

- Eşti asistent medical? am întrebat. 

- Sunt stagiar în Serviciul Sănătăţii. În consecință, nu îndeplinesc 
doar funcţia de asistent, ci fac şi vizite pacienţilor, informând doctorii 
când e nevoie de ajutor și având grijă de noii sosiți. 

Observându-mi interesul, a continuat: 

- Sunt mulți asemenea asistenţi aici, în Orașul Astral. Bineînţeles, 
ca nou-venit, încă nu ai cunoștințe despre activităţile noastre. Dar ca 
să îţi faci o idee, există peste o mie de pacienţi doar în acest sector, iar 
aceasta este una din cele mai mici clădiri ale spitalului nostru. 

- Într-adevăr, minunat! am exclamat. 

Lisias, observând că eram pe punctul de a continua cu laudele, s-a 
ridicat repede de pe scaun și a început să mă examineze cu grijă. 

- Zona intestinală prezintă leziuni grave şi semne de cancer, ficatul 
îți este afectat în diferite zone şi rinichii tăi arată semne de slăbire 
prematură. Ştii ce înseamnă asta? 

- Da, mi-a explicat medicul ieri. Aceste afecțiuni sunt opera mea... 

Observând evidenta mea stânjeneală după această confesiune, a 
continuat: 

- În grupul de optzeci de pacienți aflaţi în grija mea, cincizeci și 
şapte sunt în aceeaşi stare ca şi tine. Ştii că alți pacienţi ajung aici 
mutilaţi? Că cei ce şi-au folosit în mod greşit vederea vin fără ochi? 
Alţii, care şi-au folosit agilitatea pentru a comite crime, vin paralizați 

` sau fără picioare. Iar alții, ce au trăit în depravare sexuală, intră în viața 
de spirit complet nebuni. 

- Oraşul Astral nu este un locaş al spiritelor triumfătoare în sensul 
comun, înţeles de lume. Ne bucurăm pentru că avem posibilitatea să 
depunem o activitate constructivă şi este de lucru în fiecare colțişor al 
coloniei noastre, deoarece Dumnezeu ne-a binecuvântat cu şansa de a 
servi. 

A făcut o scurtă pauză, iar eu am exclamat: 

- Te rog, continuă să îmi explici, Lisias. Mă simt atât de liniştit și 
de ușurat. Nu este aceasta o reşedinţă cerească pentru fiinţe spirituale 
alese? 

Lisias a zâmbit şi mi-a răspuns: 

- Hai să ne amintim vechea învățătură: mulţi chemaţi, puţini aleși! 

Privind departe către orizont, inundat de amintiri din trecutul său, 
acesta a continuat: 

- Multe religii de pe Pământ ne cheamă la Ospăţul Celest. Niciun 
om care a simţit vreodată existența lui Dumnezeu nu o poate nega 
cu conștiința împăcată. Da, mulţi sunt chemaţi, însă puţini răspund 
chemării. Majoritatea oamenilor acceptă în schimb altă invitaţie. 
Irosim şansele pe care le primim, depărtându-ne de calea noastră, 
permiţând capriciilor să ne conducă vieţile, şi ne distrugem trupurile 
în mod nesăbuit. Rezultatul final este că mii dintre noi pleacă din 
lume într-o stare de confuzie, o mulţime de spirite nebune, bolnave 
şi ignorante hoinărind aşa cum ai făcut şi tu în sferele din preajma 
Pământului. 

Văzându-mi uimirea, a întrebat: 

- Credeai că moartea noastră fizică ne conduce către locuri 
miraculoase? Trebuie să muncim temeinic şi să îndeplinim servicii dificile 
pentru a obţine creşterea spirituală. Dacă avem datorii de plătit pe planetă, 
este necesar şi inevitabil să ne întoarcem pentru a le plăti. Indiferent de 
progresul pe care l-am făcut, avem de rupt.lanţurile urii, înlocuindu- 
le cu legături sacre de iubire. Nu ar fi corect să ne aşteptăm ca alții să 
curețe câmpurile pe care noi înşine am cultivat ciulini. Aşa e menit să fie, 
prietene, după cum se spune, mulți chemați, puțini aleși. Dumnezeu nu 
uită pe nimeni, și totuşi atât de puţini sunt cei care își amintesc de El. 

Confruntat cu ideea responsabilităţii individuale și amintindu-mi 
propriile greşeli, nu mă puteam abţine să nu-mi condamn propria 
perversitate. Dar înainte de a avea timp să îmi exprim remuşcările, 
amabilul meu însoțitor şi-a ridicat mâna şi a spus: 

- Opreşte-te! Haide să ne concentrăm pe munca pe care o avem de 
făcut. Cei care se căiesc în mod sincer, trebuie să înveţe să fie tăcuți şi să 
o ia de la început. 

A început cu grijă 
un tratament magnetic 
şi apoi, în timp ce imi 
trata zona de jos a 
intestinelor, a continuat 
să îmi explice: 

- Ai observat 
tratamentul specializat al 
zonelor tale canceroase? 
Vezi, toată munca 
sinceră în domeniul 
medical se bazează pe o 
îngrijire iubitoare, însă 
procesul vindecării în 
sine este lăsat în seama 
pacientului. Vei fi tratat 
cu multă grijă şi te vei 
simți la fel de în formă 
cum erai pe Pământ 
când erai tânăr. Vei lucra 
mult şi cred că vei deveni 
unul dintre cei mai buni 
asistenţi ai Oraşului 
Astral. Totuşi, infirmitățile tale vor rămâne până când vei fi eliminat 
toate urmele indiscrețiilor şi ale proastei folosiri a sănătății tale, care 
încă mai există în corpul tău spiritual. Trupul nostru pământesc, 
folosit în mod necorespunzător atât de des, ne este dat ca instrument 
binecuvântat prin care ne putem vindeca sufletul, dacă ne dedicăm 
acestei acţiuni. 

Am meditat profund la ceea ce tocmai auzisem, gândindu-mă la 
mila infinită a lui Dumnezeu, fiind mişcat până la lacrimi. Lisias şi-a 
încheiat calm tratamentul pentru ziua respectivă și apoi mi-a zis: 

- Lacrimile sunt un medicament purificator când nu sunt generate 
de sentimente de revoltă. Aşa că plângi, prietene, şi descarcă- 
ți inima! Haide să ne binecuvântăm trupurile fizice, împreună 
cu nenumăratele lor celule microscopice, atât de umile şi atât de 
preţioase în acelaşi timp, atât de detestate şi totuşi atât de sublime 
pentru serviciul pe care ni-l fac. Fără ele, câte mii de ani am petrece 
. prinşi în ceața ignoranței... 

Spunând acestea, Lisias m-a atins blând cu mâna pe cap şi a plecat. 

| n următoarea zi, după rugăciunea de seara, Clarence a venit 


să mă vadă împreună cu îngrijitorul meu. Radia bunătate. 
Privindu-mă, m-a întrebat afectuos: 

- Cum te simţi? Sper că puţin mai bine? 

Ca orice pacient de pe Pământ care dintr-o dată se simte în 
centrul atenţiei, resimțeam un sentiment de milă faţă de propria 
mea persoană. Revenind la vechiul meu obicei de a abuza de 
dragostea celorlalți, am început să mă plâng: 

- Într-adevăr, mă simt puţin mai bine, însă încă mă doare foarte 
tare. Mă doare mai jos de stomac și inima mea este plină de o neliniște 
ciudată. Trecerea a fost grea, prieteni; n-aş fi crezut niciodată că pot 
îndura atâta suferință. Acum, că pot gândi limpede din nou, sunt 
sigur că aceste încercări mi-au furat şi ultimele picături de forță. 

Clarence m-a ascultat atent, nearătând nici un semn de nerăbdare. 
Părea chiar interesat, iar atitudinea lui m-a încurajat să continui. 

- Mai mult decât atât suferinţele mele morale sunt de nedescris! 
Acum că furtuna din exterior s-a potolit - mulțumită asistenţei pe 
care am primit-o aici, am timp să mă concentrez asupra furtunii 
interioare. Ce s-a petrecut cu soția şi copii mei? Mă întreb dacă 
copilul meu cel mare, singurul meu fiu, a urmat planurile pe 
care le-am făcut pentru el. Şi dragele mele fiice? Şi soţia mea, 
care era atât de sigură că va muri de singurătate dacă vreodată 
ne vom despărţi, ce s-a petrecut cu ea? Încă simt lacrimile ei 
din ultimele momente petrecute pe Pământ. N-aş putea spune 
cât timp am petrecut în această separare de coşmar - suferința 
continuă m-a prădat de orice noţiune a timpului. Unde e biata 
mea soție? Plângând lângă rămăşiţele mele reci? Sau în pragul 
morţii ea însăşi? Cât de amară poate fi această suferinţă! Ce 
soartă groaznică pentru un om care era credincios familiei sale! 
Sunt sigur că foarte puţini au trecut prin ceea ce am trecut eu. 

Chiar şi pe Pământ am suferit ani întregi de vicisitudini, crunte 
dezamăgiri şi neputinţă, şi în schimb am primit doar câteva ore de 
fericire. Apoi am experimentat o moarte fizică dureroasă, urmată 
de o tortură sufletească fără sfârşit şi de o succesiune continuă de 
mizerii şi lacrimi! Cum aş putea atinge pacea? Aş vrea să pot fi 
optimist, dar îmi simt inima atât de grea şi de plină de suferință! 
Ce soartă nenorocită, o, generos binefăcător! 

În acel moment, sentimentul de auto-compătimire a atins cote 
atât de mari, încât am izbucnit în lacrimi. Cu toate acestea, Clarence 
s-a ridicat calm și m-a întrebat: 

- Dragul meu prieten, cauţi cu adevărat vindecarea spirituală? 

Am consimţit dând din cap, iar el a continuat: 

- Atunci învaţă să nu vorbeşti atât de mult despre tine și suferinţele 
tale! Auto-compătimirea este un simptom de boală mentală, care 
consumă mult timp şi devine foarte greu de vindecat. Este imperativ 
să creezi noi modele de gândire şi să fii atent la ceea ce spui. Singura 
cale pentru a dobândi echilibrul spiritual este să-ţi deschizi inima 
către Lumina Divină. Dacă tu consideri efortul necesar ca fiind o 
povară apăsătoare sau consideri lupta pentru mântuire ca fiind o 
impunere, acesta este un semn clar al orbirii tale spirituale. Cu cât 
insişti să te gândeşti mai mult la experienţele tale dureroase, cu atât 
mai mult te ataşezi de ele. Poţi fi sigur că, aşa cum Tatăl Ceresc te 
adăposteşte şi veghează asupra ta, cu siguranţă că are grijă şi de cei 
dragi ţie de pe Pământ. Bineînţeles că trebuie să considerăm familia 
ca fiind ceva sfânt, dar să ţii întotdeauna minte că este numai o mică 
ramură a Familiei Universale, ce se află sub îndrumarea plină de 
dragoste a unui unic Tată Divin. Poţi fi sigur că noi te vom ajuta să-ţi 
rezolvi problemele prezente şi să-ţi schiţezi planurile de viitor, dar 
nici noi, nici tu nu avem timp de pierdut cu plângerile tale. Noi, în 
această colonie, acceptăm cea mai grea trudă ca fiind o binevenită 
ocazie de a evolua, amintindu-ne, pe măsură ce înaintăm cu greutate, 
împovăraţi de datorii, că Providența este neegalată în dragostea sa. 
Dacă dorești şi tu să rămâi alături de noi, trebuie să înveţi să gândești 
adecvat. 

Între timp lacrimile mele se uscaseră. Cuvintele lui mă 
readuseseră în simţiri. Mi-era ruşine de slăbiciunea mea şi am 
adoptat o atitudine diferită. 

- În timp ce erai încarnat, a continuat Clarence, nu ai luptat tu 
_ pentru poziţii profitabile, cunoscându-le avantajele? Nu ai apreciat 
mijloacele legitime de creştere a bunăstării pentru cei dragi ție? 

Nu ai făcut tu eforturi pentru a face mulţi bani, meniţi să adauge 
confort sporit şi stabilitate celor dragi ţie? Aici programul este 
acelaşi, doar anumite detalii diferă. Pe Pământ, convenţionalităţile 
şi banii sunt forţele guvernatoare, pe când aici obiectivul nostru 
este activitatea constructivă, cu beneficii de lungă durată asupra 
sufletului nemuritor. Privim suferința ca fiind o cale de îmbogățire 
a sufletului, fiecare suferinţă fiind un pas în plus către scopul 
nostru divin. Înţelegi diferența? Sufletele slabe se opun ideii de 
muncă şi rămân inactive, exprimându-și nemulțumirile în faţa 
tuturor. Cele puternice acceptă sarcina pe care au primit-o ca fiind 
paşi constructivi către perfecţiune. Să ai în vedere că nimeni nu te 
va acuza că ţi-e dor de familia ta de pe Pământ şi nici nu se va gândi 
vreodată să-ţi înăbușe noianul de sentimente sublime. Cu toate 
acestea, să ştii că lacrimile disperării nu duc nicăieri. Dacă într- 
adevăr îţi iubeşti familia de pe Pământ şi doreşti să le fii folositor, ar 
trebui să-ți accepţi condiția prezentă cu bucurie. 

A urmatolungă pauză. Sfatul lui Clarence mi-a modificat gândurile 
şi am început să meditez la cuvintele lui pline de înțelepciune; 
Pe când eram r 
scufundat într-o 
meditație adâncă, 
binefăcătorul meu, 
ca un tată care uită 
îndărătnicia fiului 
său şi reia lecţia cu 
aceeaşi seninătate, 
m-a întrebat din 
nou, zâmbind larg: 

- Deci, cum te 
simți? Puțin mai 
bine? 

Mulţumit şi 
liniştit că am fost 
iertat, ca un băieţel 
nerăbdător să 
înveţe, am răspuns: 

- Mă simt 
mai bine acum, 
că. înțeleg 
Voința Divină. 


să mă viziteze regulat. Am început să mă simt în largul meu, 

pe măsură ce mă străduiam să mă adaptez la noua mea situație. 
Cu toate acestea, am observat că reveneam foarte rapid de fiecare dată 
când începeam să-mi rumeg din nou problemele. Angoasa, frica de 
necunoscut şi disconfortul neadaptării s-ar fi putut reîntoarce. Dar, cu 
toate acestea, simțeam interior o anumită stabilitate. 

Am resimţit o mare plăcere aplecându-mă pe fereastră şi 
contemplând vastul orizont. Eram foarte impresionat de diferenţele 
dintre acest tărâm astral și Pământ. Aproape totul părea o copie 
îmbunătăţită a acestuia: culorile se îmbinau mult mai armonios 
şi însăşi substanța lucrurilor era mult mai delicată. Pământul era 
acoperit cu verdeață şi puteam vedea copaci mari, livezi bogate 
şi grădini încântătoare peste tot. Un lanţ de dealuri, având culmi 
încoronate de lumină, se găseau dincolo de câmpia pe care era situat 
Oraşul Astral. În apropiere, se puteau vedea din loc în loc clădiri 
graţioase, construite în stiluri diferite, dar care totuşi aveau ceva în 
comun: o abundență de flori la intrare. Printre ele, am remarcat nişte 
vile mici şi fermecătoare, înconjurate de trandafiri colorați, ce se 
iveau din iedera ce acoperea pereţii în culori contrastante. Păsări cu 
pene scânteietoare zburau peste tot, din vreme în vreme unindu-se 
într-o singură lumină pe clopotniţele înalte, strălucitoare, care parcă 
ajungeau până la cer. Continuând să privesc plin de curiozitate de la 
fereastră, am fost puternic surprins să văd nişte animale domestice 
printre copaci. 

În aceste perioade de reflecţie adâncă, mintea îmi era plină cu 
nenumărate speculaţii. Luând în considerare că mă găseam în plan 
astral, nu puteam înţelege asemănările dintre lucrurile ce se găseau 

- aici şi cele de pe Pământ. Lisias, însoţitorul meu amabil şi constant, era 
întotdeauna pregătit să explice: 


J isias venea zilnic pentru tratamentul meu, iar Clarence continua 

- Moartea fizică a unui om nu îl conduce instantaneu în sfere 
miraculoase. Fiecare proces de evoluţie este gradat. Există nenumărate 
planuri pentru sufletele dezîntrupate, așa cum există multe locuri 
minunate pentru cei care încă trăiesc în corp. Toate sufletele, toate 
sentimentele, formele şi lucrurile sunt guvernate de principiile 
evoluţiei naturale și ale ierarhizării. 

Mă îngrijora întrucâtva faptul că fusesem sub tratament atât de 
multe săptămâni, fără să primesc nicio singură vizită a vreunui 
cunoscut de pe Pământ. Cu siguranță nu eram singurul din cercul 
meu de prieteni şi cunoscuţi care se lupta cu această enigmă a morţii. 
Părinţii mei plecaseră înaintea mea, laolaltă cu diverși prieteni. 
Atunci de ce nu venea nimeni să mă viziteze în timpul refacerii mele, 
pentru a aduce un pic de bucurie inimii mele îndurerate? Aș fi fost 
mulțumit doar cu câteva momente de consolare. Într-o zi, când nu- 
mi mai puteam înăbuși îndoielile, l-am întrebat pe însoţitorul meu: 

- Spune-mi, dragă Lisias, este posibil să-i întâlnesc pe cei care au 
plecat de pe Pământ înaintea noastră? 

- De ce, te simţi uitat? 

- Da, chiar aşa mă simt. De ce nu a venit nimeni să mă vadă? Pe 
Pământ mă puteam baza implicit pe devotamentul mamei mele. Cu 
toate acestea, nu am primit nicio veste de la ea până în ziua de azi, şi 
nici de la tatăl meu, care a murit cu trei ani înaintea mea. 

- Greşeşti în privința mamei tale. Te-a autat zi i si noapte, de când 
ai avut acea criză înainte de a - 
veni aici. Şi-a dublat ajutorul 
când te-ai îmbolnăvit ultima 
dată. Încă nu-ţi dai seama, 
nu-i așa, că ai rămas în Sferele 
Întunecate ultimii opt ani? 
În tot acest timp, ea nu şi-a 
pierdut speranța şi adesea 
venea în Oraşul Astral pentru 
a interveni în favoarea ta. A 
cerut ajutorul lui Clarence, care 
a început să te viziteze mult 
mai des, până în momentul 
în care tu, un încrezut doctor 
pământean, ţi-ai amintit că ești 
şi tu un copil al lui Dumnezeu. 
Îţi dai seama acum? 


Îmi simţeam ochii plini de lacrimi. Nu ştiam că plecasem de pe 
Pământ de aşa mult timp. Vroiam să spun ceva, să mai aflu câte ceva 
despre acele eforturi nepercepute, dar corzile mele vocale păreau 
amorţite. Inima îmi era prea plină pentru a vorbi. 

- În ziua în care te-ai rugat din toată inima, a continuat Lisias, când 
ai realizat că totul în Univers îi aparţine Tatălui nostru Atotputernic, 
până şi lacrimile tale erau diferite. După cum ştii, ploaia poate fi uneori 
creatoare şi alteori distrugătoare. Dumnezeu nu aşteaptă rugăciunile 
noastre pentru a ne iubi. Dar, aşa cum o oglindă murdară nu poate 
reflecta lumina, este imperativ necesar pentru noi să ne curățăm şi să 
dezvoltăm o atitudine elevat-receptivă, pentru a înţelege bunătatea 
Lui infinită. Deci, nu Tatăl Ceresc este cel care are nevoie de penitenţa 
noastră, ci noi avem nevoie de aceasta, pentru serviciul inestimabil 
pe care ni-l face. Înţelegi? Lui Clarence, răspunzând devotamentului 
mamei tale, nu i-a fost greu să te găsească, însă ţie ţi-a fost foarte greu 
să-l găseşti pe el. Mi s-a spus că, atunci când mama ta a auzit că ai 
scăpat de tenebre şi ai pătruns în lumină, a plâns de bucurie. 

- Şi unde este ea acum? am strigat într-un final. Dacă este posibil, 
aş dori să o văd şi să o îmbrăţișez, să cad în genunchi la picioarele ei. 

- Nu locuieşte în Orașul Astral, mi-a spus, locuieşte în sfere mai înalte, 
unde lucrează nu numai pentru tine, ci şi pentru binele multor altora. 

Văzându-mi dezamăgirea, a adăugat: 

- Va veni cu siguranţă să te vadă. Când cineva doreşte ceva în mod 
sincer, acel ceva este deja pe jumătate obţinut. Avem aici propriul 
tău exemplu. Ani de zile ai rătăcit fără ţel, pradă fricii, suferinţei și 
deziluziei. Cu toate acestea, în momentul în care ai simţit necesitatea 
ajutorului divin, ţi-ai expansionat spectrul vibraţiilor mentale şi ai 
obținut viziunea şi ajutorul necesar. 

Încurajat de explicaţia pe care tocmai o primisem, am exclamat 
cu hotărâre: 

- Atunci să îmi doresc din toată inima, și ea va veni, va veni... 

Lisias a zâmbit cu înţeles şi, plecând, a mai adăugat un sfat 
prietenesc: 

- Bine, dar să ţii minte că toate cererile de merit trebuie să conţină 
3 condiţii de bază: o voinţă activă, muncă perseverentă şi merit. 
Cu alte cuvinte, cineva trebuie mai întâi să-și dorească, apoi să 
muncească pentru acea dorinţă, iar în final să merite ceea ce a cerut, 

A plecat zâmbind, iar eu am căzut într-o adâncă meditație, 
. întrebându-mă cum putea fi exprimat un program atât de vast în 
atât de puţine cuvinte. 

SP 
iz DGA ADMINISTRATIVĂ 


entru prima dată după săptămâni bune de tratament intensiv 

m-am aventurat afară în compania lui Lisias. Priveliştea de pe 

străzi m-a impresionat. Pe bulevardele largi, delimitate de străzi 

mbroase care se întindeau în fața noastră, se simţea un aer pur și o 

atmosferă de linişte spirituală profundă. Nu am văzut niciun semn de 

inactivitate sau trândăvie. În schimb, străzile oraşului erau aglomerate. 

Priveam mulțimile trecând pe lângă mine. Unii păreau absorbiți de 

gânduri, pe când alţii zâmbeau prietenos în trecere. Lisias, văzându- 
mă surprins, a început repede să explice. 

- Ne aflăm acum în districtul Ministerului Ajutorării. Tot ce 
vezi aici, toate clădirile şi casele, sunt fie instituţiile în care se 
desfăşoară activităţile jurisdicției noastre, fie casele personalului și 
ale instructorilor noştri. În cadrul Ministerului, pacienţii sunt ajutați, 
rugăciunile sunt ascultate și clasificate, sunt plănuite reîncarnările 
pământeşti și sunt alcătuite grupuri de salvare pentru cei care trăiesc 
în zonele inferioare sau cei care suferă pe Pământ. Aici sunt examinate 
toate problemele legate de suferința umană şi sunt căutate soluţii. 

- Deci există un Minister al Ajutorării în Oraşul Astral? am întrebat. 

- Şi de ce nu? Toate activitățile noastre de aici sunt controlate de 
conducere a celor care veghează destinele noastre. În timpul 
rugăciunilor noastre colective, nu l-ai remarcat pe Guvernatorul 
nostru, înconjurat de cei șaptezeci şi doi de asistenţi ai lui? Ei sunt 
Miniştrii Oraşului Astral. Colonia noastră, al cărui scop esenţial 
este munca și realizarea, este împărţită în şase Ministere, fiecare sub 
conducerea a doisprezece Miniştrii. Cele şase ministere se numesc: 
Regenerare, Ajutorare, Comunicare, Elucidare, Elevare şi Uniune 
Divină. Primele patru ne conectează cu Pământul; celelalte două 
ne’ conectează cu sferele superioare. Deci, vezi tu, orașul nostru 
este de fapt o zonă de tranzit. Muncile cele mai grosiere, materiale, 

sunt realizate de către Ministerul Regenerării. Cel mai sublim este 
Ministerul Uniunii Divine. Clarence, instructorul nostru prietenos, 
este unul dintre Miniştrii Ajutorării. 

- Nu mi-am imaginat vreodată posibilitatea de a descoperi o 
organizaţie atât de completă după moartea trupului fizic. 

- Da, a continuat Lisias, iluzia răului este foarte puternică în sferele 
carnale. Omul obişnuit nu este conştient că toate manifestările ordinii 
care-l înconjoară provin din planurile superioare. Aşa cum Natura 
se transformă într-o grădină atunci când este îngrijită de om, la fel 
şi mintea, obtuză faţă de fiinţele primitive, se transformă într-o forță 
creatoare atunci când este inspirată de o conștiință care funcționează 
în sferele superioare. Orice organizaţie folositoare din planul material 
îşi are rădăcinile în lumi spirituale superioare. 

- Dar oraşele din Orașul Astral au o istorie la fel ca și marile orașe 
de pe Pământ? 

- Bineînţeles. Toate aceste planuri apropiate Pământului au 
propria lor natură specifică şi o istorie unică. Orașul Astral este un 
aşezământ vechi, fondat de un grup de pienien portughezi distinși, 
care după părăsirea 4 E d 
planului fizic s-au 
stabilit pe câmpiile 
astrale de deasupra Ẹ 
Braziliei, în secolul Ș 
al  şaisprezecelea. 


După cum 
precizează 
analele coloniei 


noastre, aceştia 
au întâmpinat 
greutăţi foarte mari 
aici la început. 
Există anumite 
obstacole în zonele 
invizibile apropiate 
de Pământ, aşa 
cum există şi pe 
Pământ. Imensele 
zone cu potențial $$ 
nedezvoltat de aici 
sunt comparabile cu 


marile regiuni sălbatice și necivilizate de pe Pământ. 

Munca pionierilor a fost grea şi descurajantă, chiar şi pentru 
spiritele cele mai puternice. Zona care acum abundă de vibrații 
delicate şi clădiri maiestuoase era atunci populată de alţi locuitori, 
mai primitivi, a căror arhitectură reflecta mințile lor primare şi care 
umpleau atmosfera cu gândurile lor nedezvoltate. Cu toate acestea, 
fondatorii nu şi-au pierdut speranţa. Și-au continuat eforturile, 
urmând exemplul coloniştilor din Lumea Veche din planul fizic. 
Numai că aceştia din urmă au înlocuit munca perseverență, 
solidaritatea frățească şi dragostea spirituală cu violenţa, războiul 
şi sclavia. 

Între timp, ajunsesem într-o piață mare, aranjată artistic, plină de 
grădini minunate. În centru se înălța un palat magnific, încoronat cu 
turnuri maiestuoase și semeţe, ale căror vârfuri dispăreau din raza 
vizuală, 

- Aici, unde se află Palatul Guvernului, coloniștii au pus piatra de 
temelie a întregii aşezări. 

Arătând locul cu pricina, a continuat: 

- Această piaţă este punctul de întâlnire a celor șase Ministere 
despre care ţi-am vorbit. Încep de la Palatul Guvernului și se extind 
într-o formă triunghiulară. Devotatul nostru Guvernator locuieşte 
aici. Un personal de trei mii de lucrători îl asistă în îndatoririle sale 
administrative. Este cel mai sincer și neobosit lucrător din colonie. 
Miniştrii călătoresc din când în când în alte sfere, pentru a-şi reînnoi 
energiile şi a dobândi noi cunoştinţe, iar noi, de asemenea, avem 
propriile noastre distracții obișnuite. Guvernatorul este singurul 
care nu are deloc timp liber. Deşi insistă să ne luăm periodic vacanțe 
de odihnă, el muncește neîncetat, sacrificându-și chiar şi orele de 
somn. Se pare că îşi găseşte răsplata în serviciul fără sfârșit. Sunt aici 
de patruzeci de ani şi, cu excepţia rugăciunilor colective, nu l-am 
văzut niciodată pe Guvernator să ia parte la vreo distracţie publică. 
Însă radiaţia puternică a minţii lui ajunge în toate ramurile activităţii 
noastre, iar asistenţa lui părintească include pe toată lumea și tot ce 
este aici. 

După o lungă pauză, amabilul meu tovarăș a continuat: 

- Cu doar puţin timp în urmă, am sărbătorit cea de-a o sută 
paisprezecea aniversare a administraţiei sale mărinimoase. 

Lisias a continuat să meargă într-o linişte reverenţioasă, în timp ce 
eu, ţinând pasul cu el, contemplam cu venerație turlele minunate ce 
păreau să străpungă cerul. 

`> Capitolul 9 aia CU 
PROBLEMA NUTRIȚIEI 
aptivat de priveliştea magnificelor grădini, l-am rugat pe Lisias să 
ne oprim să ne odihnim puţin pe o bancă din apropiere, iar el a fost 
de acord. Privind fermecătorii stropi de apă colorată ce se ridicau 
în aer şi formau tot felul de forme, simţeam cum eram cuprins de un 
plăcut sentiment de pace. 

- Oricine observă această colonie, am spus eu cu un aer gânditor, 
îşi va pune tot felul de întrebări. Cum ar fi, de exemplu, problema 
aprovizionării. Aici nu există un Minister al Economiei, nu-i așa? 

- Acest domeniu ministerial, a spus Lisias, avea o mare importanţă aici. 
Apoi Guvernatorul s-a decis să reducă cât mai mult cu putință practicile 
care ne-ar putea aminti de fenomene pur fizice. Aşadar, activitățile 
Departamentului de Aprovizionare s-au redus la simpla distribuţie, sub 
controlul direct al Administraţiei Centrale. De fapt, aceasta a fost o decizie 
foarte importantă. Din arhivele noastre se poate vedea că acum un secol, 
colonia noastră a depus mari eforturi pentru a-i face pe locuitorii săi să 
adopte principiul simplităţii. Mulţi nou-veniți în Oraşul Astral, având 
încă înrădăcinate vicii pământeşti, au insistat să aibă locuinţe din cele mai 
extravagante, mese foarte luxoase și băuturi energizante. Doar Ministerul 
Divinei Uniuni, având în vedere propriile-i caracteristici, a putut să evite 
asemenea abuzuri. Celelalte şi-au petrecut timpul străduindu-se până la 
epuizare să facă faţă problemelor de acest gen. Guvernatorul nostru, totuși, 
a făcut eforturi să pună capăt acestei situaţii deplorabile, introducând 
măsuri disciplinare decisive din momentul în care şi-a asumat îndatoririle 
administrative ale Orașului Astral. 

O parte din cei mai în vârstă misionari de la noi mi-au povestit de 
acele vremuri. Mi-au spus că, la cererea Guvernatorului, două sute de 
instructori au venit la noi dintr-o sferă foarte înaltă pentru a propaga 
noi teorii despre respiraţie şi despre absorbţia elementelor dătătoare de 
„viaţă din atmosferă. S-au ţinut multe prelegeri pe această temă. Mulţi 
dintre experții noştri au fost împotriva acelor inovaţii, deoarece colonia 

având rolul de zonă de tranziţie, ar fi fost incorect și periculos ca spiritele 
nou-venite să fie supuse la schimbări atât de drastice. Erau de părere 
că asemenea schimbări puteau dăuna serios corpurilor spirituale ale 
pacienţilor noştri. Dar Guvernatorul nu a cedat. 

Timp de treizeci de ani, conferințele, exemplele ilustrative și 
explicaţiile tehnice au continuat fără întrerupere. Unele spirite eminente 
au protestat public împotriva acțiunilor Guvernatorului. De câteva ori 
chiar s-au adunat în faţa Ministerului de Ajutorare, cu pacienţi ce se 
declarau victime ale noii diete deficitare. În timpul unor asemenea 
crize, cei ce se împotriveau schimbării şi-au intensificat atacul. Cu 
toate acestea, Guvernatorul nu a recurs niciodată la pedepse, ci prefera 
să-şi expună propriile critici într-o manieră părintească în Palatul 
Guvernului, insistând asupra scopurilor şi beneficiilor noului program şi 
subliniindu-i superioritatea ca măsură eficientă de spiritualizare. Pentru 
cei mai încăpățânaţi, organiza excursii instructive în sferele mai înalte, 
reuşind să îi convingă pe mulţi dintre ei. 

După o lungă pauză, am spus: 

- Te rog să continui, Lisias. Cum s-a terminat acea luptă edificatoare? 

După douăzeci şi unu de ani de eforturi perseverente din partea 
Guvernatorului, Ministerul Elevării a cedat şi a redus proviziile la strictul 
necesar. Ministerului Elucidării i-a trebuit însă mult timp pentru a urma acest 
bun exemplu, datorită numărului mare de spirite cu mințile prinse în statistici 
ce lucrau acolo. Aceia erau cei mai înverşunaţi adversari, încă închistaţi în 
ideile lor pământeşti, după care ingerarea proteinelor şi a carbohidraților 
era indispensabilă corpului uman. Ei au insistat să îşi menţină ideile şi aici, 
trimițându-i în fiecare săptămână Guvernatorului rapoarte lungi pline de 
avertismente şi observaţii, teste şi date numerice în sprijinul afirmațiilor lor. 
Asemenea impertinenţă a ajuns uneori până la aroganță, dar cu toate acestea 
răbdarea Guvernatorului nu a dat greş niciodată. 

Luând decizia să nu acţioneze de unul singur, a obținut asistența unor 
entități foarte evoluate, care ne ghidează prin Ministerul Uniunii Divine, 
şi împreună au examinat în detaliu fiecare dintre aceste documente. 
În timp ce oamenii de ştiinţă își multiplicau argumentele şi Guvernul 
trăgea de timp, în cadrul Departamentului Regenerării, cunoscut acum 
ca Ministerul Regenerării, se coceau tulburări periculoase. Unele din 
spiritele mai puţin evoluate de acolo au fost atrase de spiritul revoltei celor 
din Ministerul Elucidării şi s-au comportat într-o manieră deplorabilă. 
O atmosferă agitată diviza colonia, Orașul Astral fiind expus atacurilor 
ce veneau din partea locuitorilor Zonelor Inferioare. Asemenea 
entități s-au străduit să ne invadeze orașul, folosindu-se de breșa 

existentă în Departamentul de Regenerare, unde mulţi dintre lucrători 
făceau tranzacţii clandestine pentru a-și satisface dependenţa nepotrivită 
faţă de mâncare. 

Deşi situaţia era alarmantă și criza era amenințătoare pentru noi toți, 
Guvernatorul şi-a menţinut seninătatea specifică. A convocat o întrunire 
a Ministerului Divinei Uniuni și, după ce a ascultat ce avea de spus cel 
mai înalt consiliu al nostru, a decis închiderea temporară a Ministerului 
Comunicaţiilor și a ordonat pregătirea beciurilor Departamentului de 
Regenerare pentru izolarea rebelilor încăpățânați. A avertizat Ministerul 
Educaţiei, a cărui impertinenţă a trebuit să o suporte timp de treizeci 
de ani, şi a decretat că oricine va interacţiona în vreun fel cu Zonele de 
Jos va fi suspendat până la noi ordine. Pentru prima dată de când se afla 
la conducere, a pus în funcțiune armele electrice din pereţii oraşului, 
pentru a emite săgeți magnetice în scopul apărării. În colonie nu s-au dat 
lupte şi nu s-au desfăşurat atacuri, ci doar s-au luat măsuri de apărare. 
Pentru mai bine de şase luni, dieta în Oraşul Astral s-a redus la principiile 
de menţinere a vieții din atmosferă şi la elementele electrice, magnetice şi 
solare din apă. Astfel, pentru prima dată colonia a simţit indignarea unui 
spirit blând şi just. 

Criza se terminase în sfârşit: Guvernul câștigase. Ministerul Elucidării 
şi-a recunoscut greșeala şi și-a oferit ajutorul. Se spune că în timpul 
festivităților, Guvernatorul a fost impresionat până la lacrimi, declarând 
că buna înţelegere a concetăţenilor săi e cea mai prețioasă recompensă 
pentru sufletul său Departamentul Regenerării a fost promovat ca 
Minister, iar orașul s-a reîntors la viaţa sa de toate zilele. 

De atunci încoace, doar Ministerele Regenerării și Ajutorării au voie 
să aibă mai multe provizii de substanţe nutritive, din cauza spiritualității 
scăzute a multora dintre pacienți. În toate celelalte sectoare, dieta este 
limitată la aspectele esențiale, în 
conformitate cu regulile celei mai 
stricte sobrietăţi. Astăzi, toată lumea 
este de acord că impunerile aparent 
arbitrare ale Guvernatorului au fost | 
foarte favorabile pentru evoluţia 
noastră. Contactul nostru cu lucrurile aS 
materiale a fost redus, declanșând o f$ 
intensificare a spiritualității. 

Lisias a fost cuprins de tăcere, în 
. timp ce eu meditam adânc la lecţia 
pe care tocmai o primisem. 

Capitolul 10 2 SRI 
PARCUL ACVATIC 
bservând interesul meu crescut în ceea ce priveşte procesul de 
nutriție, Lisias m-a invitat cu el într-o excursie instructivă. 
- Hai să mergem, a spus el, să vedem marele rezervor al coloniei. 
Acolo vei avea şansa să vezi niște aspecte care te vor interesa și vei afla 
cât de importantă este apa în lăcaşul nostru de tranziţie. Curiozitatea 
mi-a fost aţâțată şi am acceptat cu bucurie invitația. Când am ajuns la 
colțul pieţei publice, bunul meu prieten s-a oprit, spunând: 

- Aici aşteptăm aerobuzul.'Am văzut cu surprindere un vehicul 
mare, plin cu pasageri, apropiindu-se plutind cam la 5 metri deasupra 
pământului. A coborât ca un lift. M-am uitat îndeaproape la el — era 
foarte lung, diferit de orice vehicul pe care îl văzusem pe Pământ. 
Părea a fi construit dintr-un material foarte flexibil, şi, judecând după 
numărul de antene de pe acoperișul lui, bănuiam că este conectat la 
niște fire invizibile. După aceea, în timp ce vizitam imensele fabrici 
ale Departamentului de Trafic şi Transport al coloniei, am aflat că 
presupunerea mea fusese corectă. 

Lisias nu mi-a dat timp să-l chestionez cum aveam obiceiul. Am 
urcat, ne-am așezat în niște scaune confortabile și aerobuzul a pornit în 
linişte. Eram neliniștit în acest mediu neobișnuit, printre atâţia străini. 
Am călătorit la așa o viteză, încât îmi era imposibil să văd clar detaliile 
construcţiilor pe lângă care treceam. Am bătut ceva distanţă, oprind 
scurt o dată la trei kilometri, până ce, după vreo patruzeci de minute, 
Lisias m-a anunțat că am ajuns. 

Scenariul din faţa ochilor mei era de o frumuseţe deosebită, pădurile 
erau verzi și înflorite, iar aerul curat avea o aromă fină. Totul era un 
miracol de culori şi lumini. Un mare râu îşi croise valea printre maluri 
verzi, presărate de flori albastre. Apele încet mișcătoare, strălucind în 
soare, reflectau ca o oglindă de cristal multiplele nuanţe de albastru 


7) Vehicul aerian similar cu marile noastre telecabine. 

ale cerului. Cărări largi erau tăiate în păduri în direcţii diferite și la 
intervale regulate, iar copaci imenși îşi întindeau ramurile prietenoase, 
oferind zone umbroase în acel peisaj învăluit de razele soarelui. Din 
când în când, bănci frumos sculptate te invitau să te odihneşti pe ele. 
Eram pur şi simplu fermecat, iar Lisias mi-a observat entuziasmul. 

- Locul acesta se numeşte Parcul Apei. E una dintre cele mai 
frumoase regiuni ale Oraşului Astral și unul dintre locurile preferate 
de întâlnire ale îndrăgostiţilor. Ei vin aici să îşi facă jurăminte dulci de 
iubire şi fidelitate pentru viitoarele lor experienţe de pe Pământ. 

Aceste remarci ale lui mi-au trezit în minte o serie de întrebări 
interesante, dar Lisias nu mi-a dat şansa să îmi satisfac curiozitatea. 
Arătând spre o clădire mare și impunătoare, a explicat: 

- Aceea este hidrocentrala coloniei. Apele Râului Albastru pe care îl 
vezi acolo sunt trase în bazine mari, din care sunt distribuite către toate 
sectoarele coloniei. Dincolo de terenurile Ministerului de Regenerare, 
apele converg din nou. Râul își urmează apoi cursul către marele ocean 
al substanţelor, invizibil Pământului. De fapt, apa de aici are o altă 
densitate decât cea de pe Pământ. E mult mai ușoară și mai pură. 

Observând minunata clădire din fața noastră, am întrebat: 

- Care minister controlează distribuţia apei? 

- E una din puţinele activități materiale de care se ocupă Ministerul 
Uniunii Divine. 

- Chiar aşa?! am exclamat eu, fiindu-mi greu să împac aceste aspecte 
diferite. Lisias a zâmbit şi a continuat să-mi explice: 

- Pe Pământ, foarte puţini oameni conştientizează importanţa apei. 
Aici, în Orașul Astral, atitudinea noastră este diferită şi cunoștințele 
cu privire la acest subiect sunt mult mai vaste. Este evident că toate 
serviciile create necesită energie şi atenţie, pentru a se desfășura 
armonios. În acest oraș spiritual învăţăm să fim recunoscători Tatălui 
Ceresc și lucrătorilor Săi divini pentru acest cadou. Aprofundând 
cunoștințele despre proprietăţile apei, aflăm că ea este unul dintre cele 
mai puternice vehicule pentru toate tipurile de fluide. Aici, apa este 
folosită în mod special în scopuri nutritive şi medicinale. În cadrul 
Ministerului de Ajutorare, vei vedea că sunt mai multe departamente ce 
sunt devotate în întregime amestecării apei pure cu anumite elemente 
extrase din razele solare şi din magnetismul spiritual. În majoritatea 
districtelor din vasta noastră colonie, apa astfel preparată stă la baza 
dietei noastre. Cu toate astea, dintre noi toți, Miniştrii Uniuni Divine 

. au atins cel mai înalt grad de spiritualizare. În consecință, ei au primit 
sarcina magnetizării generale a apei Râului Albastru, pentru a o purifica 

suficient de mult, încât ea să 
poată fi folosită de către toţi 
locuitorii Oraşului Astral. 
După ce Miniştrii Uniunii 
Divine purifică apa, diferite 
instituţii o îmbunătățesc, 
adăugându-i substanțe 
nutritive şi medicinale. 
Când conductele se reunesc 
în cealaltă parte a acestor 
păduri, râul curge mai 
departe, dincolo de zona 
noastră, purtând cu el o 
parte din calitățile noastre 
spirituale. 

| Eram complet uimit în 
fața acestor explicații. 

- Pe Pământ, am 
remarcat eu, niciodată nu 
am auzit de aşa ceva. 

- Omul nu este atent, a continuat Lisias. Timp de multe secole 
mările au păstrat echilibrul mediului în care el trăia, ploile i-au facilitat 
obținerea hranei şi râurile au fost vitale pentru formarea oraşelor 
sale. Apa este o binecuvântare pentru casa și pentru munca sa și este 
elementul principal şi cel mai important din corpul său fizic. Cu toate 
astea, omul continuă să creadă că e stăpânul absolut al lumii sale, uitând 
că, în primul rând, el este un copil al Celui Prea-Înalt. 

Va veni însă timpul când omul ne va urma exemplul, recunoscând 
valorarea acestui prețios dar divin. Va înţelege că apa din fiecare casă 
absoarbe caracteristicile mentale ale locuitorilor săi. 

În lumea fizică, prietene, apa nu doar elimină reziduurile din 
corpurile materiale, dar se şi impregnează cu vibraţiile noastre 
mentale. Poate fi dăunătoare în mâini răuvoitoare şi binefăcătoare 
în mâini generoase. Când se află în mișcare, curenţii săi răspândesc 
binecuvântarea vieţii, fiind un vehicul al Providenţei Divine, absorbind 
amărăciunea omului, ura şi grijile sale, curățându-i mediul fizic şi 
purificându-i spaţiul interior. 

Lisias a căzut într-o tăcere reverențioasă, în timp ce eu 
priveam apele liniștite ce iscaseră atât de multe gânduri sublime 
în mintea mea. 

enerosul meu prieten era nerăbdător să îmi prezinte 
numeroasele districte ale coloniei, dar îndatoriri urgente îl 
chemau în altă parte. 

- În curând vei avea şansa să vizitezi diversele departamente ale 
activităţilor noastre, mi-a zis el încurajator. Ministerele orașului sunt 
centre vaste, unde se lucrează intens. O vizitare detaliată a oricăruia 
din ele ar necesita câteva zile. Totuşi, vei avea ocazia să faci aceasta. 
Chiar daca eu nu te voi putea însoți, cu ajutorul lui Clarence vei 
primi un permis de a vizita orice departament dorești. 

Deja ajunsesem la aerobuz și în câteva minute eram în drum spre 
casă. De această dată nu am mai simţit senzaţia de disconfort pe 
care o percepusem iniţial şi nici nu m-am simţit presat de prezența 
numeroșilor pasageri din aerobuz. Mă simțeam ușurat şi am început 
să meditez la întrebările la care eram nerăbdător să găsesc răspuns. 
Am profitat de ocazie şi l-am mai chestionat pe Lisias. 

- Lisias, prietene, îmi poţi spune dacă toate coloniile spiritelor 
sunt la fel ca aceasta? Adoptă ele aceleaşi caracteristici? 

- În niciun caz. Dacă, în sfera fizică, fiecare regiune, fiecare oraș 
are trăsăturile sale particulare, îți poţi imagina ce diversitate de 
condiţii există în planurile noastre. 

Aici, ca şi pe Pământ, ființele sunt grupate după originile şi 
scopurile comune pe care le au. Dar trebuie ştiut că fiecare colonie, 
la fel ca şi fiecare dintre noi, se situează pe o treaptă diferită pe marea 
scară către perfecțiune. Experiențele colective diferă între ele. Noi 
suntem doar un exemplu de astfel de colonie. Conform cronicilor 
noastre, predecesorii noştri s-au inspirat adeseori din activitatea 
lucrătorilor devotați din alte sfere, la fel cum, în prezent, coloniile 
aflate în formare ne solicită nouă ajutorul. Cu toate acestea, fiecare 

` organizaţie posedă caracteristici esenţiale unice. 

Survenind o pauză mai lungă în conversaţie, am întrebat: 

45 


- Aici a apărut prima dată ideea divizării în Ministere? 

- Da. Pionierii Oraşului Astral au vizitat Noii Zori, una dintre cele 
mai importante colonii de spirite din zona noastră, unde activităţile sunt 
distribuite pe departamente. Fondatorul nostru a adoptat sistemul, dar 
a înlocuit cuvântul departament cu cel de minister, mai puţin în cazul 
Ministerului de Regenerare, care si-a obținut promovarea doar sub 
Guvernatorul nostru actual. Ideea lor era că organizarea pe Ministere 
era mai semnificativă din punct de vedere spiritual. 

- Sunt de acord, am încuviinţat eu. 

- Este important, a continuat Lisias, să îți dai seama că această 
colonie a noastră accentuează principiul ordinii și al ierarhiei. 
Meritul este singurul standard folosit pentru a-i evalua pe candidaţii 
la poziţii mai înalte. În zece ani, doar patru entităţi spirituale au 
regulă, după lungi perioade de ucenicie şi de serviciu, ne reîncarnăm 
pentru a ne continua strădania spre perfecțiune. 

Eram complet absorbit de cuvintele lui Lisias, care a continuat: 

- Când noii-veniţi dau dovadă de cooperare frățească, sunt 
găzduiţi într-un district al Ministerului de Ajutorare. Dacă însă sunt 
recalcitranți, sunt duşi la Ministerul de Regenerare. Pe măsură ce 
starea lor începe să se îmbunătăţească în timp, sunt apoi admiși ca 
ajutoare în serviciul de Ajutorare, Comunicare şi Elucidare, pentru a 
se pregăti pentru viitoarele lor îndatoriri de pe Pământ. 

Doar puţine spirite primesc privilegiul de a rămâne mai mult 
timp în Ministerul Elevării, şi extrem de rar unele sunt promovate 
ca personal în cadrul Ministerului Uniunii Divine, atunci când apar 
posturi disponibile, cam o dată la zece ani. 

Dă-mi voie să-ţi spun că deprinderile necesare nu sunt doar simple 
expresii ale unor activităţi idealiste. Nu mai suntem în planul fizic, 
unde entităţile dezincarnate sunt obligate să devină fantome. Aici ne 
petrecem timpul muncind activ. Munca în Ministerul Ajutorării e 
dificilă şi complexă, în cel de Regenerare necesită eforturi energice, 
la Comunicare e necesară îndeplinirea unor standarde înalte de 
responsabilitate individuală, la Elucidare e necesară o mare capacitate 
de muncă și o minte bine instruită, pe când la Elevare abnegaţia 
și iluminarea spirituală sunt indispensabile. În ceea ce priveşte 
misiunile Ministerului Uniunii Divine, cerinţele esenţiale sunt 
înțelepciunea profundă şi iubirea sinceră şi universală. Guvernul, 
la. rândul lui, este centrul tuturor activităților administrative şi 
numeroase servicii sunt sub controlul său direct, inclusiv nutriția, 

distribuția energiilor electrice, 
traficul şi transportul. Normele 
de muncă sunt întotdeauna 
îndeplinite aici. Pe de altă parte, 
şi odihna este în mod riguros 
respectată. Aceasta este necesar 
pentru a asigura distribuirea 
corectă a îndatoririlor. Singura 
excepție o face Guvernatorul, 
care lucrează neîncetat, chiar şi 
în timpul orelor de relaxare. 

- Şi nu părăseşte niciodată 
Reşedinţa Guvernamentală? am 
întrebat eu. 

- Doar când este necesar 
pentru binele public. Singura 
excepţie este vizita sa duminicală la Ministerul Regenerării, zona care 
conţine cele mai multe entități nearmonioase, din cauză că multe 
dintre spiritele de acolo menţin încă relaţii cu fraţii lor nefericiţi 
din Zonele Inferioare. O mulţime de spirite păcătoase sunt acolo. 
Așadar, duminica, după rugăciunea colectivă din Marele Templu 
al Reşedinţei Guvernamentale, Guvernatorul nostru își petrece 
după-amiaza lucrând împreună cu Miniștrii Regenerării la multe 
cazuri dificile. Face mari sacrificii pentru a-i ajuta pe frații noştri 
îndureraţi și suferinzi. 

Am părăsit aerobuzul lângă Spital, gândindu-mă cu recunoştinţă 
că voi ajunge în curând în camera mea cea confortabilă. Pe măsură 
ce mergeam, am observat că o muzică frumoasă plutea prin aer. 
Auzisem melodia şi la plecare, iar acum se auzea din nou. M-am 
întors spre Lisias pentru o explicaţie. 

- Acea muzică vine din atelierele noastre. După îndelungi 
observaţii, Guvernul a ajuns la concluzia că muzica stimulează 
munca. De atunci, acest stimulent inspirator a devenit un obicei 
încetățenit în toate activităţile noastre. 

Între timp, am ajuns la holul de la intrarea în spital. Un îngrijitor a 
venit spre noi şi i s-a adresat însoțitorului meu: 

- Frate Lisias, e urgent nevoie de tine în pavilionul din dreapta mea. 

Prietenul meu a plecat cu calmul său obișnuit, în timp ce eu 
- m-am retras în intimitatea camerei mele, reluându-mi nesfârşitele 
speculaţii mentale. 

upă ce am primit lămuriri atât de preţioase, eram nerăbdător 

să îmi îmbogăţesc cunoştinţele în privința unora dintre 

faptele pe care mi le relatase. Referirile sale la spiritele 
din tenebroasele Zone Inferioare mi-au trezit curiozitatea. Lipsa 
instruirii religioase de pe Pământ este adeseori cauza stării 
de confuzie de acolo. Ce ar putea fi Zona Inferioară? Am auzit 
menţiuni despre iad şi purgatoriu în slujbele romano-catolice la 
care participasem din obligaţie socială, dar niciodată nu avusem 
nici cea mai vagă noţiune despre Zona Inferioară. Data următoare 
când m-am întâlnit cu însoţitorul meu, tot felul de întrebări îmi 
stăteau pe limbă. Ascultând cu atenție, mi-a răspuns: 

- Cum poţi să fii în necunoştinţă de cauză în legătură cu acea 
zonă, când ai fost ţinut acolo atât de mult timp? 

Cu un tremur de oroare, mi-am amintit suferințele trecute. 

Lisias a continuat: 

- Zona Inferioară începe pe scoarța Pământului. Este Zona 
Întunecată a celor care, fiind în lume, şi-au astupat urechile 
faţă de chemarea îndatoririlor lor sacre, pe care nu au reușit să 
le îndeplinească, complăcându-se în schimb în indecizie sau 
târându-se în mlaştina greşelilor. Vezi tu, când se reîncarnează 
un spirit, acesta promite să ducă la bun sfârşit misiunea ce i se 
încredinţează în cadrul planului Tatălui Ceresc. Totuşi, când își 
reia experienţele, îi este foarte greu să se țină de cuvânt. În schimb, 
urmează orbeşte impulsurile propriului său egoism. Astfel, 
continuă să cultive vechi antipatii şi pasiuni, uitând că ura nu 
este dreptate, la fel cum pasiunea nu este iubire. Tot ceea ce este 
superficial şi nefolositor dezechilibrează armonia vieții. 

După moartea fizică, multe entităţi obsedate rămân în regiunea 
aceea înceţoşată adiacentă sferei fizice a Pământului. O îndatorire 
îndeplinită este ca o poartă prin care intrăm în Infinit. Ne aduce 

mai aproape de îndeplinirea scopului nostru - uniunea sacră 
cu Dumnezeu Tatăl. E normal atunci ca acelora care neglijează 
misiunea ce le-a fost încredinţată, această binecuvântare să le fie 
amânată. 

Lisias mi-a perceput dificultatea de a pătrunde întregul sens al 
acestei lecţii, datorită ignoranței mele aproape totale cu privire la 
principiile spirituale, şi a încercat să fie mai obiectiv: 

- Să presupunem că fiecare din noi se întoarce pe Pământ 
purtând haine murdare pentru a le spăla în apele vieţii umane. 
Veşmintele noastre murdare sunt de fapt corpurile noastre subtile, 
modelate de propriile noastre mâini în vieţile trecute. Deşi ni 
se acordă binecuvântarea unei noi șanse pe Pământ, în general 
uităm scopul nostru esenţial. În loc să ne purificăm prin eforturi 
constructive, achiziționăm și mai multe pete şi ne facem mai 
multe datorii, știind clar că ele nu sunt în concordanţă cu sferele 
superioare. În asemenea condiţii, având o stare și mai proastă, ne 
putem noi aștepta să intrăm în sfere luminoase? Zona Inferioară 
e o zonă unde reziduurile mentale negative sunt distruse. E un fel 
de purgatoriu în care reziduurile acumulate prin desconsiderarea 
sublimei șanse a vieţii omeneşti sunt arse în mod gradat. 

Imaginea nu ar fi putut fi mai clara sau mai convingătoare de atât. 
Eram mai mult decât 
uimit. Lisias, înțelegând 
cât de folositoare îmi 
sunt aceste explicaţii, a 
continuat: 

- Zona Inferioară ar 
trebui să fie o regiune de 
mare interes pentru cei 
din planul fizic, deoarece 
cuprinde tot ce este în BRE 
dezacord cu planurile È 
superioare. Gândeşte-te 
cât de înţeleaptă este 
Providența Divină, 
permițând crearea unui § 
astfel de plan în jurul II 
Pământului. Acolo BEN 

- găsim legiuni compacte 
de suflete nehotărâte 


şi ignorante, nu suficient de rele pentru a fi exilate în colonii unde 
ispăşirea păcatelor este mai dureroasă, dar nici suficient de virtuoase 
pentru a fi admise în planurile superioare. Acei nenumărați locuitori 
ai Zonei Inferioare sunt însoțitorii apropiaţi ai oamenilor încarnaţi, 
separați doar de legile vibraţiei. Nu este de mirare atunci că asemenea 
locuri sunt caracterizate de perturbări serioase. Acolo, spirite rebele 
de toate felurile sunt grupate laolaltă, formând nuclee invizibile de 
putere extraordinară, datorată concentrării tendinţelor şi dorințelor 
lor comune. 

Mulţi oameni de pe Pământ sunt disperaţi când nu apare poştaşul 
sau când întârzie trenul. Zona Inferioară e plină de asemenea 
creaturi disperate care, după moartea fizică, sunt dezamăgiţi că 
Dumnezeu nu îi aşteaptă, pregătit să le satisfacă fiecare moft. Când 
își dau seama că doar celor ce au muncit împreună cu Dumnezeu li 
se acordă coroana gloriei şi a vieţii eterne, ei se arată aşa cum sunt 
de fapt, irosindu-şi timpul preţios cu fapte meschine în Zonele 
Inferioare. La fel ca în Oraşul Astral, entităţile din Zona Inferioară 
formează o comunitate spirituală, dar comunitatea lor este 
formată din tot felul de entităţi frustrate, leneşe şi perverse. Acesta 
este Pragul, o zonă de 
tiranie şi înlănţuire, 
de  exploatatori şi 
exploataţi. 

Lisias s-a oprit, dar 
eu, foarte impresionat, 
am continuat să îl 
întreb: 

- Dar cum faceţi 
față acestei stări de 
fapt? Aceste spirite 
nu au vreo organizare 
sau vreun sistem de 
apărare? 

- Organizarea, zâmbi 
Lisias, este un atribut al 
spiritelor organizate. 
Zona Inferioară la care 
ne referim e ca o casă 
fără pâine: toată lumea 
se plânge şi nimeni 


nu face nimic. Călătorii care sunt cu capul în nori pierd trenul, iar 
fermierii care nu seamănă nu au ce secera. Cu toate astea, de un lucru 
poţi fi sigur: chiar şi în chinurile şi în întunecimile Zonei Inferioare, 
protecţia divină nu îi abandonează niciodată pe locuitorii săi. Fiecare 
spirit rămâne acolo doar atât cât este necesar, nici mai mult şi nici 
mai puțin. Iar pentru realizarea muncii de ajutorare a spiritelor din 
Zona Inferioară, Dumnezeu a permis întemeierea unor aşezăminte 
cum este acesta al nostru. 

- Presupun atunci, am remarcat eu, că Zona Inferioară trebuie 
să fie într-o strânsă legătură cu planul celor încarnaţi, chiar un fel 
de continuare a acestuia? 

- Aşa este, a încuviințat el, şi vei vedea acolo reţeaua de fire 
invizibile ce o leagă de minţile umane. Este populată cu entități 
neîntrupate şi cu formele-gând ale celor ce se află încă pe Pământ. 
Fiecare spirit, oriunde ar fi, este un nucleu de forțe radiante ce pot 
crea, transforma sau distruge, manifestându-se sub formă de vibrații 
pe care ştiinţa pământească încă nu a reușit să le înţeleagă. Aşadar, 
cine gândeşte emite forțe pozitive sau negative şi, prin urmare, 
construiește sau distruge ceva, undeva. Prin intermediul acelor 
curenţi mentali, oamenii stabilesc conexiuni cu entități din Zona 
Inferioară ale căror tendinţe sunt în concordanţă cu ale lor, deoarece 
fiecare suflet e un magnet puternic. Realizezi, deci, că există o armată 
invizibilă care lucrează în spatele celei vizibile? 

Cele mai grele misiuni în Zona Inferioară le sunt atribuite 
ajutoarelor devotate din cadrul Ministerului de Ajutorare. Dacă 
munca unui pompier dintr-un oraş mare e obositoare şi periculoasă 
din cauza flăcărilor dezlănţuite şi a norilor de fum cu care trebuie 
să se lupte, îndatorirea misionarului din Zona Inferioară nu e cu 
nimic mai uşoară. Aceşti misionari trebuie să facă faţă fluidelor ce 
sunt emise de mii de minţi obsedate de practicarea răului sau de 
chinurile teribile pe care le suportă. Să ştii că e necesar mult curaj şi 
o capacitate mare de sacrificiu pentru a reuşi să îi ajuţi pe cei ce încă 
nu sunt capabili să aprecieze şi să înţeleagă ajutorul ce le este oferit. 

Cum Lisias a făcut o pauză, am exclamat: 

- Ce mult mi-ar plăcea să lucrez pentru a ajuta acele creaturi 
nefericite, să le ofer pâinea iluminării spirituale. 

Prietenosul meu însoțitor s-a uitat blând la mine şi, după câteva 
minute de reflecţie, pe picior de plecare, mi-a spus: 

- Mă întreb dacă te simţi cu adevărat pregătit pentru o asemenea 
misiune. 

a At) MINISTRUL AJUTORĂRII 


e măsură ce mă însănătoşeam, am început să simt din nou 

nevoia de a avea o activitate și de a lucra. Acum, că acei 

ani dificili de chin se terminaseră, tânjeam să-mi reiau 
runda de ocupaţii care în general alcătuiesc o zi obișnuită de 
lucru pe Pământ. Eram pe deplin conştient că pierdusem ocazii 
extraordinare pe Pământ şi că viața mea fizică o luase pe calea 
greşită. Dar, reamintindu-mi de cei cincisprezece ani de practică 
medicală, am trăit o stare de gol în inimă. M-am văzut ca un 
fermier puternic stând în mijlocul câmpului, cu mâinile legate, 
fiindu-i imposibil să muncească. lată-mă înconjurat de pacienţi, 
şi totuşi încă nu aveam voie să mă apropii, ca înainte, de paturile 
lor ca prieten, ca doctor şi ca om de ştiinţă. Un vaiet neîncetat 
ajungea la urechile mele din camerele alăturate, dar nu puteam 
oferi o mână de ajutor nici măcar ca membru umil al infirmeriei 
ori al echipei de prim-ajutor. 

În planul fizic era doar o chestiune de a studia cărţile obișnuite, 
plus ceva experienţă în domeniu și se puteau obține drepturile 
de a practica medicina. Dar aici, în noul meu mediu de viaţă, 
doctorii sufletului foloseau metode diferite, manualele de căpătâi 
fiindu-le propriile inimi, iar tratamentul de bază iubirea şi grija 
fraternă. Chiar și cea mai umilă dintre asistentele infirmiere din 
Orașul Astral avea mult mai multe cunoştinţe şi posibilităţi de a 
acționa decât mine, cu toată ştiinţa mea. Drept urmare, oricât de 
mult mi-aş fi dorit să am o ocupaţie, mă temeam că, cel puţin 
pentru moment, orice încercare a mea de a cere ceva de lucru ar 
însemna încălcarea drepturilor celorlalți. Confruntat cu asemenea 
dificultăţi, m-am adresat lui Lisias ca unui frate. Drept răspuns la 
îndoielile şi ezitările mele, mi-a sugerat: 

= De ce nu îl întrebi pe Clarence? Mereu întreabă de tine şi 
mereu caută să îţi fie cât mai bine. Mergi şi cere-i sfatul şi ajutorul. 

Am făcut paşii necesari pentru a obține o întâlnire cu generosul 
meu binefăcător şi mi s-a spus că nu mă poate vedea decât în 
dimineaţa următoare, când urma să merg în biroul său personal. 
Am aşteptat cu nerăbdare întâlnirea, şi în ziua următoare, foarte 
devreme, am pornit spre locul stabilit. Spre marea mea surpriză, 
am găsit alte trei persoane care deja îl aşteptau. Amabilul Ministru 
venise devreme, cu mult înaintea noastră, şi se ocupa de probleme 
mult mai importante decât să primească vizitatori sau cereri. După 
ce şi-a terminat cele mai urgente treburi, Ministrul ne-a chemat 
înăuntru, doi câte doi. Am fost surprins de această modalitate 
de audienţă, dar am aflat ulterior că această măsură fusese luată 
pentru ca de soluţionarea cazului să beneficieze nu numai partea 
implicată, ci şi ceilalți prezenţi, prin urmare, spre binele comun și 
pentru a economisi timp. 

După mai multe minute, am fost primit împreună cu o doamnă 
în vârstă care urma să fie prima audiată. Ministrul ne-a urat un 
cordial bun-venit, lăsându-ne să ne prezentăm cererile. 

- Respectabile Clarence, a început colega mea necunoscută, 
am venit să te rog să intervii în favoarea celor doi fii ai mei. Nu 
mai pot suporta să fiu departe de ei! În plus, am fost informată că 
întâmpină dificultăți în vieţile lor de pe Pământ, fiind confruntaţi 
cu necazuri fără de sfârşit. Îmi dau seama că planurile Tatălui 
nostru Ceresc sunt pline de iubire şi drepte, dar ca mamă nu pot 
să nu fiu îngrijorată. 

Biata creatură a izbucnit cu amărăciune în plâns. Clarence s-a 
uitat la ea cu simpatie şi bunătate, dar a răspuns ferm: 

- Dar, soră, dacă eşti de acord că planurile Tatălui nostru Ceresc 
sunt sfinte şi drepte, ce pot eu să fac? 

- Aş vrea să mi se ofere mijloacele de a-mi proteja chiar eu fiii 
de pe Pământ, a răspuns mama îndurerată. 

- Vai, prietenă, a exclamat Clarence, pentru a-i proteja pe 
ceilalţi, trebuie să creştem în umilinţă şi altruism. Ce ai gândi 
despre cineva care este dornic să își protejeze copilaşii, dar rămâne 
acasă confortabil? Altruismul şi ajutorul sunt legi create de Tatăl 
nostru Ceresc şi nimeni nu le poate încălca fără a-şi provoca un rău 
serios. Nu are conştiinţa ta nimic de spus în legătură cu aceasta? 
Câte ore bonus? poţi să prezinţi pentru a justifica cererea ta? 

Fiind astfel întrebată, mama cea neliniştită a răspuns ezitând: 


8) Nota lui Andre Luiz: o oră-bonus este o convenţie creată pentru a 
desemna fiecare oră de muncă în folosul comunităţii. 

- Trei sute patru. 

- E păcat, a continuat Clarence zâmbind, că de când locuieşti 
aici, de peste şase ani, i-ai oferit coloniei numai trei sute patru 
ore de muncă. Totuşi, imediat ce ţi-ai revenit din procesele tale de 
conştiinţă din Zonele Inferioare, ţi-am oferit un post meritoriu la 
Patrula de Supraveghere din cadrul Ministerului de Comunicare... 

- Dar era o muncă insuportabilă, l-a întrerupt ea, o luptă 
continuă împotriva entităţilor rău-voitoare! Nu te puteai aştepta 
să mă adaptez. 

Clarence a continuat, netulburat: 

- După acesta, ţi-am găsit un loc cu Fraţii întru Sprijin, în 
serviciul de exonerare. 

- Şi mai rău! a protestat ea. Acele camere erau mereu aglomerate 
şi pline cu creaturi murdare. Nu puteam să mai suport înjurăturile, 
imoralitatea, mizeria lor... 

- Dându-mi seama de dificultăţile pe care le aveai, a continuat 
Ministrul, te-am trimis să lucrezi la Secţia pentru Entităţile 
Bolnave Mintal. 

- Dar poate cineva în afară de sfinţi să îi suporte? a întrebat 
certăreaţa petiționară. Mi-am dat toată silinţa, dar multitudinea 
de suflete răvăşite poate să sperie oricine. 

- Eforturile mele nu s-au oprit aici, a continuat calm răbdătorul 
nostru binefăcător. Apoi te-am dus la Departamentul pentru 
Analiză și Cercetare din cadrul Ministerului pentru Elucidare. 
Dar tu, soră, probabil plictisită de atâta interes din partea mea, 
te-ai retras frumos în Parcul de Odihnă. 

- Era un loc insuportabil, a explicat matroana certăreaţă. Nu 
puteam să suport atmosfera aceea de lichide ciudate, experimentele 
epuizante şi supraveghetorii duri. 

- Aminteşte-ţi, prietenă, a rezumat devotatul și iluminatul 
Ministru, că ajutorul are doi însoțitori nelipsiți: munca şi 
umilinţa. Pentru a-i ajuta pe ceilalți trebuie mai întâi să obținem 
colaborarea binefăcătorilor noştri, a prietenilor şi a servitorilor. 
Înainte să fim capabili să îi ajutăm pe cei pe care îi iubim, este 
esenţial să stabilim curente de simpatie, fără de care nici un ajutor 
eficient nu este posibil. Țăranul care ară solul câștigă recunoştinţa 
celor care se bucură de recoltă. Muncitorul care îşi mulţumeşte 
supraveghetorii, îndeplinind ordinele scrupulos, aduce hrană 
pentru familie. Servitorul care se supune în spiritul cooperării, 
câştigă bunăvoința stăpânilor săi, a colegilor şi a celor interesaţi 

de munca sa. Aşa 
că, vezi, nici un 
administrator 
obişnuit nu este 
folositor celor dragi 
dacă nu a învățat 
încă să se supună 
şi să servească cu 
respect. Toată lumea 
să țină minte că 
munca folositoare îi 
aparţine, mai înainte 
de toate, Celui plin 
de Generozitate 
Universală, şi că 
trebuie îndeplinită 
în ciuda tuturor 
dificultăților sau a 
suferințelor care pot 
apărea. 

După o scurtă 
pauză, a reluat: 

- Ce poți face prin 
urmare pe Pământ, dacă aici încă nu ai învățat să faci faţă? Nu-ti 
pun la îndoială devotamentul faţă de fiii tăi, dar aşa cum stau 
lucrurile, ai ajunge acolo precum o mamă paralitică, incapabilă 
să oferi vreun ajutor eficient. Pentru a merita bucuria de a-i ajuta 
pe cei dragi trebuie să atragem bunăvoința multora dintre fraţii 
noştri pe care, în schimb, i-am ajutat. Dacă nu ajuţi, nu te poţi 
aştepta să primeşti ajutor. Aceasta este Legea. lar dacă tu, soră, 
nu ai nimic al tău de dat, va trebui să apelezi la ceilalți pentru 
contribuţii voluntare. Dar cum vei face asta, când nu ai cultivat 
nimic, nici măcar sentimente bune? Mergi inapoi în Parcul de 
Odihnă, unde stai în ultima vreme, și gândeşte-te la acest subiect 
cu seriozitate. Vom vorbi din nou despre asta. 

Femeia, dezamăgită, stătea pe scaun şi îşi ştergea lacrimile. 
Ministrul s-a uitat apoi la mine şi a spus cu blândeţe: 

- E rândul tău, prietene. 

__ M-am ridicat ezitând şi m-am apropiat de el pentru a-i prezenta 
cererea mea. 

Capitolul 14 


EXPLICAȚIA LUI CLARENCE 


i cum stăteam acolo, cu inima bătând să îmi sară din piept, 

m-am simțit ca un student timid pe cale să se confrunte cu 

o comisie severă de examinare. Tulburat la vederea acelei 
femei plângând şi copleşit de autoritatea plină de serenitate a 
Ministrului, tremuram ca varga, regretând că solicitasem acel 
interviu. Oare ar fi fost mai bine să-mi păstrez calmul şi să aştept 
răbdător decizia superiorilor? O fi prea îndrăzneţ din partea mea 
să solicit să lucrez în cadrul personalului medical dintr-un spital 
al cărui pacient am fost? Îmi doream să mă fi putut retrage rapid 
în camera mea şi să uit de toate aspiraţiile mele anterioare. Dar 
în momentul acela era imposibil. Ministrul Ajutorării, simțind 
şi cele mai ascunse intenţii ale mele, mi s-a adresat ferm: 

- Sunt gata să te ascult, prietene. 

Plin de nehotărâre, eram, instinctiv, gata să cer orice activitate 
medicală în colonie, când conștiința mea a lansat un avertisment: 
de ce să cer o muncă anume? Nu aș cădea din nou în greșeala 
umană a fostei vanităţi, care nu tolerează altă ocupaţie decât cea 
potrivită unui anumit statut şi educației? Aceste gânduri mi-au 
readus o stare de echilibru şi, mai degrabă confuz, am început: 

- Am îndrăznit să vin astăzi la tine ca să îţi cer sprijinul 
pentru a obţine o ocupaţie. Acum, că tratamentul primit aici 
m-a readus într-o stare de sănătate, începe să-mi fie dor de 
vechile mele activităţi. Orice sarcină va fi binevenită atât timp 
cât mă menţine activ. 

Clarence s-a uitat la mine fix, ca şi când încerca să îmi 
ghicească cele mai intime gânduri. 

- Înţeleg, cu buzele ceri orice fel de muncă, dar în adâncul 
sufletului, ceea ce îți lipseşte cu adevărat este cabinetul tău, 
pacienţii tăi şi toată atmosfera serviciilor medicale cu care 
Dumnezeu a binevoit să te onoreze pe Pământ. Până aici, 

cuvintele lui erau încurajatoare şi, cu inima plină de speranţă, 
am încuviințat aprobator. După o lungă pauză, Ministrul a 
continuat: 

- Totuşi, nu trebuie să uiţi că adeseori Tatăl nostru Ceresc ne 
onorează cu încrederea Sa și că adeseori noi Îi îinșelăm aşteptările, 
subestimând valoarea sarcinii. Tu, de exemplu, ai urmat cursurile 
medicale de pe Pământ, având la dispoziţie toate facilităţile. Nu a 
trebuit niciodată să te preocupi de costul vreunei cărţi, deoarece 
generozitatea părinţilor a împlinit toate necesităţile tale. Imediat 
ce ai absolvit, te așteptau deja avantajoase locuri de muncă. 
Astfel, ai fost scutit de lupta doctorilor săraci pentru a-şi construi 
o carieră. Ai avut parte de o prosperitate cât se poate de rapidă 
în cariera ta. Din nefericire, ai transformat avantajele obţinute 
într-un mijloc de a-ţi grăbi moartea corpului fizic. Când ai fost 
tânăr și puternic, ai comis multe abuzuri în exercițiul funcţiunii 
pe care lisus ţi-a oferit-o. 

M-am simţit foarte tulburat la auzul acestor cuvinte amabile, 
dar ferme, şi totuşi am reuşit să răspund respectuos: 

- Recunosc justeţea observaţiilor tale şi aş fi recunoscător 
dacă mi-ai asigura mijloacele prin care aș putea să îmi îndrept 
greşelile, devotându-mă trup şi suflet pacienţilor din acest spital. 

- Un impuls foarte nobil, a spus Clarence fără severitate. 
Totuşi, să ne amintim că exersarea unei profesii pe Pământ este 
o chemare de la Tatăl nostru Ceresc, care își îndrumă creaturile 
să vină în templele divine ale ajutorării. Aici, o diplomă este 
pentru noi un simplu 
act de identitate, în 
timp ce pe Pământ 
reprezintă o uşă 
deschisă către tot soiul 
de abuzuri. Persoanei 
care primeşte o astfel 
de diplomă i se dă 
ocazia să înveţe şi să 
conlucreze cu Domnul 
Dumnezeu, în munca 
sa divină de pe planetă. 
Acest principiu este 
valabil pentru toate 
activitățile pământeşti, 


indiferent de natura lor şi de convențiile de clasă. Tu, frate, ai 
primit o diplomă medicală şi ca atare ai fost admis în templul 
medicinei. Totuşi, din cauza comportamentul tău, nu meriţi să 
primeşti susținerea mea în îndeplinirea dorinţei tale actuale. 
Cum aș putea să îți permit să tratezi pacienţii-spirit, când tu 
pe Pământ ai insistat să îţi limitezi observaţiile profesionale la 
corpul fizic? Nu îți neg capacităţile de bun psiholog, dar viaţa 
e mai mult decât atât. Ce ai gândi despre un botanist care își 
bazează definițiile pe simpla examinare a scoarței uscate a 
câtorva copaci? Mulţi doctori pământeni preferă concluziile 
matematice în munca lor anatomică. Or, sunt de acord că 
matematica este o știință respectabilă, dar nu este singura din 
univers. După cum deja ştii, un doctor nu poate să se limiteze 
doar la diagnostice și terminologie, ci trebuie să meargă mai în 
profunzime şi să analizeze cele mai intime fibre ale sufletului. 
Pe Pământ, mulţi dintre colegii tăi au devenit adevăraţi sclavi 
ai convenţionalismului academic, din cauza vieţii profesionale. 
Foarte puţini reușesc să treacă de prejudecăţi. Rarele excepții 
sunt blamate de societate şi privite cu dispreţ de colegi. 

Eram uluit, nu mi-aş fi imaginat niciodată că pot exista 
asemenea noțiuni  pretenţioase despre  responsabilitatea 
profesională. Eram şocat de ideea că o diplomă universitară ar 
putea fi considerată ca un bilet care îți permite accesul în zone 
de muncă şi conlucrare cu Dumnezeu. Amuţit, am aşteptat ca 
Ministrul Ajutorului să îşi concluzioneze ideile clarificatoare. 

- După cum vezi, a continuat el, nu te-ai pregătit pentru 
activităţile noastre. 

- Generosule binefăcător, am îndrăznit să spun, am înţeles 
lecţiile pe care mi le-ai dat şi mă supun evidenţelor. Încercând să 
îmi rețin lacrimile, am spus plin de umilinţă: 

- Sunt dispus să accept orice fel de ocupaţie în această colonie 
de muncă şi de pace. 

Clarence a răspuns, privindu-mă aprobator: 

- Prietene, ţi-am spus câteva adevăruri dureroase, dar lasă-mă 
să-ţi spun şi o vorbă de încurajare. Nu poţi deocamdată să devii 
doctor în Oraşul Astral, dar în curând vei fi admis ca ucenic. 
Situaţia ta actuală nu este cea mai bună, totuşi este promițătoare 
datorită indulgențelor trimise la Ministerul Ajutorării pe numele 
tău. 

- Mama? 

- Da, a încuviinţat Ministrul, mama ta şi alţi prieteni în a căror 
inimă ai plantat sămânţa recunoştinţei. Curând după sosirea ta 
aici, am solicitat ca Ministerul Elucidării să îmi trimită dosarele 
tale. Le-am examinat deja cu multă grijă şi am găsit multă 
imprudenţă şi inconştienţă, precum şi multe abuzuri. Am aflat 
de asemenea că, în cei cincizeci de ani ai tăi de practică medicală, 
şase mii de pacienţi săraci au primit asistență medicală gratuită 
în clinica ta. Cel mai adesea ai făptuit aceste acțiuni merituoase 
cu destulă neglijenţă. Totuşi, după cum poţi vedea acum, chiar 
şi neglijent făcută, o faptă bună atrage binecuvântări pentru 
cel ce o realizează. Din cei şase mii, cincizeci nu te-au uitat și 
au tot înălțat rugăciuni pentru tine. Trebuie să-ţi mai explic că 
şi faptele bune pe care le-ai făcut în munca ta şi au fost uitate 
înclină balanţa în favoarea ta. 

Oprindu-se din acele precizări surprinzătoare, Clarence a 
adăugat cu un zâmbet: 

- Vei învăţa lecţii noi aici şi, după experienţe utile, vei conlucra 
în mod eficient cu noi, pregătindu-te în acelaşi timp pentru 
propriul tău progres spre infinit. 

Am fost copleșit de fericire. Pentru prima dată de la sosirea 
mea în colonie am plâns de fericire. Oare cine ar putea să 
„înţeleagă asemenea emoţii? Totuşi, am simţit că este necesar să 
îmi liniştesc inima pentru a mă bucura de minunata pace divină. 

Capitolul 15 
VIZITA MAMEI MEL 


Ie 
rmând sfaturile lui Clarence, am încercat din răsputeri să îmi 
refac forţele pentru a-mi începe ucenicia cât mai curând posibil. 
Pe vremuri m-aș fi simţit ofensat de remarcile Ministrului, dar 

în împrejurările de faţă, confruntat cu greşelile trecutului, nu puteam 
decât să mă simt consolat. Ca prizonier al trupului, sufletul este aproape 
întotdeauna învăluit într-o ceaţă groasă a iluziei. Abia acum am realizat 
că viața pământească nu poate fi trăită inconştient. Mi-a devenit clar 
care este adevărata însemnătate a unei încarnări. Reamintindu-mi 
de toate oportunităţile pe care le-am ratat, am simţit că Clarence era 
perfect îndreptăţit să îmi vorbească aşa cum mi-a vorbit. 

Mi-am petrecut mai multe zile scufundat în contemplare. Deşi 
m-am abținut să mai cer alte favoruri, adânc în inima mea tânjeam 
să îmi vizitez casa de pe Pământ. Binefăcătorii de la Ministerul 
Ajutorării au fost extrem de generoşi cu mine şi parcă îmi urmăreau 
toate gândurile. Aşadar, motivul pentru care nu mi-au îndeplinit de la 
început această dorinţă a fost acela că nu îi venise încă timpul. Astfel, 
resemnat, m-am menţinut în starea mea de pace, chiar dacă eram 
oarecum melancolic. Lisias şi-a dat toată silința să mă înveselească cu 
conversaţia sa vie și cu gânduri încurajatoare, dar eu treceam prin acea 
fază de interiorizare spirituală, în care simţeam nevoia să mă retrag în 
mine însumi, pentru a mă confrunta cu profunzimile conştiinţei mele. 

Totuși, într-o zi, asistentul meu a venit la mine în cameră şi a exclamat: 

- Ghici cine a venit să te vadă? Faţa zâmbitoare şi ochii strălucitori 
l-au dat de gol. 

- Mama mea, am exclamat încrezător. Exaltat de fericire, am 
văzut-o pe mama apropiindu-se cu braţele larg deschise. 

- Fiule, copilul meu, vino în brațele mele, iubitul meu! 

Nu pot descrie ce s-a petrecut atunci. Brusc, am început să mă simt ca 
băieţelul ce se juca în ploaie, desculț, pe solul nisipos al grădinii noastre. 
În acele clipe sacre și pline de bucurie, am ţinut-o pe mama mea în braţe 

cu multă afecţiune, până ce lacrimile noastre s-au amestecat. Nu pot spune 
cât timp am rămas aşa, dar într-un final s-a dezlipit din braţele mele. 

- Haide, copile, nu da frâu liber emoțiilor. Să ştii că până şi fericirea 
excesivă taxează inima. Eşti încă slăbit, nu-ţi pierde energia. 

În loc să-mi duc în braţe bătrâna mamă, aşa cum am făcut în 
ultimele săptămâni ale sejurului ei pe Pământ, ea a fost cea care mi-a 
şters lacrimile şi m-a condus la canapea. M-am aşezat lângă ea și 
mi-am așezat duios capul pe genunchii ei. Ea mi-a mângâiat părul ușor, 
trezindu-mi amintiri preţioase. În acel moment, simțeam că sunt cel 
mai fericit dintre oameni; aveam impresia că eram ancorat în cel mai 
sigur port, după o bătălie grea pe mările furtunoase. 

Prezenţa mamei mele era o mare ușurare pentru inima mea, iar acele 
momente păreau un vis binecuvântat. Ca un băieţel, căutând siguranța 
în obiectele familiare, i-am observat cu atenţie hainele, o copie perfectă 
a celor pe care le purta acasă. I-am recunoscut rochia închisă la culoare, 
şalul albastru, ciorapii de lână. Am zăbovit cu privirea pe capul ei micuţ, 
plin de fire albe ca zăpada, la ridurile de pe faţa sa, la expresia ei invariabil 
calmă şi dulce. Mut şi tremurând de fericire, îi strângeam mâinile, în 
timp ce ea, mai puternică decât mine, mi-a vorbit cu blândețe: 

- Domnul Dumnezeu nu ne uită niciodată, fiule. Nu vom putea 
niciodată să Îi mulțumim îndeajuns pentru toată bunătatea Lui. Deși 
despărțirea noastră a fost îndelungată, să nu îţi imaginezi că te-am uitat. 
Uneori Providența ne separă tocmai pentru a putea învăța iubirea divină. 

Simţind că afecțiunea ei era aceeaşi ca dintotdeauna, am început să îmi 
reamintesc de vechile suferinţe. Of, cât de greu este să scapi de reziduurile 
pământeşti! Cât de grea este povara secolelor de imperfecţiune! 
Clarence mi-a recomandat adesea să mă abţin de la a-mi plânge de milă. 
Şi Lisias mă prevenise legat de acest 
lucru. Totuşi, acum, odihnindu-mă 
în braţele mamei mele, toate rănile 
vechi păreau că sângerează din 
nou. Am început să îmi amintesc 
cu amărăciune de suferințele mele 
trecute, iar lacrimile de bucurie le-au 
făcut loc celor de autocompătimire. 
Nu am realizat atunci că vizita sa 
nu trebuia interpretată doar ca o 
simplă împlinire a capriciilor mele, 
ci mai degrabă ca o binecuvântare a 
“Graţiei Divine. Recăzând în vechiul 
meu obicei de a face din mama mea 

victima răbdătoare a suferințelor mele nesfârşite, am început acum să 
retrăiesc cu durere toate vechile mele probleme. Pe Pământ, mamele 
sunt cel mai adesea sclave în ochii copiilor lor. Foarte rari sunt aceia 
care conştientizează valoarea devoțiunii materne înainte de a fi privaţi 
de ea, iar eu nu eram deloc o excepţie. 

Mama mea asculta în tăcere, cu fața umbrită de o tristețe 
indescriptibilă. Ţinându-mă strâns la pieptul ei, cu ochii plini de lacrimi, 
mi-a spus cu blândeţe: 

- Fiule, nu te mai jeli. Nu ţi-a dat generosul nostru Clarence un sfat 
înțelept în această privință? Hai să fim recunoscători Tatălui Ceresc 
pentru această întâlnire binecuvântată. Hai să nu uităm totuși că acum 
suntem într-o şcoală diferită, învățând să devenim adevăraţi copii ai 
Domnului Dumnezeu. Ca mamă pe Pământ, nu am reuşit întotdeauna 
să te îndrum în cel mai bun mod cu putinţă. De aceea şi eu, la rândul 
meu, mă străduiesc să îmi controlez sentimentele prin reorientarea 
inimii. Lacrimile tale îmi retrezesc acele vechi sentimente pământeşti, 
trăgându-mă înapoi pe o cărare pe care o crezusem închisă. Mi-ar 
plăcea să cred că nemulțumirile tale sunt justificate, desemnându-te 
cea mai virtuoasă creatură din univers, dar aceasta ar fi în discordanță 
cu noile lecţii pe care le învăţăm. În lume poţi să ai îngăduinţă pentru 
un astfel de comportament, dar aici este chiar imposibil. Trebuie să îl 
punem pe Dumnezeu pe primul loc. Nu eşti singurul dezincarnat care 
îşi plânge greşelile şi nici eu singura mamă despărțită de cei dragi. 
Meritul suferinţei noastre, fiule, nu rezidă în lacrimile pe care ne face să 
le vărsăm și nici în rănile sângerânde pe care ni le cauzează, ci în poarta 
de lumină pe care o deschide în faţa noastră. Lacrimile şi rănile nu sunt 
decât modalităţi binecuvântate de a ne ajuta să ne purificăm sufletul. 

După o pauză prelungită, în timpul căreia conştiinţa mea s-a trezit cu 
hotărâre, a concluzionat: 

- De ce să nu ne bucurăm de aceste momente trecătoare în lumina 
iubirii, în loc să le risipim în umbra nefericirii? Haide să ajutăm, copile, 
şi să o facem cu veselie, bucurându-ne în același timp, în permanenţă, 
întru Domnul Dumnezeu. Te implor, modifică-ţi atitudinea mentală. 
Încrederea în dragostea şi afecțiunea pe care mi le porţi îmi aduc multă 
fericire, dar nu mă pot întoarce la experiențele avute în trecut. Acum 
trebuie să ne iubim unul pe celălalt cu minunata şi sacra dragoste divină. 

Acele cuvinte inspirate m-au trezit şi am avut impresia că iubirea 
mamei mele radia energii revigorante care îmi înălțau inima. Ea mă 
privea cu mulțumire, transfigurată într-un zâmbet radios, şi când m-am 
ridicat şi i-am sărutat respectuos fruntea, mi-am dat seama că nu o mai 
văzusem niciodată atât de frumoasă şi de iubitoare. 

O DISCUȚIE CONFIDENȚIALĂ 

uvintele mamei mele m-au alinat şi m-au încurajat foarte mult. 

Mi-a recomandat să muncesc drept remediu pentru suferinţa 

şi necazul meu, considerate de ea drept binecuvântări și lecţii 
pline de învățăminte. Un sentiment inefabil de mulțumire mi-a 
învăluit sufletul. Într-un fel oarecum neobișnuit, aceste mustrări 
ale mamei mele păreau să îmi redea puterea. Simțeam că sunt un cu 
totul alt om, mai voios, mai plin de viaţă și mai fericit. 

- O, Doamne Dumnezeule! am exclamat, cât de minunat 
trebuie să fie planul în care trăieşti tu, mamă! Ce gânduri spirituale 
sublime, ce extaz! 

Zâmbind cu înțeles, mama mi-a explicat: 

- Copilul meu, un nivel mai elevat de conştiinţă necesită 
întotdeauna mai multă muncă și un mai mare devotament. Să nu 
crezi că mama ta îşi petrece timpul într-un continuu extaz spiritual, 
fiind scutită de orice îndatoriri meritorii. Nu aș vrea în nici un 
caz să crezi că există vreo umbră de tristețe sau nemulțumire în 
legătură cu situaţia în care mă aflu, dar vreau totuși să îți dezvălui 
care sunt responsabilitățile ce mi-au fost atribuite. De când m-am 
întors de pe Pământ, am muncit neîncetat pentru regenerarea 
noastră spirituală. Când își părăsesc corpul fizic, multe entități 
rămân legate de casa lor pământească, incapabile să se despartă 
de cei iubiţi. Aici însă am învăţat că cine iubeşte cu adevărat, 
trebuie să muncească neîncetat pentru a fi capabil să îi servească 
pe ceilalţi. Astfel, de când am ajuns aici am urmărit mereu să obțin 
privilegiul de a-i ajuta pe cei dragi. 

- Şi tata, am întrebat eu, unde este? El de ce nu a venit cu tine? 

Faţa mamei mele a luat atunci o expresie neobişnuită: 

- Vai, da... tatăl tău. De doisprezece ani este prins într-o regiune 
- foarte densă a umbrelor din Zona Inferioară. Pe Pământ, lăsa 
întotdeauna impresia că este foarte credincios tradiţiilor de familie, 

respectând cu stricteţe codul etic al înaltei profesii căreia îi aparţinea, 
până la sfârșitul zilelor sale. Din exterior, părea să manifeste o 
puternică credinţă religioasă, dar în realitate era un om slab, care a 
avut chiar legături adulterine cu diverse femei. Două dintre acestea 
erau legate mental de o mare ceată de entităţi malefice. 

Când Laertes a murit, șederea sa în Zonele Inferioare a 
devenit extrem de dureroasă. Sărmanele creaturi, cărora le făcuse 
promisiuni deşarte, aşteptau cu nerăbdare să îl acopere cu vălul 
întunecat al iluziei. La început a încercat să opună rezistență, să 
mă găsească. Dar nu a fost capabil să înţeleagă că sufletul, după ce 
se separă de forma sa trupească, îşi va trăi viața conform naturii 
sale esenţiale, fără aparenţe înșelătoare. Din această cauză, Laertes 
nu a reuşit să îmi simtă prezenţa spirituală sau să perceapă ajutorul 
plin de devoțiune al unora dintre prietenii noştri. După atâţia 
ani petrecuți în înşelăciune şi prefăcătorie, viziunea psihică i se 
întunecase, iar nivelul de vibraţie îi scăzuse simţitor. Prin urmare, 
într-un final s-a trezit alături de cei cu care îşi acordase în mod 
nesăbuit mintea şi inima. 

O vreme, principiile inerente familiei noastre și mândria 
asociată numelui nostru au stârnit ceva în adâncurile sufletului 
său, și astfel a încercat să opună rezistenţă tentaţiei, dar în final 
a cedat, fiind din nou atras în întuneric din pricina lipsei sale de 

perseverenţă, de corectitudine şi datorită orientării negative a 
minţii sale. 

- Dar nu putem în nici un fel să îl salvăm de la asemenea 
decădere? am întrebat eu, îndurerat fiind de situaţia lui. 

- Fiule, a continuat mama, să ştii că îl vizitez adesea, dar nici 
măcar nu observă prezența mea, nivelul său de vibraţie fiind 
încă prea scăzut. M-am străduit din răsputeri să îl aduc pe calea 
cea bună prin intermediul unor inspiraţii, dar tot ce am reușit 
până acum a fost să îl fac să verse din când în când niște lacrimi 
chinuite, care nu au dus la nicio transformare majoră. Nefericitele 
creaturi care îl ţin prizonier îmi blochează orice sugestie. De 
ani de zile mă străduiesc necontenit şi le-am cerut ajutorul mai 
multor prieteni din cinci colonii spirituale diferite, inclusiv din 
Orașul Astral. Odată, Clarence aproape a reușit să îl atragă spre 
Ministerul Regenerării, dar într-un final a eșuat. Nu poţi aprinde 
o lampă care nu are nici fitil şi nici ulei. Numai prin propria sa 
voinţă poate Laertes să se ridice de la nivelul la care se află şi să îşi 
amplifice vederea spirituală. Până atunci, bietul de el bate pasul pe 
loc, fără a putea face nimic, oscilând între indiferenţă şi răzvrătire. 

După o lungă pauză, mama a suspinat, continuând: 

- Probabil că nu ştii deocamdată aceasta, dar surorile tale 
Clara şi Priscilla sunt încă legate de Pământ şi locuiesc în Zonele 
Inferioare. Vezi tu, trebuie să mă îngrijesc de nevoile tuturor. 
Singurul ajutor direct pe care l-am primit a fost cooperarea plină 
de afecțiune a surorii tale, Louisa, care a murit când tu erai încă 
bebeluș. Ea m-a aşteptat aici timp de mulți ani şi a fost mâna mea 
dreaptă în această anevoioasă sarcină de a ne ajuta familia aflată pe 
Pământ. A luptat cu curaj alături de mine pentru tatăl tău, pentru 
surorile tale şi pentru tine. Totuşi, în ultimul timp, perturbările la 
nivel spiritual ale unora dintre membrii familiei noastre care se 
află încă pe Pământ au fost atât de mari, încât, într-un sublim gest 
de abnegaţie, s-a întors pe Pământ, pentru a se reîncarna printre ei. 
Sper să îţi revii în scurt timp, astfel încât să mă ajuţi şi tu, să putem 
munci eficient în numele lui Dumnezeu. 

Am fost profund impresionat la auzul acestor lucruri despre 
tatăl meu. Cu ce fel de încercări se confrunta oare? Întotdeauna îmi 
păruse un om credincios care îşi îndeplinea cu stricteţe obligaţiile 
religioase, mergând la biserică în fiecare duminică... Copleșit de 

„admiraţie la vederea unei asemenea devoţiuni din partea mamei 
mele, am întrebat: 


65 


- Şi totuşi, faci tot ce poţi pentru a-l ajuta pe tata, în ciuda 
relaţiilor sale cu acele femei demne de dispreţ? 

- Fiule, nu trebuie să spui aşa ceva despre ele. Şi ele sunt copiii 
Tatălui nostru Cel Atotputernic. Poţi considera că sunt surorile 
noastre care gândesc greșit, fiind ignorante şi nefericite. Eu 
nu intervin doar pentru Laertes, ci şi pentru ele, şi cred că am 
descoperit cum să îi aduc pe toţi mai aproape de inima mea. 

Am fost copleşit şi în același timp surprins la vederea unei 
stări atât de măreţe de abnegaţie. Apoi mi-am amintit de propria 
mea familie, şi m-a cuprins din nou vechiul sentiment de dor 
pentru soţia şi copiii mei. Alături de Clarence și Lisias reuşisem 
întotdeauna să-mi ascund sentimentele şi să-mi opresc toate 
întrebările, dar privirea plină de căldură a mamei mele mi-a dat 
curajul să vorbesc. Neștiind cât va mai dura vizita ei, am profitat 
de această şansă și am întrebat-o: 

- De vreme ce l-ai ajutat cu atât de mult devotament pe tata, 
ai putea oare să îmi spui ce mai fac Zelia şi copiii? Abia aştept să 
mă întorc acasă să îi ajut şi sunt sigur că şi lor le este la fel de dor 
de mine cum îmi este şi mie de ei. Cât de mult trebuie să sufere 
sărmana mea soţie din cauza acestei despărțiri! 

- Mai merg din când în când să îmi văd nepoții şi să ştii că 
sunt bine, a spus ea, zâmbind cu o oarecare tristeţe. După câteva 
momente de reflecţie, a continuat: 

- Să nu-ți faci griji pentru familia ta. Pregăteşte-te în schimb să 
îți duci la bun sfârşit misiunea. Sunt unele lucruri pe care trebuie 
să le lăsăm în voia lui Dumnezeu şi să avem încredere totală în 
puterea Sa. Numai astfel putem face de fapt ceva pentru a le rezolva. 

Fiind nerăbdător să aflu cât mai multe, am încercat s-o conving 
să-mi dea mai multe detalii, dar ea, cu delicateţe, a schimbat 
subiectul. Am stat de vorbă un timp destul de lung, iar vocea ei 
învăluitoare îmi genera o stare de pace sublimă. Am fost curios să 
aflu cum trăieşte şi, prin urmare, când a vrut să plece, i-am cerut 
permisiunea să o însoțesc. 

Nu poți veni cu mine, fiule. Sunt așteptată de urgenţă în sălile de 
transformare de la Ministerul Comunicaţiei, unde îmi va fi oferit 
un mijloc de transport fluidic pentru călătoria de întoarcere. În 
plus, trebuie să merg să îi mulțumesc Ministrului Celius pentru că 
mi-a permis să Îți fac această vizită. 

Spunând acestea, mama m-a sărutat şi a plecat, lăsându-mi în 
inimă un sentiment durabil de fericire. 

chemat la biroul lui Clarence. Surprins, l-am urmat pe Lisias, 
Care venise după mine. Am fost primit cu multă bunătate de 
generosul Ministru şi am așteptat plin de entuziasm ordinele sale. 

- Dragul meu prieten, mi-a spus acesta plin de amabilitate, de azi 
înainte ai permisiunea să vizitezi şi să observi toate sectoarele noastre 
de activitate, cu excepţia Ministerelor spirituale superioare. Henry 
de Luna m-a informat că tratamentul tău s-a încheiat săptămâna 
trecută, aşadar a sosit momentul să începi să îți petreci timpul 
observând și învățând. 

M-am întors spre Lisias, nerăbdător să îi împărtășesc din 
entuziasmul meu, când am văzut că şi el mă privea, plin de bucurie. 
Eram pur şi simplu copleșit de fericire. Era începutul unei vieţi noi 
pentru mine. Aveam acum ocazia să mă alătur mai multor şcoli și să 
muncesc într-un domeniu cu adevărat important. Văzând cât eram 
de fericit, Clarence a adăugat: 

- Din moment ce nu mai este necesar să locuieşti în Parcul 
Spitalului, voi încerca să te transfer într-o nouă locuinţă. Mă voi 
consulta în această privință cu unele dintre instituţiile noastre... 

- Dacă este posibil, l-a întrerupt Lisias cu nerăbdare, mi-ar face 
foarte mare plăcere să îmi împart locuința cu el, în această perioadă 
de observare. Mama mea l-ar primi ca pe un al doilea fiu. 

L-am privit cu multă recunoştinţă pe generosul meu tovarăș. La 
rândul său, Clarence l-a aprobat cu privirea, spunând: 

- Foarte bine, Lisias. lisus se bucură alături de noi de fiecare dată 
când ne deschidem inima către un nou prieten. 

Eram atât de copleșit de recunoştinţă, încât nu puteam scoate 
niciun cuvânt. Tot ce puteam face era să îmi îmbrăţişez tovarășul. 

„ Marile bucurii ne lasă adesea fără cuvinte. 
- Ține acest document, a continuat Clarence, punându-mi în 

J a câteva zile după vizita neașteptată a mamei mele, am fost 


mână un mic dosar, îţi va servi ca permis de intrare la Ministerele 
Regenerării, Ajutorării, Comunicării şi Elucidării timp de un an. 
După aceea vom vedea ce se mai poate face. Dragul meu prieten, 
nu pierde timpul şi învaţă tot ce poţi. Ţine minte, intervalele dintre 
diversele sejururi de pe Pământ trebuie folosite cu înțelepciune. 

Am părăsit biroul Ministrului în culmea fericirii, braţ la braţ cu 
Lisias. După câteva minute de mers, am ajuns la o căsuţă încântătoare, 
înconjurată de o grădină viu colorată. 

- lată-ne ajunşi, mi-a spus el. A sunat apoi la un mic clopoțel, 
spunând: 

- Aceasta este casa noastră din Oraşul Astral. 

Din interiorul casei s-a auzit un sunet ușor, și o doamnă 
încântătoare ne-a deschis uşa. 

- Mamă, acesta este fratele pe care ţi l-am promis, i-a spus Lisias 
plin de încântare. 

- Bine ai venit, prietene, a exclamat ea cu ospitalitate, te rog simte- 
te ca acasă. 

Îmbrățișându-mă ca și cum aș fi fost cu adevărat fiul ei, mi-a spus: 

- Am înţeles că mama ta nu locuieşte aici, așa că vei avea în mine 
O soră, care se va purta cu tine în cel mai matern mod cu putință. 

Nu știam cum să îi mulțumesc pentru primirea ei generoasă. Eram 
pe cale să încerc, când m-a întrerupt: 

- Îi interzic să îmi mulțumeşti. Te rog nu fă asta, fiindcă altfel mă 
vei forța să îmi amintesc nişte fraze pământeşti de mult uitate, doar 
de dragul politeţurilor. 

Am râs atunci cu toţii, iar eu am adăugat: 

- Fie ca Dumnezeu să primească recunoştinţa mea și să o reverse 
asupra acestei case sub forma unor binecuvântări aducătoare de pace 
şi de bucurie. 

Am intrat apoi în casă. Totul înăuntru era simplu şi confortabil. 
Mobila și obiectele semănau foarte mult cu cele de pe Pământ. Erau 
picturi cu o profundă semnificaţie spirituală, un pian neobişnuit de 
mare şi pe el o harpă cu un aspect foarte delicat. Lisias, pregătit ca de 
obicei să îmi satisfacă curiozitatea, mi-a spus: 

- După cum ştii deja, nu ai fost întâmpinat de îngeri cântând la 
harpă când ai părăsit pământul, în schimb, harpa de față ne aşteaptă 
să ne manifestăm propriile noastre abilități. 

- Lisias, nu mai face glume, l-a întrerupt mama lui cu o voce plină 
de.afecţiune. Îţi aduci aminte anul trecut, când Ministerul Uniunii 
Divine a invitat câțiva locuitori din Ministerului Elevării să asculte 

nişte maeştri muzicieni în trecere 
prin oraşul nostru? 

- Da, îmi amintesc foarte 
bine, mamă. Voiam doar să spun 
că cei care cântă la harpă există 
cu adevărat, dar pentru a-i auzi 
trebuie să ne trezim auzul spiritual, 
aspirând spre cunoaşterea 
înțelesurilor divine. 

Mai târziu, după ce le-am oferit 
câteva informaţii despre mine, am 
aflat că familia lui Lisias provine 
dintr-un vechi oraş din statul Rio 
de Janeiro, că numele mamei sale 
este Laura şi că cele două surori 
ale lui, Yolanda și Judith, locuiau de asemenea cu el. Am fost foarte 
încântat de prima mea experienţă într-un cămin din cadrul coloniei. 
Atmosfera familială favoriza o stare de intimitate dulce şi caldă. 
Afecţiunea cu care m-au primit a trezit în mine emoții puternice. 
Având o mulțime de întrebări, amabila mea gazdă mi-a prezentat 
câteva cărți minunate. Observându-mi interesul, mi-a spus: 

- Cât despre literatură, avem un mare avantaj aici, în Oraşul 
Astral. Toți scriitorii lipsiţi de onestitate, cei care îşi folosesc talentul 
pentru a le induce celorlalți otrăvuri la nivel psihologic, ajung direct 
în Zonele Inferioare, şi până ce nu își schimbă modul de gândire, nu 
pot locui aici, nici măcar la Ministerul Regenerării. 

Văzând frumoasele exemplare de artă fotografică în cărţile pe care 
mi le-a arătat, nu mi-am putut reține un zâmbet plin de încântare. 
Apoi, Lisias mi-a prezentat casa, atrăgându-mi atenţia asupra băii, 
care era plină de accesorii foarte interesante - totul era atât de simplu, 
şi totuși confortabil. 

De-abia îmi revenisem din uimirea pe care mi-o stârnea fiecare 
detaliu, când Laura ne-a chemat la rugăciune. Ne-am aşezat în linişte 
în jurul unei mese mari. A pornit apoi un ecran mare şi am auzit 
o muzică lină - era slujba de seară. Am văzut imaginea familiară 
a Palatului Guvernamental, care îmi captivase atenţia de atâtea ori, 
pe când locuiam în Parcul Spitalului. De această dată însă, o fericire 
intensă și misterioasă m-a cuprins la vederea inimii albastre din 
fundal, în timp ce sufletul mi s-a umplut de bucurie şi de recunoștință. 

Capitolul 18 
A HRANĂ a SUFLET 


de seară, care consta dintr-o supă revigorantă și fructe aromate, 

acestea din urmă semănând la gust cu un amestec delicios de 
sucuri concentrate. Am auzit-o pe Laura făcând o remarcă genială: 

- De fapt, mesele noastre de aici sunt mult mai plăcute decât erau 
pe Pământ. Există unele regiuni în care s-a renunțat la ele cu totul, dar 
în zona Ministerului Ajutorării nu putem face aceasta. Aici, sarcinile 
pe care trebuie să le îndeplinim ne consumă mult din energie. Din 
această cauză suntem obligați să ne facem continuu provizii de energie. 

- Totuşi, a adăugat una dintre tinerele fete aflate la masă, aceasta 
nu înseamnă că noi, cei care muncim la Ministerele Ajutorării și 
Regenerării, suntem singurii care depindem de mâncare. Nici celelalte 
Ministere, inclusiv cel al Uniunii Divine, nu au renunțat la mâncare. 
Singura diferenţă în ceea ce privește mâncarea constă în natura 
substanțelor care o compun. A cadrul Ministerului Comunicării 
şi Elucidării sunt frecvent folosite fructele, în timp ce în cadrul 
Ministerului Elevării sunt predominant folosite sucurile şi lichidele 
concentrate. În ceea ce priveşte Ministerul Uniunii Divine, natura 
procesului de nutriţie este dincolo de orice ne-am putea imagina. 

Nerăbdător să aflu mai multe explicaţii, mi-am întors capul de la 
Lisias, către mama sa. Toată lumea a început să zâmbească, văzând 
cât de uimit sunt, dar Laura mi-a satisfăcut curiozitatea: 

- Poate nu știi, dragul meu prieten, dar iubirea este cel mai 
puternic element de susţinere pentru toate creaturile. Din când în 
când, mari delegaţii de instructori vin în oraşul nostru pentru a ne 
învăţa principiile hrănirii spirituale. Iubirea este fundamentul tuturor 
modurilor de hrănire din diversele sfere ale vieţii. La modul efectiv, 
hrana fizică este întotdeauna un aspect material tranzitoriu chiar 
şi aici, la fel ca şi în cazul dispozitivelor pământeşti care au nevoie 
de ulei şi combustibil. Iubirea și doar iubirea este singura sursă de 


| mediat ce s-a terminat rugăciunea, Laura m-a invitat la masa 

existenţă pentru suflet. Cu cât avansăm în planul evolutiv al Creaţiei, 
cu atât înțelegem mai bine acest mare adevăr. Nu crezi şi tu că Iubirea 
Divină este cauza principală a Universului? 

Aceste explicaţii m-au liniştit foarte mult. Lisias a adăugat: 

- lubirea infinită a lui Dumnezeu este centrul întregii Creaţii; cu 
cât sunt mai evoluate ființele create, cu atât este mai subtil procesul lor 
de hrănire. Viermele din pământ se hrănește în principal cu pământ. 
Animale mai mari îşi găsesc hrana necesară în plante. Omul strânge 
fructele acestor plante și le pregăteşte în funcţie de gusturile sale. Noi, 
care nu mai suntem legaţi de corpurile noastre fizice, avem nevoie de 
substanţe lichide şi savuroase. Procesul devine chiar şi mai rafinat, pe 
măsură ce evoluăm tot mai mult. 

- Să nu uităm nici de problema deplasării, a adăugat Laura. La 
urma urmei, viermii, animalele, omul şi chiar și noi depindem 
în totalitate de iubire. Cu toții existăm în iubire şi nicio ființă nu 
ar putea trăi fără ea. Îţi aduci aminte de lecţia biblică ce spunea: 
“Tubeşte-ţi aproapele“? Când lisus ne-a învățat acest principiu, nu se 
referea doar la milostenie în cel mai strict sens al cuvântului, fiindcă 
mai devreme sau mai târziu cu toţii va trebui să învăţăm că bunătatea 
este pur și simplu o datorie. El vroia să Îi înţelegem cuvintele într-un 
sens mai larg, și anume să ne ajutăm unii pe alţii prin iubire fraternă 
şi înțelegere. La un moment dat, în viitor, oamenii de pe Pământ vor 
descoperi că vorbele prietenești, bunăvoința și încrederea reciprocă, 
înţelegerea şi protejarea aproapelui - toate fructe ale unei iubiri profunde 
- sunt însăși hrana vieţii. Pe Pământ, unde suntem îngreunaţi de povara 

ri ze corpului fizic, suntem foarte limitați. 
Dar atunci când ne întoarcem aici, 
realizăm că fericirea armonioasă 
şi durabilă depinde doar de forța 
| spirituală. Căminele, satele, orașele 
şi naţiunile sunt toate structurate 
| conform acestor principii. 

Instinctiv, mi-am amintit de 
teoriile despre sex, atât de larg 
răspândite în lumea fizică, însă Laura, 
observându-mi gândurile a remarcat: 

- Nu trebuie să îţi imaginezi că 
este vorba doar despre un fenomen 
pur sexual. Sexualitatea este o 
manifestare sacră a iubirii divine 
şi universale, dar este doar unul 

dintre multiplele moduri de expresie a potenţialului său infinit. În 
cazul cuplurilor mai spirituale, tandrețea şi încrederea, devotamentul 
şi înţelegerea reciprocă contează mult mai mult decât uniunea fizică, 
care se reduce la o simplă activitate trecătoare dintre cei doi. Schimbul 
magnetic dintre ei este cel care creează ritmul necesar manifestării 
armoniei. Simpla prezenţă a celui iubit şi uneori simpla înţelegere 
dintre cei doi este suficientă pentru a genera un sentiment de fericire. 

Profitând de o pauză în conversaţie, Judith a adăugat: 

- Aici, în Oraşul Astral, învăţăm că iubirea este centrul vieţii pe 
Pământ; cu toate acestea, majoritatea oamenilor nu realizează niciodată 
importanţa acestui adevăr. Sufletele gemene, cele înrudite sau cele care 
pur şi simplu se simpatizează, formează numeroase perechi şi grupuri. 
Grupându-se şi ajutându-se unele pe altele, ele avansează pe calea către 
mântuire. Totuși, atunci când ajutorul lipseşte, cei mai slabi eșuează 
înainte să îşi încheie călătoria. 

- După cum vezi, dragul meu prieten, a remarcat Lisias, chiar și aici 
ni se aminteşte de lecţia din Biblie: „Omul nu se va hrăni doar cu pâine“? 

În acel moment, conversaţia noastră a fost întreruptă de un sunet 
de clopoțel. Lisias s-a ridicat şi a răspuns la uşă. Doi tineri politicoşi 
au intrat în cameră. Acesta i-a întâmpinat cordial, prezentându-i drept 
Polydor şi Estacius, de la Ministerul Elucidării. Au urmat salutări, 
strângeri de mână şi, după câteva minute, Laura a spus zâmbind: 

- Aţi muncit din greu toată ziua. Nu trebuie să vă schimbaţi 
programul din cauza noastră. Este timpul să mergeţi în excursia pe care 
ați plănuit-o spre Parcul Muzical. 

Observând privirea uimită a lui Lisias, aceasta a adăugat: 

- Du-te, fiule. Nu o face pe Lascinia să te aștepte. Fratele nostru 
André va sta cu mine, până când va fi capabil să vă însoțească în aceste 
excursii ale voastre. 

- Te rog, nu sta acasă doar din cauza mea! am exclamat eu. 

- Eu încă nu mă pot bucura de plăcerea de a vizita Parcul Muzical. 
Nepoata mea abia s-a întors de pe Pământ acum câteva zile şi este încă 
prea slăbită ca să iasă afară, a adăugat mama lui Lisias. 

Au plecat, discutând bucuroşi între ei. Laura a închis ușa, s-a întors 
spre mine şi a spus: 

- Se duc să caute hrana despre care vorbeam noi adineauri. Legăturile 
de iubire sunt mai frumoase şi mai puternice aici. Iubirea, dragul meu 
prieten, este pâinea divină a sufletului, hrana inimii. 


9) „Nu numai cu pâine va trăi omul, ci şi cu tot cuvântul care iese din gura 
lui Dumnezeu.“ (Matei 4:4) 

Capitolul 19 
NOU-VENITA 


îndreptând conversaţia spre lucruri mai intime. 

- Deocamdată mănâncă singură, a răspuns ea. Sărăcuţa 
este încă prea agitată și abătută; nimeni în starea ei nu ar trebui 
să ia parte la mese colective. Neurastenia şi anxietatea emit fluide 
dense şi nocive, care se amestecă pe loc cu mâncarea. Nepoata 
mea şi-a petrecut două săptămâni în Zonele Inferioare, cufundată 
într-un somn adânc, sub supravegherea noastră. Ar fi trebuit să 
fie internată într-un pavilion al spitalului când a ajuns aici, dar 
superiorii au decis să fie lăsată în grija mea. 

I-am spus Laurei că mi-ar face plăcere să o vizitez pe noua 
venită, iar ea a fost de acord. M-a condus într-o cameră spațioasă 
şi confortabilă, unde, într-un fotoliu, şedea o fată foarte palidă. 
Când a privit în sus, a fost foarte surprinsă să mă vadă. 

Laura m-a prezentat: 

- Eloisa, acesta este un prieten care a venit de pe Pământ cu 
puțin timp în urmă. 

Tânăra m-a privit plină de curiozitate. În ochii ei obosiţi se 
putea vedea cât de greu îi era să se concentreze. M-am prezentat, 
iar aceasta mi-a aruncat un zâmbet şters. 

Am întrebat-o dacă este obosită, dar înainte să îmi poată răspunde, 
bunica ei, vrând să o scutească de orice efort, mi-a explicat: 

- Eloisa a fost neliniștită și îngrijorată, iar teama ei este 
justificată într-o anumită măsură. Tuberculoza, care în urma 
unei lungi suferinţe i-a pus capăt zilelor pământeşti, a lăsat urme 
adânci în corpul ei astral. Totuși, trebuie să fim întotdeauna 
optimişti şi curajoşi. 

La auzul acestor vorbe, tânăra şi-a deschis larg ochii negri, 
" încercând să îşi stăpânească lacrimile, dar fără succes. Şi-a acoperit 
apoi faţa cu o batistă şi a început să plângă. 

et epoata ta nu mănâncă cu noi? am întrebat-o eu pe Laura, 


- Sărăcuţa! a spus bunica, plină de bunătate, în timp ce o 
îmbrăţişa pe biata fată înlăcrimată. Pur şi simplu trebuie să te 
controlezi. Aceste stări sunt cauzate de o educaţie religioasă plină 
de lipsuri, asta e tot. Ştii că şi mama ta va veni în curând aici și că nu 
te poţi baza pe fidelitatea logodnicului tău. El nu este în niciun caz 
pregătit să îți ofere un devotament spiritual sincer pe Pământ, căci 
mai are mult până când va fi capabil să manifeste acel spirit sublim 
al iubirii superioare. Cu siguranţă că se va căsători cu altcineva şi 
ar fi bine să începi să te obişnuieşti cu această idee. Nu ar fi corect 
să insişti să vină aici înainte de vreme. Să presupunem că ar veni 
totuși, încălcând legea. Suferința ta nu ar fi oare şi mai mare? Nu 
crezi că vei plăti un preţ mult prea greu pentru orice intervenţie 
care i-ar grăbi moartea? Aici vei avea prieteni devotați asemenea 
unor fraţi, care te vor ajuta să atingi echilibrul spiritual şi, dacă îl 
iubeşti cu adevărat pe acest băiat, trebuie să încerci să ai o atitudine 
armonioasă, pentru a fi capabilă să îl ajuţi mai târziu. În plus, după 
cum am spus deja, mama ta va ajunge şi ea aici în curând. 

Lacrimile fetei m-au umplut de compasiune. Am încercat să îi 
distrag atenţia, îndreptând conversaţia spre un alt subiect: 

- De unde eşti? am întrebat-o eu. 

Laura, acum tăcută, părea şi ea dornică să o Nada participând 
la conversaţie. După o 
tăcere lungă, timp în 
care şi-a şters lacrimile, 
fata mi-a răspuns: 

- Din Rio de Janeiro. 

- Nu ai niciun mo- 
tiv să plângi atât de 
amarnic, am încurajat-o 
eu. Nici nu ştii cât de 
norocoasă ai fost. Ai 
părăsit Pământul doar 
de câteva zile şi deja 
eşti alături de familia ta. 
Nu ai avut de înfruntat 
nici o furtună în marea 
călătorie... 

Fata părea să se simtă 
un. pic mai bine și 
spus: 


- Nu îţi poţi imagina cât am suferit. Opt luni de luptă cu 
tuberculoza, în ciuda tuturor tratamentelor... Şi regretul de a o 
infecta și pe devotata mea mamă... lar calvarul prin care a trecut 
logodnicul meu din cauza mea este ceva de nedescris. 

- Draga mea, nu spune asta, a spus Laura zâmbind. Pe Pământ 
pare că suntem întotdeauna muncii de iluzia că nu este suferință 
mai mare ca a noastră. Dar suntem orbi în această privinţă - există 
milioane de creaturi în situații mult mai dificile şi mai nemiloase 
decât micile noastre dificultăţi. 

- Dar, bunico, lui Arnold i se rupea inima, era disperat... a 
răspuns ea. Totul este atât de greu de înţeles. 

- Tu crezi că aceste percepții ale tale sunt reale? a întrebat Laura 
cu o voce blândă. L-am urmărit pe fostul tău logodnic de multe 
ori în timp ce tu erai bolnavă. Era normal să fie atât de afectat 
văzându-ţi corpul fizic atât de distrus. Dar, dă-mi voie să-ţi 
reamintesc, el nu poate înţelege sentimentele pure, şi în curând 
va trece peste această tristețe. Ţine minte, draga mea, iubirea 
superioară nu este încă accesibilă tuturor creaturilor. De aceea, 
trebuie să încerci să te înveseleşti. Cu siguranţă că îl vei putea 
ajuta, dar trebuie să îți scoţi din cap faptul că va rămâne fidel 
amintirii tale. Când vei fi în stare să vizitezi sferele pământeşti, cu 
siguranţă că îl vei găsi căsătorit cu altcineva. 

Fiind şi eu curios, am observat surprinderea de pe faţa Eloisei. 
Sărmana fată nu ştia ce atitudine să adopte în faţa seninătăţii şi 
înţelegerii manifestate de bunica sa. 

- Să fie oare posibil?! s-a întrebat ea. 

Mângâind-o drăgăstos pe cap, mama lui Lisias a continuat: 

- Copila mea, nu mai fi atât de încăpățânată și nu mai încerca 
să mă contrazici. 

Văzând că nepoata ei se aștepta să îi explice de ce spusese asta, Laura 
a continuat cu o voce blândă: 

- Îţi aminteşti de Maria da Luz, prietena ta din facultate, care îţi 
aducea flori în fiecare duminică? Când doctorul le-a mărturisit celor 
apropiaţi ție că boala ta este incurabilă, Arnold, deşi foarte îndurerat, 
a început să se gândească la ea. Şi acum, că eşti aici, în scurt timp vor 
ajunge să fie împreună. 

- Doamne, bunico! Ce îngrozitor! 

- De ce crezi că e îngrozitor? Trebuie să începi să te gândeşti şi la 

` nevoile celorlalți oameni. Fostul tău logodnic este un om obișnuit, care 
încă nu este capabil să aprecieze frumuseţea sublimă a iubirii spirituale. 

Oricât de mult l-ai iubi, nu poți să faci miracole. Fiecare creatură are 
privilegiul exclusiv de a se descoperi pe sine. Arnold va cunoaște şi el 
într-o zi frumuseţea idealismului tău, dar pentru moment trebuie lăsat 
să treacă prin aceste experiențe necesare. 

- Pur şi simplu nu pot să accept așa ceva! Întotdeauna am considerat-o 
pe Maria da Luz o prietenă foarte devotată... 

Laura i-a zâmbit şi i-a sugerat cu înțelepciune: 

- Şi atunci nu e mai bine să îl laşi pe mâna unei prietene? Maria da 
Luz va fi întotdeauna prietena ta spirituală, pe când o altă femeie s-ar 
putea să-ţi blocheze accesul spre inima lui. 

Eloisa a început din nou să plângă. Eram foarte nedumerit. 
Simţindu-mi nedumerire și fiind dornică să mă ajute şi pe mine laolaltă 
cu nepoata ei, amabila doamnă a continuat cu explicaţiile: 

- Eu ştiu care este cauza lacrimilor tale, micuța mea, ele sunt rezultatul 
a sute şi sute de ani de egoism și vanitate nesfârşită. Dar ține minte, 
cuvintele mele nu sunt făcute să te rănească, ci doar să îţi deschidă ochii. 

Deşi Eloisa continua să plângă, Laura m-a invitat înapoi în camera 
de zi, spunând că pacientul are nevoie de odihnă. Ne-am aşezat să îi 
aşteptăm pe ceilalţi, şi Laura mi-a şoptit cu o voce blândă: 

- Nepoata mea a ajuns aici extrem de obosită. Şi-a ati inima să 
fie prinsă în mrejele 
mândriei. De fapt, ar 
fi trebuit să fie trimisă 
la unul dintre spitalele 
noastre, dar asistentul 
Couceiro s-a gândit 
că atmosfera intimă a 
căminului şi îngrijirile 
noastre pline de iubire 
ar fi mai potrivite în 
cazul ei. Trebuie să 
spun că am fost foarte 
mulțumită de decizia 
lui, fiindcă draga mea 
Tereza, mama ei, va fi şi 
eacu noiîn curând. Încă 
puţină răbdare, şi totul 
va fi bine. Este doar 
o .chestiune de timp 
şi de răbdare. 


T 


Capitolul 20 


A N DESPRE NOUA ae 
N erăbdător să învăţ cât mai multe de la bine-informata mea 


gazdă, am întrebat curios: 
- Cu așa multe de făcut acasă, mai mergi la serviciu? 

- Bineînţeles. Trăim într-o colonie de tranziție, a cărei scop 
principal este perioada de ucenicie şi munca. Aici sufletelor feminine 
le sunt date multe sarcini, ca pregătire pentru întoarcerea lor pe 
pământ sau înălțarea lor spre planuri mai înalte. 

- Dar este oare organizarea internă a Orașului Astral similară cu 
cea de pe Pământ? 

- Căminul pământesc este cel care, de mult timp încoace, încearcă să 
imite instituţiile noastre interne. Cuplurile căsătorite de acolo, cu câteva 
rare excepţii, încă își plivesc solul sentimentelor, care este invadat de 
impulsuri de mândrie și infestat cu paraziţii geloziei şi ai egoismului. 
Ultima dată când m-am întors de pe planetă am ajuns aici, cum e 
normal, copleșită de iluzii. Dar, în timpul crizei mele de mândrie, am 
ajuns la o conferință susținută de un mare instructor din Ministerul 
Elucidării. Din acea zi, un nou val de idei a pătruns în mintea mea. 

- Ai putea să-mi spui ce lecţii ai primit? 

- Instructorul, a continua ea, un mare matematician, ne-a făcut 
să realizăm că în planul evoluţiei spirituale, relaţia de cuplu poate fi 
comparată cu un unghi drept. Linia verticală reprezintă sentimentele 
feminine, aspirând întotdeauna spre inspiraţia creativă a vieţii. Linia 
orizontală este mentalitatea masculină, străduința de a obţine realizări 
direcționate spre progresul comun. Relaţia de cuplu este apogeul 
sacru, punctul de convergență, unde bărbatul și femeia se întâlnesc 
pentru a obţine o înţelegere esenţială. Este templul unde fiinţele ar 
trebui să atingă comuniunea spirituală, nu doar uniunea fizică. 

În prezent există mulți oameni pe Pământ specializaţi în problemele 
sociale, care doresc să implementeze diferite măsuri și promovează o 
regenerare a vieții familiale. Unii afirmă chiar că instituția familială 

"este în pericol. Trebuie să ne amintim că o familie fericită este un 
obiectiv sublim, pe care umanitatea îl atinge mai lent. Dar putem găsi 

pe Pământ o structură familială unde A 
toate drepturile şi obligaţiile să fie | 
împărţite în mod egal? 

Majoritatea cuplurilor tinere 
îşi petrec orele împreună într-o 
atmosferă de indiferență și de egoism. 
Când soţul este calm, soţia cade pradă 
deznădejdii; când soţia e tăcută, soțul 
se comportă ca un tiran. Nici soţia nu 
îşi încurajează soțul pe linia orizontală 
a împlinirii sale temporare, nici el EA i Si 
nu încearcă să o acompanieze în zborurile ei divine spre planurile 
mai înalte ale creaţiei. În societate, amândoi poartă măşti, dar în 
intimitatea casei le dau jos, etalându-și lipsa de înţelegere reciprocă. 

Ca regulă generală, când unul dintre ei comentează legat de 
activităţile celuilalt, atenţia acestuia este deviată departe de subiect. 
Când soția discută despre copii, gândurile soțului se îndreaptă spre 
serviciu. Când acesta din urmă vrea să discute despre unele dificultăţi 
în afaceri, gândurile ei zboară spre cabina de probă a croitoresei. În 
asemenea împrejurări, este evident că unghiul divin este departe de a 
fi trasat. Două linii divergente se silesc să găsească un punct comun 
pentru a avansa încă un pas spre viaţa eternă. 

Acest nou aspect al responsabilităţilor căsniciei m-a copleșit. Fiind 
foarte impresionat, am spus: 

- Câte gânduri trezesc în mine aceste explicaţii! Dacă am şti aceste 
lucruri când suntem încă pe Pământ! 

- Este doar o chestiune de experienţă, prietene, a răspuns ea. Prin 
suferință și durere, omenirea va învăța aceste lecţii inevitabile. În 
acest moment, puţini realizează că familia este o instituţie divină, în 
care trebuie să ne implicăm cu toată inima și din tot sufletul. Se spune 
des că toate fiinţele sunt frumoase când iubesc cu adevărat. Acesta 
este adevărul. Fiinţele obişnuite prezintă cele mai frumoase trăsături 
în timpul feericei perioade de logodnă. Orice subiect pare încântător, 
chiar dacă conversaţia este una frivolă. Când bărbatul și femeia 
se întâlnesc, radiază în jur o forță sublimă. Dar când încep viaţa 
conjugală, mulți se lasă pradă dorințelor şi intră din nou sub influenţa 
unor monştri mai vechi care le tiranizează inimile. Toată toleranța 
şi cooperarea dintre ei dispare. Frumuseţea radiantă a dragostei se 
stinge încet şi ei încep să se îndepărteze unul de altul, fiecare evitând 
compania celuilalt, dispărând bucuria şi fiind incapabili să mai poarte 
o conversaţie prietenească. De aceea, cei mai educați ajung doar să se 

respecte unii pe alţii, pe când cei de spiță joasă ajung să-și manifeste 
animozitatea unul față de celălalt. Ei nu mai încearcă să ajungă la o 
înțelegere, întrebările şi răspunsurile sunt formulate din vorbe goale. 
Deşi se poate să mai existe contact fizic, din punct de vedere mental 
ei sunt deja despărțiți şi urmează direcţii diferite. 

- Câtă dreptate poţi să ai! am strigat eu din toată inima. 

- Dar ce putem face, prietene? a continuat amabila mea gazdă. În 
această etapă a evoluţiei planetei, uniunile sufletelor gemene sunt 
foarte rare, iar căsătoriile dintre sufletele înrudite sau chiar apropiate 
sunt depășite cu mult de „legăturile de probă“. Majoritatea cuplurilor 
umane sunt alcătuite din nişte aşa-zişi prizonieri încătuşați. 

Străduindu-se să urmeze ideea sugerată de întrebarea mea iniţială, 
mama lui Lisias a continuat: 

- Sufletele feminine nu stau degeaba aici. Ele învaţă să devină 
mame, soţii, surori, misionare. Activităţile femeii nu se pot rezuma 
doar la câteva lacrimi de milă şi la ani de servitudine. Desigur, 
mișcarea feministă din ziua de azi aduce o ofensă gravă calităţilor 
spirituale ale femeii. Femeile nu ar trebui să încerce să rivalizeze cu 
bărbaţii în munca de birou, în diferite profesii sau în afaceri, care sunt 
domenii specific bărbăteşti. De aceea aici în colonie învăţăm că sunt 
multe slujbe mai adecvate abilităţilor feminine, precum predatul, 
îngrijitul bolnavilor, țesutul, comunicațiile și multe alte ocupaţii care 
necesită răbdare. Bărbatul ar trebui să înveţe să îmbogăţească sfera 
familială cu rezultatele experienţelor sale, pe când femeia ar trebui să 
uşureze munca grea a bărbatului, oferindu-i în casă o atmosferă plină 
de inspiraţie și de blândețe. În sânul familiei trebuie să predomine 
inspiraţia, iar în afara ei, activitatea. Nu poți avea una fără cealaltă. 
Cum ar putea un râu să curgă dacă nu are o sursă de unde să izvorască? 
Pe de altă parte, cum ar putea izvorul să curgă fără să aibă o albie? 

Am zâmbit auzind această întrebare. După o pauză mai lungă, 
Laura a continuat: 

- De fiecare dată când Ministerul Asistenţei îmi încredinţează 
copii de care să am grijă aici, în casa mea, orele mele de muncă se 
calculează ca fiind duble. Asta ca să îţi faci o idee cât de important 
este rolul de mamă pe Pământ. Totuşi, când nu sunt ocupată acasă, 
am obligaţiile mele zilnice la Departamentul de Îngrijire. În afară 
de nepoata mea, care încă se reface, toți membri familiei lucrează; 
toți muncesc după merit. Opt ore pe zi este un program ușor pentru 
oricine. Mi-ar fi ruşine dacă nu aş face și eu la fel. 

A tăcut preţ de câteva momente, dar gândurile mele au rămas la 
acelaşi subiect interesant... 

orbele tale, Laura, îmi ridică multe semne de întrebare. Dacă 
nu te deranjează curiozitatea mea... 
- Te rog nu spune asta, a răspuns ea cu blândeţe, întreabă-mă. 
Deşi nu sunt în situaţia de a preda, pot întotdeauna să dau informaţii... 

Am râs amândoi de această remarcă și apoi am întrebat: 

- Dar cum rezolvaţi problema proprietăţilor private în colonie? 
De exemplu, această casă îţi aparţine? 

A zâmbit şi mi-a răspuns: 

- Proprietatea privată este relativă aici, la fel ca şi pe Pământ. 
Achiziţiile noastre sunt făcute pe baza orelor de muncă. „Orele-bonus“ 
sunt, într-un fel de-a spune, banii noștri. Se obţin în urma efortului 
depus şi a devotamentului nostru și le putem folosi pentru oricare 
dintre necesităţile noastre. Clădirile reprezintă patrimoniu comun, sub 
controlul Guvernului. Totuși, fiecare familie a spiritelor poate să obțină 
o casă de locuit (niciodată mai mult de una) când acumulează treizeci 
de mii de ore-bonus, care pot fi realizate în timpul perioadelor de lucru. 

Soţul meu, care a ajuns aici cu mult timp înaintea mea, a 
achiziționat casa în care locuim prin eforturile sale perseverente. 
Am fost separați fizic timp de optsprezece ani, dar am rămas uniţi 
spiritual. În tot acest timp, Richard nu a stat degeaba. Curând după 
ce a fost adus în Orașul Astral, după o perioadă de agitaţie extremă, 
a realizat necesitatea muncii active și s-a apucat să pregătească 
viitoarea noastră casă. Când am ajuns şi eu, ne-am instalat amândoi 
în casa pentru care a muncit cu atâta iubire și am fost cu adevărat 
fericiţi. Apoi soțul meu a început să mă înveţe tot ce învățase şi el. 

Pe pământ am rămas văduvă încă de tânără. Am întâmpinat mari 
dificultăţi, având dificila responsabilitate de a creşte singură mai 
mulți copii. Muncind încontinuu, am urmărit să le ofer micuţilor 
mei cea mai bună educaţie pe care le-o puteam da, şi ei, la rândul 
lor, s-au învățat cu munca încă de la o vârstă fragedă. Mai târziu am 

înţeles că acest stil de viață m-a protejat de multe tentaţii periculoase, 
scutindu-mă de multă suferinţă şi agonie în Zonele Inferioare. Truda 
zilnică şi un mod de viață sănătos în planul material sunt modalităţi 
valoroase pentru protecţia şi înălțarea sufletului. 

Reintâlnirea cu Richard și continuarea căsniciei noastre într-o 
casă nouă m-au făcut să mă simt în al nouălea cer. Timp de mai mulţi 
ani am trăit o viaţă de fericire netulburată, apropierea dintre noi 
crescând din ce în ce mai mult şi muncind nu doar pentru evoluţia 
noastră, ci şi cooperând în mod constructiv pentru progresul 
celorlalţi. După un timp, Lisias, Yolanda și Judith ni s-au alăturat, 
fericirea noastră devenind astfel și mai mare. 

După o scurtă pauză, timp în care părea prinsă în amintiri, a 
continuat pe un ton mai serios: 

- Totuşi, Pământul încă ne aşteaptă. Deşi prezentul este plăcut, 
trecutul cere restaurare pentru ca viitorul să fie în armonie cu Legea 
Eternă. Nu ne putem plăti datoriile faţă de Pământ cu ore-bonus; 
trebuie să plătim prin muncă şi sudoare. Datorită intenţiilor noastre 
pure, viziunile noastre psihice despre trecut devin mult mai clare. 
Legea Eternă, cu ritmurile sale nesfârşite, face întoarcerea pe planetă 
absolut necesară. 

Aceste înţelegeri m-au impresionat foarte profund. Era pentru 
prima dată când am aflat asemenea informaţii despre vieţile trecute, 
de când am ajuns în colonie. 

- Laura, am exclamat, scuză-mă că te întrerup, dar sunt curios 
să aflu de ce până acum nu am ştiut nimic despre trecutul meu 
spiritual? Sunt eliberat de orice legături fizice? Nu am trecut râul 
morții? Tu ţi-ai amintit existenţele trecute imediat ce ai ajuns aici 
sau a trebuit să aștepți o perioadă de timp? 

- Da, a trebuit să aştept, mi-a răspuns ea cu un zâmbet. Mai întâi 
trebuie să te desprinzi de toate impresiile fizice. Sentimentul de 
inferioritate este foarte puternic şi de aceea trebuie să ai un echilibru 
mental foarte bun pentru a fi capabil să îţi reaminteşti în mod 
constructiv. Cu toții am făcut greșeli în ciclul etern al vieţii. Cel care 
îşi amintește crimele comise se consideră cea mai nefericită creatură 
din univers. Pe de altă parte, cel care își aminteşte că a fost o victimă, 
crede că soarta a fost nedreaptă cu el. De aceea, doar sufletele care 
au încredere în sine au puterea de a-şi reaminti. Celorlalţi, amintirile 
le revin gradat şi, dacă încearcă să încalce această regulă, pot suferi 

“un dezechilibru spiritual sau pot chiar înnebuni. 
- În cazul tău, amintirile au revenit în mod firesc? 

- Am să-ţi spun, a continuat ea răbdătoare. Pe măsură ce viziunea 
mea lăuntrică devenea din ce în ce mai clară, amintiri vagi au 
început să-mi apară în minte, cauzându-mi multă suferință. S-a 
petrecut ca şi soțul meu să sufere de această limitare spirituală și 
am decis să ne consultăm cu asistentul Longbard. După ce ne-a 
examinat amintirile cu multă grijă, ne-a trimis la magnctizorii! de la 
Ministerul Elucidării. Am fost foarte bine primiţi acolo şi direcționaţi 
către Departamentul Arhivelor, unde aveau toate fişierele noastre 
personale. Specialiştii de la Minister ne-au sfătuit să ne petrecem 
tot timpul liber acolo, timp de doi ani, citindu-ne memoriile ce se 
desfăşurau de-a lungul ultimelor trei secole. Directorul Serviciului 
de Memorii nu ne-a dat voie să vedem mai mult în timp, pentru că 
amintirile acelor epoci trecute ar fi fost prea mult pentru noi. 

- Şi au fost suficiente memoriile pentru a vă reaminti trecutul? 

- Nu, cititul ne-a oferit doar date. După lungi perioade de 
meditații care aveau ca scop să ne trezească conștiința de sine, am 
fost supuşi, spre surprinderea noastră, la o serie de tratamente 
psihice menite să pătrundă adânc în câmpul emoţional al amintirilor 
noastre. Specialiştii respectivi ne-au aplicat pase magnetice!! pe 
creier, trezind anumite forţe latente din noi. Doar apoi am reuşit să 
ne amintim ultimii trei sute de ani şi să realizăm cât de grele erau 
încă datoriile noastre faţă de organizaţiile pământeşti. 


10) Specialişti în pase magnetice. 
11) Pase magnetice - este metoda prin care un operator, folosind ambele 
` mâini, aplică mișcări ritmice de „mângâiere“ la mică distanţă de corp, 
pentru a manipula câmpul energetic al pacientului - n. t. eng. 

bservând expresia tristă de pe faţa Laurei când a menţionat de 
soţul ei, am încercat să schimb subiectul discuţiei, întrebând: 
- Dar aceste ore-bonus ce sunt? Un fel de bani? 

Expresia vagă de pe fața gazdei mele a dispărut, și mi-a răspuns 
foarte amabilă: 

- Nu sunt chiar bani, este mai mult un cupon de servicii individual 
cu valoare achiziţionară. 

- Valoare achiziţionară? am întrebat gânditor. 

- De ce nu? a continuat ea. Aici în Oraşul Astral producţia de 
mâncare și de haine aparține comunităţii. Palatul Guvernului are 
departamente de distribuţie, de unde aceste facilităţi sunt trimise la 
diferite Ministere. Depozitul central este proprietate publică. 

Toată lumea cooperează pentru bunăstarea publică, fiindcă 
toți depindem de ea pentru subzistență. Cu toate acestea, cei care 
muncesc au anumite privilegii în funcţie de merit. Toţi locuitorii 
oraşului primesc provizii strict necesare de haine şi mâncare, dar cei 
care câștigă ore-bonus au dreptul la anumite privilegii în comunitate. 

Entităţile care nu pot munci pot avea un cămin aici, dar numai cei 
care cooperează pentru bunăstarea coloniei pot deține o proprietate 
privată. Celui care nu munceşte îi va fi oferită strict îmbrăcămintea 
necesară, dar cei care muncesc cu devotament îşi vor putea satisface 
gusturile în materie de îmbrăcăminte. Vezi tu, entităţile inactive pot, 
cu ajutorul prietenilor, să fie cazate în case de odihnă sau aziluri; cu 
toate acestea, doar spiritele muncitoare care urmăresc să obțină ore- 
bonus se pot bucura de compania celor iubiţi şi pot frecventa locurile 
de distracţie şi diferitele şcoli, existente în toate ministerele, unde 
sunt predate lecţii valoroase de către instructori înţelepţi. 

Este important să învăţăm care este prețul fiecărui progres pe scara 
ascensiunii spirituale. Toţi cei din colonie care muncim trebuie să 
` realizăm opt ore de muncă pe zi în serviciul comunităţii. Dar sunt 
atât de multe de făcut în diferite sectoare, încât Palatul Guvernului 

le permite, celor care doresc să coopereze, să muncească patru ore 
suplimentare pe zi. De aceea mulţi câştigă până la şaptezeci și două de 
ore-bonus pe săptămână, fără să luăm în calcul misiunile de sacrificiu, 
unde remuneraţia este dublată şi uneori triplată. 

- Dar orele-bonus sunt singurele forme de remuneraţie? 

- Da, este singura pe care o avem, şi se aplică tuturor lucrătorilor 
din Oraşul Astral, indiferent de poziţia lor. 

Amintindu-mi de organizaţiile de pe Pământ, am întrebat curios: 

- Dar cum decideți plata pentru fiecare activitate? Dacă un 
Ministru, de exemplu, primeşte opt ore-bonus într-o zi obişnuită, un 
şofer cât va primi? Aceeaşi compensație? Nu este munca primului 
mai importantă decât a celui de-al doilea? 

Gazda mea a zâmbit la întrebarea pusă și mi-a explicat: 

- Depinde. În poziţii de mare responsabilitate, precum și în cele 
umile, dacă munca implică sacrificiu de sine şi abnegaţie, remuneraţia 
este calculată ţinând cont de aceste criterii. Cu toate acestea, pentru a-ţi 
răspunde mai clar la întrebare, este necesar, în primul rând, să renunți 
total la prejudecățile pământeşti. Natura serviciului este o problemă de 
mare importanţă, dar numai pe Pământ soluţia este atât de complicată. 

Majoritatea bărbaţilor de pe Pământ încă urmăresc să facă primii 
paşi în spiritul ajutorării și să înveţe lecţiile simple şi elementare legate 
de împlinirea misiunilor lor pe diferitele drumuri ale vieţii. Este foarte 
important ca remuneraţiile pământeşti să fie decise cu mare grijă. 
Toate câștigurile materiale sunt achiziţii tranzitorii. Cu toate acestea, 
vedem foarte des oameni obsedaţi de profit, care, după moarte, lasă 
în urmă averi imense care urmează să fie cheltuite cu nesăbuinţă de 
moștenitorii lor. Alții acumulează rate la bănci, care devin motiv de 
mari neplăceri pentru ei şi o sursă de mari neînţelegeri în familie. 

Cu toate acestea, trebuie să avem în vedere faptul că 70% dintre 
cei care dețin funcţii de conducere pe Pământ nu realizează 
responsabilităţile morale pe care le implică poziţiile pe care le dețin 
şi, într-un procentaj la fel de mare, nici cei de sub conducerea lor 
nu realizează acest lucru. Majoritatea își petrec vieţile invocând lipsa 
entuziasmului profesional, dar niciodată nu s-ar întreba dacă au 
dreptul la acele remuneraţii corespunzătoare cu posturile ocupate de 
ei într-un mod total nepotrivit. 

Guvernele şi firmele angajează doctori care îşi neglijează 
îndatoririle sacre, alegând în schimb alte orientări profesionale. 
Muncitorii se mândresc că irosesc timpul pentru care sunt plătiţi. 
Unde este calitatea serviciului? În toate sectoarele publice ale vieţii, 

deopotrivă în poziţii sociale mari sau mici, găsim experţi care nu 
au realizat niciodată cu adevărat responsabilitatea obligaţiilor lor şi 
care se grăbesc să încalce anumite reguli de bun-simţ pentru a obține 
diferite facilităţi, bonusuri și pensii, întocmai ca mușştele care se adună 
la miere. Dar poți fi sigur că vor plăti pentru nepăsarea lor. Instituţiile 
sociale de pe Pământ mai au mult până vor fi capabile să evalueze 
munca omului, dar în planurile spirituale mai înalte, munca nu este 
niciodată evaluată fără să se ia în considerare efortul moral exercitat. 

Aceste cuvinte au trezit un lanţ de idei în mintea mea. Văzând cât 
de interesat eram de subiect, Laura a continuat: 

- Profitul real trebuie să fie de natură spirituală, iar în organizația 
noastră valoarea reală a orelor-bonus variază în funcţie de natura 
muncii efectuate. Astfel, în Ministerul Regenerării avem ore- 
bonus ale regenerării, în ministerul Elucidării aveam ore-bonus 
ale elucidării, și aşa mai departe. Meritul spiritual este întotdeauna 
luat în considerare, de aceea fişele noastre individuale de serviciu 
specifică esenţa muncii noastre. 

Achizițiile de bază includ experienţa şi educaţia, o creştere a 
binecuvântărilor divine şi un număr mai mare de oportunităţi. Din 
acest punct de vedere, perseverenţa şi abnegaţia sunt de departe cei 
mai importanți factori. De regulă, cei mai mulți dintre noi din această 
colonie de tranziţie, trecem printr-o perioadă de pregătire, înainte de 
întoarcerea noastră pe Pământ. 
De aceea, este evident că un om 
care şi-a dedicat cinci mii de 
ore pentru a realiza activități 
izbăvitoare a dobândit foarte 
multe recompense sublime 
pentru sine prin însăşi acest fapt; 
cineva care a muncit şase mii Ẹ 
de ore în Ministerul Elucidării 
va deveni mai înțelept. Putem 
să ne folosim bonusurile după 
cum dorim; cu toate acestea, 
fişa noastră individuală cu 
înregistrări ale muncii realizate 
cu folos este un bun mai de preţ, 
pentru că ne conferă dreptul la 
anumite privilegii. 

Curiozitatea mea nu avea 


limite, și am continuat să pun întrebări despre acest subiect: 

- Putem să cheltuim orele-bonus în folosul prietenilor? 

- Cu siguranţă, mi-a răspuns ea, putem să împărţim roadele muncii 
noastre cu oricine dorim. Este dreptul fiecărui lucrător. Mii şi mii de 
oameni au beneficiat aici, în Orașul Astral de roadele prieteniei şi ale 
devotamentului frățesc. 

Mama lui Lisias a zâmbit şi a continuat cu observaţiile: 

- Cu cât este mai lungă perioada noastră de muncă, cu atât mai 
mult putem să îi ajutăm pe cei din jur. Aici nu putem să nu ne dăm 
seama că totul are un preţ şi că, pentru a primi, trebuie să dăruim. 
Astfel, ideea de a cere este o parte foarte importantă a vieţii noastre, 
fiindcă doar cei care au atins un anumit nivel spiritual pot să ceară 
favoruri şi să se dispenseze de adeverinţe, înţelegi? 

- Dar moştenirea? am întrebat brusc. 

- Este simplu, mi-a răspuns ea zâmbind. De exemplu, în cazul 
meu, se apropie clipa când trebuie să mă întorc în planul fizic şi în 
momentul acesta deţin, în contul de serviciu, trei mii de ore bonus de 
asistenţă. Nu le pot lăsa fiicei mele, care va ajunge în curând, deoarece 
ele trebuie să revină comunităţii. Singurul lucru pe care îl va moşteni 
familia mea este casa. Cu toate acestea, dosarul meu de muncă îmi 
oferă dreptul să intervin în numele ei, obținându-i un loc de muncă, 
cooperare prietenească şi ajutor important din partea organizatorilor 
coloniei pe durata şederii mele în planul fizic. În plus, mă voi întoarce 
pe Pământ cu un nivel mai mare de experienţă, obținut în anii mei 
de muncă pentru Ministerul Asistenţei, care ar trebui să mă ajute 
considerabil în următoarea mea existență umană. 

Eram pe cale să îmi exprim admiraţia faţă de acest proces simplu 
de câştig, beneficiu, cooperare şi servire, în da iba cu principiile 
dominante de pe 
Pământ, când am 
auzit un murmur 
de voci apropiindu- 
se de casă. Înainte 
să îmi prezint 
concluzia, Laura a 
spus: 

- S-au întors cei 
dragi acasă. 

Şi s-a dus să-i 
întâmpine. 


Capitolul 23 
ARTA DE A ASCULTA 


întreruptă, deoarece lămuririle Laurei erau extrem de 
stimulante. Lisias revenise cu o dispoziţie evident bună. 

- Salut! Nu v-aţi retras încă? a întrebat el zâmbind. 

Pe când cei doi bărbaţi tineri se retrăgeau, acesta m-a invitat 
cordial să mergem în grădină. 

- Nu ai văzut lumina lunii din partea aceasta a oraşului, a spus el. 

În timp ce Laura discuta cu fiicele ei, l-am urmat pe Lisias 
în grădină. Era o privelişte într-adevăr magnifică. Obişnuit cu 
împrejurimile spitalului, care era pierdut printre arbori mari, 
nu avusesem încă ocazia să contemplu sublimul spectacol al 
unei nopți cu lună din spaţioasele apartamente ale Ministerului 
Ajutorării. Gloxinii splendid colorate sporeau frumuseţea 
peisajului şi ofereau un fundal viu pentru crinii parfumaţi, albi 
ca zăpada, uşor pătaţi cu albastru la baza cupelor. 

Am respirat adânc de câteva ori, resimţind un val de energie 
proaspătă umplându-mi întreaga ființă. În depărtare se ridicau 
semeţe turnurile Palatul Guvernului, îmbăiate într-un sublim 
spectacol de lumini. Am încremenit în tăcere de admiraţie şi am 
reușit să vorbesc numai după o vreme: 

- Ce noapte! Nu am experimentat niciodată o asemenea pace! 

Lisias a zâmbit și mi-a explicat: 

- Toți locuitorii bine echilibraţi ai coloniei au promis să evite 
emiterea unor curenţi negativi de gânduri. Astfel, efortul majorităţii 
se reuneşte într-o rugăciune aproape continuă şi prin urmare 
rezultă atmosfera de pace de pretutindeni în jurul nostru. 

O vreme îndelungată am contemplat cu admiraţie peisajul 
ce-ţi răscolea sufletul, urmărind să absorbim lumina opalescentă 
- a nopții şi calmul ei liniștitor. Apoi ne-am reîntors în sufragerie, 
unde Lisias s-a apropiat de un aparat mic, asemănător cu un 

N u am putut să-mi rețin regretul că discuţia noastră a fost 


radio. Curiozitatea mi-a fost aţâţată instantaneu, şi m-am 
întrebat ce urma să ascultăm. Mesaje de pe Pământ? Bunul meu 
prieten, citindu-mi gândurile, a explicat: 

- Nu o să auzim voci de pe planetă. Transmisiile noastre aici 
se bazează pe curenţi vibratorii cu mult mai subtili decât cei de 
pe Pământ. 

- Dar aici nu există modalităţi de a recepționa transmisiunile 
de pe Pământ? am întrebat eu. 

- Bineînţeles că există şi aceasta se realizează în toate 
Ministerele. Însă în casele noastre, noi trebuie să ne preocupăm 
numai de condiţia şi activităţile noastre prezente. În definitiv, 
programele de lucru din diferitele departamente, ştirile din 
sferele înalte şi învăţăturile elevate sunt mult mai importante 
pentru noi decât orice probleme pământești. 

Observaţia era corectă, însă eu, fiind încă legat de preocupări 
domestice, am insistat: 

- Chiar crezi aceasta? Cum rămâne cu rudele pe care le-am 
lăsat în urmă? Părinţii noştri? Copiii noştri? 

- Așteptam această întrebare. Vezi tu, prietene, în planul 
material interpretăm situaţiile adeseori greşit. 

Majoritatea dintre noi suferă de hipertrofie emoţională. Acolo, 
pe Pământ, suntem sclavii exclusivismului şi suntem înclinați să 
ne limităm familia la cei de care suntem legaţi prin legături de 
sânge. Trecem prin viaţă nepăsători faţă de adevăratele principii 
ale frăţiei şi, deşi le predicăm tuturor, când vine vremea să ne 
punem în aplicare credinţele, nimic nu contează decât legăturile 
noastre de sânge. Cu toate acestea, aici viaţa prezintă un aspect 
diferit. Este necesar să ne învingem vechea slăbiciune şi să 
corectăm nedreptățile. 

Ni s-a spus că, în vremurile de început ale coloniei, fiecare casă 
avea echipamentul necesar pentru a recepționa transmisiuni din 
sfera fizică. Toţi insistau să asculte veşti despre rudele lor de pe 
Pământ, aşa încât, de la Ministerul Regenerării până la acela al 
Elevării, locuitorii oraşului trăiau cu nervii întinşi la maximum. 
Zvonuri perturbatoare interferau cu buna ordine a activităţilor 
în general. Uneori, familii întregi erau aruncate într-o stare de 
confuzie deplină, datorită unor veşti proaste cu privire la cei dragi 
lor care erau încă pe Pământ. Atunci când catastrofele colective 
de pe Pământ îi afectau în vreun fel pe cei ce locuiau în colonie, 
acestea dobândeau spectrul de calamitate publică. Conform cu 

arhivele noastre, oraşul era mai mult o zonă de purgatoriu decât 
locul de odihnă şi instruire care era menit să fie. 

Fostul Guvernator a fost poate puţin prea tolerant şi, după 
cum ştii, bunătatea fără discernământ dă naştere indisciplinei 
şi eşecului. Însă, cu două secole în urmă, unul dintre devotați 
Miniştri ai Uniunii Divine i-a solicitat Guvernatorului să 
modifice această situaţie deplorabilă. Susţinut de Minister, 
Guvernatorul a interzis comunicările pe scară largă cu Pământul. 
A existat o opoziţie puternică, însă generosul Ministru care a 
introdus măsura respectivă a invocat învățătura lui lisus - lăsaţi 
morții să-şi îngroape morţii -, şi într-un scurt timp inovaţia a 
fost implementată cu succes. 

- Totuși, am insistat, ar fi o mare mângâiere să avem veşti de la 
cei dragi de pe Pământ. Nu ne-am simţi mai împăcaţi? 

Lisias, care rămăsese în picioare lângă receptor fără să-l 
pornească, şi-a continuat explicația: 

- Acum, ia-te pe tine drept exemplu pentru a vedea dacă 
aceasta ar fi înțelept. Ai fi pregătit, de exemplu, să auzi că fiul tău 
prea iubit calomniază pe cineva sau că este el însuşi calomniat? 
Ţi-ai menține seninătatea necesară, așteptând cu credinţă şi 
acţionând în acord cu preceptele divine? Dacă cineva te-ar 
informa că unul dintre fraţii tăi tocmai a fost întemnițat drept 
criminal, ai fi suficient de puternic să-ţi păstrezi calmul? 

Am zâmbit cu dezamăgire. 

- Nu ar trebui să căutăm veşti din sferele inferioare, a 
continuat Lisias amabil, cu excepția cazului în care suntem 
capabili să facem un E 
serviciu cuiva. Trebuie 
să ne amintim mereu 
că nimeni nu poate 
ajuta în mod corect şi 
eficient pe altcineva 
atunci când se află 
într-o stare de stres 
emoțional şi mental. 
Aşa încât trebuie 
să trecem printr-o 
pregătire adecvată 
înainte de a risca orice 
contacte noi cu rudele 

noastre de pe Pământ. Dacă aceştia ar oferi un teren adecvat 
pentru iubirea spirituală, interacţiunea ar merita. Însă, din 
nefericire, majoritatea copleşitoare a oamenilor încarnaţi nu au 
atins deocamdată nici măcar un grad moderat de auto-control. 
Cei mai mulți dintre ei își trăiesc viaţa la nimereală, purtați fiind 
în derivă de valurile mai înalte sau mai joase ale condiţiei lor 
materiale. În ciuda sentimentelor noastre, trebuie să evităm să 
fim atraşi în sferele vibratorii inferioare. 

Făcând dovada încăpățânării mele, am mai argumentat: 

- Dar, Lisias, tatăl tău este pe Pământ. Nu ţi-ar plăcea să 
comunici cu el? 

- Fireşte, mi-a răspuns el cu bunătate, ori de câte ori merităm 
bucuria aceasta, iar contactul dintre noi este considerat oportun, 
îl vizităm în noul său trup fizic. Însă nu trebuie să uităm că 
suntem creaturi supuse greșelii şi, astfel trebuie să ne adresăm 
departamentelor competente şi să le lăsăm pe acestea să decidă 
dacă acest gen de vizite sunt oportune sau nu. Această muncă 
specializată este realizată de Ministerul Comunicaţiei. De altfel, 
este bine să ținem minte că, deşi este mai ușor să cobori dintr-o 
sferă superioară către una inferioară decât invers, există anumite 
principii care reglează comunicarea între diferitele sfere, iar aceste 
principii trebuie luate în considerare. Acestea ne spun că o înţelegere 
deplină a celor care se află încă în Zonele Inferioare este esenţială 
pentru a le putea oferi ajutorul adecvat. Este la fel de important ca a 
şti cum să vorbeşti şi a şti cum 
să asculți. Această colonie a 
fost într-o stare constantă de 
neliniște datorită locuitorilor 
săi care, neștiind să asculte, 
erau incapabil să ajute în mod 
eficient. Astfel, atmosfera 
spirituală de aici a fost adeseori 
influenţată în mod nefast, din 
păcate. 

La auzul acestor argumente 
incontestabile, m-am prăbușit 
într-o tăcere deprimată, 
în vreme ce Lisias pornea 
receptorul sub ochii mei 
vigilenţi. 


>: Capitolul 24 EI 
UN APEL CE RĂSCOLEȘTE SUFLETUL 


muzică rafinată plutea în cameră, mângâindu-ne cu ritmurile ei 
melodioase, în timp ce pe ecran îl vedeam pe crainic în studioul 
său. În câteva momente, acesta a început să vorbească: 

- Aici Postul Doi, Reședința. Colonia noastră continuă să-şi transmită 
apelul în numele păcii pe Pământ. Îi îndemnăm pe toți lucrătorii cu 
bunăvoință să-și adune energia pentru a ajuta la menţinerea echilibrului 
moral pe Pământ. Vă rog, toţi cei care aveți câteva ore libere la dispoziţie 
pentru a coopera în zonele de frontieră care leagă forţele întunericului 
din Zona Inferioară de mintea umană, ajutaţi-ne. Bande întunecate de 
entități ignorante, după ce au lăsat o dâră sângeroasă de război în Asia, 
asediază acum națiunile europene, îndemnându-le să comită crime noi. 
Colonia noastră, împreună cu toți cei dedicați muncii de igienă spirituală 
în sferele cele mai apropiate de Pământ, denunțăm această ofensivă 
a puterilor concertate ale răului şi cerem colaborarea frățească și tot 
ajutorul posibil. Amintiţi-vă că o cauză a păcii are nevoie de apărători! 
Alăturați-vă şi cooperați cu noi cum puteţi mai bine. Este de lucru pentru 
toţi, de la regiunile Pământului până la porțile noastre! Fie ca Domnul 
Dumnezeu să ne binecuvânteze! 

Vocea a tăcut şi am putut din nou să aud melodia celestă. Tonurile 
impresionante ale acelui apel mi-au răscolit sufletul. Lisias s-a grăbit 
să-mi vină în ajutor, cu explicațiile-i obişnuite: 

- Ascultăm Reședința, o colonie veche ce este strâns conectată cu 
Zonele Inferioare. După cum ştii, suntem în luna august, 1939. Întreaga 
suferință prin care ai trecut în ultima vreme ţi-a lăsat puțin timp să 
cugeţi asupra situației grave de pe Pământ. Însă poți vedea că națiunile 
pământului se confruntă cu ameninţarea iminentă a unui război teribil. 

- Chiar așa? am întrebat eu cu uluire. Nu a fost însă destulă vărsare de 
sânge în ultimul Război Mondial? 

Lisias a zâmbit şi m-a privit în tăcere, ca și cum deplângea gravitatea 
problemei. Era pentru prima oară când nu-mi răspundea la întrebare. 

Tăcerea lui era stranie. Multitudinea imensă a serviciilor spirituale din 
noul meu plan de existență mă copleşea. Existau oare oraşe de spirite 
generoase care cereau ajutor şi cooperare? Vocea crainicului suna ca un 
SOS. Figura epuizată care apăruse pe ecranul nostru și ochii neliniştiți îi 
trădau anxietatea profundă. Iar limba? L-am auzit foarte clar vorbind o 
portugheză limpede şi corectă. Credeam că toate coloniile vorbeau între 
ele prin vibrații. Existau oare astfel de mari dificultăți în interacţiunile 
dintre ei? Văzându-mi nedumerirea, Lisias mi-a explicat: 

- Suntem încă departe de regiunile ideale ale minţii. Întocmai ca pe 
Pământ, cei care se află în perfectă armonie unii cu ceilalți pot comunica 
prin gânduri, fără niciun fel de bariere ale vorbirii; însă, în general, nu ne 
putem dispensa de forma lingvistică în sens mai larg. Zona noastră de 
luptă este nemăsurată. Umanitatea de pe Pământ, alcătuită din milioane 
de fiinţe, este unită cu umanitatea invizibilă a planetei, care numără 
miliarde. Ar fi imposibil să se atingă Zonele Superioare imediat după 
moartea fizică. Moştenirea noastră națională și lingvistică rămâne cu 
noi, iar gândurile ne sunt restricționate de barierele noastre psihice. În 
diferite sectoare ale activităţilor noastre există un mare număr de spirite 
libere de orice limitări, însă nu trebuie să uităm că nimeni nu poate eluda 
principiile etapelor succesive ce acţionează în cadrul legilor evoluției. 

Între timp, muzica s-a oprit şi crainicul a revenit: 

- Aici Reședința, Postul Doi. Colonia continuă să-şi transmită apelul 
în numele păcii pe Pământ. Nori întunecaţi se adună deasupra cerului 
Europei. Forţele întunericului din Zona Întunecată, atrase de tendinţele 
bazale ale umanităţii, se răspândesc în toate direcţiile. Binefăcători 
devotați se găsesc în funcții politice, străduindu-se și făcând mari 
sacrificii pentru armonia internațională. Cu toate acestea, unele Guverne 
sunt prea centralizate şi oferă puține posibilităţi de colaborare spirituală. 
Aceste țări, lipsite de o consiliere înțeleaptă şi non-pasională, se îndreaptă 
către un mare și teribil război. O, fraţi iubiţi din sferele superioare, haideţi 
să ajutăm la menținerea păcii pe Pământ. Haideţi să ajutăm la apărarea 
a secole de experienţă dobândite de numeroasele centre ale Civilizației 
Occidentale! Fie ca Domnul Dumnezeu să ne binecuvânteze! 

După aceea a urmat o scurtă tăcere şi nu am îndrăznit să vorbesc. 
După cinci minute de muzică, vocea a continuat. 

- Aici Reședința, Postul Doi. Colonia continuă să-şi transmită 
apelul pentru pace pe Pământ. Lucrători și fraţi, haideţi să invocăm 
protecţia puternicelor Fraternităţi ale Luminii care dirijează destinele 
Americii! Ajutaţi-ne să prezervăm principiul străvechi al salvării 
comunităților lipsite de apărare - haideţi să susţinem inimile îndurerate 

ale nenumăratelor mame. 
Toate forţele noastre sunt 
concentrate asupra teribilei 
lupte împotriva legiunilor 
ignoranței. Oferiţi-ne întreg 
ajutorul pe care îl puteţi 
da! Noi suntem partea 
invizibilă a umanităţii și 
mulți dintre noi se vor 
reîntoarce în curând în sfera 
fizică pentru a-și îndrepta 
greșelile trecute. Umanitatea 
încarnată este şi familia 
noastră. Haideţi să ne unim 
într-o singură vibraţie. 
Trebuie să oprim avansarea 
întunericului cu potopuri de lumină, şi să respingem loviturile Răului 
cu scutul Binelui. Fluvii de sânge și lacrimi ameninţă să inunde câmpiile 
Europei. Haideţi să proclamăm necesitatea unei munci constructive şi 
să ne mărim credinţa... Fie ca Domnul Dumnezeu să ne binecuvânteze! 

Transmisiunea s-a încheiat, iar Lisias a închis aparatul. L-am văzut 
ştergându-şi discret o lacrimă pe care nu şi-a putut-o reține. Cu un gest 
expresiv, a exclamat: 

- Ce lucrători devotați sunt frații noştri din Reședința. Cu toate 
acestea, a adăugat el trist după o pauză, totul va fi în van. În curând, 
umanitatea va fi confruntată cu o suferință imensă. 

- Nu există însă nicio posibilitate de a evita această catastrofă? am 
întrebat, profund mișcat. 

- Din nefericire, a răspuns Lisias pe un ton grav, starea generală a 
lucrurilor este extrem de critică. Drept răspuns la apelurile Reședinței 
și ale altor colonii care lucrează în vecinătatea Zonei Inferioare, s-au 
ţinut mai multe întâlniri acolo. Însă Ministerul Uniunii Divine ne-a 
avertizat deja că războiul este inevitabil, deoarece umanitatea încarnată, 
luată colectiv, este precum o ființă nesătulă, care a mâncat prea mult la 
un banchet: criza organică ce urmează este inevitabilă. Diverse naţiuni 
au făcut o orgie de mândrie criminală, lăudăroşenie şi egoism feroce. 
Acum, ele experimentează nevoia urgentă de a elimina aceste otrăvuri 
mortale. 

Nerăbdător să abandoneze acest subiect dureros, Lisias m-a invitat să 
mă retrag. 

imineața următoare, devreme, am luat împreună un mic 
dejun uşor acasă la Lisias. Pe când copiii săi erau pe cale să 
plece la treburile lor, Laura m-a anunţat cu veselie: 

- Am aranjat să îţi țină cineva companie azi. Rafael, un vechi 
prieten de-al nostru, care lucrează la Ministerul Regenerării, te va 
chema la cererea mea. Poţi merge cu el la Minister şi acolo el te va 
prezenta Ministrului Genesius în numele meu. 

Nu-mi puteam găsi cuvintele pentru a-mi exprima recunoştinţa. 
Radiam. Lisias era la rândul lui foarte mulțumit şi m-a îmbrățișat 
cu căldură la plecare. Când şi-a sărutat de rămas-bun fiul, Laura 
ne-a recomandat ca Lisias să îi spună Ministrului Genesius că voi 
veni imediat ce Rafael va veni după mine. Generozitatea ei m-a atins 
profund, lăsându-mă fără cuvinte, de emoţii. Când am rămas singuri, 
gazda mea cea devotată mi s-a adresat cu blândeţe: 

- Frate, drumuri noi se deschid azi pentru tine. Din moment 
ce mama ta nu locuieşte cu noi aici, în Orașul Astral, sper că nu te 
deranjează că îi iau locul în acest moment, ca să-ţi ofer câteva sfaturi, 
ca de la o mamă pentru fiul ei. 

- Te rog, îţi sunt foarte recunoscător. 

Am exclamat, impresionat: 

- Nu voi putea niciodată să îmi exprim imensa recunoștință 
pentru bunătatea ta. 

Laura a zâmbit şi a adăugat: 

- Am auzit că ai cerut să lucrezi acum ceva timp... 

- Da, da, aşa este... am confirmat, aducându-mi aminte de 
cuvintele lui Clarence despre acest subiect. 

- Mai ştiu că nu ai reușit să obţii aceasta atunci, dar în schimb 
ţi-a fost oferită permisiunea de a vizita diferitele Ministere care ne 
leagă mai mult de Pământ. Referitor la acest subiect, din ampla mea 
experienţă, aş dori să îţi fac câteva sugestii. Acum, când în sfârşit ai 

permisiunea de a frecventa diferite departamente de lucru, ca etapă 
preliminară de ucenicie, urmăreşte să îţi controlezi, pe cât posibil, 
toate impulsurile care vin din simplă curiozitate. Să nu fii ca un 
fluture care se învârte în jurul unui bec. 

Înţeleg faptul că simţul cercetării intelectuale este foarte puternic 
dezvoltat la tine. Ca medic silitor, mereu în căutarea de noi descoperiri 
şi noi probleme, nu ar fi dificil în actuala poziţie să aluneci pe căi 
nedorite. Ține minte că există mult mai multe lecţii de învăţat, 
care sunt mult mai preţioase şi mai benefice decât simpla analiză 
a lucrurilor. Chiar și o curiozitate sănătoasă poate, uneori, să fie 
periculoasă. Spiritele ferme, loiale pot să depăşească aceste obstacole 
şi să își îndeplinească îndatoririle constructive, dar cele timide şi 
neexperimentate pot să se confrunte cu durere și amărăciune. 

Clarence ţi-a oferit un permis de vizitare a Ministerelor, începând 
cu Regenerarea. În loc să dai curs curiozităţii tale, studiază diferitele 
linii de activități cu atenţie stăruitoare și dă o mână de ajutor din 
proprie iniţiativă cu prima ocazie care ţi se va oferi de a face un 
serviciu pentru altcineva, cu umilință, în cadrul acestui Minister. 
Nu îţi face griji referitoare la familiarizarea cu rutina celorlalte 
Ministere. Urmăreşte să obţii bunăvoința tuturor celor din preajma ta, 
amintindu-ţi mereu că simţul cercetării trebuie să fie mereu precedat 
de simţul altruismului. A-ţi băga nasul în activităţile vecinilor fără a 
avea calificarea aferentă pentru a putea oferi un serviciu de calitate 
poate fi considerat 
un act de mare 
impertinenţă. 
Numeroase eșecuri 
în realizările din 
planul material 
își au rădăcinile 
în asemenea ano- 
malii. Toată lumea 
este pregătită să 
fie spectator, dar 
totuşi persoanele 
dornice să reali- 
zeze ceva sunt 
rare. Nimic în 
afara activității 
practice nu Îi 


conferă sufletului meritul 
indispensabil de a cere 
oricare prerogative noi. 

Este multă muncă grea 
în cadrul Ministerului 
Regenerării, pentru că 
regiunea cea mai de jos a 
coloniei noastre spirituale se 
află aici. Toate grupurile de 
entități generoase, însărcinate 
cu cele mai dificile misiuni, 
sunt recrutate din echipa 
de lucru a acestui Minister. 
Însă acele îndatoriri umile 
nu sunt deloc umilitoare. 
Aminteşte-ți că, în toate 
planurile Manifestării, de la 
Pământ până la sferele cele 
mai înalte din cele mai elevate 
zone spirituale, care au 
legătură cu planeta Pământ, 
cel mai mare lucrător este 
Domnul nostru Hisus Cristos z s 
însuși, iar El nu s-a ruşinat să mânuiască un ferdii greu într-un 
atelier de tâmplar. Ministrului Clarence i-a fost permis cu bunătate 
să te învețe să analizezi și să apreciezi aceste valori, dar poți, ca un 
lucrător înțelept, să transformi această perioadă de observare într-o 
etapă de activitate folositoare. Este posibil ca aceia care au această 
autoritate să refuze îndreptățit o cerere pentru o linie specială de 
muncă, a cărei activitate este, pe bună dreptate, rezervată doar celor 
care sunt calificați corespunzător pentru aceasta - prin eforturi mari 
şi multă suferință - dar ei vor accepta cu siguranţă o ofertă de ajutor, 
plină de bunăvoință din partea celor dornici să ajute în orice sector 
de activitate. 

Aceste cuvinte, rostite cu o voce maternă, plină de afecţiune, 
mi-au uns inima ca un balsam liniștitor. Rareori în viața mea am 
cunoscut un asemenea interes profund, fratern față de destinul meu. 
Profund impresionat de această ințeleaptă îndrumare, am ascultat 
totul cu ochii umezi. Ca şi cum ar fi fost dornică să mai tempereze 
din seriozitatea avertismentului ei, Laura a adăugat încurajator: 

- Capacitatea de a o lua de la capăt este una dintre cele mai sublime 
lecţii pe care le avem de învățat. Sunt într-adevăr foarte puţini cei care 
o înţeleg și extrem de rari sunt oamenii încarnați care se disting din 
acest punct de vedere. Este necesar să ţinem minte, totuşi, numele lui 
Pavel din Tars. Fiind un membru învăţat al Sinedriului şi speranța 
poporului său, bucurându-se de o poziţie de invidiat la Ierusalim, 
acesta s-a retras într-o zi în deşert, pentru a-și începe din nou 
experienţa sa umană, ca umil țesător. 

Nu m-am mai putut abţine şi i-am luat ambele mâini într-ale mele, 
ca un fiu, și le-am acoperit cu lacrimile mele pline de recunoştinţă. 
Mama lui Lisias, uitându-se în depărtare, a spus ușor: 

- Şi eu sunt recunoscătoare, frate. Nu cred că ai fost adus în această 
casă printr-o simplă coincidenţă. Toţi suntem legaţi prin legături 
seculare de afecțiune. Mă voi întoarce în curând în sfera fizică, dar 
vom continua să fim uniţi de legăturile din inimile noastre. Sper să 
te văd ocupat şi fericit înainte de plecarea mea. Te rog să ţii minte 
că această casă este casa ta. Lucrează cu bună dispoziţie şi pune-ţi 
credinţa în Dumnezeu. 

Mi-am ridicat ochii spre chipul său şi am trăit bucuria care se naşte 
din prietenia spirituală pură. Aveam impresia că îmi era o prietenă 
devotată de multă vreme, 
deşi încercările mele de a 
o regăsi în cele mai vechi 
amintiri ale mele au fost 
în van. Recunoscător, 
am simţit să îi sărut din 
nou şi din nou mâna, 
dar tocmai atunci a 
i bătut cineva la uşă. Cu o 
i privire maternă plină de 
afecţiune, Laura a spus: 

- Probabil că este 
Rafael, care vine după 
tine. Du-te acum, 
prietene, şi gândeşte- 
te la lisus. Munceşte 
din greu pentru binele 
celorlalți. Este singura 
cale de a ţi-l regăsi 
pe al tău. 


Capitolul 26 


A COA 
NOI u a 


Í evăzând în minte sugestiile mamei lui Lisias, am plecat 


cu Rafael, fiind sigur că eram pe punctul de a începe, 
nu vizitele prospective de observaţie, ci o perioadă de 
ucenicie şi de ajutorare plină de altruism. 

Am remarcat cu surprindere frumuseţea impozantă a noului 
district prin care am trecut în drumul nostru spre locul în care 
urma să fiu prezentat Ministrului Genesius. Nu eram în starea 
mea obișnuită, iscoditoare, în schimb experimentam o formă de 
activitate mentală care era nouă pentru mine. L-am urmat pe 
Rafael în tăcere. 

Cufundat în rugăciune, plin de fervoare, l-am implorat pe 
lisus să fie alături de mine pe aceste noi cărări, în așa fel încât să 
nu îmi lipsească obiectul muncii şi puterea de o îndeplini. Pe cât 
de mult mă opuneam rugăciunii înainte, acum am apelat la ea 
ca la un sprijin sentimental preţios pentru hotărârea mea de a-i 
servi pe ceilalți. Din când în când, Rafael arunca spre mine câte 
o privire plină de uimire, ca şi cum nu se aștepta la o asemenea 
atitudine din partea mea. 

Aerobuzul s-a oprit în faţa unei clădiri mari şi am coborât în 
tăcere. În câteva minute am fost poftiţi în biroul Ministrului. 
Genesius era un bătrân amabil, a cărui înfăţişare evidenția o 
energie neobișnuită. Rafael m-a prezentat cu blândețe. 

- Ah, da! a spus graţiosul Ministru. Deci acesta este fratele 
nostru, André? 

- La ordinele dumneavoastră, am răspuns. 

- Laura mi-a spus de venirea ta. Te rog, nu te formaliza. 

Între timp, Rafael a plecat respectuos și mi-a strâns mâna 
încurajator. A plecat în grabă, căci era aşteptat de urgenţă la 
locul său de muncă. Apoi Genesius şi-a întors ochii săi limpezi 
către mine şi a spus: 

- Clarence te-a pomenit deja cu interes. Ministerul de 
Ajutorare ne trimite frecvent grupuri de rezidenți ai săi în vizite 
de observare, care, de regulă, sunt transformate în perioade de 
lucru. 

I-am înţeles aluzia subtilă şi i-am răspuns: 

- Este exact ceea ce îmi doresc din plin. M-am rugat Forţelor 
Divine să îmi ajute spiritul plăpând, astfel încât șederea mea în 
cadrul acestui Minister să poată fi transformată într-o perioadă 
de ucenicie. 

Aparent, cuvintele mele l-au atins pe Genesius; prin urmare, 
beneficiind de moment, l-am implorat: 

- Respectat Ministru, îmi dau seama de faptul că trecerea 
mea prin Ministerul Ajutorării s-a datorat exclusiv graţiei lui 
Dumnezeu, probabil drept răspuns la intervenţiile constante ale 
devotatei mele mame. Dar mai sunt conştient de faptul că până 
în prezent am primit nenumărate beneficii fără a oferi în schimb 
nici cel mai mic serviciu util. Cu siguranţă, locul meu este aici, în 
mijlocul activităților de izbăvire. Te rog, dacă este posibil, fă în 
așa fel încât această perioadă în care mi s-a permis să vizitez să 
se transforme în posibilitatea de a ajuta. Acum înţeleg mai mult 
ca niciodată urgenta necesitate de a mă mântui. Am irosit prea 
mult timp cu vanităţi inutile şi mi-am irosit o imensă cantitate 
de energie într-o ridicolă venerare de sine. 

Ministrul a remarcat faptul că vorbeam cu sinceritate. Când 
i-am cerut lui Clarence ceva de lucru, încă nu îmi era clar ce 
vroiam. Vroiam cu siguranță ceva de lucru, dar, poate, nu să ajut. 
Încă nu conştientizasem valoarea timpului şi nici nu învățasem 
să apreciez sublima binecuvântare a unei şanse. Presupun că 
adevărul este că îmi doream foarte mult să continui să fiu ceea 
ce am fost până atunci, mândrul şi respectatul doctor, un sclav 
al absurdelor mele pretenţii de sine, încarcerat de propriile 
mele păreri. Acum, după tot ce văzusem și auzisem, şi după ce 
conștientizasem responsabilitatea fiecărui copil al lui Dumnezeu 
în schema infinită a Creaţiei, exprimasem cu voce tare tot ce 
era mai bun în mine. În sfârşit fusesem sincer; nu eram absolut 
deloc preocupat de felul muncii pe care urma să o fac, ci eram 
foarte nerăbdător să o fac în sublimul spirit al ajutorării. S-a uitat 
la mine cu o privire întrebătoare. 

- Chiar eşti fost doctor? 

- Da, sunt, am răspuns timid. 

Genesius a rămas tăcut 
pentru câtva timp înainte 
să vorbească, ca şi cum ar 
fi trebuit să se adapteze 
atitudinii mele neaşteptate. 

- Deciziile tale sunt foarte 
demne de laudă, a spus într- 
un final. Fie ca Domnul 
Dumnezeu să te ajute să le 
respecţi. 

Şi, ca şi cum ar fi fost 
nerăbdător să îmi ridice 
moralul dându-mi o nouă 
speranţă, a continuat: 

- Când discipolul este 
pregătit, Tatăl Ceresc trimite 
maestrul. La fel se petrece 
şi cu munca. Când cineva = : 
este dispus să ajute, nu îi lipsesc niciodată dci le: În cazul tău, 
prietene, Providența Divină a fost extrem de generoasă. Eşti 
dornic să ajuţi, îţi înţelegi responsabilitatea și îți accepţi datoria. 
Asemenea atitudine te conduce fără îndoială spre îndeplinirea 
dorințelor tale. În planul fizic, mulţi îi aplaudă pe cei care ating 
prosperitatea financiară sau o poziţie extraordinară. Aici, în 
schimb, situaţia este diferită. Pentru noi, înțelegerea, efortul şi 
umilinţa sinceră sunt aspectele care contează cu adevărat, 

Simţindu-mi aşteptarea plină de nerăbdare, a adăugat: 

- Este chiar foarte posibil pentru tine să obţii ceva de lucru. 
Totuşi, pentru moment, ar fi mai înţelept din partea mea să te las 
să frecventezi numeroasele noastre departamente, să le observi şi 
să le studiezi diferitele activități. 

Apoi a luat legătura cu următorul birou, spunând cu voce tare: 

- Aș vrea să îl văd pe Tobias, înainte să coboare în Camerele 
de Purificare. 

În câteva minute, un domn cu maniere plăcute a intrat în 
cameră. 

- Tobias, a exclamat cu amabilitate Genesius, iată aici un 
prieten care a venit de la Ministerul pentru Ajutorare pentru o 
perioadă de observare. Cred că o vizită la Camerele de Purificare 
i-ar fi extrem de benefică. 

l-am oferit noului venit mâna, pe care a luat-o cu fermitate, 
spunându-mi amabil: 

- La ordinele tale. 

- la-l cu tine, a continuat Ministrul cu blândeţe. Andre trebuie 
să cunoască foarte bine diferitele activităţi pe care le desfăşurăm. 
Te rog să te asiguri că i se va oferi fiecare ocazie disponibilă. 

- Acum mă duceam într-acolo, a adăugat Tobias binevoitor, 
dacă vrei să mergi cu mine... 

- Desigur, am răspuns cu nerăbdare. 

Mi-am luat rămas bun de la Ministru, care mi-a adresat alte 
cuvinte pline de inspiraţie şi încurajare. Apoi l-am urmat cu 
hotărâre pe Tobias şi împreună am mers pe lângă blocurile 
mari din oraș, ale cărui numeroase clădiri mi-au dat impresia 
aglomeratelor centre de muncă. Percepând întrebările mele 
tăcute, noul meu prieten m-a informat: 

- Acestea sunt marile fabrici din Oraşul Astral. Aici, peste 
o sută de mii de spirite se ocupă de pregătirea de băuturi şi de 
confecţionarea de ţesături şi de toate felurile de articole - în timp 
ce lucrează, în paralel, la propria lor reabilitare şi iluminare. 

În câteva minute am intrat într-o clădire impunătoare. După 
ce am traversat nişte galerii lungi în care numeroşi lucrători se 
grăbeau, venind sau plecând, am ajuns la o scară impresionantă 
care ducea către etajele inferioare. 

- Să coborâm, a spus Tobias grav. 

Observându- 
mi surprinderea, 
a adăugat cu 
solicitudine: 

- Camerele de 
Purificare se află 
mai aproape de 
Zona Întunecată. 
La venirea în 
Oraşul Astral, 
nefericitele 
entități care sunt 
cazate aici nu pot 
suporta lumina 
sau spațiile 
deschise. 

u mi-aş fi putut niciodată imagina scena pe care o aveam acum 

în faţa ochilor. Nu era nici un spital, nici un centru obişnuit 

de îngrijire, ci o serie de secții vaste care comunicau între ele, 
pline de forme umane asemănătoare unor cadavre. Vociferări ciudate 
umpleau aerul - gemete, suspine şi vorbe de tânguire erau rostite la 
întâmplare. Feţele emaciate şi monstruoase, precum şi mâinile osoase 
erau mărturia vie a teribilului lor chin spiritual. Primele impresii au 
fost atât de supărătoare, încât a trebuit să recurg la rugăciuni pentru 
a-mi păstra puterea. Tobias a chemat o infirmieră în vârstă: 

- Sunt atât de puțini asistenţi azi, a întrebat surprins, ce s-a petrecut? 

- Ministrul Flacus a trimis vorbă ca majoritatea dintre ei să îi 
însoţească pe Samariteni"? în rondurile lor în regiunile din Zona 
Întunecată. 

- Bine atunci, a decis Tobias calm, trebuie să umplem golurile. Nu 
e timp de pierdut. 

- Frate Tobias, frate Tobias, ai milă! a ţipat un bătrân, 
strângând patul în braţe și gesticulând ca un nebun, mă sufoc! E de 
mii de ori mai rău decât moartea de pe Pământ. Ajutor! Vreau să plec 
din locul acesta, vreau să plec... Am nevoie de aer, de mult aer! 

Tobias s-a apropiat de el şi l-a examinat cu atenţie şi a întrebat: 

- De ce starea de sănătate a lui Ribeiro s-a înrăutățit atât de mult? 

- A trecut prin una din cele mai rele crize ale sale, l-a informat 
infirmiera. Asistentul Gonçalves o pune în principal pe seama 
gândurilor grele şi dense emise de rudele lui încarnate. Dat fiind 
faptul că este încă foarte slăbit şi îi lipseşte puterea mentală de a 
rupe legăturile pământeşti, biata ființă nu este capabilă să se opună 
influenţei lor. 


12) Grupare de spirite binefăcătoare din Oraşul Astral. Nota îi aparţine 
autorului-spirit. 

În timp ce Tobias mângâia uşor fruntea pacientului, infirmiera a 
continuat: 

- Azi dimineaţă, devreme, a ieşit din secţie alergând, strigând în 
gura mare că era nevoie de el acasă, că nu îşi putea uita soția și copiii, 
că e o cruzime să fie ţinut aici departe de ei. Lawrence şi Hermes s-au 
străduit în van să îl aducă la loc în pat. Ca atare, m-am gândit că este 
spre binele lui să îi fie luate energia şi mobilitatea, ceea ce am şi făcut, 
aplicându-i nişte pase magnetice imobilizatoare. 

- Ai procedat bine, a încuviinţat Tobias cu precauţie, voi face 
tot posibilul să fie luate măsuri împotriva influenţei pe care o are 
atitudinea familiei lui. Trebuie să li se dea mai multe griji, ca să îl lase 
în pace pe Ribeiro. 

M-am uitat cu atenţie la pacient, urmărind să identific starea 
emoțională în care se afla. Avea expresia tipică a celor bolnavi mintal 
şi părea să fie pe deplin inconştient de ceea ce se vorbea despre el. 
L-a chemat imediat pe Tobias, așa cum o fac copiii care îşi cunosc 
binefăcătorul. Noul meu instructor, observându-mi uimirea, mi-a 
explicat: 

- Săracul de el, se află încă într-o fază de coşmar, timp în care 
sufletul este înlănţuit de propriile sale suferinţe, abia percepând 
orice altceva. Omul, prietene, culege exact ceea ce a semănat. Săracul 
nostru Ribeiro a fost pradă a numeroase iluzii. 

Vroiam să întreb de povestea lui şi de sursa suferințelor lui, dar 
aducându-mi aminte de sfatul Laurei privind curiozitatea, am rămas 
tăcut. Tobias i-a adresat pacientului cuvinte pline de blândeţe, 
încurajare și speranţă și i-a promis că se va ocupa de îmbunătăţirea 
stării sale, dar că, pentru binele lui, va trebui să se calmeze şi să 
accepte această reținere la pat cu răbdare. Ribeiro, tremurând de ți 
se făcea milă şi fiind îngrozitor de palid, a zâmbit cu tristeţe şi i-a 
mulțumit cu lacrimi în ochi. 

Am mers încet unul lângă celălalt, printre numeroase rânduri de 
paturi bine întreţinute. Fluide nesănătoase umpleau spaţiul, generate, 
aşa cum am învățat mai târziu, de emanaţiile mentale ale celor care 
încă erau sub dureroasa impresie a morţii fizice sau erau dominați de 
vibraţiile joase ale gândurilor inferioare. 

- Aceste secţii sunt folosite exclusiv pentru entitățile-bărbaţi. 

- Tobias, Tobias, mor de sete și de foame! a strigat un pacient. 

- Ajută-mă, frate! a ţipat altul. 

- Pentru numele lui Dumnezeu, nu mai suport! a strigat un al 
treilea. 

Inima mea era îngreunată de atâta suferință, aşa că nu m-am putut 
abţine să nu întreb: 

- Prietene, cât de trist este să vezi toate aceste spirite pline de 
suferință şi tulburare. De ce trebuie să existe un loc atât de deprimant? 

Tobias a răspuns cu un perfect autocontrol: 

- Observând această scenă, trebuie să încerci să vezi dincolo de 
durere şi izolare. Ţine minte, frate, că aceşti pacienţi au părăsit deja 
Zonele Inferioare, unde atât de multe capcane îi aşteaptă pe cei care 
şi-au neglijat cu atâta nepăsare eul lor spiritual. În aceste camere, 
pacienţii nu numai că sunt îngrijiţi, ci sunt şi pregătiți pentru 
viitoarea lor izbăvire. Trebuie să ţinem minte că suferinţa le este 
cauzată de propriile lor acţiuni. Viaţa omului este mereu centrată 
acolo unde este inima lui. 

Şi, după o pauză în care părea că nu aude plânsetele din jurul 
nostru, a adăugat: 

- Sunt traficanţi de viață eternă. 

- La ce te referi? am întrebat. 

- Se aşteptau ca simplele achiziții pământești să aibă aceeași valoare 
în sferele Spiritului. 
Credeau că plăcerile 
vinovate, puterea 
banilor, încălcarea 
legii şi impunerea 
propriei voințe vor 
merge dincolo de 
barierele mormântului 
şi vor avea aceeași forță 
aici, oferindu-le noi 
oportunități pentru 
viitoare nebunii. Erau 
oameni de afaceri fără 
minte, care au uitat să 
transforme achizițiile 
lor materiale în monedă 
spirituală. Cât timp 
au fost încarnați, când 
călătoreau în oraşe 
străine, mereu aveau 
grijă să-şi facă provizii 
din moneda ţării pe 

care o vizitau. Cu toate acestea, deşi erau siguri de inevitabilitatea 
călătoriei finale în planurile spirituale, au neglijat să dobândească 
valori spirituale. Prin urmare, milionarul din planul fizic devine 
săracul spiritual. 

Cât de adevărat! Cuvintele lui Tobias nu puteau fi mai logice. După 
ce a oferit tuturor linişte şi speranţă, m-a condus în următoarea secţie. 
Narcisa, infirmiera, ne urma deschizând respectuos câte o uşă. 

Când am intrat, aproape am ameţit şi mi-a venit să vomit din 
cauza surprizei pe care am avut-o. Era o cameră de proporții foarte 
mari, în care treizeci şi doi de bărbaţi cu înfățișări sinistre erau 
întinşi, aproape nemişcaţi pe nişte paturi foarte joase. Respirația lor 
aproape insesizabilă era singurul semn de viaţă pe care îl prezentau. 

- Aceste nefericite entități se află într-un somn mult mai adânc 
decât majoritatea fraţilor noştri care sunt în ignoranță. Îi numim 
necredincioşii, căci, în loc să îl accepte pe Domnul nostru lisus 
Cristos, au fost sclavii necondiţionaţi ai propriilor lor dorinţe; în 
loc să creadă în viaţă, acțiune şi muncă, ei au ales doar victoria 
nelegiuirii, a lenei şi a nimicului etern. Şi-au transformat experiența 
de pe Pământ într-o constantă pregătire pentru o lungă perioadă 
de inactivitate; şi, dat fiind faptul că nu cunoșteau deloc binele, 
întrajutorarea fraternă, acum nu le-a mai rămas nimic decât să 
doarmă încontinuu, ani de-a rândul, fiind victimele neajutorate ale 
unor coşmaruri groaznice. 

Am fost cuprins de groază la auzul acestor explicaţii şi mă uitam 
fix la Tobias, care a început să le aplice cu atenție pase regeneratoare 
pacienţilor. Când tratamentul primilor doi s-a terminat, au început 
amândoi să vomite o substanță neagră, o materie întunecată și 
vâscoasă, cu emanaţii cadaverice. 

- Vomită fluide otrăvitoare, a explicat calm Tobias. 

Narcisa își dădea toată silinţa să ţină pasul cu curăţenia, dar era 
în van; căci între timp mulţi dintre ei începuseră să vomite aceeași 
materie întunecată și fetidă. Atunci, instinctiv, am pus mâna pe 
instrumentele de curăţenie şi m-am pus pe treabă. Infirmiera 
părea să fie recunoscătoare pentru ajutorul pe care i-l ofeream, iar 
Tobias mi-a aruncat o privire care exprima din plin mulțumirea şi 
recunoştinţa sa. 

Munca a continuat din greu de-a lungul zilei, care s-a terminat cu 
o binecuvântată oboseală. Niciun prieten din lumea fizică nu ar fi 
“ putut să înţeleagă în vreun fel bucuria sublimă a medicului care își 
reîncepea auto-educarea cu cele mai umile îndatoriri de infirmerie. 


105 


Capitolul 28 
LA TREABĂ 


upă rugăciunea colectivă de seara, Tobias a deschis un aparat 

la care i-am putut asculta pe Samariteni la muncă în Zonele 

Inferioare. Am aflat că patrulele de lucrători cu asemenea 
misiuni comunicau cu sediul central la ore prestabilite. Mă simţeam 
oarecum obosit în urma eforturile extenuante pe care le făcusem, dar 
inima mea cânta de bucurie. În sfârșit, aveam de lucru și experimentam 
misteriosul și revigorantul tonus rezultat în urma ajutorării. La câteva 
minute după ce aparatul a fost deschis, am auzit o voce ciudată: 

- Samaritenii către Ministerul Regenerării... Samaritenii către 
Ministerul Regenerării... Este mult de muncă în abisurile întunericului. 
Am reuşit să deplasăm un număr mare de entităţi nefericite și am salvat 
douăzeci şi nouă de fraţi de entităţile inferioare. Douăzeci şi doi sunt 
bolnavi mintal şi alţi şapte sunt în stare de epuizare psihică totală. 
Patrulele noastre se pregătesc pentru transportarea lor. Vom ajunge în 
curând după miezul nopții. Vă rugăm să faceţi pregătirile necesare. 

Am observat că Narcisa şi 'Tobias au schimbat priviri pline de înţeles, 
apoi mesajul s-a încheiat şi am întrebat: 

- Ce vor să spună? De ce acest transport colectiv? Nu sunt cu toții spirite? 

Tobias a zâmbit şi mi-a răspuns: 

- Ai uitat, frate, că şi tu la rândul tău ai ajuns la Ministerul de Ajutorare 
tot la fel? Ştiu totul despre sosirea ta. Trebuie să ţinem minte faptul că în 
Zonele Inferioare, la fel ca şi pe Pământ, suntem înveşmântați cu fluide 
grele. Struţul şi rândunica sunt, ambele, păsări şi au aripi, şi totuși prima 
nu se poate ridica în aer decât dacă este transportată, pe când ultima 
poate țâşni la cer într-un zbor rapid. 

Ca şi cum ar fi vrut să spună că nu e timp de discuții, s-a întors către 
Narcisa şi a spus: 

- Grupul care vine în această noapte este mare. Trebuie să luăm 
imediat măsuri. 

— Avem nevoie de mai multe paturi! a exclamat ea oarecum îngrijorată. 

- Nu-ţi face griji, a răspuns Tobias cu fermitate, cei bolnavi mintal 

vor fi cazaţi în Pavilionul Şapte şi 
cei slăbiți în Secţia Treizeci şi Trei. 

Ridicându-și mâna dreaptă la 
frunte ca şi cum ar încerca să ia o 
decizie importantă, a observat: 

- Problema cazării va fi rezolvată 
cu ușurință, însă cele privind 
asistența nu vor fi rezolvate așa 
ușor. Din cauza norilor negri care 
întunecă lumea celor încarnaţi, 
cei mai puternici dintre lucrătorii 
noștri au fost detaşaţi pentru a 
sprijini desfăşurarea serviciilor 
Ministerului de Comunicare. Avem nevoie de ajutoare pentru tura de 
noapte, pentru că cei care lucrează cu Samaritenii se vor întoarce foarte 
obosiţi. 

- Aş fi foarte bucuros să dau o mână de ajutor, atât cât mă pricep, am 
exclamat eu spontan. 

Tobias m-a privit cu o recunoştinţă care mi-a umplut inima de fericire. 

- Chiar eşti decis să rămâi în Camere peste noapte? a întrebat, surprins. 

- Nu fac asta şi alții? am întrebat la rândul meu. Mă simt în forţă și în 
stare bună și trebuie să recuperez timpul pierdut. 

Noul meu prieten m-a bătut pe spate, spunând: 

- Ei bine, îţi accept oferta de ajutor. Narcisa şi ceilalți vor rămâne şi 
ei de gardă. În plus, vi-i voi trimite pe Venantius şi Salustius, doi dintre 
cei mai de nădejde fraţi. Eu nu pot rămâne aici în seara aceasta din 
cauza unui angajament pe care mi l-am asumat anterior, dar voi lăsa un 
plan de activitate atent pus la punct. Dacă apare ceva neașteptat, tu sau 
oricare dintre asistenţi puteţi să mă contactaţi. 

Toţi am început să facem cele mai urgente pregătiri. În timp ce 
Narcisa, ajutată de alţi cinci, pregătea lenjeria şi echipamentele de 
infirmerie, Tobias şi cu mine am mutat mobile grele în Pavilionul Şapte 
şi Secţia Treizeci şi Trei. Ar fi inutil să explic ce se petrecea cu mine. Deşi 
eram obosit fizic, mă simţeam extraordinar de fericit. 

În birou sau la atelier, acolo unde majoritatea sunt dornici să îşi 
îndeplinească sarcinile cu o îndemânare cât mai mare, acordarea de 
ajutor este cel mai mare privilegiu. Într-adevăr, orele-bonus şi orice 
altă recompensă imediată pe care aş fi putut-o obţine pentru eforturile 
mele erau departe de preocupările mele. Totuşi, simțeam o profundă 

- mulțumire la gândul că în noua mea poziţie de umil şi totuşi valoros 
lucrător, nu mi-ar mai fi ruşine să o întâlnesc pe mama mea sau pe cei 

din cadrul Ministerului de Ajutorare care m-au ajutat. La plecare, Tobias 
m-a îmbrățișat din nou, spunând: 
- Fie ca pacea lui Iisus să fie cu voi toţi. Vă doresc o noapte bună, 
lină de muncă folositoare. Mâine dimineaţă la ora 8 vă puteţi odihni. 
Ín perioadele normale, doisprezece ore este maximul de muncă pe care 
putem să-l realizăm, dar acum sunt circumstanțe speciale. 

Am răspuns că sunt foarte fericit de decizia sa. Mai târziu, împreună 
cu un număr mare de infirmiere şi asistenți, am început să arăt un interes 
mult mai binevoitor față de pacienți. Printre colegii mei de muncă, 
Narcisa, cu bunătatea sa spontană și grija sa maternă, m-a impresionat 
foarte mult. Eram atras de generozitatea ei şi am urmărit să fiu mai 
apropiat de ea. Era uşor, şi în curând m-am putut bucura de conversațiile 
sale simple, dar grăitoare. Această încântătoare femeie în vârstă era ca o 
carte vie ale cărei pagini respirau devotament şi înţelepciune. 

- Soră, lucrezi de multă vreme aici? am întrebat după câteva minute 
de conversaţie prietenească. 

- Da, lucrez în cadrul serviciului Camerelor de Purificare de şase 
ani şi câteva luni şi trebuie să mai lucrez aici încă trei ani pentru a-mi 
îndeplini scopul. 

La privirea mea întrebătoare, a continuat: 

- Am nevoie de o aprobare serioasă. 

- Aprobare? Ce vrei să spui cu asta? am întrebat, interesat. 

- Vezi tu, trebuie să revăd nişte spirite dragi care s-au reîncarnat pe 
Pământ, pentru ca împreună să putem lucra la progresul nostru. Din 
cauza greşelilor mele anterioare, am implorat multă vreme în van o ocazie 
de a-mi împlini planurile. Trăiam într-o stare plină de teamă şi tulburare. 
Într-o zi am fost sfătuită să vorbesc cu Ministrul Veneranda. Ea a fost 
de acord să îmi aprobe planurile, cu condiţia să lucrez aici timp de zece 
ani pentru a-mi corecta anumite atitudini emoţionale dizarmonioase. La 
început, condiţia pusă mi s-a părut a fi prea dură şi am vrut să o refuz, dar 
gradat am conştientizat că avea perfectă dreptate. În definitiv, măsurile 
de corectare erau spre binele meu, nu al ei. N-am cuvinte să-ţi spun cât 
de mult am avut de beneficiat prin acceptarea sfatului Venerandei. Mă 
simt mai echilibrată şi mai înțelegătoare şi cred că îmi voi trăi următoarea 
experienţă în planul fizic cu demnitate spirituală. 

Eram pe punctul de a-mi exprima uimirea, când un pacient din 
apropierea noastră ne-a strigat: 

- Narcisa, Narcisa! 

Nu aveam niciun drept să o rețin pe această devotată soră de la 
îndatoririle ei doar pentru a-mi satisface curiozitatea. 

Capitolul 29 
AN LUI a SS 


A 
| n timp ce Narcisa era ocupată cu liniştirea pacientului suferind, am 


fost chemat la un aparat de comunicare al oraşului, asemănător cu 

un telefon. Era Laura, întrebându-mă de noutăţi. Am conştientizat 
că uitasem să îi spun de decizia mea de a rămâne în Camere pentru tura 
de noapte. Mi-am cerut scuze şi am informat-o despre situaţie. Chiar 
şi de la distanţă îi simţeam bucuria la auzul veștilor. La sfârşitul scurtei 
noastre conversații, ea a spus: 

- Este minunat, fiule! Să-ţi iubeşti munca și să-ți umpli inima cu 
bucuria de a fi de ajutor. Numai astfel ne putem îndeplini continua 
desăvârșire. Acum, un ultim cuvânt. Ține minte, de asemenea, că 
această casă este şi a ta. 

Aceste cuvinte m-au încurajat şi mi-au adus bucurie. Revenind în 
camere, am găsit-o pe Narcisa muncind din greu, cu eroism, pentru a 
calma un tânăr care părea să sufere de o boală mintală gravă. Am încercat 
să o ajut. Săracul băiat, uitându-se pierdut în zare, ţipa în agonie: 

- Ajută-mă, pentru numele lui Dumnezeu! Mi-e frică, mi-e foarte frică... 

Cu o expresie de panică pe faţă, el a continuat: 

- Soră Narcisa, vine monstrul! Simt din nou viermii! lată, este aici, 
chiar aici! Salvează-mă de el. Trimite-l de aici! 

- Linișteşte-te, Francis, a răspuns devotata infirmieră, te vei elibera 
de sub influenţa lui şi vei fi lăsat în pace, dar depinde de eforturile tale. 
Gândeşte-te doar că mintea ta este ca un burete plin cu oțet. Trebuie să 
storci și să dai afară substanţa cea acră. Te voi ajuta eu să faci asta, dar 
partea cea mai dificilă trebuie să o faci singur. 

La afecțiunea Narcisei, la cuvintele sale pline de încurajare, pacientul 
a devenit calm şi s-a arătat dornic să coopereze. Dar în câteva minute a 
devenit groaznic de palid din nou şi a început să ţipe: 

- Dar soră, ascultă-mă! El nu vrea să plece. S-a întors din nou să mă 

chinuie! Uite! Uite! 
` — Da, Francis, îl văd şi eu, a fost şi ea de acord cu răbdare, dar este 
esenţial pentru tine să mă ajuţi să îl ţinem departe. 

- O, fantomă diabolică! a exclamat el, plângând ca un copil şi 
trezindu-mi compasiunea. 

- Pune-ţi credinţa în lisus şi uită de monstru, l-a sfătuit Narcisa cu o 
voce blândă, iar acum lasă-mă să-ți fac nişte pase magnetice şi fantoma 
va pleca. 

Ea i-a acordat un tratament magnetic, umplându-l cu fluide 
revigorante, liniştitoare. Băiatul i-a mulțumit, părând a fi mult mai 
ușurat. După ce s-a terminat tratamentul, a spus din nou: 

- Acum mă simt mult mai bine. 

După ce i-a aranjat perna şi l-a ajutat să stea confortabil, Narcisa l-a 
rugat pe un asistent să îi aducă un pahar cu apă magnetizată. Exemplul 
ei era grăitor, bunăvoința ei era contagioasă. Percepând dorința mea 
sinceră de a învăţa, părea că este dispusă să mă iniţieze în sublimele 
secrete ale ajutorării. 

- La cine se referea? am întrebat, foarte impresionat. Este urmărit de 
vreo fantomă, probabil invizibilă pentru ochii mei? 

- O, nu, a spus ea. Se referea la propriul său cadavru. 

- Incredibil! am răspuns uluit. 

- Săracul băiat a intrat în planul spiritual după un accident datorat 
numai lipsei sale de atenţie. Era excesiv de atașat de corpul său fizic şi 
timp de mai multe zile nu a vrut să-şi părăsească mormântul, refuzând 
să se conformeze noii sale stări. Iluziile sale erau atât de profunde, încât 
a petrecut mult timp încercând să-şi ridice trupul inert. Era îngrozit de 
ideea că trebuie să se confrunte cu necunoscutul și îi era imposibil să 
manifeste cea mai simplă atitudine de detaşare față de senzațiile sale 
fizice. Ajutorul venit din sferele înalte nu i-a fost de folos deloc, căci îşi 
închisese câmpul mental față de orice gânduri cu privire la viaţa eternă. 
Într-un final, viermii l-au făcut să trăiască o durere atât de atroce, încât 
nefericita ființă a fugit îngrozită e 
din mormântul ei, pentru a 
începe o rătăcire lugubră prin 
regiunile mai întunecate ale Zonei 
Inferioare. Totuşi, cei care i-au | 
fost părinți pe Pământ se bucură | 
de o apreciere considerabilă LA 
aici, şi prin intermedierea lor a 
fost salvat de Samariteni, care 
l-au adus, aproape cu forţa, în 
colonia noastră. Starea sa este 
atât de gravă, încât nu va putea să 
plece din Camerele de Purificare 


pentru o lungă perioadă de timp. Prietenul care i-a fost tatăl fizic este 
acum într-o misiune dificilă departe de Oraşul Astral. 

- Vine să vadă pacientul? 

- Da, deja a venit de două ori şi de fiecare dată am fost profund 
impresionată de durerea sa tăcută. Boala mintală a băiatului este atât 
de gravă, incât nici măcar nu și-a recunoscut generosul şi devotatul 
tată. A continuat să plângă de ţi se făcea milă, stăpânit de halucinații 
puternice. Tatăl său, care a venit să-l viziteze însoțit de Ministrul Padua 
al Comunicării, şi-a controlat din greu emoţiile cât timp s-a aflat în 
prezenţa Ministrului, căruia îi datora spitalizarea nefericitului său fiu. 
Au petrecut ceva timp comentând despre starea spirituală a noului venit. 
Dar când Ministrul Padua a fost solicitat în altă parte pe neaşteptate, 
cerându-și scuze pentru gestul său uman, a îngenuncheat lângă patul 
fiului său și a luat mâinile băiatului în mâna sa și, strângându-le cu 
putere, ca şi cum i-ar fi transmis niște fluide vitale revigorante, i-a 
sărutat fruntea şi a plâns. Nu mi-am putut reţine lacrimile, așa că am 
plecat din cameră. Nu ştiu ce s-a petrecut, dar am observat că din acea 
zi, starea lui Francis s-a îmbunătăţit din plin. Starea sa de totală nebunie 
s-a redus la crize ocazionale, care scad gradat în intensitate. 

- Cât de emoţionant este! am exclamat, profund impresionat. Dar 
cum este posibil ca propriul său cadavru să îl urmărească? 

- Viziunile lui Francis, mi-a explicat, nu sunt nimic altceva decât 
halucinaţii. Multe spirite suferă din cauza lor după moartea fizică. Cei 
care sunt excesiv de atașați de corpul lor material, care fac din el centrul 
existenţei lor, trăind numai prin prisma acestuia şi pentru el, nu pot să-și 
părăsească corpurile când sunt chemaţi la viața adevărată. Ei nu acceptă 
ideea de spiritualitate şi se luptă cu disperare să-și păstreze corpurile fizice. 
În timp, totuși, viermi lacomi îi alungă. Apoi, îngroziți, cad în cealaltă 
extremă. Imaginea propriului lor corp, o creaţie puternică a propriei lor 
minţi, îi tulbură până în cele mai profunde colţişoare ale sufletului lor. 
Trăiesc în criză pentru perioade mai mari sau mai mici de timp şi mulţi 
suferă până când cadavrul-fantomă pe care l-au creat se dezintegrează total. 

Observând cât de afectat eram, Narcisa a continuat: 

- Graţie Tatălui nostru Ceresc, am învăţat multe lucruri în acești șase 
ani de muncă. Cât de profund este somnul spiritual al majorității fraţilor 
noştri încarnaţi! Totuşi, nu trebuie să ne facem griji până într-atât încât 
să ne afecteze. Crisalida se lipeşte de materia inertă, dar fluturele se va 
ridica din ea într-un zbor ușor. Sămânța este aproape imperceptibilă, 
deşi va deveni un stejar gigantic. Floarea uscată se întoarce în pământ, 
dar parfumul său continuă să plutească în aer. Orice fel de viață 
embrionară pare că doarme. Nu trebuie niciodată să uităm aceste lecţii. 

Narcisa s-a scufundat într-o tăcere pe care nu am îndrăznit să i-o tulbur. 

< MOȘTENIRE ȘI EUTANASIERE 


A 
| ncă nu îmi revenisem din uimire când Salustius a venit la Narcisa 


şi i-a spus: 

- Sora noastră Pauline vrea să-și vadă tatăl, care se află în 
Pavilionul Cinci. Înainte de a face aceasta, m-am gândit să mă consult 
mai întâi cu tine, pentru că pacientul încă trece printr-o criză gravă. 

Plină de blândeţe ca de obicei, ea a răspuns: 

- Las-o să intre imediat. Pauline și-a dedicat tot timpul liber pentru 
îndeplinirea delicatei misiuni de a-i împăca pe diferiții membrii ai 
familiei sale, așa că are permisiunea Venerandei de a-l vedea pe tatăl 
ei oricând este necesar. 

Mesagerul a plecat în grabă şi Narcisa m-a informat: 

- O să vezi ce fiică devotată este. 

În mai puţin de un minut, am văzut-o pe Pauline venind către 
noi. Era slăbuţă şi încântătoare, reflectând o frumuseţe angelică, 
îmbrăcată cu o tunică lejeră din mătase luminoasă. Ochii ei reflectau 
o profundă stare de îngrijorare. Infirmiera a făcut prezentările 
într-un mod politicos. Probabil simțind că sunt de încredere, a 
întrebat îngrijorată: 

- Cum se simte tata, prieteni? 

- Puțin mai bine, a răspuns Narcisa, dar încă este foarte 
dezechilibrat. 

- Ce păcat, a continuat Pauline. Nici unul dintre ei nu vrea să 
abandoneze atitudinea mentală în care se complac cu încăpățânare. 
Mereu aceeași ură, aceeaşi lipsă de înţelegere. 

Narcisa ne-a invitat să o urmăm şi, în câteva minute, eram lângă 
patul a ceea ce părea a fi un bătrân dezagreabil. Cu privirea sa acră, 
încruntată, cu părul ciufulit, cu riduri adânci şi buzele retrase, inspira 
mai mult milă decât simpatie. Totuşi, am urmărit să îmi controlez 
vibraţiile inferioare şi să văd în acest suferind nefericit numai 
un spirit-frate. Sentimentele mele de repulsie au dispărut şi îmi 
simțeam mintea limpede. M-am raportat la momentul în care și eu 

la rândul meu ajunsesem 
la Ministerul Ajutorării 
şi am aplicat lecţia 
învățată atunci. Cât de 
respingătoare trebuie să 
fi fost şi înfățișarea mea, 
cu disperarea groaznică 
întipărită pe tot chipul! 
Când analizăm situațiile 
nefericite în care se 
află ceilalţi în lumina 
propriilor noastre 
imperfecţiuni, rămâne 
mereu loc pentru E 
iubire fraternă în inima | 
noastră. Bătrânul pacient 
nu avea nici un cuvânt 
de afecțiune pentru 
fiica sa, care l-a salutat 
cu blândețe. Părea a fi 
o bestie închisă într-o cușcă, în timp ce se încrunta la ea, cu ochii 
strălucind a duritate şi rebeliune. 

- Te simţi mai bine, tată? a întrebat Pauline cu respect plin de 
iubire. 

- Oh! Nu! a urlat pacientul, nu îl pot uita pe ticălos. Nu am deloc 
pace. Încă îl văd lângă patul meu, dându-mi otravă! 

- Te rog, tată, încearcă să uiţi toate acestea, l-a implorat ea cu 
sinceritate. Adu-ţi aminte că Edelbert a venit la noi în casă ca un fiu, 
trimis de Dumnezeu. 

- Fiul meu? Niciodată! a strigat nefericitul bătrân. E un criminal 
dezgustător, care nu merită iertare. Este fiul diavolului însuși, asta 
este. 

Pauline, cu ochii plini de lacrimi, a spus convingătoare: 

- Tată, haide să învăţăm de la lisus să ne iubim unii pe ceilalți. 
Pe Pământ experienţele prin care am trecut în familia noastră au 
menirea de a ne învăța adevărata iubire spirituală. Trebuie să ținem 
minte că există un singur Tată care este cu adevărat etern, Dumnezeu. 
Dar Domnul Vieţii ne oferă şi nouă binecuvântata şansă de a putea 
fi tată şi mamă pe Pământ, astfel încât să putem învăţa ce înseamnă 
cu adevărat iubirea fraternă. Acestea sunt templele sublimei uniuni, 

o pregătire pentru solidaritatea universală. Trebuie să ne luptăm şi 
să suferim mult înainte de a ne putea numi frați în adevăratul sens 
al cuvântului. Întreaga Creaţie nu este nimic altceva decât o mare 
familie, care trăieşte sub protecţia plină de iubire a unui singur Tată. 

Auzind vocea dulce a fiicei sale, pacientul a izbucnit într-un plâns 
convulsiv. 

- Tată, iartă-l pe Edelbert! Încearcă să vezi în el nu numai un fiu 
nesăbuit, ci şi pe fratele care are mare nevoie de iluminare. Tocmai 
am venit din casa noastră pământească, unde am constatat că sunt 
probleme grave. De aici din patul tău de bolnav proiectezi constant 
fluide otrăvitoare de amărăciune şi neînțelegere către ei. Iar ei, la rândul 
lor, fac același lucru faţă de tine. Gândul, sub forma unor valuri subtile, 
nu-şi ratează niciodată ţinta, oricât de departe ar fi aceasta. Schimbul 
de ură și de suspiciune aduce sufletul la ruină şi la suferință. Distrusă 
de o continuă nefericire, mama nu a mai putut suporta atmosfera 
de acasă și a intrat într-un spital de boli nervoase acum câteva zile. 
Amalia şi Cacilda au intentat un proces împotriva lui Edelbert, iar 
Agenor un altul, din cauza neînțelegerilor serioase legate de averea 
mare pe care ai adunat-o în planul fizic. Într-adevăr, o situaţie tristă, 
dar care este posibil 
să fie îmbunătățită $ 
gradat, dacă mintea | 
ta energică nu ar 
interveni cu planuri 
de răzbunare. Aici, 
în planul spiritual, 
te găsesc suferind. 
Pe Pământ, mama 
este nebună şi copiii 
tăi sunt foarte grav 
bolnavi, urându-se 
aprig unii pe alții. 
În mijlocul tuturor 
acestor minţi 
bolnave, o avere 
în bancnote. Ce 
folos au toți acești 
bani, dacă nu poți 
cumpăra cu ei un 
moment de fericire? 

- Dar i-am lăsat familiei mele o avere mare, a ripostat nefericitul 
bătrân, dornic fiind să le ofer o viață plină de bunăstare. 

Pauline a continuat, întrerupându-l: 

- Când vine vorba despre averile trecătoare, nu întotdeauna ştim 
care este cel mai bun lucru de făcut. Dacă i-ai fi asigurat viitorul 
familiei tale prin a menţine o atmosferă de liniște morală în casă şi 
ţi-ai fi pregătit copiii să-și câștige existența în mod cinstit, eforturile 
tale ar fi putut fi de mare ajutor. Uneori, tată, acumulăm bani din 
mândrie şi ambiţie. Suntem dornici să trăim mai bine decât ceilalţi 
şi, în timp ce ne centrăm atenţia asupra aspectelor externe ale vieţii, 
uităm latura cea mai importantă şi mai durabilă. Puţini sunt cei care 
caută să dobândească o cunoaștere autentică, precum și preţioasele 
calități ale toleranței, umilinţei şi înțelegerii. În schimb, insistăm să 
îi îngenunchem pe ceilalţi în faţa propriei noastre voințe, neglijând 
îndatoririle pe care ni le-a dat Tatăl nostru Ceresc, şi, în ansamblu, 
uităm să ne cultivăm Spiritul. Nimeni nu s-a născut pe această 
planetă doar pentru a depozita bani în seifuri şi bănci. Evident, în 
timpul existenţei noastre, în calitate de administratori fideli care știu 
să gestioneze cu înțelepciune ceea ce le-a fost încredinţat, putem să 
ne cerem partea care ne revine de drept. Dar este imposibil să fim 
nişte administratori fideli ai bunurilor pe care Tatăl nostru Ceresc ni 
le-a încredinţat dacă suntem lacomi și autoritari. 

Tocmai această greşită înțelegere a acestei divine administrări 
a fost cea care ne-a distrus casa. Am încercat în van să ofer ajutor 
spiritual familiei noastre, în timp ce tu şi mama vă sacrificați pentru 
sporirea bunurilor lumești. Amalia şi Cacilda, dispreţuind orice fel 
de muncă folositoare, au irosit timp preţios și au sfârşit prin a se 
mărita cu nişte leneşi ca şi ele, care s-au căsătorit cu ele doar pentru 
bani. Agenor, influențat de prietenii săi de nimic, şi-a irosit toate 
oportunitățile de a-şi face nişte studii serioase. Edelbert a devenit 
medic, dar a fost indiferent faţă de profesia sa. Se ocupa foarte rar 
de nobilele sale activități, și chiar și atunci doar din pură curiozitate. 
Răsfățaţi prin faptul că obțineau bani uşor și cu minţile fixate asupra 
viitoarei moşteniri, toți şi-au distrus minunatele posibilităţile de 
evoluţie spirituală. 

Pacientul, lovit de un sentiment de groază, a strigat: 

- Să fie blestemat Edelbert! Fiu criminal şi nerecunoscător! 
M-a ucis fără milă când încă mai trebuia să-mi revăd prevederile 
„ testamentului. Criminal nenorocit! 

- Te rog tată, nu spune asta. Ai milă de fiul tău. lartă şi uită! 

Dar a continuat să blesteme şi să înjure. Pauline era pe punctul să 
o ia de la capăt, când Narcisa i-a aruncat o privire de atenţionare și 
l-a chemat pe Salustius pentru a-l ajuta pe pacient, de data aceasta 
enervat la culme și ajuns la o stare periculoasă de agitație emoţională. 
Pauline a tăcut, încercând din greu să își reţină lacrimile. A continuat 
să rămână lângă pat, mângâindu-i cu blândeţe fruntea tatălui său. 

Puternic impresionat de scena la care fusesem martor, le-am urmat 
pe Narcisa şi pe Pauline afară din infirmerie. Cele două prietene au 
vorbit ceva timp şi apoi Pauline şi-a luat rămas bun cu cuvinte pline 
de afecţiune şi de recunoştinţă. Ochii săi erau plini de tristeţe şi de 
îngrijorare. Când am rămas din nou singuri, Narcisa a remarcat: 

- De regulă, cazurile de moșteniri sunt extrem de delicate. Cu 
foarte puţine excepții, provoacă multă bătaie de cap atât testatorilor, 
cât şi moștenitorilor. Totuşi, acest caz este cu mult mai grav din cauza 
eutanasierii. Ambiţia pentru avere a creat tot felul de complexe şi 
de neînţelegeri în familia lui Pauline. Părinţii avari, în general, 
au copii extravaganţi. Am însoţit-o în casa ei de pe Pământ, când 
fratele ei Edelbert, un doctor aristocrat, a folosit așa-zisa metodă 
a „morții ușoare“ asupra tatălui lor muribund. Am făcut tot ce 
ne-a stat în putinţă pentru a-l împiedica să își ducă la bun sfârșit 
planul, dar a fost în van. Din motive financiare, nefericitul fiu era 
dornic să accelereze moartea tatălui său, şi acum, iată rezultatul - 
ură și neputinţă. Dumnezeu a creat fiinţe şi regiuni celeste, dar noi, 
în schimb, insistăm să ne transformăm în nişte spirite diabolice, 
creându-ne propriul nostru iad. 


=: VAMPIRUL 


ra nouă seara şi încă nu avusesem nici un moment de odihnă, 

cu excepţia scurtelor consultaţii necesare pentru soluţionarea 

problemelor spirituale. Aici era un pacient implorând ajutor, 
dincolo era altul care avea nevoie de pase magnetice. În drumul 
nostru spre a ajuta doi pacienţi din Pavilionul Unsprezece, am auzit 
ţipete dintr-un salon apropiat. Aş fi alergat în acea direcţie, dacă 
Narcisa nu m-ar fi oprit. 

- Te rog să nu mergi acolo, m-a avertizat, acolo se află cei 
dezechilibraţi sexual. Imaginea ar fi prea dureroasă pentru ochii tăi. 
Aşteaptă mai întâi să fii mai bine pregătit. 

Nu am insistat, dar mii de întrebări mi-au trecut prin minte. O nouă 
lume mi se dezvăluia, iar curiozitatea mea era mare. Trebuia să mă 
concentrez asupra sfatului pe care mi l-a dat mama lui Lisias pentru a 
nu fi distras de la îndatoririle mele de drept. Curând după ora nouă, un 
omuleţ ciudat, care părea a fi un lucrător umil, a apărut dintre copacii 
enormului parc. Am aflat ulterior că făcea parte din corpul de pază al 
Camerelor de Purificare. Narcisa l-a salutat şi l-a întrebat: 

- Ce s-a petrecut, Justin? Ce mesaj aduci? 

- Am venit să te anunţ că o nefericită femeie imploră ajutor la 
poarta mare care duce spre câmpurile arate. Cred că a scăpat atenţiei 
gardienilor din prima linie, a răspuns îngrijorat. 

- Şi de ce nu o ajuţi? a întrebat infirmiera. 

Gardianul a gesticulat, grăbindu-se să explice: 

- Conform regulilor noastre, nu avem voie. Săraca ființă este 
înconjurată de pete negre. 

- Chiar aşa? a răspuns ea. 

- Da, soră. Este exact aşa cum îţi spun. 

- Atunci situaţia este foarte gravă. 

Eram foarte curios şi am urmat-o la o distanță destul de mare, 
de-a lungul câmpurilor luminate de lună. Eram înconjurați de 
liniştea parcului, de copacii săi umbroşi care foşneau uşor în adierea 

blândă a vântului. După ce am mers mai mult de un kilometru, am 
ajuns la poartă. Acolo am întâlnit imaginea jalnică a unei femei care 
implora milă de dincolo de poartă. Nu am văzut nimic în afară de 
o ființă mizeră, îmbrăcată în niște zdrenţe, având o faţă hidoasă și 
picioare acoperite cu răni deschise infectate, dar, judecând după 
expresia ei surprinsă, mi-am dat seama că Narcisa văzuse mult mai 
multe detalii, care pentru mine încă erau imperceptibile. 

- Copii ai lui Dumnezeu, a țipat când ne-a văzut, vă rog adăpostiţi- 
mi sufletul trudit! Unde este paradisul celor aleşi, în care să mă pot 
bucura de pacea după care tânjesc atât de mult? 

Vocea ei în lacrimi m-a umplut de compasiune. Narcisa, deşi 
regreta starea în care se afla nefericita cerşetoare, mi-a şoptit: 

- Nu vezi petele negre? 

- Nu, nu le văd. 

- Vederea spiritului tău nu este încă suficient de antrenată. Dacă ar 
depinde de mine, aş lăsa-o imediat să intre, dar când avem de-a face 
cu creaturi în astfel de stări, nu pot decide de una singură. Trebuie să 
mă consult cu Gardianul Şef care este de serviciu. 

S-a apropiat de săraca femeie şi i-a spus cu blândeţe: 

- Te rog, aşteaptă câteva minute. 

Ne-am grăbit să ajungem din nou acasă, unde am intrat pentru 
prima dată în contact cu Şeful Gardienilor de la Camerele de 
Purificare. Narcisa a făcut prezentările şi apoi i-a raportat situaţia. 

- Ai făcut bine că ai venit la mine, a răspuns. Haide să mergem să 
o vedem. 

Eram curând din nou la poartă. Gardianul Şef a examinat-o cu 
atenţie pe noua-venită din Zonele Inferioare şi a afirmat: 

- Pentru moment, această femeie nu poate primi ajutorul nostru. 
Este unul dintre cei mai puternici vampiri”. Nu am mai întâlnit 
niciodată unul la fel. Probabil că a fost lăsată de una singură. 

Nu-mi puteam abține uimirea la auzul acestor cuvinte. Nu ar 
însemna neglijarea datoriei noaste creştinești să o abandonăm 
pe această nefericită soră în mâinile destinului său? Narcisa 
părea să gândească la fel ca şi mine şi a încercat să-l convingă pe 
Gardianul Şef: 

- Dar, frate Paul, nu ar fi posibil să o adăpostim pe această 
nefericită creatură în Camere? 

Arătând spre cerşetoare, care dădea semne de nerăbdare văzând că 


13) Prin „vampir“ autorul-spirit se referă la o fiinţă care pune capăt unei 
vieţi în interes personal - n. t. eng. 

se întârzie şi care jelea în gura mare, 
acesta s-a adresat infirmierei. 

- A-i permite să intre ar însemna 
să îmi neglijez responsabilitatea de 
gardian. Narcisa, ai remarcat altceva 
în afara petelor negre? Narcisa nu 
remarcase, iar el a continuat. 

- Ei bine, eu da. Numără petele 
negre. 

Narcisa s-a uitat cu atenţie la A Ay W 
femeie, şi după câteva momente a n. 
răspuns că sunt cincizeci şi opt. Fratele Paul a continuat, răbdător: 

- Aceste cincizeci şi opt de pete negre reprezintă tot atâția copii 
omorâți la naştere. În fiecare dintre aceste pete pot să percep 
imaginea mentală a unuia dintre copilaşii a căror viaţă le-a curmat-o, 
pe a unora prin lovituri groaznice, pe a altora prin sufocare. Această 
nefericită creatură a fost un ginecolog care a exploatat femei tinere 
şi fără experienţă, comiţând crime atroce sub pretextul liniştirii 
conştiinţei celorlalți. Situaţia ei este mai gravă decât cea a cazurilor de 
suicid sau de crime care pot, uneori, să aibă circumstanţe atenuante. 

Mi-am adus aminte de numeroasele cazuri din practica mea în 
care, pentru a salva viaţa mamei, viaţa copilului nenăscut a trebuit 
să fie sacrificată. Dar, citindu-mi gândurile, fratele Paul a adăugat: 

- Evident, nu mă refer la măsurile legitime, care sunt nişte acţiuni 
justificate, ci la crima de a-i ucide pe cei care au obţinut deja sublimul 
drept de a trăi şi sunt pe cale să-și înceapă sejurul în planul fizic. 

Cedând sentimentelor de compasiune inerente oricărui suflet 
nobil, Narcisa a încercat din nou să intervină în favoarea acesteia: 

- Frate Paul, şi eu am fost o mare păcătoasă în trecut. Te rog, haide 
să o lăsăm înăuntru pe această nefericită femeie. Promit că va deveni 
preocuparea mea specială. 

- Draga mea prietenă, a răspuns acesta, ştiu că toți suntem spirite 
profund îndatorate. Totuşi, am evoluat destul de mult pentru a ne 
recunoaște slăbiciunile şi pentru a lucra spre a ne fi iertate greşelile. 
Această femeie, pentru moment, vrea doar să creeze tulburare și 
confuzie printre lucrătorii noştri plini de bunăvoință. Cei care încă 
nu s-au eliberat de lanţurile ipocriziei emit forțe distructive. Atunci, 
care ar mai fi scopul vigilenţei noastre, dacă nu acela de a ţine la 
- depărtare influenţele periculoase? 

Haideţi să demonstrăm ceea ce am spus, a adăugat el, cu un 

zâmbet plin de înţeles. Apoi s-a apropiat de cerşetoare și a întrebat-o: 

- Soră, ce doreşti din partea cooperării noastre fraterne? 

- Ajutor, ajutor..., a răspuns ea tânguitor. 

- Dar, dragă prietenă, i-a explicat, trebuie să acceptăm suferința 
care ne ispăşeşte păcatele. De ce ai pus capăt atât de des vieții unor 
copii mici neajutoraţi care, cu permisiunea lui Dumnezeu, erau gata 
să îşi înceapă efortul spre mântuire pe Pământ? 

La aceste cuvinte, ea s-a uitat în jur temătoare, a luat o expresie 
plină de ură şi a ţipat: 

- Cine mă acuză de această infamie? Conştiinţa mea este 
împăcată! Mi-am petrecut întreaga viaţă de pe Pământ pentru binele 
maternității. Am fost caritabilă și pioasă, bună și pură! 

- Îmi pare rău, dar înregistrarea gândurilor şi acţiunilor tale spune 
ceva diferit. Cred, soră, că încă nu ai cunoscut privilegiul stării de 
remușcare. Când îţi vei deschide sufletul față de binecuvântările lui 
Dumnezeu, recunoscându-ți propriile nevoi, vei putea veni la noi. 

- Diavole, vrăjitorule! a strigat furioasă la el, adorator al lui Satana! 
Nu mă voi mai întoarce niciodată aici! Aştept Paradisul promis, pe 
care sper să îl găsesc. 

- Atunci te rog să mergi pe drumul tău. Paradisul tău nu este aici. 
În acest loc se munceşte, este un loc în care pacienții sunt conştienţi 
de infirmitatea lor şi sunt ajutați de fraţi şi surori de bună credinţă în 
eforturile lor de a se însănătoși. 

- Nu am cerut nici un fel de ajutor, a răspuns ea furioasă. Tot ce vreau 
este Paradisul în care acţiunile mele bune mă îndreptăţesc să intru. 

Aruncându-ne o privire plină de ură în timp ce pleca, a renunţat 
la înfăţişarea de cerşetoare rătăcitoare pe care și-o luase şi a plecat 
sfidătoare, cu paşi fermi şi o atitudine arogantă. Fratele Paul s-a uitat o 
vreme la silueta care se îndepărta, apoi s-a întors către noi şi a adăugat: 

- Aţi văzut vampirul? Are crima în sânge şi pretinde că este 
nevinovată. Este evident că este vicleană şi totuşi spune despre ea că 
este bună şi pură. Suferă în disperare şi mimează liniştea. Şi-a creat 
un iad și totuşi pretinde că este în căutarea raiului. 

L-am ascultat cu respect pe Gardianul Șef, care şi-a încheiat 
valoroasa lecţie spunând: 

- Trebuie să fim mereu atenţi la aparenţe, și la cele bune, şi la 
cele rele. Providența Divină nu uită pe nimeni. Prin urmare, acea 
nefericită creatură va găsi ajutor în altă parte. Dar pentru binele 
carităţii legitime, în virtutea poziţiei pe care o ocup aici, nu puteam 
să îi deschid porţile noastre. 

AŢII DESPRE VENERANDA 


printr-o stare de ciudată fascinaţie. Acei copaci mari, umbroşi şi 
spaţiile verzi pline de flori au trezit în mine o profundă admiraţie. 
Pe măsură ce mergeam, am întrebat-o pe Narcisa despre împrejurimi: 

- Acest parc mare, a spus ea, nu conține doar căile către 
Zonele Inferioare și plantele pe care le cultivăm pentru a obţine 
sucuri hrănitoare, ci Ministrul Veneranda a mai creat aici şi zone 
încântătoare folosite în scopuri educaţionale. 

Observându-mi curiozitatea, a continuat: 

- Sunt cunoscute drept „sălile verzi“ şi se află în mijlocul 
copacilor. Sunt perfecte pentru conferințele pe care le susțin Miniştrii 
Regenerării. Cea mai 
frumoasă este rezervată 
pentru conferințele 
Guvernatorului, când 
vine să ne viziteze. 
Altele sunt folosite 
pentru Miniştrii care se 
află în vizită şi pentru 
studenţi în general. 
Copacii lor eleganți 
înfloresc periodic şi 
arată ca niște mici 
turnuri colorate, de un 
farmec natural. Cerul 
este acoperişul care ne 
adăposteşte şi care ne 
permite să ne bucurăm 
de binecuvântările 


| ntorcându-ne prin parcul luminat de lumina lunii, am trecut 


soarelui și ale stelelor 
îndepărtate. 

- Cât de minunate 
trebuie să fie aceste 
locuri naturale! am 
exclamat. 

- Într-adevăr, a 
continuat. Acum 
patruzeci de ani, 
ideea Ministrului 
Veneranda a fost $ 
întâmpinată cu foarte 
mare entuziasm de 
toată colonia, și a început o campanie pentru construirea unei „săli 
naturale“. Fiecare Minister, inclusiv Ministerul Uniunii Divine, 
a lucrat în cooperare cu Veneranda, pentru crearea unor copaci 
încântători peste tot în Parcul Apei. Cred că cele mai interesante săli 
sunt cele pe care le-au construit în şcoli. Au diferite mărimi şi forme. 
Una dintre ele, pe care Veneranda a construit-o în Parcul Educaţional 
din cadrul Ministerului de Elucidare, este în formă de stea, are o 
vegetație abundentă şi este suficient de mare pentru a cuprinde cinci 
clase mari, fiecare cu propriul său instructor. În centrul său se află 
un enorm aparat, asemănător unui proiector, care poate să arate 
simultan cinci proiecţii diferite. Iniţiativa lor a transformat orașul, 
îmbogăţindu-l cu zone ce reunesc deopotrivă aspectul practic şi 
frumusețea spirituală. 

- Din ce material sunt făcute sălile? am întrebat în timp ce ea a 
făcut o pauză. La fel ca cele de pe Pământ? 

Narcisa a zâmbit şi a continuat: 

- Nu, sunt diferite. Gândindu-se la scenele din Evanghelie ce 
zugrăvesc sejurul lui lisus pe Pământ, Veneranda a sugerat ca toate 
materialele folosite pentru construcţii să fie luate direct din natură. 
Fiecare sală are bănci și scaune făcute din pământ şi acoperite cu iarbă 
moale şi frumos mirositoare, oferindu-le o frumuseţe liniştitoare 
şi distinctă. Spunând că acestea ar fi potrivite pentru a aminti de 
predicile Domnului nostru lisus Cristos de pe plajă, sub cerul liber, 
din timpul călătoriei Sale de-a lungul țărmului Mării Tiberias, a venit 
cu ideea mobilierului natural. Sălile necesită o grijă constantă, dar 

oferă în schimb frumuseţe şi o ambianţă încântătoare. 

Blânda infirmieră a tăcut pentru un moment şi apoi a continuat: 

- După cum ţi-am spus deja, cea mai frumoasă sală din Ministerul 
nostru este rezervată pentru discuţiile Guvernatorului. Veneranda 
a aflat că lui i-au plăcut dintotdeauna peisajele antice greceşti şi 
a decorat-o ca atare, cu bolte de verdeață umbroase și scaune din 
ramuri de copaci împletiţi. La fiecare treizeci de zile se schimbă 
specia de flori şi fiecare lună are propria sa paletă de culori. Cea 
mai încântătoare este rezervată pentru luna decembrie, în onoarea 
naşterii lui lisus, moment în care colonia noastră primeşte gânduri 
frumoase și promisiuni sincere de la frații noștri încarnaţi, iar noi, în 
schimb, le trimitem speranţă şi ajutor din sferele înalte, în onoarea 
Maestrului Maeştrilor. 

Poate că deja ştii că Guvernatorul ne vizitează în fiecare săptămână, 
duminica. Rămâne aici timp de mai multe ore, vreme în care se 
sfătuieşte cu Miniştrii Regenerării, vorbeşte cu lucrătorii, oferă 
sugestii valoroase, examinează graniţele noastre cu Zona Întunecat, 
primeşte vizitele noastre şi urările noastre de bine și îi linişteşte pe 
convalescenţi. Uneori, când are timp seara, rămâne să asculte muzică 
şi să asiste la spectacole puse în scenă de tinerii din şcolile noastre. 
Cei mai mulți vizitatori din Orașul Astral vin în Ministerul nostru 
doar pentru a vedea acest „loc natural“, care poate primi confortabil 
peste treizeci de mii de fiinţe. 

Ascultând-o pe Narcisa, am simţit o stare plăcută, pe jumătate 
bucurie, pe jumătate curiozitate. 

- Sala Ministrului Veneranda, a adăugat ea cu entuziasm, este şi ea 
extraordinară. Îi oferim o îngrijire plină de atenţie, cu totul specială. 
Tot ce putem face drept recunoştinţă pentru marea ei devoțiune nu 
se compară cu extraordinarul ajutor pe care ni l-a oferit ea. Această 
servitoare a lui Dumnezeu a introdus numeroase măsuri benefice 
pentru cei mai nefericiţi locuitori ai oraşului. Dosarul ei din Oraşul 
Astral este considerat de Guvern ca fiind cel mai lăudabil. Ea are cel 
mai mare număr de ore lucrate dintre cei din colonie, şi este cel mai 
vechi ofițer din Guvern şi din Minister. Este activă în serviciu aici de 
peste o sută de ani. 

- Trebuie să fie demnă de respect! am exclamat. 

_ — Aidreptate,a răspuns, este una dintre cele mai evoluate ființe din 
colonia noastră de spirite. Cei unsprezece miniştrii care împart cu 

ea conducerea Ministerului 
Regenerării îi cer mereu 
sfatul înainte de a lua o 
decizie importantă. Chiar 
și Guvernatorul o consultă 
adeseori pentru a-i cere 
părerea iluminată. Numai ea 
şi Guvernatorul l-au văzut pe 
Domnul nostru lisus Cristos 
în Sferele Splendorii. Totuși, 
ea nu menţionează niciodată 
această distincţie a vieţii ei ca 
spirit, ci evită orice referire la 
ea. 

Îți pot povesti alt incident 
semnificativ. Într-o zi, cu 
cinci ani în urmă, Orașul 
Astral se pregătea pentru 
a primi Fraternităţile Luminii care guvernează destinele creştine 
ale Americii. Aceştia veneau pentru a-și arăta respectul pentru 
Veneranda și pentru a-i oferi medalia de „Merit în Serviciu“ pentru 
realizarea a un milion de ore consecutive de muncă comunitară 
cu un devotament admirabil, perseverenţă şi modestie. Era prima 
din colonie căreia i se acorda o asemenea onoare. Când i s-a oferit 
medalia, a plâns doar în tăcere. După aceea, a donat-o arhivelor 
oraşului şi a transferat onoarea coloniei ca grup colectiv, spunând 
că nu este demnă de ea. În ciuda protestelor Guvernatorului, ea a 
cerut ca toate activităţile de sărbătorire să fie anulate. Nu a mai făcut 
niciodată referire la acest incident. 

- Ce femeie extraordinară! am spus. Mă întreb de ce nu trăieşte 
într-o sferă mai înaltă. 

- Spiritual, trăieşte în planuri mult superioare alor noastre şi 
rămâne în Orașul Astral doar dintr-un mare spirit de iubire şi 
abnegaţie. Am auzit că sublima noastră binefăcătoare a lucrat timp 
de o mie de ani pentru a ajuta un grup de ființe dragi care se află încă 
pe Pământ. Între timp, îi aşteaptă cu o răbdare neobosită. 

- Cum aș putea să ajung să o cunosc? am întrebat cu sinceritate. 

Încântată de interesul meu, a răspuns: 

-- Mâine seară, după rugăciuni, Ministrul Veneranda vine în sala 
ci pentru a ţine un discurs despre gând unor ucenici. 

hiar înainte de miezul nopţii, cu permisiunea Narcisei, am 

mers la porţile Camerelor. Samaritenii erau aşteptaţi să vină 

în orice moment. Prin urmare, era necesar să le fie urmărită 
sosirea, pentru ca măsurile de ultim moment să fie luate la timp. 

Cu emoție, am mers în josul cărării, încolo şi-ncoace, printre 
copacii umbroşi. Am văzut trunchiuri de copaci care îmi aminteau 
de străvechii stejari de pe Pământ, şi unele frunze care aminteau 
de salcâm şi de pin. În aer liber, am avut o senzaţie de bunăstare 
aşa cum nu simţisem niciodată în Camere, în ciuda marilor lor 
ferestre. În timp ce avansam în tăcere sub ramurile ocrotitoare 
care se mişcau ușor în vânt, am simţit cum mă cuprinde o pace 
profundă. Am început să am amintiri despre evenimente din 
această viaţă a mea, după prima întâlnire cu Ministrul Clarence. 
Mă întrebam unde se află regiunea viselor, pe Pământ sau în această 
colonie de spirite? Mă întrebam ce s-a petrecut cu Zelia şi cu copiii. 
Deşi primisem atâtea explicaţii despre cele mai diverse aspecte 
ale vieţii, casa mea pământească nu fusese menţionată niciodată. 
Propria mea mamă fusese sfătuită să menţină tăcerea şi s-a referit 
la acest subiect doar vag. Toate implicau faptul că trebuie să uit 
de problemele cărnii, pentru a putea atinge renașterea interioară. 
Totuşi, mergând în profunzime, am descoperit că dorul de familia 
mea era încă viu şi puternic. 

Tânjeam să o văd pe iubita mea soție, să simt mângâierile 
copiilor mei din nou. De ce a trebuit ca destinul să mă despartă 
de ei, ca şi cum aş fi fost un naufragiat pe un țărm neştiut? Aceste 
întrebări mă nedumereau, dar eram în acelaşi timp liniștit la 
gândul că nu mă puteam considera uitat. Dacă experienţele mele 
pământeşti puteau fi considerate un eşec, era doar vina mea. 

: Acum că aveam șansa de a observa vibraţiile muncii intense şi 
constructive din Oraşul Astral, nu mă puteam abţine de la a mă 

întreba cum am putut, cât am fost pe Pământ, să irosesc atât de 
mult timp pe prostii. 

E adevărat că mi-am iubit soţia cu sinceritate şi mi-am 
prețuit copiii cu afecţiune, dar, cu toate acestea, analizându-mi 
comportamentul ca soţ şi tată, mi-am dat seama că eşuasem în 
a construi ceva solid și folositor în spiritul familiei mele. Mi-am 
dat seama de aceasta numai acum, când era prea târziu. Oricine 
merge pe un drum şi neglijează să semene sămânţa de-a lungul 
acelui drum pentru o viitoare recoltă, și care nu este capabil să 
întrețină fântâna care îi potoleşte setea, nu se poate aştepta ca, 
întorcându-se, să găsească tot ce are nevoie. Aceste gânduri îmi tot 
reapăreau în minte cu o insistenţă supărătoare. Atunci când am 
părăsit planul fizic, m-am confruntat cu durerea neînţelegerii. Nu 
ştiam ce se petrecuse cu soţia şi copiii mei, care erau dintr-o dată 
privaţi de stabilitatea casnică obişnuită şi confruntaţi cu eforturile 
inevitabile ale văduviei și ale pierderii unui părinte, dar nu am 
văzut nici un sens în a pune întrebări. 

O uşoară briză părea că îmi şopteşte idei elevate, ca şi cum ar 
încerca să îmi înalțe mintea către gânduri superioare. Deşi eram 
preocupat de aceste întrebări interioare, trebuia să mă ocup de 
misiunea în care fusesem trimis. M-am apropiat de poartă şi 
m-am uitat în zare dincolo de câmpurile lucrate. Era doar lumina 
lunii şi serenitate, ceruri glorioase şi frumuseţe plină de pace. Am 

rămas câteva minute absorbit într-o rugăciune smerită faţă de 
Creatorul tuturor lucrurilor, contemplând peisajul încântător care 
se înfățișa înaintea mea. 

Câteva minute mai târziu, am văzut două forme enorme. M-au 
intrigat - păreau a fi oameni făcuţi dintr-o substanță oarecum 
nedefinită, semi-luminoasă. Nişte filamente ciudate atârnau din 
braţele şi picioarele lor şi aveau un fir conectat la cap. Mi-au dat 
impresia a două fantome şi nu îmi puteam lua ochii de la ei. În 
timp ce mi se ridica părul pe mine de frică, am fugit repede în 
Camere. Pe măsură ce îi explicam Narcisei, tulburat, care este 
cauza fricii mele, ea de abia se abținea să nu râdă. 

- Ei bine, a spus ea, amuzată, nu ai recunoscut aceste forme? 

Eram complet stingherit şi nu ştiam ce să spun. Narcisa a zâmbit 
şi mi-a explicat: 

- Am trecut şi eu prin aceeaşi experienţă şi am fost la fel de 
surprinsă ca şi tine. Explicaţia este simplă, totuşi. Aceste forme pe 
care le-ai văzut aparţin fraţilor noștri de pe Pământ. Sunt spirite 
foarte evoluate, care au o misiune de mântuire în planul fizic şi 
care, în calitate de inițiați merituoşi ai Eternei Înţelepciuni, pot 
să-și abandoneze temporar trupurile carnale și să călătorească 
liber prin sferele noastre. Filamentele pe care le-ai observat şi 
firele sunt caracteristicile care îi disting de noi. Prin urmare, nu 
trebuie să-ți fie frică. Oamenii încarnaţi care au reușit să ajungă în 
aceste regiuni sunt spirite foarte evoluate, deşi pot părea umili sau 
necunoscuţi pe Pământ. 

Cu o voce încurajatoare, a adăugat: 

- Haide să mergem afară să vedem! Este ora 12:40. Samaritenii 
nu mai întârzie mult. 

Mulţumit de explicaţia Narcisei, am urmat-o la poarta mare. 
Încă se puteau vedea cele două forme în zare, îndepărtându-se 
uşor de Orașul Astral. Narcisa s-a uitat la ei și a remarcat: 

- Sunt înconjurați de lumină albastră. Probabil că sunt doi 
mesageri evoluați din planul fizic, care au venit cu vreo misiune 
despre care noi nu putem şti. 

Am rămas la poartă pentru ceva timp, pierduţi în contemplarea 
câmpurilor tăcute. În sfârșit, draga mea prietenă a arătat spre o 
pată întunecată, traversând orizontul luminat de lună. Ajunseseră. 
Privind cu atenţie în direcția pe care Narcisa o arăta, am văzut 
" cum caravana venea ușor către noi sub cerul senin. Dintr-o dată, 
am auzit câini lătrând în depărtare. 

- Ce se petrece? am întrebat uimit. 

- Sunt câini, spuse sora. Sunt un ajutor de nădejde în regiunile 
obscure ale Zonei Inferioare, care este locuită nu numai de oameni 
neîntrupaţi, ci şi de monştri. Totuşi, acesta nu este un moment 
bun pentru a-i descrie. 

Apoi, vorbind mai tare, i-a chemat şi pe ceilalți servitori din 
depărtare şi l-a trimis pe unul dintre ei la Camere, cu vestea sosirii 
Samaritenilor. M-am uitat cu curiozitate la grupul ciudat care se 
apropia încet. Am numărat şase căruțe sau diligenţe, fiecare trasă 
de animale care, chiar de la distanţă, păreau a fi catâri şi care erau 
precedaţi de un grup vioi de câini. Ceea ce mi-a atras atenţia cel 
mai mult au fost cârdurile mari de păsări care zburau aproape de 
căruțe şi care scoteau sunete ciudate. Văzând acestea, m-am întors 
către Narcisa și am întrebat: 

- Unde este aerobuzul? Nu pot să-l folosească în Zonele 
Inferioare? 

Deoarece Narcisa a dat din cap că nu, am cerut și o explicaţie. 
Ca de obicei, era bucuroasă să fie de ajutor şi a răspuns: 

- Este vorba de o problemă de densitate a materiei. Apa şi aerul 
sunt un bun exemplu. Un avion care zboară prin aer nu poate face 
același lucru în apă. Putem construi maşini de genul submarinelor, 
de exemplu, care ne pot duce prin materia mai densă, dar, spre 
deosebire de locuitorii suferinzi ai regiunii, comunităţile din 
planurile mai înalte preferă să folosească mijloacele simple de 
transport. În afară de asta, nu ne putem lipsi de ajutorul animalelor. 

- De ce? am întrebat mirat. 

- Câinii simplifică munca, iar catârii cară greutatea cu răbdare 
şi oferă căldură când este necesar. Acele păsări, a adăugat ea, 
arătând spre ele în aer, pe care le numim „ibis călător“ sunt 
marii aliați ai Samaritenilor. Ele mănâncă formele-gând de ură și 
viclene, ajutând în lupta împotriva formelor inferioare din Zona 
Întunecată. 

Caravana se apropia din ce în ce mai mult. Narcisa, uitându-se 
la mine cu bunătate, a continuat: 

- Nu mai este timp pentru alte detalii. Poţi să înveţi lecţii 
valoroase despre animale nu aici, ci la Ministerul de Elucidare, 
unde se află parcuri de instruire şi experimente. 

Supraveghind activ pregătirile de ultim moment, devotata soră 
era pregătită pentru primirea noilor pacienți. 

Capitolul 34 
a ÎN DIN ZONA S RĂ 


aitele de câini, conduse de lucrători puternici, s-au 

oprit în apropierea noastră. În câteva minute, toți 

traversam coridoarele mari care duceau către Camerele 
de Purificare. Mai mulți însoțitori se grăbeau într-acolo, iar 
unii îi ajutau pe pacienţii mai slăbiți. Nu numai Narcisa, ci şi 
Salustius şi ceilalți lucrau; Samaritenii făceau şi ei ce puteau, 
dornici să îi ajute pe nou-veniţi, dintre care unii îşi așteptau 
umili rândul, iar alţii se văitau zgomotoşi. 

În timp ce ofeream şi eu o mână de ajutor, am observat o 
doamnă în vârstă, încercând să coboare cu greu din ultima 
căruță. Când m-a văzut în apropiere, a început să mă implore: 

- Te rog, fiule, pentru numele lui Dumnezeu, ajută-mă să 
cobor! 

M-am apropiat interesat. 

- Doamne ajută, a continuat, făcând semnul crucii, mulțu- 
mesc Divinei Providenţe că am scăpat din purgatoriu. Oh, am 
fost torturată de diavolii vicleni acolo. Ce loc de groază! În 
sfârşit, îngeri celeşti au venit să mă salveze. 

Am ajutat-o, plin de curiozitate. Era pentru prima dată când 
aflam detalii despre iad și purgatoriu de la cineva care părea 
calm şi rezonabil cu mine. Împins de curiozitatea mea, am 
întrebat: 

- Şi, de cât de departe ai venit? 

Vorbind, uitând de sfatul Laurei, am avut un sentiment de 
mare neliniște, aşa cum se petrecea pe Pământ. Biata femeie 
mi-a perceput interesul şi a început să îmi spună povestea ei. 
__- Într-adevăr de foarte departe. Pe Pământ, fiule, am fost 
o femeie plină de mari virtuţi, caritabilă şi pioasă, sinceră în 

credinţa ei. Dar ce poate face omul împotriva şiretlicurilor lui 
Satana? Când am părăsit lumea, m-am trezit înconjurată de 
ființe monstruoase care mă trăgeau după ele într-un adevărat 
vârtej. Mai întâi am implorat protecţia Arhanghelilor Celeşti, 
dar spiritele diavoleşti mă ţineau prizonieră. Totuşi, nu mi- 
am pierdut niciodată speranţa de a fi salvată în orice moment, 
pentru că lăsasem acasă nişte bani pentru a fi ţinute lunar 
slujbe pentru odihna mea eternă. 

Cedând obiceiului meu dăunător de a mă băga unde nu-mi 
fierbe oala, am insistat: 

Ce observaţii interesante. Şi nu aţi încercat să găsiţi 
motivul pentru care ați fost ţinută atât de mult timp în acele 
regiuni? 

- Deloc, a răspuns, făcându-şi din nou cruce. După cum 
ţi-am spus deja, mi-am dat toată silinţa să fiu bună şi pioasă 
cât am fost pe Pământ. Dar ştii că nimeni nu e complet fără de 
păcate. Ca femeie bogată, aș fi dus o viaţă liniștită dacă nu ar 
fi fost sclavii mei. Erau plini de răutate şi certăreţi. Evident, 
pedeapsa era uneori necesară. A trebuit să fiu fermă când 
dădeam ordine, care erau mereu aplicate cu scrupulozitate de 
supraveghetori. Se petrecea adesea ca vreun negru să moară în 
timp ce era biciuit, : 
ca avertisment 
pentru ceilalți. 
Uneori, pentru a 
evita problemele, 
eram obligată să 
vând mame sclave, 
separându-le de 
copiii lor. Am 
simțit înțepătura 
conştiinţei mele 
cu acele ocazii, 
dar în fiecare lună 
când Părintele 
Amancius ne 
vizita plantația, 
mă spovedeam. 


După ce eram iertată în cadrul spovedaniei, eram eliberată 
de toate acele păcate minore şi eram din nou împăcată cu 
Dumnezeu şi cu lumea în general. 

Şocat la auzul acestor cuvinte, am început să-i explic: 

- Dar, soră, acest fel de pace este falsă. Sclavii sunt şi ei fraţii 
noştri, iar pentru Tatăl Atotputernic, copiii lor sunt la fel de 
buni ca stăpânii lor. 

A bătut din picior nervoasă, în semn de protest: 

- Doamne fereşte! Nu este posibil aşa ceva! Sclavii sunt 
sclavi, dacă nu ar fi aşa, Biserica ne-ar învăţa altceva. Dacă 
există sclavi în casa episcopului, de ce să nu fie şi pe plantaţia 
noastră? Cine ar munci pământul, dacă nu negrii? Crede- 
mă, era o onoare pentru ei să intre în rândul sclavilor mei. Pe 
plantaţia mea, negrii nu au venit niciodată în curtea oaspeţilor 
decât pentru a-mi îndeplini ordinele. Părintele Amancius, 
preotul nostru virtuos, mi-a spus odată la spovedanie că 
africanii sunt cele mai rele creaturi din lume, care s-au născut 
doar pentru a-l servi pe Dumnezeu în sclavie. Prin urmare, 
îți imaginezi cumva că aveam scrupule în privința lor? Poţi 
fi sigur că sclavii sunt fiinţe viclene, copiii diavolului! Uneori 
îmi admir răbdarea cu care îi toleram pe Pământ. Trebuie 
să îți spun că am murit pe neașteptate din cauza șocului pe 
care mi l-a provocat decretul Prințesei de a eradica sclavia“, 
Imaginează-ţi, să îi elibereze pe acei ticăloşi! Totul s-a petrecut 
acum mulți ani, dar încă îmi aduc perfect aminte. Mă simţeam 
rău de mai multe zile, când a venit Părintele Amancius din 
oraş cu această veste dezastruoasă. Lovitura a fost groaznică 
şi am început să mă simt din ce în ce mai rău. Cum puteam 
să continuăm să trăim cu acei ticăloşi în libertate? Evident, 
vroiau să îi plătim servindu-i noi pe ei. Nu mai bine mori 
decât să-i serveşti? Ţin minte că mi-am făcut spovedania cu 
greu. Când am terminat, Părintele Amancius m-a iertat şi m-a 
liniştit cu cuvinte încurajatoare. Părea că toţi diavolii sunt 
africani, spionându-mă tot timpul, şi am fost obligată să le 
suport prezența până azi. 


14) Sclavia a fost eradicată în Brazilia pe 13 mai 1888 printr-o lege semnată 
de Prinţesa Isabela, care acţiona în locul tatălui ei, Împăratul Pedro al 
II-lea, care călătorea în străinătate - n. t. eng. 

- Şi când ai murit? 

- În mai 1888. 

Am avut o senzaţie stranie de uimire. Biata stăpână de sclavi, 
uitându-se cu privirea slăbită în zare, a remarcat: 

- E posibil ca nepoţii mei să fi uitat să plătească slujbele, 
deşi am lăsat clar specificat în testament. 

Eram pe punctul de a-i răspunde cu idei noi despre 
fraternitate şi credinţă, când Narcisa s-a apropiat şi mi-a spus 
cu blândețe: 

- Ascultă, André, cred că ai uitat că oferim ajutor unor 
pacienţi și unor entităţi care sunt bolnave mintal. La ce îţi 
folosesc aceste informaţii? Oamenii dezechilibraţi vorbesc 
fără oprire și oricine îi ascultă își iroseșşte atenţia spirituală şi 
probabil că este la fel de dezechilibrat ca şi ei. 

A spus aceste cuvinte cu un ton atât de compasiv, încât am 
roşit de rușine și m-am simţit incapabil să-mi găsesc scuze. 

- Nu-ţi face griji, prietene, a continuat să mă încurajeze, 
haide să ne ocupăm de fraţii tulburaţi. 

- Mă includeți şi pe mine printre aceştia? a întrebat bătrâna, 
afectată. 

Narcisa, cu excelenta sa expresie plină de simpatie: 

- Evident că nu, draga mea, nu mă refeream la tine. 
Totuşi, cred că eşti obosită după lunga ta şedere în zonele de 
purgatoriu. 

- Da, sunt obosită, a fost de acord nou-venita. Nu vă puteţi 
imagina cât am suferit şi cât de chinuită am fost de acei diavoli. 

Biata ființă era pe cale să înceapă din nou toată povestea, 
când Narcisa a oprit-o din scurt: 

- Nu continua cu răul. Ştiu foarte bine ce suferinţe amarnice 
ai îndurat. Acum, doar relaxează-te aici, în timp ce eu mă voi 
ocupa de ceea ce ai nevoie. 

Întorcându-se către un asistent, ea a spus: 

- Tu, Zenobio, vrei te rog să mergi la secţia pentru femei și 
să o rogi pe Nemesia să pregătească un pat pentru noua noastră 
soră care aşteaptă tratament? 

ram ocupați cu transportarea echipamentului de patrulă şi 
cu îngrijirea animalelor, când am auzit o voce cunoscută 
lângă mine: 

- Bună, André! E fantastic că te întâlnesc aici! Ce surpriză 
plăcută. 

M-am întors și am fost surprins să îl recunosc pe Samaritean: 
era o fostă cunoștință de-a noastră de pe Pământ. Da, era bătrânul 
Silveira, pe care tatăl meu, inflexibilul afacerist, îl adusese la 
ruină. M-am simţit foarte rușinat. Vroiam să-i răspund la salut, 
să-i răspund la prietenoasa sa abordare, dar amintirile m-au lăsat 
fără cuvinte. În acest nou mediu, în care expresia feţei reflectă cu 
fidelitate sentimentele adevărate, a mă preface ieşea din chestiune. 
În cele din urmă, a 
observat şi Silveira 
disconfortul meu şi 
mi-a venit în ajutor, 
spunând: 

- Nu ştiam că ai 
venit aici. Nu ştiam 
că te voi întâlni aici, 
în Oraşul Astral. 

După această 
abordare prietenoasă, 
plină de blândețe, am 
fost în stare să îi strâng 
mâna şi să murmur 
câteva cuvinte de 
mulțumire. Vroiam 
să îi ofer explicații 

pentru atitudinile noastre trecute, dar nu îmi puteam găsi cuvintele 
adecvate. Vroiam cu adevărat să îmi cer iertare pentru acțiunile 
tatălui meu, care l-au forțat să falimenteze dezastros. Stând acolo, 
mi-a revenit totul în minte. Era ca și cum aş fi văzut un film. Puteam 
auzi vocea soţiei sale care plângea, încercând să explice starea 
soţului ei, care fusese bolnav pentru o lungă perioadă de timp. 
Pentru a înrăutăți şi mai mult lucrurile, doi dintre copiii lor s-au 
îmbolnăvit şi ei. Cheltuielile lor crescuseră, şi asistența medicală 
costa prea mulți bani. Îmi aduc aminte cum plângea biata fiinţă, 
implorând o amânare. A vorbit cu umilință, uitându-se cu milă la 
mama mea, ca şi cum ar fi încercat să găsească înţelegere şi ajutor 
la o altă femeie. Îmi aduc aminte cum mama a pledat cu sinceritate 
în faţa tatălui meu pentru ca acesta să uite de documentele pe care 
le semnase, să se abţină de la orice acţiune legală. Tata, obişnuit cu 
tranzacțiile de succes la scară mare, nu putea înţelege dificultăţile 
prin care trecea negustorul şi era de neclintit. Tatăl meu a spus 
că, deşi îi părea rău pentru ghinionul clientului său şi l-ar ajuta 
în diferite moduri, nu putea face altceva decât să îndeplinească 
procedurile legale. A explicat că nu se putea gândi să încalce 
regulamentul firmei sale stabilit de multă vreme. Tot ce i-a oferit 
soţiei sale drept consolare a fost gândul că unii dintre ceilalți clienți 
erau într-o situaţie şi mai dificilă. 


=y we mig 

Mi-am amintit de simpatia neputincioasă a mamei pentru soţia lui 
Silveira, care avea ochii plini de lacrimi la plecare, și cum tata, indiferent 
la suferinţa care se afla în faţa sa, a certat-o foarte aspru și i-a interzis să 
se amestece în problemele sale de afaceri pe viitor. Prin urmare, nu mai 
era nimic de făcut pentru biata familie decât să se confrunte cu teribila 
ruină financiară. Puteam încă vedea pianul lui Silveira fiind luat pentru 
a satisface revendicările implacabile ale creditorului. 

Umilit şi sărac lipit pământului, Silveira s-a mutat împreună cu 
soţia şi copiii săi într-un oraş mic, unde probabil că au dus o viață 
plină de muncă grea şi sărăcie. Nu am mai auzit niciodată vreo 
menţiune despre ei în familia noastră. 

Eram dornic să îmi cer iertare, dar nu ştiam ce să spun. La 
momentul respectiv, îl încurajasem pe tatăl meu în atitudinea 
sa nemiloasă față de Silveira şi am considerat că mama era prea 
sentimentală în viziunea sa. Fiind încă foarte tânăr, eram dominat 
de sentimente de egoism şi vanitate. Insensibil față de nevoile şi de 
suferinţele celorlalţi, eram de neclintit în atitudinea mea, în ciuda 
îndemnurilor înțelepte ale mamei mele. 

Aceste amintiri mi-au trecut prin minte cu o viteză incredibilă. 
Într-un singur moment, trecusem prin umbrele trecutului. Cu 
greu îmi puteam masca stânjeneala. Silveira a zâmbit și m-a readus 
la realitate: 

- L-ai vizitat deja pe „bătrân“? 

Întrebarea, încărcată cu grijă spontană, nu a făcut decât să îmi 
sporească confuzia. Am răspuns că, deşi eram nerăbdător să fac 
aceasta, încă nu avusesem şansa. Silveira mi-a simţit strângerea şi 
s-a pregătit să plece. M-a bătut cu afecţiune pe spate şi a plecat la 
treaba sa. Confuz, am mers la Narcisa şi i-am spus de neaşteptata 
noastră întâlnire şi de circumstanţele în care am plecat de pe 
Pământ. Aşteptam cu nerăbdare sfatul său. După ce m-a ascultat 
cu atenţie, mi-a răspuns: 

- Nu fii surprins să întâlneşti vechi cunoştinţe aici. Acum 
ceva timp, m-am aflat într-o situaţie asemănătoare. Am avut deja 
satisfacția de a mă întâlni cu majoritatea oamenilor pe care i-am 
jignit pe Pământ. Conștientizez acum că este o mare binecuvântare 
de la Dumnezeu faptul că ne sunt oferite noi ocazii de a relua 
legături de prietenie pe care le întrerupsesem, reparând legăturile 
sufleteşti rupte dintre noi. Ţi-ai dat seama de ajutorul care ţi-a fost 
oferit? 

- Ce vrei să spui? am întrebat. 

- L-ai rugat pe Silveira să te ierte? Aminteşte-ţi faptul că a 
ne putea recunoaşte propriile greşeli ne aduce un sentiment de 
împlinire. Până acum ai acumulat deja destulă înţelegere încât 
să poţi fii propriul tău judecător. Te-ai recunoscut în situația de 
ofensator. Nu pierde din nou şansa de a câştiga un prieten. Mergi 
la Silveira, dragul meu, şi vorbește-i cu sinceritate. Este o ființă 
ocupată şi poate nu vei mai avea şansa prea curând. 

Dat fiind faptul că am ezitat, a adăugat: 

- Nu-ţi fie teamă. De fiecare dată când ne urmăm capul şi inima 
în practicarea binelui, lisus ne oferă ajutorul necesar pentru a obţine 
succesul. Îndeplinirea acţiunilor cu vrednicie, oricare ar fi ele, 
constituie un privilegiu pentru suflet. Păstrează în minte Evanghelia 
Domnului nostru lisus Cristos şi mergi să cauţi comoara împăcării. 
Nu am mai ezitat, ci am fugit după Silveira, deschizându-mi inima 
față de el şi rugându-l să ne ierte atât pe tatăl meu, cât şi pe mine 
pentru greșelile noastre trecute. 

- Vezi, i-am explicat eu cu sinceritate, eram amândoi orbi față 
de orice altceva în afară de propriul nostru interes. De fiecare dată 
când banii şi vanitatea merg mână în mână, puţini sunt cei ce 
reușesc să nu o ia pe căi greşite. 

Silveira, profund mişcat, m-a întrerupt scurt. 

- Ascultă, André, oare este cineva care nu greșește? Crezi că 
eu am dus o viaţă fără pată? În afară de asta, tatăl tău a fost un 
adevărat învăţător pentru mine. Copiii mei şi cu mine îi suntem 
îndatoraţi pentru valoroasele lecţii despre efortul individual. Am 
fi putut obţine vreun progres spiritual dacă nu ar fi fost firma sa 
care să îşi ceară drepturile? Aici, ne reînnoim toate concepțiile 
vechi despre viață și conştientizăm că presupușii noștri duşmani 
sunt de fapt binefăcătorii noştri. Nu lăsa aceste amintiri triste să 
te obsedeze. Să privim către viața eternă şi să lucrăm cu Domnul 
nostru Iisus Cristos. 

Observându-mi ochii înlăcrimaţi, m-a bătut pe spate părinteşte 
şi a adăugat: 

- Nu-ţi pierde timpul cu asta. Sper să am curând plăcerea de a te 
însoți într-o vizită făcută tatălui tău. 

I-am strâns mâna în tăcere, simțind o nouă bucurie în suflet. 
Parcă un colţişor întunecat din inima mea fusese inundat dintr-o 
dată cu lumină divină... pe veci. 

Capitolul 36 


VISUL NS 


unca a continuat fără întrerupere. Mulți pacienți bolnavi 

aveau nevoie de îngrijiri urgente şi alte entități perturbate 

aveau nevoie de atenţie plină de devotament. Până seara 
deja stăpâneam tehnica paselor magnetice, pe care o aplicam multora 
dintre pacienţi. Tobias s-a întors la Camere dis-de-dimineaţă şi, mai 
mult din generozitate decât pentru vreun merit al meu, m-a încurajat 
prin cuvintele sale de laudă: 

- Bravo, André! a exclamat. Voi menţiona cu deosebire numele 
tău în faţa Ministrului Genesius, ca să poţi primi orele bonus dublate 
pentru primele tale eforturi. 

Când eram pe punctul de : a-mi manifesta recunoştinţa, am fost 

i surprins să-i văd pe 
Laura și pe Lisias venind 
către noi. După salutări 
afectuoase, Laura mi-a 
spus zâmbind: 

- Purşisimplua trebuit 
să venim personal să-ți 
spunem cât de fericiți 
suntem. Te-am urmat în 
spirit întreaga noapte şi 
primii tăi paşi pe calea 
ajutorului fratern sunt 
o mare bucurie pentru 
familia noastră. Am avut 
plăcerea să-i dau vestea 
cea bună Ministrului 
Clarence, care îţi trimite 
urări de bine. 

Am vorbit o vreme şi 


mi-au cerut să le împărtășesc impresiile mele. Eram fericit să fiu de 
ajutor. Chiar dacă Laura și Lisias m-au invitat să revin acasă cu ei ca să 
mă odihnesc, Tobias mi-a oferit o odaie în Camere, unde mă puteam 
retrage fără întârziere. Simţeam o nevoie urgentă de a dormi. Fără să 
ştiu, cea mai mare bucurie a zilei urma să survină. 

Singur în camera spațioasă şi confortabilă în care Narcisa îmi 
făcuse un pat, am spus o rugăciune de mulțumire către Domnul 
Creaţiei, pentru bucuria de a fi putut fi de ajutor. Apoi, binecuvântata 
oboseală a celor care şi-au îndeplinit îndatoririle nu mi-a lăsat deloc 
timp pentru alte gânduri. În câteva minute am simțit o senzaţie de 
uşurime prin tot corpul. Aveam impresia că sunt purtat într-o barcă 
mică, călătorind către regiuni necunoscute. Unde eram purtat? Era 
imposibil să-mi dau seama. Un om tăcut stătea lângă mine la cârmă. 
M-am simțit ca un copil, îmi era imposibil să descriu minunăţiile care 
se aflau în fața mea. În extaz în faţa măreției peisajului, m-am lăsat 
purtat fără niciun cuvânt. Mica ambarcaţiune părea că merge repede 
şi în acelaşi timp că urca gradat. După o scurtă perioadă de timp, 
m-am regăsit într-un port minunat și am auzit o voce care mă striga 
încântător de pe debarcader. 

- André, André... 

Puteam recunoaşte acea voce dintr-o mie. Copleşit de bucurie, am 
coborât cu un entuziasm de copil şi un moment mai târziu eram în 
braţele ni mamei mele. M-a condus într-o pădure frumoasă, unde florile 
păreau că rețin lumină, 
oferind în permanență 
un festin de parfum şi 
culoare. Covoare galbene 
luminoase se întindeau 
sub frunzişul foşnitor al 
copacilor mari. Trăiam o 
senzație inefabilă de pace 
şi de fericire, diferită de 
stările din visele pe care le 
avusesem pe Pământ. Îmi 
dădeam seama că mi-am 
lăsat corpul greu în odaia 
mea din Camerele de 
Purificare şi eram conștient 
că mă aflam într-un plan 
mai elevat. Percepția 


timpului şi a spaţiului era exactă şi simțeam bogăția emoțiilor cu 
care mă confruntam cum creşte din ce în ce mai mult. După ce m-a 
inspirat cu cuvinte de apreciere, mama mi-a explicat: 

- M-am rugat cu ardoare lui lisus să îmi fie permisă sublima 
împlinire de a te vizita în prima ta zi de muncă folositoare. După cum 
deja ştii fiule, munca este un tonic divin pentru inimă. Mulţi dintre 
semenii noştri, când vin de pe Pământ, lenevesc fără sens, sperând 
la miracole care nu au niciodată loc, posibilităţile lor minunate fiind 
reduse la forme de parazitism. Unii spun că sunt descurajaţi din cauza 
singurătăţii, alţii spun că nu li se potriveşte modalitatea în care au 
fost chemaţi să îl slujească pe Domnul Dumnezeu. Este indispensabil, 
Andre, să transformi orice posibilitate din viaţă într-un motiv de a-ţi 
aminti de Dumnezeu și de a-L servi. La fel ca şi în planurile inferioare, 
bolul cu supă dat celui flămând, balsamul oferit celui lepros şi gestul 
de simpatie față de cei loviți de greutăţi sunt fapte sublime, a căror 
amintire rămâne pentru totdeauna în Casa Domnului Dumnezeu. 
Aici, o privire înţelegătoare aruncată celui păcătos, promisiunea 
Evangheliei adusă celor disperaţi și speranţa adusă celor tulburaţi sunt 
binecuvântări ale muncii spirituale care cântăresc și ele foarte mult în 
favoarea noastră. 

Nu am văzut niciodată fața mamei mele atât de frumoasă. Ochii ei 
păreau că strălucesc de o radiaţie spirituală, iar mâinile ei afectuoase 
transmiteau fluide revigorante și o senzaţie indescriptibilă de 
beatitudine. 

- Evanghelia lui lisus, Andre, a continuat ea, ne învaţă că mai mare 
e bucuria când dai, decât atunci când primeşti. Aşadar, pentru propria 
noastră fericire, să învăţăm să punem acest principiu în practică în 
eforturile noastre zilnice. Mereu să dai, copilul meu, dar, dincolo de 
toate, nu uita niciodată să te dai pe tine, prin toleranță constructivă, 
prin iubire fraternă şi înţelegere divină. Caritatea exterioară este doar 
o lecţie și o modalitate de a ne conduce spre o practică mai dificilă, 
a carităţii interioare. lisus a dat mai mult din Sine pentru a mântui 
omenirea decât toți milionarii de pe Pământ în spiritul carităţii 
materiale, oricât de sublime ar fi fost eforturile lor. Să nu-ţi fie ruşine 
să îi ajuţi pe fraţii noştri bolnavi sau să le purifici mintea entităților 
bolnave care vin în Camerele de Purificare, unde ţi-am urmărit aseară 
munca spirituală. 

Muncește, fiule, să faci tot binele posibil. În toate coloniile noastre, 

-ca şi pe Pământ, trăiesc suflete neliniştite, dornice de nou şi de 
distracție. Cât poţi de mult, urmăreşte să eviți aceste distracţii şi 

dedică-te muncii folositoare! La fel cum eu, nesemnificativă cum sunt, 
pot să văd în spirit eforturile tale din Oraşul Astral, urmărindu-l în 
același timp şi pe tatăl tău care suferă în Zona Întunecată, Dumnezeu 
ne vede și ne însoţeşte pe toţi, de la cel mai evoluat mesager până la 
cele mai josnice ființe de pe scara Creaţiei. 

Mama a făcut o pauză scurtă şi am încercat în van să vorbesc. 
Deşi lacrimile de emoție nu mă lăsau să vorbesc, ea mi-a înţeles 
sentimentele. Uitându-se la mine cu o afecţiune profundă, a continuat. 

- În majoritatea coloniilor de spirite, serviciile sunt remunerate cu 
ore-bonus care întrunesc doi factori esenţiali: bonusul reprezintă atât 
posibilitatea de a primi ceva de la fraţii şi semenii noştri, cât şi de a 
recompensa pe cineva care ia parte la eforturile depuse de noi. Totuşi, 
stabilirea valorii orei, ca pe Pământ, aparţine exclusiv lui Dumnezeu. 
Din cauza căderii în păcat ca ființe aflate pe calea evoluţiei, pot 
apărea greşeli în acordarea orelor-bonus. Adevărata calculare a orei 
spirituale este o chestiune personală între lucrător și Forțele Divine 
ale Creaţiei. De aceea, activităţile noastre experimentale pe calea 
progresului, începând din planul fizic, suferă continuu modificări de 
zi cu zi. Administratorul căruia Domnul Dumnezeu i-a dat şansa de 
a ajuta în cadrul Planului Divin al Vieţii lucrează cu tabele, registre 
şi remuneraţie. Dumnezeu le oferă această ocazie la fel cum le oferă 
creaturilor Lui privilegiul temporar de a fi taţi şi mame pe Pământ 
sau în alte lumi și orice administrator sincer îşi dă întreaga silință 
pentru a îndeplini cât mai bine cu putinţă îndatoririle care i-au fost 
alocate. 

Fiecare tată conştient de responsabilităţile sale este plin de iubire 
devotată; şi Dumnezeu, copilul meu, este un atent Administrator 
şi cel mai iubitor Tată. Nu uită niciodată pe nici unul dintre copiii 
săi şi Îşi rezervă dreptul la o înţelegere directă cu lucrătorii săi, în 
legătură cu meritul real dat de modul în care îşi folosesc timpul lor. 
Orice recompensă exterioară afectează personalitatea celui care trece 
prin test, dar valoarea timpului se referă la personalitatea eternă, cea 
care va fi mereu prezentă în cercurile vieților noastre, în marșul său 
ascendent către Gloria lui Dumnezeu. De aceea, Cel Preaînalt le dă 
înțelepciune celor care îşi petrec timpul învățând şi o viață lungă și 
bucurie elevată celor care ştiu cum să uite de ei, servindu-i pe ceilalți. 

Mama a tăcut. În timp ce îmi ştergeam lacrimile, m-a îmbrățișat. 
Ca un băiat care adoarme după o lecţie, mi-am pierdut cunoştinţa 
a tot, până când m-am trezit în odaia mea de lângă Camerele de 
Purificare, plin de o bucurie revigorantă. 

e-a lungul întregii zile următoare de muncă, abia aşteptam 

discursul Venerandei, care era programat să aibă loc după 

rugăciunile de seară. Știind că aveam nevoie de aprobare pentru 
a participa, m-am întâlnit cu Tobias. 

- La aceste discuţii, a spus el, participă numai cele mai merituoase 
spirite. Instructorii de aici nu-și permit să piardă vremea. Poţi merge 
împreună cu sutele de lucrători şi pacienţi de la Ministerul Regenerării şi 
Ajutorării. Am încredere că vei fructifica la maxim această oportunitate, 
a mai adăugat el încurajator. 

Mi-am petrecut noua mea zi în activitate intensă. Vizita la mama 
mea şi cuvintele / TIR” 
sale  iluminatoare [P$ 
despre binefacere |% 
mi-au umplut ființa |y 
cu mulțumire. La [i 
început, explicația 
sa despre orele- 
bonus a trezit 
În mintea mea 
anumite îndoieli 
despre cum ar putea 
Dumnezeu să ofere 
această compensare. 
Estimarea timpului 
nu era o îndatorire 
a spiritului sau a 
administratorului |- 
uman? Tobias mi-a 

- explicat că munca 
de înregistrare a 


perioadelor de serviciu era în general atribuită unor administratori, așa 
cum se petrecea cu fixarea nivelului salariilor şi a indemnizaţiilor în 
funcţie de meritele fiecăruia, însă numai Forţele Divine puteau calcula 
cu precizie valoarea esenţială a timpului. Există lucrători care, după ce 
şi-au dedicat patruzeci de ani unei activităţi, sfârșesc prin a fi la fel de 
ineficienţi ca la început - o dovadă sigură că şi-au îndeplinit sarcinile 
fără cel mai mic interes spiritual. De asemenea, există oameni care, 
după sute de ani de viaţă pământească, vor pleca la fel de ignoranți cum 
au venit. 

- Pentru a înţelege cât de preţios este conceptul mamei tale este 
suficient să compari orele petrecute cu oamenii buni faţă de cele 
petrecute cu oamenii răi. Primii devin fântâni de binecuvântări divine, 
în timp ce ultimii sunt instrumente de tortură și remușcare. Fiecare 
fiinţă umană trebuie să îşi regleze conturile cu Dumnezeu în ceea ce 
priveşte oportunitățile primite şi munca realizată. 

La ora stabilită pentru discurs, în continuarea rugăciunii de seară, 
Narcisa, Salustius și cu mine ne-am îndreptat spre o „sală naturală“ 
spațioasă. Sala era o minune plină de nuanţe de verde și ne-am așezat 
pe bănci confortabile făcute din vegetaţie. Diverse flori străluceau în 
lumina candelabrelor şi parfumau aerul în mod inefabil. 

M-am uitat curios de jur-imprejur. Am observat că douăzeci dintre 
cei prezenţi stăteau clar separat de mulţime, între noi şi movila de flori 
care susținea scaunul conferenţiarului. Am întrebat ce se petrece, iar 
Narcisa mi-a explicat: 

- Suntem aşezaţi cu publicul obișnuit. Fraţii noștri din scaunele 
speciale sunt cei mai avansați studenţi în subiectul care va fi dezbătut 
astăzi. Doar lor li se permite să pună întrebări instructorului sau să 
prezinte argumente. Au dobândit acest privilegiu prin angrenarea lor 
pe această linie de studiu. În timp, şi noi putem obține un astfel de 
privilegiu. 

- Tu nu ai voie să stai cu ei? am întrebat. 

- Nu în seara asta. Totuși, pot să stau acolo doar când este vorba 
despre tratarea entităţilor bolnave. În orice caz, unii pot să rămână 
pentru discursuri referitoare la mai multe subiecte, în funcţie de gradul 
de cunoaștere pe care l-au atins deja. 

- Interesantă procedură, am remarcat. 

- Guvernatorul, a continuat ea, a stabilit această procedură pentru 
toate cursurile şi discursurile din cadrul diverselor ministere, pentru a 
evita transformarea acestora în discuţii inutile despre credinţe personale 
nefondate. Orice îndoieli constructive sau puncte de vedere diferite 

pot fi evaluate 
corespunzător 
şi clarificate, dar 
numai la momentul 
potrivit. 

De-abia a termi- 
nat de vorbit, că 
Veneranda a intrat în 
j sală, însoțită de două 
femei cu o ţinută 
distinsă, despre care 
Narcisa mi-a spus 
că erau Miniştri ai 
Comunicării. Toate 
fețele s-au luminat 
de bucurie la vederea 
Venerandei, care nu 
era deloc o bătrânică, 
aşa cum părea să 

sugereze numele ei. Mi-a părut nobilă, simplă şi naturală. După un 
scurt schimb de cuvinte cu fraţii din locurile speciale, a început prin 
a spune: 

- Ca de obicei, scurta noastră întâlnire nu ne permite lungi 
dezlănţuiri oratorice. Sunt aici să vă vorbesc despre anumite procese 
ale gândirii. Printre noi, în seara aceasta, se află câteva sute de 
ascultători care sunt încă uimiţi de similaritatea formelor din lumea 
fizică cu cele din sfera spirituală. Au învățat că gândul este un limbaj 
universal şi li s-a spus că creaţia mentală este cel mai important factor 
în viaţa spiritului. 

Numeroși frați îşi pun întrebări, cum ar fi: de ce au găsit aici locuințe 
pământeşti, ustensile și chiar aceleaşi forme de exprimare ale vorbirii? 
Totuşi, acest fapt nu ar trebui să constituie un motiv de uimire pentru 
nimeni. Nu trebuie să uităm că până acum, în trupul fizic, am trăit 
în medii antagonice de vibraţie. Gândul este baza tuturor relaţiilor în 
lumea spiritului. Cu toate acestea, trebuie să avem în vedere că în acest 
univers suntem milioane de suflete încă departe de respectarea perfectă 
a legilor universale. Încă nu ne putem compara cu frații noştri mai în 
vârstă și mai înţelepţi, care sunt mai apropiaţi de sferele divine. Suntem 

. milioane de entităţi care trăim în indisciplinatele lumi inferioare ale 
ego-ului nostru. Marii Învățători ai omenirii ne transmit principiile 

divine şi expun adevăruri eterne, dar în viața noastră pământească 
în gencral învăţăm aceste reguli, fără însă a le respecta. Recunoaştem 
aceste adevăruri, fără însă a ne consacra viaţa lor. 

Prin urmare, vă imaginaţi că, doar recunoscând puterea gândului 
omul poate fi eliberat de condiţia sa inferioară? Cu siguranţă că nu, ar 
fi imposibil. O sută de ani pe planetă este o perioadă de învăţare mult 
prea scurtă pentru a deveni cooperatori divini. În timpul uceniciei 
pământeşti, noi învăţăm principiile forței mentale, dar uităm că 
de sute de ani am folosit energia gândurilor pentru a forma creaţii 
mentale distructive sau, şi mai rău, creaţii nocive pentru noi înşine. 
Urmăm cursuri de spiritualizare în diversele şcoli religioase ale lumii 
şi totuşi, la mulţi dintre noi, aceasta nu este decât o simplă adeziune 
verbală, o folosire a limbii şi nimic mai mult. Cu toate acestea, nimeni 
nu îşi poate face datoria doar prin cuvinte. Biblia ne învaţă că însuşi 
Stăpânul Vieţii nu s-a oprit la cuvinte, ci a muncit creator, acţionând. 
Cu toții știm că gândul este o forță esenţială, dar trecem cu vederea 
faptul că am folosit greşit această forță timp de secole. Ştim cu toţii 
că este de datoria omului să-şi susţină copiii. În mod similar, fiecare 
spirit este obligat să-și mențină şi să-și hrănească propria sa creaţie. 
O idee imorală va produce creaţii mentale de aceeași natură. Un 
principiu superior va urma aceleaşi legi. Să vă ilustrez aceasta printr- 
un exemplu mai elocvent: după ce urcă la altitudini foarte mari, apa 

este purificată şi păstrează fluide vitale puternice, revenind apoi sub 
formă de rouă revigorantă şi de ploi generoase. Țineţi-o pe pământ, 
amestecată cu impurităţile din sol, şi va deveni o mlaștină murdară, 
habitat pentru microorganisme distructive. Gândul este o forță vie 
pretutindeni. Este atmosfera creatoare în şi prin care se manifestă 
atât Tatăl Ceresc, cât şi copii Săi, cauza şi efectele sale în cadrul 
Căminului Universal. Prin el, omul devine fie un înger pe drumul 
său către paradis, fie o entitate diabolică, pe drumul către infern. Aţi 
sesizat importanţa acestui lucru? Bineînţeles, minţile evoluate, atât 
încarnate, cât şi neîntrupate pot comunica mental fără nevoia vreunei 
forme. Gândul este, în sine, baza tuturor mesajelor tăcute ale minţii, 
incluzând minunatele planuri ale intuiţiei, ce este împărtăşită de fiinţe 
de tot felul. Pe acest principiu, un spirit care a trăit doar în Franța 
poate comunica de la minte la minte cu un altul din Brazilia, în ciuda 
barierelor lingvistice. Limba va fi întotdeauna a celui care primește 
mesajul. Aceasta depinde, fireşte, şi de o armonizare perfectă. Totuşi, 
nu suntem încă în sferele purității mentale, unde toate creaturile sunt 
perfect armonizate una cu cealaltă. Aici ne armonizăm unii cu alţii în 
grupuri izolate şi suntem datori să continuăm cu sarcinile tranziţiei 
planetei, astfel încât să ne putem întoarce pe ea cu un grad mai mare 
de eficienţă. 

Așadar, Oraşul Astral, în calitate de colonie tranzitorie a spiritelor, 
este o mare binecuvântare care ne-a fost oferită, ca o „îndurare 
suplimentară“, pentru ca unele suflete, puţine la număr, să se poată 
pregăti pentru a urca în sfere superioare, iar majoritatea să se poată 
reintoarce pe Pământ cu misiuni mântuitoare. Vă implor, prieteni, 
haideţi să înțelegem cu toţii importanţa acestui proces al minţii și să 
trăim în concordanţă cu aceasta de acum înainte. 

- Cine este dispus să încerce? a spus ea, după o lungă pauză, în timp 
ce îi zâmbea audienței. 

O muzică în surdină a umplut aerul cu accente melodioase. 
Instructorul a continuat să vorbească radiind iubire, înţelegere, 
compasiune și înțelepciune. Apoi, fără nicio frază introductivă sau gest, 
şi-a încheiat discursul cu o întrebare. 

- Ce, deja s-a terminat prezentarea ? am întrebat, surprins să văd 
audiența ridicându-se să plece. 

- Acesta este stilul Venerandei, a răspuns asistenta cu un zâmbet. 
Întotdeauna își încheie discursurile când audiența este entuziastă. 
“Îi place să spună că lecţia de religie începe întotdeauna cu lisus, dar 
nimeni nu ştie cum se va sfârşi. 

AN 
| n cea de a treia zi în Camera de Purificare, Tobias mi-a făcut o 


CASA LUI TOBIAS 


plăcută surpriză. După serviciu, când supraveghetorii de noapte au 

preluat controlul, m-a dus la el acasă, unde mă așteptau momente 
amuzante şi instructive. Când am ajuns, m-a prezentat la două femei, 
una mai în vârstă, iar cealaltă de vârstă mijlocie. Mi-a explicat că prima 
era sora lui, iar a doua soţia. Luciana și Hilda, amândouă graţioase și 
amabile, m-au întâmpinat cu cordialitate. 

Ne-am adunat în bibliotecă, unde am observat cărți minunat 
legate, toate lucrări de o valoare spirituală inestimabilă. Hilda m-a 
invitat în grădină pentru a-mi arăta niște delicate umbrare din arbori. 
Se pare că fiecare locuinţă din Oraşul Astral se specializa în creşterea 
anumitor flori. Casa lui Lisias conţinea gloxinii şi sute de crini, iar 
acasă la Tobias numeroase tufe de hortensii răsăreau dintr-un covor 
de violete. 

Ici şi colo creşteau pâlcuri de arbuşti zvelţi, reamintindu-mi de 
bambusul tânăr, ale căror ramuri superioare erau unite în enorme 
arcuri florale de o plantă agățătoare curioasă, formând astfel un 
baldachin grațios. Un parfum ameţitor plutea în aer. Nu aş putea să 
îmi exprim admiraţia în cuvinte. Vorbeam de frumuseţea peisajelor în 
general, văzute din perspectiva Ministerului Regenerării, când Luciana 
ne-a chemat înapoi în casă pentru o masă frugală. 

Încântat de atmosfera simplă și cordială de familie, nu mai găseam 
cuvinte pentru a-mi exprima recunoştinţa față de gazdă. După o 
discuţie prietenească, Tobias a spus zâmbind: 

- Prietenul meu André, aici de față, este un nou-venit în Ministerul 
nostru și probabil că nu ştie încă despre trecutul familiei mele. 

Toţi mi-au zâmbit şi, sesizând interesul meu mut, capul familiei a 
continuat: 

"- De fapt, mai sunt câteva familii similare pe aici. Vezi tu, am fost 
însurat de două ori, a adăugat el arătând jovial către cele două doamne. 

- Înţeleg, am îngăimat extrem de confuz, vrei să zici că și Hilda și 
Luciana au împărtăşit cu tine experienţele de pe Pământ? 

- Exact, a răspuns el calm. 

Hilda s-a întors spre mine şi mi-a spus, scuzându-se: 

- Trebuie să îl ierţi pe Tobias al nostru, frate Andre. Ori de câte ori 
ne întreținem cu câte un nou-venit de pe Pământ începe să vorbească 
despre trecut. 

- Şi de ce nu? a întrebat Tobias amuzat. Nu ar trebui să fie un motiv 
de bucurie să învingi monstrul geloziei pentru a obține o cât de mică 
dragoste fraternă autentică? 

- Această problemă ne priveşte pe toţi, am remarcat. Există milioane 
de oameni pe Pământ care au făcut jurăminte maritale sacre de două 
ori în viață. Cum să rezolvăm asemenea probleme sentimentale 
delicate în lumina supravieţuirii spiritului? Știm că moartea fizică doar 
ne transformă, fără să ne distrugă, şi că legăturile spiritului se menţin 
intacte la infinit. Cum să procedăm atunci? Să condamnăm bărbatul 
sau femeia că se căsătoreşte mai mult de o dată? Vom găsi milioane de 
fiinţe în această situaţie. Întotdeauna deveneam confuz la pasajul din 
Evanghelie, în care Domnul lisus, referindu-se la căsătoria în Eternitate, 
ne promitea viața îngerilor. 

- "Totuşi, trebuie să ne reamintim că, cu tot respectul datorat 
Domnului nostru lisus l 
Cristos, nu suntem încă în 
sfera îngerilor, ci în cea a 
fiinţelor neîntrupate. 

- Dar cum putem trăi cu 
această problemă aici? am 
întrebat. 

- Foarte simplu. Ştim 
că între animalele fără 
judecată și omul raţional 
există o serie de etape 
intermediare. La fel, între 
noi şi îngeri există un drum 
lung de parcurs. Aşadar, 
cum am putea noi aspira [f 
la compania unor astfel | 
de ființe angelice, dacă nu 
„ suntem nici măcar fraterni 
unul cu celălalt? Bineînţeles, 

există călători cu un spirit puternic care, într-un efort suprem de voinţă, 
înfruntă şi depăşesc toate obstacolele pe care le întâlnesc. Majoritatea 
însă nu se pot descurca fără punți sau fără ajutorul caritabil al ghizilor 
devotați. Din cauza acestui adevăr, astfel de cazuri sunt rezolvate prin 
fraternitate pură, păstrând în minte faptul că adevărata căsătorie, o 
uniune a spiritelor, nu poate fi niciodată desfăcută. Luciana, care până 
atunci păstrase tăcerea, s-a alăturat discuţiei: 

- Totuşi, ar fi corect să adaugi că noi îi datorăm actuala condiţie de 
fericire şi înţelegere spiritului iubitor şi devotat al Hildei. 

Dar soția lui Tobias a protestat cu o umilă demnitate: 

- Vă rog, nu-mi atribuiţi virtuţi pe care nu le posed. Dar pentru 
ca oaspetele nostru să poată învăţa din ucenicia mea dureroasă, voi 
încerca să rezum povestea noastră. 

Cu un gest introductiv, şi-a început impresionanta poveste: 

- Eu şi Tobias ne-am căsătorit de foarte tineri, din respect pentru 
afinitatea sacră a sufletelor noastre pe care o simţeam amândoi. Nu este 
necesar să vă descriu fericirea a două suflete care, unite de dragoste, 
au depus jurămintele matrimoniale sacre. Moartea, geloasă pe marea 
noastră fericire, mi-a curmat viaţa fizică la naşterea celui de-al doilea 
copil al nostru. Suferința noastră a fost indescriptibilă. Tobias plângea 
fără speranţă, în timp ce eu mă simțeam incapabilă să îmi controlez 
disperarea. Ce zile triste am petrecut în Zona Inferioară, strigând la 
soțul meu și la cei doi copii, surdă la toate îndemnurile trimise către 
mine de prietenii mei spirituali! Vroiam să mă lupt ca o cloşcă în 
apărarea cuibului său şi realizam că Tobias trebuia să reorganizeze casa, 
iar copii aveau mare nevoie de asistență maternală. Cumnata mea, care 

era necăsătorită, nu putea suporta copiii şi pretindea să li se dedice 
doar bucătăreasa. Cele două asistente tinere nu erau de încredere, 
fiind incapabile să îşi asume o responsabilitate serioasă. Confruntat cu 
această situaţie insuportabilă, Tobias trebuia să ia urgent o decizie şi, la 
un an după moartea mea, s-a căsătorit cu Luciana. Dacă ai şti cât m-am 
opus acestui fapt, ca un tigru rănit. În ignoranța mea, am mers atât de 
departe, încât am strâns-o de gât pe biata fată, încercând să o omor. În 
acele momente, lisus, în marea Sa milă, mi-a oferit vizita providenţială 
a bunicii mele după mamă, care murise cu mulţi ani în urmă. Am fost 
foarte surprinsă să o văd venind oarecum firesc, ca şi cum nu era acolo 
pentru un motiv special. S-a așezat și m-a luat în poală, la fel cum făcea 
când eram copil. Înlăcrimată, m-a întrebat : 

- Draga mea nepoată, care este rolul tău în viață, ești cumva o leoaică 
sau un suflet conştient de Dumnezeu? Nu vezi că sora noastră Luciana 
şi suportă toanele soțului tău? Crezi că nu e suficient de bună să devină 
partenera lui temporară în luptele vieţii? Aşa îţi arăţi tu recunoştinţa 
față de Bunăvoința Divină şi îi răsplăteşti pe aceia care te servesc? Vrei 
să o accepţi pe Luciana ca sclavă, dar să o respingi ca soră? Hilda, ai uitat 
tu oare învăţăturile Celui Crucificat? Sărmana mea copilă dezorientată! 

Aruncându-mă la pieptul bunicii mele, am plâns din toată inima. 
Mi-am abandonat fosta casă în prezenţa ei şi am venit să servesc în 
această binecuvântată colonie a spiritelor. Luciana mi-a devenit ca 
o fiică şi am început să îmi investesc energia în studii serioase şi în 
elevarea sufletului meu. Tobias a întemeiat o altă familie, care a devenit 
şi a mea, prin legăturile sacre de suflet. Am încercat să ajut pe toată 
lumea din fostul meu cămin, fără excepție. Între timp, Tobias a venit 
aici la mine şi, în final, spre marea noastră fericire, a venit şi Luciana. 
Aceasta, prietene, este povestea noastră. 

- Dar Hilda nu ţi-a spus prin câte a trecut ca să mă înveţe lecţia ei, a 
adăugat Luciana. 

- Nu acum... - a obiectat soţia lui Tobias, strângând mâna L.ucianei. 

Luciana a continuat zâmbind: 

- Datorită lui lisus şi Hildei am învăţat că există mai multe tipuri 
de mariaj: cele din iubire, din motive fraterne, cele de încercări şi cele 
din datorie. În ziua în care Hilda mi-a oferit iertarea ei împreună cu 
un sărut, am simțit că inima mea s-a depărtat de monstrul geloziei. 
Căsătoriile spirituale stabilesc o legătură profundă a sufletelor, în timp 
ce altele, deşi sacre, sunt doar legăminte ale datoriei, necesare pentru 
îndreptarea erorilor făcute sau împlinirea unor procese salvatoare. 

- Şi, uite aşa, am organizat noul nostru cămin, bazat pe o frăție 
adevărată, a adăugat Tobias. 

- Cum se fac aici căsătoriile? am întrebat, după o pauză. 

- Prin combinaţie vibratorie, mi-a explicat amabil Tobias, sau, ca să 
fiu mai clar, prin acordare perfectă. 

Incapabil să îmi controlez curiozitatea şi uitându-mi bunele maniere, 
am continuat: 

- Şi care este mai exact poziţia Lucianei? 

- Când m-am căsătorit cu Tobias, un văduv, ar fi trebuit să îmi dau 
seama că uniunea noastră va fi probabil una fraternă. 'Totuşi, am suferit 
mult până am înţeles aceasta. De fapt, este destul de logic că atunci 
când un cuplu suferă de agitaţie, neînțelegere şi tristețe, căsătoria lor 
este doar o uniune fizică, nu o legătură spirituală. 

Mai aveam încă o întrebare, dar nu îmi puteam găsi cuvintele să 
o pun fără a părea de-a dreptul indiscret. Totuşi, Hilda mi-a simţit 
gândurile: 

- Nu-ţi face griji, Luciana este deja logodită spiritual. Partenerul ei 
din multe existenţe pământeşti s-a întors în sfera fizică acum câţiva ani 
şi îl va urma şi ea anul viitor. Cred că întâlnirea fericită va fi în Sao 
Paolo. 

Am zâmbit cu toţii plini de veselie. În acel moment, Tobias a fost 
chemat la Camera de Purificare pentru a se ocupa de un caz grav. 
Astfel, discuția noastră plăcută s-a terminat brusc. 

Capitolul 39 
ASCULTÂND-O PE LAURA 


azul lui Tobias m-a impresionat profund. Amintirea casei 

lui, organizată conform noilor principii de uniune fraternă, 

îmi bântuia mintea. La urma urmei, şi eu încă mă mai 
consideram capul unei gospodării pământeşti şi îmi puteam 
imagina cu uşurinţă cât de greu mi-ar fi fost dacă m-aș fi aflat 
într-o situaţie similară. Aş fi avut curajul să urmez exemplul lui 
Tobias? Credeam că nu. Nu mă vedeam capabil să o îngrijorez în 
acest fel pe draga mea Zelia şi nici nu aș fi acceptat din partea ei 
o asemenea impunere. Observațiile mele vizavi de casa lui Tobias 
îmi torturau mintea şi nu găseam niciun răspuns satisfăcător la 
întrebările mele. Mă simţeam atât de perplex, încât în următoarea 
zi am decis să îi fac o vizită lui Lisias în timpul liber, pentru a mă 
consulta cu Laura, în care aveam aceeaţi încredere ca în propria 
mamă. Am fost întâmpinat cu mare bucurie și a trebuit să aştept 
ocazia să pot vorbi calm cu mama prietenului meu. După ce 
tinerii au plecat la distracţiile de seară obișnuite, am rămas singur 
cu generoasa mea prietenă. Deşi ruşinat, i-am spus ce mă tulbura. 
Ea a ascultat cu atenţie şi a răspuns cu un zâmbet cunoscător. 

- Ai făcut bine că ai venit să discuţi cu mine această problemă. 
Soluţia oricărei introspecţii interioare pentru rezolvarea unei 
probleme solicită o colaborare prietenoasă. 

După o scurtă pauză ea continuă: 

- Cazul lui Tobias este un exemplu dintre nenumăratele cazuri 
de aranjamente similare de aici și din alte comunităţi spirituale. 

- Dar chiar ne sunt rănite sentimentele, nu-i aşa? am remarcat, 
serios. 

- Din punct de vedere uman, aceste lucruri sunt şi mai 
scandaloase. Totuşi, dragul meu prieten, acum trebuie să avem 
în vedere principiile de natură spirituală mai presus decât orice. 
Deci, Andre, trebuie să încercăm să înţelegem fazele evoluţiei 

vieţii. Din moment ce a trebuit să trecem prin lungi perioade 
de existență animală, nu ne putem aştepta să scăpăm de ea aşa, 
dintr-o dată. Durează secole să ne ridicăm din straturile joase. 
Sexualitatea este una dintre cele mai prost înţelese facultăţi 
divine. Astfel, pentru moment, nu va fi uşor pentru tine să sesizezi 
aspectul evoluat al organizării domestice pe care ai întâlnit-o 
ieri. Totuşi, poţi fi sigur că o mare fericire domneşte acolo, în 
atmosfera de înţelegere dintre actorii dramei pământești. Nu 
toată lumea reuşeşte să înlocuiască lanţurile întunericului cu 
legăturile luminii în timp aşa de scurt. 

- Dar este aceasta o regulă generală? am întrebat. Toţi cei care 
se căsătoresc mai mult de o singură dată, bărbaţi sau femei, își 
reorganizează căminul, astfel încât să-i includă pe toți cei cu care 
au avut legături afective? 

- Nu te grăbi să tragi concluzii pripite, a continuat Laura plină 
de răbdare. la-o mai încet. Mulţi pot să simtă afecțiune, dar să 
nu aibă afinitate. Nu trebuie să uiţi că premizele vibratorii sunt 
mult mai importante aici decât pe Pământ. Cazul lui Tobias este 
un exemplu de victorie a adevăratei fraternităţi, câştigată de cele 
trei spirite în lupta pentru obținerea unei înţelegeri superioare. 
Oricine nesocoteşte legea fraternității și a respectului mutual 
va fi automat împiedicat să treacă de aceste frontiere. Sumbrele 
locuri din Zona Întunecată sunt pline de entități care au căzut 
la încercări similare. Atâta timp cât continuă să urască, ele 
sunt precum acul instabil al busolei, care este mișcat de orice 
influenţă opusă. De asemenea, dacă nu înţeleg adevărul, cedează 
sub dominaţia falsităţii şi sunt incapabili să intre în domeniul 
activităţii spirituale. Nenumăraţi sunt aceia care suferă ani de 
zile, fără nicio uşurare a sufletului, doar pentru că nu vor să se 
conformeze legilor adevăratei fraternităţi. 

- Ce se petrece apoi? am întrebat-o pe Laura după o scurtă 
pauză. Din moment ce aceste sărmane suflete puse la încercare 
nu sunt admise în comunităţile spirituale de ucenici evoluaţi, 
unde trăiesc? 

- După chinuri cu adevărat infernale, generate de propriile lor 
creaţii inferioare, a continuat Laura, se întorc din nou în sfera 
fizică, pentru a învăţa lecţia pe care nu au vrut să o înveţe în lumea 
spiritelor. Graţia Divină le conferă corpuri noi şi o uitare completă 
a trecutului. Ei vor primi apoi, prin legăturile de sânge, pe aceia pe 
care în mod deliberat i-au evitat din ură sau neînțelegere. Putem 

astfel realiza şi aprecia 
mai bine semnificația 
transcendentă a 
îndemnurilor lui lisus, 
când ne sfătuieşte să 
căutăm reconcilierea 
imediată cu adversarii 
noştri. Ar trebui să 
urmăm acest sfat pentru 
propriul nostru bine. 
Aceia care ştiu să își 
folosească timpul în mod 
înțelept, la încheierea 
carierei pământeşti 
pot să obţină o stare de 
spirit înaltă, având o 
conştiinţă  netulburată. 
Chiar şi aşa ei pot fi 
nevoiţi să se întoarcă din nou în trup, dar povara încercărilor şi a 
dificultăţilor va fi considerabil uşurată. Multe spirite vor petrece 
secole încercând să depășească sentimentele amare de ură şi de 
duşmănie în timpul sejururilor lor pământeşti, doar pentru a 
reveni din nou la ele când intră în lumea spiritelor. Problema 
iertării, după părerea lui lisus, este foarte serioasă şi nu poate fi 
rezolvată doar prin folosirea buzelor, căci o iertare superficială 
este doar o chestiune de cuvinte; aceia care vor ierta cu adevărat 
trebuie să pătrundă adânc în ei înşişi şi să elimine reziduurile 
toxice ale vremurilor trecute. 

Laura a tăcut ca şi cum ar fi meditat la semnificația amplă a 
conceptelor profunde pe care le enunţase. Profitând de această 
pauză, am remarcat: 

- Experiența căsătoriei este sacră pentru mine. 

Prietena mea nu a părut deloc surprinsă de observaţia mea și 
a replicat: 

- Pentru spiritele aflate încă sub influența experienţei animale, 
conversaţia noastră ar putea părea lipsită de orice interes, dar noi, 
care deja am învăţat, cu ajutorul lui Cristos, despre importanța 
iluminării, trebuie să luăm în consideraţie nu doar experienţa 
matrimonială, ci şi experiența sexuală, căci ea afectează în mare 
măsură viața sufletului. 

Soţia mea a ocupat întotdeauna un loc sacru în inima mea, 
deasupra tuturor celorlalte sentimente de afecţiune. Cu toate 
acestea, amintindu-mi trecutul de om obişnuit, nu m-am putut 
abține să nu roșesc. Auzind-o pe mama lui Lisias, mi-am amintit 
cuvinte străvechi din Vechiul Testament: „Să nu doreşti casa sau 
soţia vecinului, nici servitorul sau servitoarea, nici măgarul sau 
boul, şi nimic altceva din ceea ce aparţine vecinului“. Deodată, 
confruntat cu cazul lui Tobias, m-am simţit incapabil să continui. 
Laura a sesizat stânjeneala mea lăuntrică şi a continuat: 

- Cât timp datoria de a ne corija greşelile este comună tuturor, 
trebuie să existe loc pentru o înţelegere fraternă şi un respect 
profund faţă de Compasiunea Divină, care ne oferă atât de multe 
oportunităţi pentru a ne îndrepta greșelile. Pentru ființa care 
deja a atins un oarecare nivel de iluminare spirituală, fiecare 
experienţă sexuală capătă o semnificaţie nebănuită. De aceea, 
nicio misiune cu adevărat mântuitoare nu poate fi realizată fără 
o profundă înţelegere frățească. Cu puţin timp în urmă, am auzit 
un evoluat instructor de la Ministerul Elevării declarând că, 
dacă ar fi capabil, s-ar materializa în lumea fizică să-i înveţe pe 
reprezentanţii cultelor religioase în general că, pentru a fi divin, 
orice act de caritate trebuie să se bazeze pe fraternitatea umană. 

Gazda mea a încheiat discuţia, invitându-mă să o văd pe 
Eloisa, care era încă TPE 
închisă în camera sa. 
După o scurtă vizită la 
tânăra nou-venită din 
lumea fizică, sesizând 
cu bucurie progresele 
ei evidente, m-am 
reîntors la Camera de 
Refacere, fiind absorbit 
de gândurile mele. Nu $$ 
mai eram îngrijorat 
de comportamentul 
lui Tobias şi nici de 
atitudinea Hildei sau a 
Lucianei. Eram cuprinsde 
o mare admiraţie față de 
această atotcuprinzătoare 
fraternitate umană. 

u ştiam cum să explic dorința mea de a vizita Departamentul 
Femeilor din Camera de Refacere. Totuși, am vorbit cu Narcisa 
despre aceasta şi imediat s-a oferit să mă conducă acolo. 

- Când Tatăl nostru Ceresc ne trimite într-un loc anume, a spus 
ea cu bunătate, cu siguranţă există o lucrare care ne aşteaptă acolo. 
Orice situaţie de viață are un final dorit de Dumnezeu. Amintește- 
ţi să urmezi acest principiu în vizitele aparent întâmplătoare. Atâta 
timp cât gândurile noastre sunt orientate către practica binelui, nu va 
fi greu să identifici sugestiile divine. 

Chiar în acea zi am mers împreună să o găsim pe Nemesia, 
prestigioasa administratoare a Departamentului Femeilor. Nu a fost 
greu să o găsim. În secţia respectivă am văzut rânduri de femei în 
paturi imaculate şi bine întreţinute, toate epave umane demne de milă. 
Ici şi colo auzeam plânsete care îţi sfâşiau inima și strigăte agonizante. 
Nemesia, radiind aceeaşi bunătate ca şi Narcisa, m-a întâmpinat cu 
cordialitate. 

- Presupun că deja eşti familiarizat cu aceste scene. Situaţia este 
aproape similară la Departamentul Bărbaţilor. 

Ea a continuat cu un gest expresiv faţă de însoţitoarea sa: 

- Narcisa, vrei te rog să îi arăţi fratelui nostru toate secţiile pe care 
le găseşti educative pentru el? Zona este deschisă pentru tine. 

Pe drum, am început să discutăm despre vanitatea umană mereu 
înclinată către plăcerile fizice, solicitând observaţii şi învățătură 
despre acest subiect. Am ajuns la Pavilionul Şapte, unde am văzut 
un șir lung de paturi, fiecare aşezat la o distanţă egală de celelalte, 
ocupate de femei. Le studiam feţele, când una dintre ele mi-a atras 
atenţia. Cine ar fi putut fi acea femeie cu faţa extrem de înăsprită? 
Arăta îmbătrânită prematur şi blazată, cu buzele răsfrânte într-o 
„expresie frustrată de ironie şi resemnare. Ochii săi erau şterşi şi plini 
de regrete, iar vederea sa părea să fie defectuoasă. Cu inima grea, 

mi-am căutat cu insistență în memorie. În câteva minute mi-am 
amintit de ea din trecut. Era Elisa - aceeași Flisa pe care o cunoscusem 
în tinerețea mea. Suferinţa o schimbase, dar nu exista niciun dubiu în 
mintea mea. Mi-aduc perfect aminte ziua în care un vechi prieten 
de-al mamei mele a adus-o pe biata fată la noi acasă pentru a intra 
în serviciul nostru. La început, nu era nimic neobişnuit în relația 
noastră, dar gradat ne-am relaxat. Abuzând de relația dintre cel care 
ordonă şi cel care serveşte, am devenit din ce în ce mai intimi. Elisa 
părea să fie frivolă şi nechibzuită, iar când eram singuri, ea mereu 
amintea de aventurile sale iresponsabile, înlăturând şi ultima barieră 
a vreunei reţineri dintre noi. 

Într-o zi, mama m-a chemat să dau socoteală. Mi-a spus că o 
asemenea intimitate nu este bună. A fost foarte bine să fiu amabil şi 
generos cu menajera, dar relația noastră trebuia să rămână în limite 
înțelepte. Era oricum prea târziu. Deja trecuserăm de acele limite şi 
curând, Elisa, lipsindu-i curajul să mă acuze pe față, a părăsit casa 
noastră. 

Timpul a trecut, iar acest episod a pălit în memoria mea, rămânând 
un simplu incident din viața mea. Dar, ca orice altceva, nu a fost 
scos cu totul din mintea mea, şi iat-o pe Elisa în fața mea, decăzută 
şi umilită. Unde trăise această creatură jalnică care experimentase 
asemenea suferinţe atât de timpuriu în viaţa sa? De unde venise? Acest 
caz nu era ca cel al lui Silveira, în care am împărţit responsabilităţile 
cu tatăl meu. Aici datoria a fost toată a mea. Eram agitat şi ruşinat de 
reminiscenţele acuzatoare şi, ca un copil dornic să fie iertat pentru 
greşelile sale, m-am întors către Narcisa pentru îndrumare. 


E III 

Uneori admiram încrederea pe care aceste femei evlavioase mi-o 
inspirau. Poate nu aș fi avut niciodată curajul să-i cer Ministrului 
Clarence explicaţiile pe care le-am cerut de la mama lui Lisias. 
Probabil că aş fi acţionat diferit dacă aș fi fost în prezenţa lui Tobias 
la momentul respectiv. Considerând că o femeie generoasă şi creştină 
este întotdeauna o mamă, mi-am deschis inima față de amabila 
infirmieră care, se pare că, prin modul cum mă privea, înţelesese 
totul. Cu greu puteam să îmi controlez lacrimile în timp ce vorbeam. 
Ajunsesem la jumătatea confesiunii, când ea m-a întrerupt: 

- Nu e nevoie să continui, Andre, pot deja să ghicesc finalul 
povestirii tale. Pot să înţeleg tortura ta psihică din propria 
mea experienţă. Totuși, nu trebuie să te lași în voia gândurilor 
distructive. Din moment ce Domnul Dumnezeu ţi-a oferit 
posibilitatea de a întâlni această soră, trebuie să fie deoarece El 
crede că e timpul să-ţi plătești datoriile. Nu-ţi fie frică, a spus ea 
simțind nehotărârea mea. Mergi la ea şi încearcă să o consolezi. 
Aminteşte-ţi, frate, că întotdeauna culegem fructele faptelor bune 
sau rele pe care le-am semănat. Această afirmaţie nu este o simplă 
frază doctrinară, este o realitate universală. Am învățat foarte 
mult din situaţii similare. Binecuvântaţi sunt datornicii care sunt 
pregătiţi să plătească. 

Văzând că deja mă hotărâsem să îndrept răul făcut, ea a adăugat: 

- Mergi la ea, dar nu-i spune încă cine eşti. Lasă asta pentru mai 
târziu, când deja vei fi reuşit să o ajuţi. Nu va fi greu, deoarece ea 
va continua să fie aproape oarbă pentru încă o perioadă de timp. 
După aura ei, aș putea clasifica biata creatură ca fiind una dintre acele 
nefericite femei decăzute şi mame înfrânte. 

Ne-am apropiat de patul Elisei şi am început să îi vorbesc cu 
blândeţe. Ea ne-a spus numele ei şi că fusese adusă la Camere acum 
trei luni. Hotărât să fiu umil în fata Narcisei, astfel încât lecţia să fie 
înscrisă pentru totdeauna în sufletul meu, am întrebat: 

- Trebuie să fi suferit mult, Elisa. A fost viața ta nefericită? 

Simţind tonul afectuos al întrebării mele, mi-a zâmbit resemnată, 
spunând: 

- De ce să-ţi aminteşti astfel de experienţe triste? 

- Experiențele dureroase sunt întotdeauna cele mai elocvente 
exemple, am replicat eu. 

Pacienta, care trecuse prin transformări morale profunde, a 

‘reflectat pentru o vreme, ca și când şi-ar fi refăcut trecutul, şi apoi 
şi-a început povestea: 


157 


- Mi-am risipit viaţa așa cum o fac toate acele femei nesăbuite care 
schimbă pâinea binecuvântată a muncii pe amărăciunea veninoasă a 
iluziei. Născută într-o casă extrem de săracă, eram încă foarte tânără 
când am intrat servitoare în casa unui om de afaceri prosper. Avea 
un fiu care era la fel de tânăr ca şi mine. Acolo viaţa mea a cunoscut 
o schimbare radicală. O intimitate necuvenită s-a dezvoltat treptat 
între fiul său şi mine, până ce, într-un final, orice protest din partea 
mea ar fi fost zadarnic. Am uitat că Dumnezeu nu le refuză niciodată 
munca celor care vor să trăiască decent şi m-am abandonat unei serii 
de experienţe dureroase, pe care nu este necesar să le povestesc. Am 
gustat din lucrurile bune ale vieţii: confort material, lux, plăcere şi 
companii imorale. Dar toate acestea au fost curând urmate de ură 
de sine, boli venerice, spitalizare, abandon și deziluzie. La sfârșit au 
venit orbirea şi moartea fizică. În mare disperare, am rătăcit pentru 
multă vreme, până ce într-o zi m-am rugat atât de intens la Fecioara 
Binecuvântată, încât de dragul ei nişte mesageri cerești m-au salvat şi 
m-au adus aici, în această generoasă Casă a Ajutorului. 

- Şi cine era bărbatul care te-a făcut așa de nefericită? am întrebat, 
mişcat până la lacrimi. 

Am auzit numele meu şi pe cel al părinților mei şi, temător, am 
întrebat-o dacă îl ura. 

- De-a lungul tuturor suferințelor mele l-am blestemat cu ură de 
moarte; dar sora Nemesia m-a ajutat să mă transform. Acum realizez 
că a-l uri pe el ar însemna să mă urăsc pe mine, căci, în cazul meu, 
vina trebuie împărţită. Aşadar, nu trebuie să reproșez nimănui nimic. 

Mişcat de umilinţa sa, i-am luat mâna. O lacrimă de tristeţe plină 
de regrete a căzut pe ea. 

- Ascultă-mă, prietenă, am spus cu o emoție puternică, numele 
meu este tot Andre şi vreau să te ajut. De acum înainte poţi conta pe 
mine. Voi face pentru tine tot ce pot. 

- Şi vocea ta este ca a lui, a remarcat ea cu inocenţă. 

- Până acum, nu am avut o familie, ca să spun aşa, în Orașul Astral. 
Deci vei fi sora mea dragă şi te poţi baza pe prietenia mea devotată. 

- O, îţi sunt atât de recunoscătoare, a exclamat ea ştergându-și 
ochii, care s-au luminat de un zâmbet radiant. A trecut atât de mult 
timp de când nu am mai auzit o voce binevoitoare, alinându-mă cu 
cuvinte pline de afecțiune. Fie ca lisus să te binecuvânteze! 

În acel moment, în timp ce lacrimile îmi cădeau abundent, Narcisa, 
cu un gest matern, mi-a luat ambele mâini şi a repetat cuvintele Elisei: 

- Fie ca lisus să te binecuvânteze! 

| n primele zile ale lunii septembrie din anul 1939, Oraşul Astral, 


laolaltă cu alte colonii de spirite conectate cu civilizaţia americană, 
a suferit impactul curenților de conflict din lumea celor încarnaţi. 
Al Doilea Război Mondial era pe cale să înceapă, fiind la fel de 
perturbator în sferele spirituale pe cât a fost de distructiv în plan fizic. 
Se purtau numeroase discuţii între noi despre războiul în perspectivă. 

Mulţi dintre noi îşi puteau cu greu ascunde oroarea față de 
iminenta mişcare socială. Se cunoştea de mult timp faptul că marile 
frăţii ale Orientului suportaseră de multă vreme vibraţiile ostile din 
Japonia şi se confruntaseră cu dificultăți majore. Însă acum au putut 
fi observate anumite fapte neobişnuite şi de importanţă capitală în 
domeniul educaţional. În timp ce nobilele cercuri de spirite ale vechii 
Asii au acţionat în tăcere, Oraşul Astral şi-a început propria pregătire 
pentru acelaşi tip de muncă. Guvernatorul a dat poveţe valoroase care 
îndemnau la fraternitate şi înțelegere, subliniind în special necesitatea 
de a acorda o grijă deosebită gândurilor noastre şi de a ne reduce 
impulsurile emoţionale negative. Am observat că spiritele evoluate îi 
văd în aceste condiţii pe agresori nu ca pe nişte dușmani, ci ca pe nişte 
contravenienţi care încalcă ordinea universală și ale căror activități 
criminale trebuie să fie restricționate. 

- Cât de nefericite sunt popoarele care ajung să fie îmbătate de 
vinul răului, mi-a spus Salustius. Victoriile temporare pe care acestea 
le pot câştiga vor fi tot atâţia paşi către propria lor ruină, precum 
şi instrumentele înfrângerii lor definitive. Atunci când o naţiune 
provoacă un război, ea aduce dezordine în Casa Tatălui Ceresc şi va 
plăti scump pentru aceasta. 

Am observat că fiinţele din Zonele Superioare acţionează justificat 
în direcţia apărării împotriva atacurilor forțelor ignoranței şi ale 
` întunericului, reunite pentru a răspândi anarhia și distrugerea. Am 
fost informat de către tovarășii mei că o astfel de țară, agresivă de 

felul ei, se transformă într-un nucleu puternic al forţelor răului. 
Neţinând cont de pericolele imense care o ameninţă, populaţia ei, cu 
excepţia spiritelor nobile şi înțelepte, se lasă influenţată de contactul 
cu elementele pervertite, pe care ea însăşi le-a chemat din regiunile 
întunecate. Marile comunităţi lucrătoare devin instrumente ale crimei. 
Legiunile infernale se abat asupra marilor centre ale progresului 
colectiv, transformându-le în locuri ale groazei și ale cruzimii. Însă, în 
timp ce forţele întunericului asediază mințile agresorilor, grupuri de 
spirite din sferele evoluate sunt dornice să sară în ajutorul victimelor. 
Dacă ar trebui să avem compasiune față de o persoană care acţionează 
contrar bunului-simţ, chiar mai mult ar trebui să manifestăm aceasta 
faţă de o naţiune care renunţă la justiţie. 

Într-o după-amiază, la câteva zile după ce primele bombe 
explodaseră pe teritoriul Poloniei, mergeam la Camerele de Purificare 
împreună cu Tobias şi Narcisa, în momentul când o trâmbiță de 
neuitat s-a auzit timp de cincisprezece minute. O emoție profundă 
ne-a cuprins pe toţi. 

- Este o convocare provenită dintr-o sferă foarte înaltă, adresată 
serviciilor de ajutor pentru Pământ, a explicat Narcisa cu amabilitate. 

- Este semnalul că războiul nu a putut fi evitat; aceasta va avea 
conseclnje teribile penie umanitate a exclamat Tobias alarmat. 

r x În ciuda distanței, 
întreaga viață psihică a 
Americii îşi are originea 
în Europa. Vom avea 
o sarcină dificilă în a 
păstra [Lumea Nouă 
neschimbată. 
Sunetul de tråmbiță 
a continuat cu modulații 
ce ne răscoleau sufletele. 
Am observat că o tăcere 
profundă se lăsase 
deasupra Ministerului 
Regenerării. 
Observându-mi 
îngrijorarea, Tobias a 
explicat: 

- Când trâmbiţa de 

alarmă sună în numele 

Domnului Dumnezeu, trebuie să ne oprim în tăcere pentru a putea 
auzi chemarea sa în adâncul inimilor noastre. 

După ce ultimele note ale misteriosului instrument se stinseseră, 
am mers în parcul cel mare pentru a privi cerul. Profund mişcat, am 
văzut nenumărate puncte luminoase care semănau cu niște globuleţe 
splendide strălucind pe cer. 

- La trâmbiţe cântă entităţi vigilente dintr-un plan foarte înalt, a 
adăugat Tobias la fel de mişcat. 

Întorcându-ne la Camere, mi-au atras atenţia zgomotele puternice de 
pe străzile din Zonele Superioare ale coloniei. Tobias a lăsat-o pe Narcisa 
să se ocupe de urgenţele pacienţilor şi m-a luat cu el să privesc străzile 
aglomerate ale orașului. Trecând prin Zonele Superioare, pe drumul 
nostru spre Piaţa Palatului Guvernului, am remarcat o activitate intensă 
în toate departamentele. Văzându-mi curiozitatea, Tobias mi-a explicat: 

- Aceste mulțimi merg la Ministerul de Comunicare pentru a afla 
veștile. Trâmbiţele pe care le-am auzit sună doar în situaţii extrem 
de importante. Ştim că s-a anunţat războiul, dar este posibil ca 
Ministerul Comunicaţiilor să ne poate da unele lămuriri. Priveşte 
acest grup care tocmai trece... 

Doi bărbați și patru femei mergeau alături de noi, vorbind cu 
însufleţire: 

- Vă puteţi imagina ce se va alege de noi, cei din cadrul Ministerului 
de Ajutorare? a întrebat una dintre femei. 

- De mai multe luni încoace, numărul de petiţii primite a fost 
imens. A fost dificil să facem faţă cererilor. 

- Ce să mai spunem noi, cei de la Ministerul Regenerării? 
a exclamat cel mai în vârstă. Toate activităţile noastre au fost 
considerabil intensificate. În cadrul departamentului meu, vigilența 
faţă de vibraţiile Tărâmurilor Întunecate necesită un efort neîncetat. 
Mă întreb ce surprize ne mai rezervă viitorul... 

Tobias mi-a atins uşor braţul, şoptind: 

- Să mergem să ascultăm ce spun și cei din alte grupuri: 

- Este posibil ca războiul european să ne afecteze pe toţi? 

Un altul, care părea extrem de echilibrat, a răspuns cu seninătate: 

- Nu văd niciun motiv pentru a trage concluzii pripite. Pentru 
moment, nu a apărut nimic nou, doar o intensificare a muncii, lucru 
care în realitate este o binecuvântare. În rest, lucrurile par să își 
urmeze cursul. Boala ne învaţă valoarea sănătăţii și necazurile ne dau 

- de gândit. China este sub focul inamic de ceva timp, dar totuşi nu a 
dat nici un semn de nelinişte. 

- Însă acum, a explicat însoțitorul său destul de stânjenit, se pare 
că va trebui să-mi modific planul de lucru. 

- Helvetius, Helvetius, a răspuns celălalt zâmbind, să uităm de 
„planul meu de lucru“ şi să începem cu „planurile noastre de lucru“. 

M-am întors către Tobias, care m-a făcut atent la trei femei din 
stânga noastră, ce mergeau şi ele în aceeaşi direcție. Scena era 
pitorească chiar şi atunci, într-o seară de aşteptare anxioasă. 

- Sunt foarte îngrijorată, a spus cea mai tânără dintre ele, pentru că 
Everard nu trebuie să se întoarcă de pe planetă chiar acum. 

- Dar se pare, a replicat una dintre prietenele ei, că războiul nu va 
atinge Peninsula. Portugalia este departe de teatrul de conflict. 

- Dar, a întrebat a treia, de ce îți faci griji în legătură cu sosirea lui 
Everard? Ce s-ar petrece dacă ar veni aici? 

- Mă tem că va întreba de mine, soţia lui, a explicat cea mai tânără. 
Nu aș putea suporta. Este foarte ignorant şi n-aş mai putea face față 
cruzimii lui din nou. 

- Nu fii prostuţă, a intervenit a doua, ai uitat că în cazul acesta el ar 
fi reţinut în Zona Inferioară, sau într-un loc şi mai rău? 

- Sărăcuţa! a spus Tobias zâmbind. Se teme de eliberarea unui soț 
nechibzuit şi crud. 

După o bună bucată de timp pe care ne-am petrecut-o cu 
observarea mulțimii spiritelor, am ajuns la Ministerul Comunicaţiilor. 
Am aşteptat în faţa imenselor clădiri care adăposteau serviciile de 
informare. Mii de persoane se înghesuiau cu nerăbdare. Toţi doreau 
informaţii şi clarificări, și era imposibil să le fie satisfăcute cererile. 
Extrem de surprins de vociferările zgomotoase, a apărut cineva la 
balconul uneia dintre clădiri, solicitând atenţia tuturor. Era un om în 
vârstă, cu aspect impunător. Acesta a anunţat că Guvernatorul va face 
un apel în zece minute. 

- Este Ministrul Espiridian, m-a informat Tobias. 

Zgomotul şi confuzia fiind potolite, am auzit cu toţii vocea 
Guvernatorului prin numeroasele difuzoare: 

- Fraţi ai Oraşului Astral, nu vă lăsaţi pradă agitaţiei în gândire 
şi în vorbire. Neliniştea nu este constructivă; anxietatea nu ne va 
înălța. Trebuie să ştim cum să fim vrednici de chemarea Domnului 
Dumnezeu. Haideţi să ne supunem Voinţei Divine, lucrând în tăcere 
la posturile noastre. 

Această voce clară şi convingătoare, care a vorbit cu autoritate şi 
iubire, a avut un efect deosebit asupra mulțimii. În decurs de o oră, 
întreaga colonie revenise la seninătatea sa obişnuită. 


162 


i Capitolul 42 = 
DISCURSUL GUVERNATORULUI 


Ta duminica de după sunetul trompetei, Guvernatorul a promis 
| să participe la întâlnirea obişnuită pentru rugăciune de la 

Ministerul de Regenerare. Principalul motiv al vizitei, ne-a 
explicat Narcisa, era pregătirea unor noi şcoli de într-ajutorare 
în cadrul Ministerului Ajutorării şi a unor a centre de formare în 
cadrul Ministerului de Regenerare. 

- Chiar dacă conflictul este atât de departe, a spus Narcisa, 
trebuie să se organizeze anumite servicii specializate de prim ajutor, 
laolaltă cu o pregătire adecvată pentru învingerea fricii. 

- Pentru învingerea fricii? am întrebat-o surprins. 

- Da, tu nu cunoşti procentul ridicat de vieţi omeneşti pierdute 
pur şi simplu datorită vibraţiilor distructive ale terorii, care sunt 
la fel de contagioase ca orice epidemie periculoasă. Considerăm 
teama ca fiind unul dintre cei mai mari inamici ai omenirii, 
deoarece aceasta se cuibăreşte în spaţiul cel mai intim al sufletului, 
subminând cele mai profunde resurse energetice ale sale. 

Observând uimirea mea, a continuat: 

- Te asigur că, în situaţii de urgenţă, cum ar fi aceasta, Guvernul 
pune antrenamentul de învingere a fricii mai presus chiar decât 
cursurile de îngrijire medicală. Seninătatea garantează succesul. 
Mai târziu, vei realiza importanța extraordinară a acestor măsuri. 

Nu am găsit nimic potrivit să-i răspund. În ajunul zilei cu pricina, 
am avut onoarea de a fi ales, împreună cu mulți alţii, pentru a 
curăța şi decora sala mare care fusese destinată pentru a fi folosită 
de cel mai mare lider al coloniei. Se înţelege că eram neliniștit, fiind 
pe cale să-l întâlnesc pe venerabilul mentor pentru prima oară. Cu 
toate acestea, nu eram singurul în această situaţie. Marea majoritate 
a tovarăşilor mei erau în aceeaşi stare ca şi mine. 

Întreaga viață socială a Ministerului nostru părea că începe să 
se centreze în jurul acelei mari săli naturale, în zorii acelei zilei de 

duminică, pe măsură ce caravanele tuturor departamentelor din 
cadrul Ministerului de Regenerare începeau să sosească. Marele Cor 
al Templului Palatului Guvernului, împreună cu băieţii din corul 
şcolilor Ministerului de Elucidare au început ceremonia printr-un 
imn minunat, intitulat „Mereu cu Tine, Doamne lisuse“, cântat de 
două mii de voci. Au urmat alte imnuri la fel de frumoase, umplând 
sala cu muzica lor celestă. Murmurul delicat al brizei parfumate 
părea să răspundă acordurilor lor rafinate. 

Întreg personalul de la Regenerare primise privilegiul de a intra 
în imensa sală verde, deoarece întâlnirea pentru rugăciune fusese 
dedicată lor. Celelalte ministere erau reprezentate de către delegații. 
Pentru prima dată, am avut ocazia să văd lucrători din Ministerele 
Elevării şi al Uniunii Divine, care au apărut îmbrăcaţi în veşminte 
foarte strălucitoare, luminoase. Frumuseţea festivităților a depăşit 
orice imaginaţie a mea. Instrumente muzicale de o putere vibratorie 
sublimă umpleau atmosfera cu melodii line. 

La ora zece, Guvernatorul şi-a făcut intrarea, însoțit fiind de cei 
doisprezece Miniştri ai Regenerării. Nu voi uita niciodată înfățișarea 
nobilă și impunătoare a acelui bătrân, cu părul alb ca neaua și ochi 
remarcabil de lucizi, al cărui chip părea să reflecte atât înțelepciunea 
specifică vârstei, cât şi energia debordantă a tinerilor, sensibilitatea 
sfântului, cât şi seninătatea unui administrator conştiincios şi 
drept. Înalt şi subţire, în tunica lui alb-strălucitoare, se sprijinea de 
un toiag, în ciuda mersului său tineresc. 

Satisfăcându-mi curiozitatea, Salustius mi-a spus: 

- Guvernatorul a încurajat întotdeauna atitudinile patriarhale, 
deoarece consideră că administrarea trebuie făcută întotdeauna cu 
dragoste paternă. 

Imediat după ce s-a aşezat pe locul său de onoare, vocile copiilor 
au cântat imnul „Ţie, Doamne Dumnezeule, îţi dăm vieţile noastre“, 
acompaniaţi de acorduri melodioase de harpe. Bătrânul energic și 
iubitor a privit la miile de oameni adunaţi în faţa lui, apoi a deschis 
o carte luminoasă, Evanghelia Domnului nostru lisus Cristos, după 
cum mi-a spus prietenul meu. După o selecţie atentă a paginii, a 
citit încet: 

„Veţi auzi de războaie şi veşti despre războaie: vedeţi să nu vă 
înspăimântați, căci toate acestea trebuie să se producă. Dar sfârşitul 
tot nu va fi atunci.“ (Cuvintele Domnului, Matei, 24:6). 

Cu vocea mult amplificată de vibrații electrice, Guvernatorul 
a invocat binecuvântarea lui lisus Cristos. Apoi, după ce a salutat 

reprezentanţii Uniunii Divine, Elevării, Elucidării, Comunicării 
şi Ajutorării, s-a adresat tuturor lucrătorilor Ministerului nostru. 
Este imposibil să fie descrisă intonaţia blândă, dar fermă a acelei 
voci de neuitat, în acelaşi timp iubitoare și convingătoare, sau să fie 
aşternut pe hârtie efectul solemn al comentariilor divin inspirate 
ale Evangheliei, inspirat de o profundă venerație pentru chestiunile 
sacre. În finalul discursului său, Guvernatorul a apelat la lucrătorii 
Regenerării, spunându-le: 

- Fraţi a căror muncă este mult mai strâns legată de activităţile 
pământeşti, vouă vă adresez apelul meu personal, contând pe 
nobilul vostru devotament. Să dăm ce este mai bun din noi în 
ceea ce privește curajul şi serviciile acordate. Acum, că legiunile 
întunericului au amplificat greutăţile din sferele inferioare, este 
imperativ să aprindem noi lumini pentru a disipa umbrele dense 
ce acoperă Pământul. Pentru voi, lucrători ai Ministerului, am 
dedicat această întâlnire cu credinţă în inimă. Prin urmare, în acest 
moment, nu fraţilor noştri ale căror minţi deja funcţionează în 
planurile superioare ale existenţei le cer să-și asume această sarcină 
uriaşă, ci vouă, care încă purtaţi praful lumii pe sandalele voastre. 

Oraşul Astral are nevoie de treizeci de mii de lucrători instruiți 
în serviciul de apărare, treizeci de mii de colaboratori dispuşi să 
renunţe la odihnă şi alte considerente personale, în timp ce lupta 

noastră va fi purtată împotriva forțelor dezlănţuite ale crimei şi ale 
ignoranței. Va fi mult de muncă pentru toţi, în regiunile de frontieră 
vibratorie dintre noi şi planurile inferioare, deoarece nu ne putem 
aştepta inamicul la propriile noastre porți. În organizaţiile colective, 
prevenţia trebuie să fie considerată o măsură esenţială pentru 
menţinerea păcii interne. În Oraşul Astral suntem peste un milion 
de oameni devotați idealurilor măreţe şi evoluţiei noastre proprii. 
Prin urmare, ar fi oare spre binele nostru să permitem comunităţii 
noastre să fie invadată de milioane de spirite rebele? Așa încât, nu 
trebuie să existe nicio ezitare în apărarea binelui comun. Știu că mulți 
dintre voi îl aveţi în minte în acest moment pe Marele Crucificat. 
Da, lisus însuși S-a dat pe mâna unor trădători şi criminali de 
dragul mântuirii, dar nu a dat lumea întreagă pe mâna dezordinii și 
a ruinei. Trebuie să fim pregătiţi pentru sacrificii individuale, dar nu 
putem ceda sălaşul nostru răufăcătorilor. Desigur, sarcina noastră 
esenţială este de a stabili frăţia şi pacea, de a oferi iubirea şi ajutorul. 
Este evident că privim răul ca pe o risipă de energie şi toate crimele 
ca pe o boală a sufletului. Cu toate acestea, trebuie să ținem cont 
de faptul că Oraşul Astral este un patrimoniu divin, pe care trebuie 
să-l protejăm cu cele mai bune energii ale inimilor şi sufletelor 
noastre. Dacă nu putem păstra un lucru, nu suntem demni de a ne 
bucura de el. Prin urmare, haideţi să pregătim legiuni de lucrători 
pentru a merge în misiuni de dragoste frățească pe Pământ, în 
Zonele Inferioare și în Regiunile Întunecate, predicând, ajutând și 
vindecând. Însă trebuie, înainte de toate, să organizăm aici, în acest 
minister, o legiune specială de apărare pentru a proteja realizările 
noastre spirituale în cadrul frontierelor noastre vibratorii. 

El a continuat în acest fel pentru o lungă perioadă de timp, 
subliniind importanța anumitor măsuri esenţiale care urmează 
să fie luate, explicând unele aspecte profunde, pe care eu nu voi 
fi niciodată în măsură să le reproduc aici. Şi-a încheiat în cele din 
urmă apelul prin repetarea versetului din Matei pe care l-a folosit 
la început și din nou a invocat binecuvântarea lui lisus pentru toți 
ascultătorii lui, astfel încât toţi să primească darurile divine cu folos. 

Mişcat şi fascinat, am ascultat un imn, pe care Ministrul Veneranda 
l-a numit “Marele Ierusalim“, cântat de copii. Pe când Guvernatorul 
cobora din strană într-o atmosferă de speranţă reînnoită, o briză 
uşoară, probabil venită din sfere îndepărtate, revărsa o ploaie de 
petale albastre de trandafir deasupra noastră, petale ce se topeau 
când ne atingeau fruntea, umplându-ne inimile de o intensă bucurie. 


166 


SD 


Capitolul 43 
O CONVERSAŢIE o Seat 


tmosfera festivă se menţinuse în continuare în cadrul 

Ministerului de Regenerare, în ciuda plecării Guvernatorului 

şi a consilierilor lui cei mai apropiaţi. S-a vorbit mult despre 
ceremonie imediat după aceasta şi sute de ființe, drept răspuns 
la apelul liderului nostru spiritual, s-au înscris voluntar pentru 
solicitanta muncă de apărare. L-am căutat pe Tobias pentru a-l 
întreba cu privire la posibilitatea de a le urma exemplul, însă fratele 
meu cel generos a zâmbit, văzând inocenţa mea, şi a spus: 

- André, ești doar la începutul unei noi îndeletniciri. Nu te grăbi să 
ceri mai multe responsabilități. Guvernatorul tocmai ne-a spus că va 
fi de lucru pentru toată lumea. Nu uita că aceste Camere ale noastre 
de Purificare sunt centre de muncă activă atât ziua cât şi noaptea, 

ZE: şi întrucât cei treizeci de mii 
de lucrători vor fi ocupați 
cu altceva care le solicită 
întreaga vigilenţă, vor exista 
lacune mari în ariergardă, 
care vor trebui să fie umplute 
cumva. 

Simţind dezamăgirea mea, 
tovarășul meu a adăugat 
amabil şi plin de umor, după 
o scurtă pauză: 

- Fruntea sus, te poţi 
oricând înscrie la un curs 
împotriva fricii. Crede-mă, 
îţi va prinde foarte bine. 

Între timp, m-a căutat 
Lisias, care venise la festival 
în delegaţia de la Ministerul 

de Ajutorare, şi, cu permisiunea lui Tobias, am plecat cu el pentru 
a avea o discuție liniştită. 

- L-ai întâlnit pe Ministrul Benevenutus, de la Regenerare? m-a 
întrebat el, care tocmai a sosit din Polonia? 

- Cred că nu am avut plăcerea. 

- Să mergem atunci să-l găsim, te voi prezenta eu, a continuat 
Lisias, împărtăşind cu mine vibraţiile inimii sale mari, fraterne. 
Am avut onoarea de a mă număra printre prietenii săi personali 
pentru o lungă perioadă de timp. 

În câteva minute, am ajuns într-un parc mare verde, loc în 
care Benevenutus lucra de obicei. Mai multe grupuri de vizitatori 
vorbeau ici şi colo, sub copacii uriași. Conducându-mă către 
grupul cel mai mare, unde Ministrul schimba impresii cu mai 
mulţi prieteni, Lisias m-a prezentat, spunând lucruri bune despre 
mine. Benevenutus m-a primit amabil şi cordial şi m-a inclus în 
cercul său. După modul în care a decurs conversaţia, am remarcat 
că subiectul discutat era situaţia de pe Pământ. 

- Atât de dureroase sunt scenele la care am fost martori. Fiind 
obișnuiți cu pacea din America, niciunul dintre noi nu şi-a imaginat 
dificultăţile enorme care au apărut în activitatea de ajutorare 
spirituală pe câmpurile de luptă din Polonia. Era numai întuneric 
şi dificultăţi acolo. Nu ne putem aștepta la scântei de credinţă nici 
de la agresori, nici de la cea mai mare parte a victimelor, care se 
lasă în întregime pradă unor imagini mentale hidoase. Fraţii noștri 
întrupaţi nu ne oferă niciun fel de ajutor, doar consumă puterea 
noastră. Trebuie să spun că de la începutul activităţii mele nu am 
mai văzut aşa o îngrozitoare suferință în masă. 

- Şi delegaţia a rămas acolo pentru mult timp? a întrebat cu 
interes unul dintre cei prezenţi. 

- Cât timp am putut, a răspuns Ministrul. Şeful expediției, colegul 
nostru de la Ajutorare, a crezut că este bine să ne ocupăm doar de 
sarcina pentru care am venit, pentru a putea profita din plin de 
această ocazie. Mărturisesc că suntem departe de a avea capacitatea 
extraordinară de rezistenţă a acestor lucrători care sunt de serviciu 
acolo. Toate serviciile de prim-ajutor lucrează eficient acolo, în 
ciuda atmosferei sufocante, saturate de vibrații distructive. Câmpul 
de luptă, invizibil pentru fraţii noştri pământeni, este un adevărat 
iad de proporţii de nedescris. Ființa umană nu manifestă niciodată 
atât de evident condiţia unui suflet decăzut, cu toate caracteristicile 
sale diabolice, ca în război. Am văzut bărbaţi inteligenţi şi de cultură 

dând mare atenţie unor 
acțiuni de localizare a 
cartierelor cu activitate 
pașnică pentru a efectua 
ceea ce ei numesc 
„lovituri directe“. 
Bombe cu o mare putere 
explozivă distrug munca 
plină de răbdare depusă 
în ani de zile. Emanaţii 
pestilenţiale de ură 
amestecate cu fluidele 
otrăvitoare ale armelor 
fac orice intenție de 
ajutorare aproape 
imposibilă. Cu toate acestea, ceea ce ne-a tulburat cel mai mult era 
condiția jalnică a agresorilor militari. Imediat ce erau separați de 
formele lor trupeşti, cei mai mulți dintre ei treceau sub influența 
forțelor întunericului, fugind de spiritele misionare şi numindu-le 
pe toate „fantomele de pe cruce“. 

- Şi nu a fost nimeni salvat? a întrerupt cineva. 

Ministrul a răspuns cu subinţeles: 

- Va fi întotdeauna posibil să ajutăm nebunii pașnici în casele 
lor, dar ce putem face cu nebunii furioşi decât să-i închidem într- 
un azil? Nu se putea face nimic cu astfel de entităţi, decât să le lăsăm 
în abisurile întunecate, unde vor fi, la timpul cuvenit, obligate să 
îşi modifice atitudinea mentală şi să-și deschidă mintea către un 
nou mod de gândire. Deci ideea este ca patrulele de asistenţă să-şi 
limiteze activităţile de salvare doar la cei la care există o anumită 
probabilitate de a asimila ajutor de sus. Astfel, dragii mei prieteni, 
veți vedea că fiecare mărturie este într-adevăr tristă. 

Folosindu-se de această pauză în conversaţie, un membru al 
grupului a remarcat: 

- Lipsa de pregătire religioasă, prieteni. 

Benevenutus a declarat: 

- O inteligenţă cultivată nu este suficientă. Otil trebuie, mai 
presus de toate, să-și lumineze sufletul cu lucrurile veșnice. Toate 
credinţele sunt sfinte la baza lor, iar reprezentanţii acestora nu 
fac altceva decât să îndeplinească o misiune divină atunci când 
propovăduiesc Adevărul lui Dumnezeu. Ei nu vor fi niciodată 

capabili să potolească 
setea de spiritualitate 
a civilizației dacă 
deviază către 
aspecte politice sau 
lumeşti. Fără har 
divin, personalităţile 
religioase pot inspira 
respect şi admiraţie, 
dar niciodată credință 
şi încredere. 

- Dar ce ne puteţi 2 
spune despre spiritism? a întrebat cineva ET Este E adevarat că 
primele manifestări ale sale au apărut în Europa și America cu 
peste cincizeci de ani în urmă? Continuă această nouă mişcare să 
răspândească adevărurile eterne? 

Benevenutus a zâmbit şi, gesticulând, a continuat să explice: 

- Doctrina Spiritistă este marea noastră speranţă, şi este, în toate 
privințele, Mângâietorul pentru omul întrupat, dar progresul ei 
este în continuare foarte lent. Este un dar divin, care majoritatea 
oamenilor nu au ochi să-l vadă deocamdată. Un procent copleșitor 
de noi adepţi se apropie de sursa divină, fiind încă sub influența 
vechilor vicii religioase. Ei doresc să-i culeagă beneficiile, dar nu 
sunt dispuşi să sacrifice nimic din propria lor persoană. Invocă 
Adevărul, dar nu merg în căutarea lui. În timp ce studioşii reduc 
mediumii la simpla condiţie de cobai de laborator, numeroşi 
credincioşi se comportă ca nişte pacienţi care, deşi complet 
vindecaţi, cred mai mult în boală decât în starea de sănătate şi nu 
ajung niciodată să stea pe propriile lor picioare. Într-un cuvânt, cei 
de pe Pământ sunt în căutarea unor spirite materializate pentru 
producerea unor fenomene trecătoare, în timp ce noi aici ne 
petrecem timpul căutând oameni spiritualizați pentru a efectua o 
muncă temeinică. 

Jocul de cuvinte al Ministrului i-a binedispus pe ascultători. 

- Sarcina noastră este într-adevăr astronomică, a reluat 
acesta grav. Cu toate acestea, trebuie să ţinem cont de faptul 
că fiecare om este o sămânță divină. Să ne asumăm misiunea 
noastră cu speranţă și optimism, pentru că dacă îndeplinim 
partea noastră cât putem de bine, putem fi siguri că Dumnezeu 
va face restul. 

vasta lui cultură și marea sa sensibilitate. A interpretat câteva 

melodii vechi la lăuta lui cu multă virtuozitate, amintindu-mi de 
muzica de pe Pământ. Ce zi minunată! Mai multe bucurii spirituale 
una după alta, ca şi cum am fi fost în Rai. Când în cele din urmă 
m-am trezit singur cu prietenul meu de la Ajutorare, am încercat să-i 
povestesc impresiile mele. 

- Nu am nicio îndoială, a spus el zâmbind, că atunci când suntem 
în compania celor pe care îi iubim, ceva reconfortant şi constructiv 
se petrece în interiorul nostru. Este hrana dragostei, André. Când 
sufletele se unesc pentru a urmări țeluri comune, interesele și 
gândurile lor se amestecă, formând centri de forţă vitali prin care, 
de la vibrația comună, fiecare membru al grupului primeşte partea 
sa de bucurie sau de suferință. De aceea, pe planetă, mediul subtil 
este astfel un factor important în viaţa fiecărui om. Mâncăm 
întotdeauna ceea ce noi înşine cultivăm. Dacă cedăm sentimentelor 
de tristețe, vom deveni sclavii tristeții. Dacă suntem în mod 
nejustificat acaparaţi de idei bolnăvicioase, vom suferi de pe urma 
lor. Nu este nici un mister. Este o lege cunoscută a vieţii, care este 
valabilă deopotrivă în bine sau în rău. Ori de câte ori predomină o 
atmosferă plină de fraternitate, speranţă, iubire sau bucurie, vom lua 
cu noi o parte din aceste sentimente. Pe de altă parte, atunci când ne 
alăturăm unui grup de fiinţe în care predomină tendinţele inferioare 
ale egoismului, vanităţii sau violenței, vom purta după aceea în noi 
vibraţiile distructive ale acestor sentimente. 

- Ai dreptate! am exclamat. Am observat că viața pe Pământ este 
şi ea condusă de aceste principii. Ori de câte ori există înţelegere 
reciprocă, viața devine o stare de beatitudine, un preambul al raiului, 
dar în cazul în care neînțelegerile şi răutatea prevalează, viața devine 
un adevărat iad pe Pământ. 


Pas 
| n plus faţă de fericirea acestei reuniuni, Lisias m-a surprins cu 

Lisias a aprobat cu un zâmbet. Am întrebat apoi ceva ce nu 
înțelesesem mai devreme. În discursul său, Guvernatorul a menționat 
sferele Pământului: Zona de Umbră şi Zona Întunecată. Nu auzisem 
niciodată până acum vreo menţiune cu privire la Zona Întunecată. 
M-am întrebat dacă această regiune ar putea fi însăși Zona de Umbră, 
având în vedere că eu însumi am avut mai multe experienţe rătăcind 
prin umbrele dense. Nu cumva existau în Camere numeroase 
entităţi perturbate și pacienţi de tot felul, veniţi din Zona de Umbră? 
Amintindu-mi că Lisias îmi dăduse nişte informaţii valoroase despre 
starea mea la sosirea în Oraşul Astral, i-am împărtăşit îndoielile şi 
întrebările care-mi apăruseră. Prietenul meu mi-a explicat, foarte 
expresiv: 

- Cele mai joase regiuni cunoscute de noi le numim „Întunecate“. 
Să considerăm toate creaturile ca fiind călători ai vieții: câteva 
dintre ele avansează cu hotărâre pe drumul ce duce către țelul final 
al călătoriei. Acestea sunt deja evoluate spiritual şi, fiind conştiente 
de esenţa lor divină, progresează cu perseverenţă în direcția 
scopului lor sublim. Cu toate acestea, cele mai multe se opresc lângă 
drum. Suflete nenumărate petrec secole întregi repetând aceeaşi 
experienţă. În timp ce primii avansează în linie dreaptă, cei din 
a doua categorie ajung să urmeze o aceeaşi traiectorie circulară, 
Astfel eşuând, reîncepând şi eşuând din nou, ei sunt expuşi unor 
vicisitudini fără sfârşit. Mulţi rătăcesc în pădurea vieții, amețiţi de 
labirintul pe care ei înşişi l-au desenat. Acestea ajung să facă parte 
din clasa milioanelor de fiinţe rătăcite în Zonele Umbroase. Alţii, 
datorită gândurilor lor egoiste, umblă în întuneric, prăbușindu-se 
de multe ori în nişte prăpăstii, în care pot rămâne perioade foarte 
lungi de timp. Înțelegi acum? 

Explicaţiile nu ar fi putut fi mai clare de atât. Impresionat de 
amploarea şi complexitatea subiectului, am continuat cu întrebările 
mele: 

- Dar ce se petrece cu cei căzuţi? Există astfel de cazuri numai pe 
Pământ? Numai sufletele incarnate sunt pasibile să fie aruncate în 
abisuri? 

După un moment de reflecţie, Lisias a răspuns: 

- Aceasta este o observaţie bună. De oriunde s-ar afla, spiritul 
poate aluneca în abisurile răului. Cu toate acestea, în sferele 
superioare, apărarea este puternică. Prin urmare, responsabilitatea 
greşelii comise este de asemenea mai mare. 

- Cu toate acestea, am insistat, m-am gândit că o astfel cădere 

nu ar fi posibilă decât pe Pământ. Mi se părea că atmosfera divină, 
cunoaşterea Adevărului și dorința de a ajuta sunt o protecţie 
infailibilă împotriva otrăvii vanităţii şi a ispitelor. 

Prietenul meu a continuat zâmbind: 

- Problema ispitei este mult mai complexă. Pământul însuşi este 
plin de graţie divină, Adevăr şi asistenţă celestă. Cu toate acestea, mulţi 
poartă lupte distrugătoare la adăpostul arborilor şi al câmpurilor cu 
flori. Mulţi alţii comit crime la lumina lunii, insensibili la mesajul 
mângâietor al cerului plin de stele. Alţii îi asupresc pe semenii lor 
mai slabi, în timp ce aud sublime revelații ale Adevărului în jurul 
lor. Într-adevăr, Pământul nu duce lipsă de manifestarea prezenţei 
divine. 

Cuvintele lui Lisias au pătruns adânc în sufletul meu. Este 
adevărat că, în general, luptele se duc în special primăvara sau 
vara, când Natura îşi afişează comorile de culoare, parfum 
şi lumină, pe pământ şi pe cer, iar tâlhăriile şi crimele sunt 
comise cu precădere noaptea, atunci când luna și stelele învăluie 
Pământul într-o atmosferă de poezie celestă. Majoritatea tiranilor 
de pe Pământ sunt oameni foarte culţi, care au întors spatele 
inspiraţiei divine. Deşi viziunea mea asupra căderii spirituale 
se modificase profund, curiozitatea nu-mi era încă satisfăcută: 
- Acum, Lisias, ai putea să mă lămurești unde este situată regiunea 

Întunecimii? Dacă Zona Inferioară este în legătură cu mintea umană, 
unde este situat acest loc al suferinţei și groazei? 

- Pretutindeni există sfere ale vieţii, a reluat prietenul meu. Vidul 
este doar o imagine literară. Pretutindeni există forme de viaţă, şi 
fiecare specie de fiinţe face parte dintr-o zonă specifică a vieţii. 

După o scurtă pauză, în timpul căreia părea să reflecteze profund, 
a continuat: 

- Desigur, aşa cum se petrece cu majoritatea dintre noi, ai 
plasat sfera vieţii de după moartea trupului fizic în zonele aflate 
chiar deasupra suprafeței globului, inconștient de cele de sub 
ea. Cu toate acestea, viața pulsează în adâncimile oceanului și în 
măruntaiele Pământului deopotrivă. În plus, sufletul se supune 
principiilor gravitaţiei, la fel ca şi corpurile materiale. Pământul 
nu este doar un domeniu de manifestare de care putem abuza 
după cum poftim şi de care apoi ne putem descotorosi uşor. Este 
un organism viu, cu anumite legi care ne pot înrobi sau elibera, în 
funcţie de acţiunile noastre. Este evident că sufletul împovărat de 
vicii nu va putea să urce la suprafața minunatului ocean al vieţii. 
Trebuie să avem în vedere faptul că păsările libere pot zbura la 
mare înălțime, cele înconjurate de tufişuri dese de stuf vor avea 
mari dificultăţi în a-şi lua zborul, iar cele legate cu greutăți mari 
vor deveni pur şi simplu sclavele necunoscutului. Mi-ai înţeles 
punctul de vedere? 

Această întrebare a lui Lisias nu mai era necesară. Dintr-o 
dată, domeniul vast al luptelor pentru supraviețuire din Zonele 
Inferioare ale vieţii părea să prindă contur în faţa ochilor mei 
spirituali. Ca şi cum ar fi avut nevoie de mai mult timp pentru 
a-şi cântări cu atenţie cuvintele, Lisias s-a gândit o vreme, şi apoi a 
început din nou: 

- Așa cum în adâncul fiinţei noastre există la nivel potenţial şi 
binele şi răul, tot astfel planeta deţine ambele frecvenţe, înalte sau 
joase, cu care să-i corecteze pe cei care au greşit şi să le deschidă 
calea către viața cea veşnică celor care triumfă. Ca medic pe Pământ, 
ai învățat că creierul unui om conţine anumite elemente care 
controlează simţul direcției. Acum îţi dai seama că aceste elemente 
nu sunt fizice, ci spirituale în esență. Dacă trăieşti doar în întuneric, 
ţi se va diminua simţul divin al direcţiei şi vei sfârşi prăbuşindu-te 
în tenebre, pentru că abisul atrage abisul. Fiecare dintre noi va atinge 
țelul către care și-a direcționat pașii. 

pp Stie 45 e 
— DOMENIILE MUZICALE 


pre seară, Lisias m-a invitat să-l însoțesc pe Domeniile Muzicale. 
- Trebuie să te relaxezi un pic, André! mi-a spus cu amabilitate. 
Văzând ezitarea mea, a adăugat: 

- Voi vorbi cu Tobias. Şi Narcisa şi-a luat o zi liberă pentru a se 
odihni. Hai, vino! 

Până acum am observat o singură transformare la mine. În ciuda 
timpului scurt de când lucrez acolo, mă simt foarte bine la Camerele 
de Purificare. Vizitele zilnice ale Ministrului Genesius, compania 
Narcisei, exemplul 
inspirator al lui Tobias 
şi tovarășii mei de 
lucru m-au mișcat 
profund. Narcisa, 
Salustius şi cu mine ne- 
am petrecut tot timpul | 
liber străduindu- 
ne să aducem mici 
îmbunătăţiri în acest 
loc, făcându-l mai 
confortabil şi mai 
vesel pentru pacienţi, 
pe care îi iubeam din 
toată inima. Având 
în vedere poziția mea 
relativ nouă în Camere, 
aveam nevoie de 
permisiunea lui Tobias 

- pentru a ieși, aşa că am 
plecat în căutarea lui. 


Cu o familiaritate respectoasă, Lisias a vorbit cu instructorul meu, care 
a fost imediat de acord: 

- Bună idee. André trebuie să cunoască Domeniile Muzicale. 

Bătându-mă afectuos pe umeri, a adăugat: 

- Du-te şi simte-te bine. Te poţi întoarce seara târziu, oricând doreşti. 
Toate ramurile din serviciul nostru sunt acoperite corespunzător în 
acest moment. 

L-am urmat pe Lisias la casa lui din cadrul Ministerului Ajutorării. A 
fost o adevărată plăcere revederea Laurei și am aflat că devotata mamă a 
Eloisei se va întoarce de pe Pământ săptămâna viitoare. Casa s-a umplut 
de bucurie. Atât interiorul, cât şi zona grădinii erau mai frumoase decât 
oricând. La plecare, mama lui Lisias mi-a luat mâna şi mi-a spus jucăuş: 

- Deci, de acum Domeniile Muzicale vor avea un nou vizitator fidel. 
Fii atent la inima ta! Eu, în schimb, voi rămâne acasă astăzi. Nu va trece 
mult şi voi găsi hrană pentru sufletul meu pe Pământ. 

Am plecat vesel. Câteva femei tinere i-au însoțit pe Polydor și 
Estacius, care vorbeau cordial. Eu și cu Lisias am luat aerobuzul, şi 
curând am debarcat într-una din piețele din cadrul Ministerului 
Elevării. Lisias, mergând alături de mine, mi-a spus afectuos: 

- În curând o vei întâlni pe logodnica mea. I-am povestit multe 
despre tine. 

- Este amuzant, am observat intrigat, că se pot face astfel de 
angajamente chiar şi aici. 

- De ce nu? Iubirea își are oare sălașul în trupul muritor sau în 
sufletul etern? Pe Pământ, dragul meu prieten, iubirea este ca o pepită 
de aur, ascunsă printre pietre brute. Aceasta este atât de des amestecată 
cu nevoile, dorinţele şi tendinţele mărunte ale oamenilor, încât aceştia 
rareori o disting de o pietricică. 

Explicaţia a fost logică. Văzând că am fost de acord, Lisias a continuat: 

- Este mult mai frumos să te logodeşti aici, în domeniul 
spiritului, deoarece simţurile noastre nu sunt acoperite de vălul 
iluziei. Noi ne vedem aici aşa cum suntem cu adevărat. Lascinia şi 
cu mine am eșuat de mai multe ori în experienţele noastre trecute, 
de pe Pământ. Trebuie să mărturisesc că cea mai mare parte din 
ele s-au datorat nechibzuinţei mele şi lipsei de control. Bărbaţii de 
pe Pământ încă nu înţeleg pe deplin libertatea pe care legile sociale 
ne-o oferă. Rareori o folosim în sensul spiritualizării noastre. În 
schimb, abuzăm de multe ori de libertate, alunecând către o stare 
animalică. Femeile, pe de altă parte, au avut până acum avantajul 
de a fi supuse unei discipline mult mai severe. În viața pământească 
trecătoare, sunt oprimate de tirania noastră, obligate să suporte 
ambițiile noastre. Totuşi, aici trecem printr-un proces de reajustare 
a valorilor şi învăţăm că nu suntem niciodată cu adevărat liberi 
până când nu învăţăm să respectăm legile divine. Pare paradoxal, 
dar este purul adevăr. 

- Spune-mi Lisias, ai vreun plan pentru oaltă experiență pământească 
viitoare? 

- Bineînţeles. Trebuie să îmi ridic nivelul spiritual şi să-mi plătesc 
datoriile de pe Pământ, care sunt încă considerabile. Cred că mă voi 
întoarce împreună cu Lascinia în planul fizic, cam în aproximativ 
treizeci de ani. Între timp, ne-am propus să ne mutăm foarte curând 
într-o casă mică și fericită, doar a noastră. 

Apoi am ajuns la Domeniile Muzicale. Lumini de o splendoare 
copleșitoare scăldau parcul. Era ca-n poveşti. Fântâni arteziene 
luminoase își proiectau apa, formând imagini minunate. Peisajul era 
destul de nou pentru mine. Eram gata să-mi exprim admiraţia, când 
Lisias a intervenit: 

- Lascinia vine întotdeauna aici cu cele două surori ale ei. Sper că îţi 
vor fi o companie plăcută. 

- Dar, Lisias, m-am întors eu bănuitor, gândindu-mă la vechiul meu 
statut civil. Ştii că-i sunt încă fidel Zeliei... 

Prietenul meu a izbucnit în râs şi a adăugat: 

- N-am zis asta! Nimeni nu atentează la fidelitatea ta. Cu toate 
acestea, căsătoria nu ar trebui să te facă să uiţi de viața socială. Ai uitat 
cum este să acţionezi ca un frate, Andre? 

Destul de stânjenit, am râs şi eu. Ajunsesem la intrare. Lisias s-a 
apropiat de poartă și ne-am luat bilete. La intrare în parc am observat 
un număr mare de oameni în jurul unui spaţiu frumos amenajat, unde 
o mică orchestră cânta o muzică lină. Alei încadrate de flori se întindeau 
în mai multe direcţii, conducând către interiorul parcului. Remarcând 
plăcerea cu care audiam fiecare melodie, Lisias mi-a explicat: 

- La marginile exterioare ale parcului, mai multe stiluri de muzică 
sunt interpretate, pentru a satisface gusturile personale ale celor care 
nu pot înţelege încă arta sublimă. Însă în centru, există o muzică 
universală, divină, o formă superioară și sacră de artă. 

Într-adevăr, după mersul pe poteci minunate, unde fiecare floare 
părea să fie regină în propriul regat, am început să aud o melodie 
deosebită. Pe Pământ există puţini oameni care preferă muzica rafinată, 
în timp ce marea majoritate ascultă în special muzica propriilor lor 
regiuni natale. Aici însă era invers. Centrul parcului era foarte aglomerat. 
Văzusem deja numeroase întruniri în colonie, cum ar fi festivalul ce a 
avut loc la Ministerul nostru în onoarea Guvernatorului, dar ceea ce 
am văzut în acest parc depășea toate experiențele mele anterioare. Cu 
toate acestea, strălucirea scenei nu se datora vreunui exces de vreun fel, 
ci mai degrabă amestecului artistic de simplitate şi frumusețe. Femeile 
erau un exemplu de eleganţă rafinată şi bun-gust, fără niciun exces care 
ar fi putut distrage atenţia de la simplitatea divină. Crengile unor copaci 
uriași, diferiți de cei de pe Pământ, împodobeau minunatele umbrare 
ușor luminate. Cupluri de îndrăgostiţi zăboveau de-a lungul aleilor de 
flori, în timp ce grupuri de doamne şi domni discutau însufleţiţi pe 
teme elevate şi constructive. Deşi mă simţeam insignifiant comparativ 
cu această adunare aleasă, am mai perceput o simpatie tăcută din partea 
celor care mă priveau în treacăt. Am auzit frânturi de discuţii cu privire 
la sfera fizică şi nu am detectat nici cea mai mică urmă de răutate sau de 
ocară la adresa oamenilor întrupați. Aceștia vorbeau despre dragoste, 
cultură, cercetări ştiinţifice și filozofie într-un mod constructiv, 
creându-se astfel o atmosferă de înţelegere şi de bunăvoință, fără niciun 
conflict de opinii. Am observat că cei mai evoluaţi urmăreau să-şi 
reducă vibrația capacităţilor intelectuale, în timp ce aceia mai puţin 
înzestrați încercau să o ridice pe a lor. În numeroase grupuri am auzit 
referiri la lisus şi la Evanghelie, dar ce m-a impresionat cel mai mult 

a fost sentimentul dominant de bucurie prezent în toate conversațiile. 
Nimeni nu vorbea despre Maestru emițând vibrații negative de tristeţe 
inutilă sau descurajare nejustificată. Aceştia îşi aminteau de FI ca Ghid 
Suprem al orânduirii pământeşti vizibile şi invizibile, plin de înţelegere 
şi de bunătate, dar fiind de asemenea conştient de energia și de vigilenta 
necesare pentru a menţine ordinea și dreptatea. Eram fascinat de acea 
comunitate optimistă, care părea să reprezinte împlinirea speranțelor 
multor nobili gânditori de pe Pământ. Deşi fermecat de muzică, l-am 
auzit pe Lisias spunând: 

- Instructorii noştri de armonie absorb raze de inspiraţie din sferele 
superioare, la fel cum compozitorii de pe Pământ sunt uneori aduşi 
în planuri spirituale ca al nostru pentru a li se oferi teme muzicale. 
Aceştia, la rândul lor, transmit aceste impresii urechilor umane, după 
ce adaptează şi împodobesc temele cu geniul lor. Universul, Andre, este 
plin de frumuseţe și de sublim. Razele veșnice şi strălucitoare ale Vieţii 
îşi au originea în Dumnezeu. 

În acel moment, un grup grațios s-a apropiat de noi. Erau Lascinia 
şi surorile ei. Lisias a pus capăt explicaţiilor sale, astfel încât să le putem 
ura bun venit. 

a Capitolul 46 
SACRIFICIUL UNEI FEMEI 

trecut un an de lucru constructiv, care a fost o mare 

consolare pentru inima mea. Învățând treptat cum să mă fac 

util şi să găsesc plăcere în a-i ajuta pe ceilalți, am devenit mai 
încrezător şi mai fericit. Deşi tânjeam să mă întorc la casa mea de pe 
Pământ, nu mi-a fost oferită încă această posibilitate. Atunci când, în 
mai multe rânduri, am avut posibilitatea de a cere permisiunea, ceva 
părea să mă oprească. Nu primeam oare ajutorul cel mai binevoitor 
al tuturor? Nu eram oare înconjurat de prietenia şi stima tuturor 
tovarășilor mei? Mi-am dat seama că dorinţa mea ar fi fost împlinită 
dacă aceasta ar fi fost util pentru mine şi de aceea am decis să aştept 
cu răbdare. Deşi lucram la Regenerare, Laura şi Tobias îmi aminteau 
mereu că Ministrul Clarence este persoana responsabilă de șederea 
mea în colonie. M-am întâlnit de multe ori cu generosul Ministru al 
Ajutorării, dar niciodată nu am vorbit despre acest subiect. Clarence 
nu şi-a schimbat atitudinea rezervată în timpul exercitării autorității 
inerente obligaţiilor sale. Odată, în timp ce sărbătoream Crăciunul 
în cadrul Ministerului de Elevare, simțind probabil cât de profund 
îmi era dorul de soţie şi copii, atinsese în treacăt această temă, 
spunându-mi că ziua în care mă va însoţi la vechea mea casă nu era 
foarte departe. O speranţă plină de bucurie mi-a umplut inima și 
i-am mulțumit emoționat. Totuşi, eram în septembrie 1940, şi eu 
încă nu-mi văzusem visul realizat. 

Faptul că ştiam că mi-am petrecut timpul muncind în folosul 
Camerelor mă consola. Munca noastră era neîntreruptă şi am lucrat 
neobosit. Îmi devenise familiară asistența medicală în secţii diferite 
şi am învăţat să citesc gândurile pacienţilor. Am ţinut legătura cu 
Elisa și am urmărit să o ajut cât mai mult în lupta ei pentru refacere 
spirituală. Dar, odată cu recăpătarea treptată a echilibrului meu 
emoțional, dorinţa de a-i vizita pe cei dragi a devenit tot mai intensă. 
Dorul de casă mă chinuia profund. Drept consolare, au fost doar 

vizitele ocazionale ale 
mamei mele. Deşi trăia 
într-un plan mai înalt, nu 
m-a abandonat niciodată. 
Ultima dată când ne-am p 
întâlnit a spus că are unele f 
planuri noi în minte, pe 
care mi le va spune în 
curând. Atitudinea ei de 
supunere m-a impresionat a 
profund, şi am aşteptat $ 
următoarea ei vizită, f 
nerăbdător să aflu aceste $ 
planuri. 

În cele din urmă, la începutul lunii septembrie 1940, a venit la 
Camere. După ce m-a întâmpinat plină de iubire, m-a anunțat că 
intenționează să se întoarcă în planul fizic. Cu o voce blândă, şi-a 
expus planul. Surprins şi supărat de idee, am protestat: 

- Eu chiar nu sunt de acord. De ce să trebuiască să te întorci din 
nou la învelişul de carne? De ce să începi iar să rătăceşti obosită, fără 
să fie nevoie de aceasta chiar acum? 

Cu o senină demnitate, mama mi-a răspuns: 

- Ai uitat în ce stare se află tatăl tău? Mulţi ani am făcut eforturi 
să-l ajut să se ridice, dar toate au fost în zadar. Laertes a devenit un 
sceptic cu inima otrăvită. În cazul în care el continuă cu o astfel de 
atitudine, ar putea fi atras în abisuri mai profunde. Ce am mai putea 
face atunci? Ai inima să-ţi vezi tatăl într-o astfel de condiţie şi totuşi 
să te abții de la a face tot ce-ţi stă în putere să-l ajuţi? 

- Desigur că nu, i-am răspuns foarte afectat. M-aş strădui din greu 
să-l ajut. Dar, mamă, ai putea găsi mijloacele de a-l ajuta de aici. 

- Aș putea, fără îndoială. Cu toate acestea, spiritele care într-adevăr 
iubesc nu sunt mulțumite să dea o mână de ajutor de la distanţă. La 
ce bun toate bogăţiile din lume dacă nu le putem împărţi cu cei pe 
care îi iubim? Ai fi fericit să trăieşti într-un palat din care copiii tăi 
au fost daţi afară? Nu, nu pot rămâne la distanţă. Acum, că pot conta 
pe tine în direcţia asta, mă voi alătura Luizei şi îl voi ajuta pe tatăl tău 
să-și găsească drumul spre mântuire. 

După câteva minute de cugetare profundă, am insistat: 

- Dar, mamă, eşti sigură că nu există nicio altă modalitate de a face 
acest lucru? 

- Nu, nu ar fi posibil. Am examinat în detaliu subiectul şi toți 
superiorii mei au fost de acord cu decizia mea. Nu pot ridica 
inferiorul la superior, dar pot face exact opusul. Nu mai este nicio 
altă variantă. Pot face aceasta şi nu trebuie să existe nici cea mai mică 
ezitare din partea mea. Am în tine un sprijin pentru viitor. Nu te 
abate din drum, fiul meu, şi când vei fi în măsură să ajungi în sferele 
care ne separă de Pământ, oferă mamei tale tot sprijinul care-ţi stă 
în putere. Între timp, nu uita de surorile tale, care pot fi încă în 
Zonele Întunecate, în curs de purificare activă. Într-un timp foarte 
scurt, voi fi înapoi în lumea fizică, pentru a-l întâlni pe Laertes şi a 
îndeplini sarcina pe care Tatăl Ceresc ne-o va da. 

- Dar, am întrebat, cum ai de gând să-l întâlneşti. În spirit? 

- Nu, mi-a răspuns mama, modificându-și expresia feţei cu 
subinţeles. Cu ajutorul unor prieteni, am început pregătirea 
reîncarnării lui imediate, iar săptămâna trecută l-am stabilit pe 
Pământ. El nu a fost niciodată conştient de vreun ajutor direct de la 
noi, pentru că am profitat de timpul în care el încerca să scape de 
femeile care încă îl mai subjugau. Această atitudine mentală a fost 
foarte utilă şi am reușit să-l legăm de noul său trup fizic. 

- Este posibil acest lucru? Cum rămâne cu liberul nostru arbitru? 
am întrebat. 

Mama mi-a zâmbit mai degrabă trist şi a explicat: 

- Există unele reîncarnări care se efectuează destul de drastic, iar 
în cazul în care pacientul nu are curajul să accepte medicamentul 
sacru, dar amar, prietenii săi îl ajută să-l înghită. Sufletul nu poate 
pretinde libertate nelimitată cu excepţia cazului în care îşi înţelege 

pe deplin datoria şi și-o împlineşte. În afară de aceasta, trebuie 
să avem în vedere faptul că debitorul este sclav al datoriilor lui. 
Dumnezeu a creat liberul arbitru, omul a creat fatalitatea. Trebuie 
să rupem lanţurile pe care ni le-am creat noi înşine. 

În timp ce mă scufundam în reflecţie profundă, mama şi-a 
continuat observaţiile: 

- Sărmanele femei care l-au persecutat nu ar fi renunțat la 
intenţiile lor. Dacă nu am fi fost noi, spirite gardiene care să-l ajute, 
ar fi putut să fie privat de această ocazie de a se reîncarna. 

- Doamne Dumnezeule! am exclamat eu. E posibil să fii la mâna 
forțelor răului în aşa hal? Suntem noi simple marionete în mâinile 
duşmanilor noştri? 

- Aceste întrebări, copilul meu, a declarat mama cu seninătate, 
ar trebui să apară în inima și pe buzele noastre înainte de a ne 
face orice datorie morală și de a ne transforma fraţii în adversari. 
Niciodată să nu faci compromisuri cu păcatul. 

- Şi cu aceste femei ce se va petrece? am întrebat eu. 

- Ele vor fi fiicele mele, mi-a răspuns mama zâmbind. Nu trebuie 
să uiţi că eu mă voi întoarce în lume pentru a-l ajuta pe tatăl tău. 
Nimeni nu este capabil să ajute în mod eficient prin intensificarea 
forţelor inamicului, aşa cum pe Pământ nu se poate stinge un foc 
turnând peste el benzină. Dragostea este indispensabilă, Andre. Cei 
care nu iau în considerare acest adevăr deviază și rătăcesc în deşert. 
Cei care greşesc, părăsesc autostrada şi treptat se scufundă în noroi. 
Tatăl tău este acum un sceptic, iar acele femei nefericite, bălăcindu- 
se în noroiul ignoranței şi al iluziilor, duc poveri grele. În viitorul 
apropiat, le voi strânge la pieptul meu de mamă, împlinindu-mi 
astfel noua menire. 

Cu ochii strălucind de lacrimi, contemplând orizonturile 
viitoare, ea a spus: 

- Şi, mai târziu, cine ştie? Ne-am putea întoarce în Oraşul Astral, 
aducând cu noi şi alte iubiri sacre la marea sărbătoare a bucuriei, 
dragostei şi unităţii! 

Plin de respect faţă de sublima ei abnegaţie, am îngenuncheat şi 
i-am sărutat mâinile. Din acel moment, mama.mea nu mi-a mai 
fost doar mamă, ci mult mai mult decât atât. Era de asemenea 
un mesager al bunătăţii divine, care îşi putea transforma 
duşmanii cei mai cruzi în copii ai inimii ei, cu scopul de a le oferi 
posibilitatea de a se îndrepta şi de a reîncepe din nou ca adevăraţi 
copii ai lui Dumnezeu. 

> Capitolul 47 zece 
INTOARCEREA LAUREI 


ama mea nu era singura care se pregătea să se întoarcă în 

lumea fizică. Şi Laura se confrunta cu un astfel de angajament. 

Am aflat că mulți lucrători din colonie, în special cei din 
Ministerele de Ajutorare şi de Regenerare îi plănuiseră o petrecere 
de adio, care urma să aibă loc în seara în care Departamentul de 
Contabilitate îi oferea lista completă a serviciilor ei. 

Este imposibil de exprimat în cuvinte obişnuite semnificația 
spirituală a acelei mici petreceri. Căminul fermecător al familiei era 
învăluit de lumină şi de muzică. Chiar şi florile păreau mai frumoase. 
Multe familii veniseră să-şi ia rămas bun de la prietena lor, care era 
pe cale să plece. Majoritatea vizitatorilor au plecat la scurt timp după 
urările de adio. Cu toate acestea, mai mulţi prieteni intimi ai Laurei 
au rămas până târziu în noaptea respectivă. Astfel, am avut ocazia să 
ascult mai multe observaţii înțelepte și interesante. 

Laura părea circumspectă şi gravă. Am sesizat că făcea un mare 
efort să se alăture optimismului general. În aglomerata sufragerie a 
vorbit cu reprezentantul Departamentului de Contabilitate: 

- Nu cred că voi mai rămâne mai mult de două zile. Am terminat 
ce aveam de făcut la Serviciul de Pregătire şi la Ministerul Elucidării. 

Cu o figură nostalgică, a continuat: 

- După cum vedeți, sunt gata. 

Oficialul, pe un ton frățesc, a intervenit încurajator: 

- E minunat să revii la lumea fizică în asemenea împrejurări. 
Într-o comunitate de peste un milion de oameni, ai mii și mii de ore 
de serviciu folositor în favoarea ta. În plus, copiii pe care îi lași aici 
vor continua să fie cel mai mare stimulent al tău. 

- Toate acestea mă mângâie profund, într-adevăr, a adăugat ea, 
neputând să-şi ascundă grija acută. Cu toate acestea, nu trebuie să 
uităm că o reîncarnare este întotdeauna un demers de o importanță 
capitală. Ştiu că soțul meu mi-a luat-o înainte și copiii mei iubiţi vor 
fi prietenii mei fideli, dar... 

- Haide acum, nu te lăsa prinsă de presupuneri! a întrerupt-o 
Ministrul Genesius. Trebuie să avem încredere în noi înșine şi în 
protecţia divină. Resursele Providenţei sunt nelimitate. Trebuie să 
vedem dincolo de ochelarii negri prin care vedem planul fizic ca pe 
un exil amar. Nu te gândi la posibilităţile slăbiciunii, vizualizează 
doar probabilitatea succesului. În plus, e important pentru tine să 
contezi puţin şi pe noi, prietenii tăi. În ceea ce priveşte „distanța de 
vibraţie“, nu vom fi chiar aşa de departe... Gândeşte-te la bucuria de 
a-ţi ajuta prieteni vechi şi la sublima glorie de a fi util. 

Laura a zâmbit, şi, aparent mai veselă, a observat: 

- Am recrutat asistenţa spirituală a tuturor tovarășilor mei 
pentru a rămâne conştientă de lecţiile pe care le-am învăţat aici. 
Mi-am dat seama că Pământul este plin de frumusețea divină. Este 
suficient să ne amintim că Soarele nostru de aici este acelaşi cu cel 
care străluceşte pentru oamenii întrupaţi. Dar, dragul meu Ministru, 
mă tem de această uitare temporară care mă va învălui ca o materie 
întunecată. Cu toate că nu vor mai durea, cicatricile rămân, şi cea 
mai mică zgârietură este suficientă pentru a le face să sângereze din 
nou. 

Ministrul a dat din cap înţelegător şi a reluat: 

- Eu nu ignor ponderea umbrelor din sferele inferioare, dar 
trebuie să ne adunăm curajul şi să continuăm cu hotărâre. O să te 
ajutăm să muncești din greu pentru binele altora mai degrabă decât 
pentru propria-i satisfacţie... Amintiţi-vă că cel mai mare obstacol, 
acum şi întotdeauna, este acela de a fi prins în tentaţia insidioasă a 
egoismului. 

- Aici, a continuat Laura cu înțelepciune, putem conta pe vibrația 
spirituală a celor mai mulţi dintre locuitorii coloniei, care trăiesc 
în conformitate cu învățătura Evangheliei mântuitoare. Chiar dacă 
slăbiciunile noastre se pot strecura până la suprafaţă, ne găsim 
apărarea în chiar atmosfera care ne înconjoară. Cu toate acestea, pe 
Pământ, manifestările noastre benefice sunt ca o flacără care pâlpâie 
într-o imensă mare de forţe agresive. 

- Nu spune aceasta, a răspuns generosul Ministru. Nu trebuie să 
acorzi aşa o mare importanţă influenței Zonelor Inferioare ~- ar fi 
ca şi cum am înarma inamicul împotriva noastră. Domeniul ideilor 
este tot un câmp de luptă. Orice lumină cu adevărat constructivă pe 
care vom putea-o aprinde pe Pământ va străluci pentru totdeauna, 
deoarece uraganul pasiunilor umane nu poate stinge nici măcar o 
singură lumină a lui Dumnezeu. 

Gazda noastră părea profund impresionată de cuvintele Ministrului. 
Şi-a modificat radical atitudinea mentală şi a spus voioasă: 

- Sunt sigură că vizita dumneavoastră a fost providenţială. Aveam 
nevoie de îndemnurile voastre pentru a-mi aduna forțele. Aveţi 
dreptate. Domeniul nostru mental este un câmp de luptă constant. 
Trebuie să alungăm răul și întunericul din noi ngine dislocându- 
le şi nepermițându-le 
să-şi asume importanța 
pe care o pretind 
întotdeauna. Da, înțeleg 
limpede acum. 

Cu un zâmbet 
mulțumit, Genesius a 
adăugat: 

- Amintiți-vă că 
în universul nostru 
lăuntric fiecare idee 
funcționează ca şi cum 
ar fi o entitate separată. 
Când hrănim elementele 
binelui, lucrăm pentru 
fericirea noastră, pentru 
că acestea vor deveni 
apărarea noastră. Pe 
de altă parte, atunci 
când vom cultiva orice 


element al răului, vom lucra pentru a construi o bază sigură pentru 
duşmanii noștri. 

Ministrul a tăcut, iar oficialul Departamentului de Contabilitate 
remarcă: 

- Trebuie să ne amintim că Laura se va întoarce pe Pământ cu 
o înzestrare spirituală extraordinară. Chiar în această dimineaţă, 
secretara Guvernatorului nostru a trimis o notă Ministerului 
Ajutorării prin care recomandă ca experţii în reîncarnare să trateze 
cu cea mai mare atenţie selecţia fondului genetic pentru formarea 
noului corp al sorei noastre. 

- O, da, a spus ea. Am cerut aceasta pentru a nu fi prea 
mult afectată de legile eredității. Am fost foarte îngrijorată în 
legătură cu sângele. 

- Observă, a continuat oficialul, că meritul tău aici este într-adevăr 
mare. Guvernatorul însuşi s-a ocupat de măsurile care trebuiau luate 
în cazul tău. 

- Deci, nu îţi face griji, draga mea prietenă, a exclamat Genesius 
zâmbind. Vei fi asistată de numeroși prieteni și tovarăși, toţi lucrând 
pentru bunăstarea ta. 

- Mulţumesc lui Dumnezeu, a exclamat Laura, alinată. Cuvintele 
voastre mi-au făcut atât de mult bine! Acum știu că aveam nevoie să 
vă ascult. 

Lisias şi surorile lui, inclusiv generoasa Tereza, şi-au arătat bucuria 
sinceră văzând transformarea atitudinii mamei lor. 

- Mama are nevoie să uite de frământările ei, a remarcat devotatul 
asistent medical. La urma urmei, nu avem de gând să stăm aici şi să 
nu facem nimic. 

- Ai dreptate, a aprobat ea. Voi cultiva speranţa şi voi avea 
încredere în Domnul Dumnezeu şi în voi toți. 

Pentru tot restul serii, conversaţia a generat încredere și optimism, 
iar întoarcerea pe Pământ a fost dezbătută ca fiind o ocazie pentru cei 
binecuvântaţi de a-şi răscumpăra datoriile vechi şi de a învăţa noi lecţii. 
Având în vedere că îmi luasem liber până seara târziu, Laura a declarat: 

- Sper să te văd din nou mâine seară, Andre. Ne vom întâlni din 
nou într-un cadru mai intim. Ministerul Comunicaţiilor mi-a promis 
o vizită a soțului meu. Deşi este deja legat cu legături fizice, va fi adus 
aici cu ajutorul unor buni prieteni. În plus, îmi voi lua rămas bun de 
la voi toţi. Te rog să vii negreşit. 

I-am mulțumit emoţionat și m-am străduit din greu să-mi rețin 
lacrimile premature datorită plecării prietenei mele. 

SS 


RUGĂCIUNEA COLECTIVĂ a SI 


n spiritist nu ar fi surprins de ceea ce am văzut în casa lui 

Lisias, dar pentru mine a fost o experienţă nouă şi interesantă. 

Peste treizeci de persoane s-au adunat în spațioasa cameră 
de zi. Mobilierul era aranjat foarte simplu. Au fost aşezate fotolii 
confortabile în rânduri de câte douăsprezece în fața unei platforme, 
unde se aflau Ministrul Clarence, care a prezidat ceremonia, Laura 
şi copiii ei. La patru metri distanţă se afla un glob mare de cristal de 
aproximativ şase metri înălțime. Partea inferioară era înfășurată în 
fire conectate la un aparat micuț, identic cu difuzoarele noastre. 

Multe întrebări se învârteau prin mintea mea în timp ce mă uitam 
prin cameră. Vizitatorii şi-au luat fiecare locurile lor, dar puteam 
încă să aud conversațiile prietenoase ale unora sau ale altora dintre 
grupuri. Mă aşezasem lângă Nicholas, un bătrân lucrător de la 
Ajutorare, așa că am considerat că pot să-l întreb unele lucruri. El s-a 
conformat cu bunăvoință: 

- Acum suntem gata, aşteptăm doar semnalul de la Ministerul de 
Comunicare. Fratele nostru, Richard, este încă în perioada copilăriei 
sale fizice, aşa că nu va fi dificil pentru el să-şi părăsească forma 
materială pentru o perioadă scurtă de timp. 

- Va veni aici? am întrebat. 

- De ce nu? mi 
s-a răspuns. Nu toţi 
oamenii încarnaţi sunt 
înlănţuiți de Pământ. 
Ca porumbeii călători 
care adesea îşi petrec 
timpul zburând încolo § 
şi-ncoace, există 
unele spirite încarnate 
care locuiesc de fapt 


între două lumi. Acesta, a adăugat el arătând spre echipament, este 
dispozitivul prin care îl vom putea vedea. 

- Dar de ce în interiorul unui glob de cristal? Nu a putut fi el însuşi 
prezent fără ajutorul acestuia? l-am întrebat curios. 

- Trebuie să ne amintim, a continuat Nicholas, că emoţiile noastre 
pot transmite vibrații deranjante. Dispozitivul de cristal este fabricat 
din material izolant şi îl va proteja pe Richard de energiile noastre 
mentale. 

Chiar atunci, Lisias a răspuns unui apel telefonic de la Comunicare. 
Era timpul ca întâlnirea să înceapă. Aceasta s-a petrecut la patruzeci 
de minute după miezul nopţii. Drept răspuns la expresia mea 
întrebătoare, Nicholas a şoptit: 

- Doar în aceste momente este destulă linişte acolo, în casa 
pământească a lui Richard. Toată casa trebuie să fie în tăcere, iar 
părinţii lui adormiţi. În această etapă timpurie a vieţii sale, spiritul 
său este încă destul de liber, nu este complet reținut în matricea fizică. 

Nicholas nu a mai putut continua. Clarence s-a ridicat și a solicitat 
o unitate perfectă a gândurilor şi o autentică fuziune a sentimentelor 
noastre. În tăcerea care a urmat, Clarence a intonat o rugăciune simplă, 
dar emoţionantă. Apoi, Lisias a cântat foarte frumos la flaut, umplând 
camera cu vibrații intense de pace şi de încântare. Imediat după ce 
ultimele acorduri s-au stins în depărtare, Clarence a vorbit din nou: 

- Fraţilor, a spus el, haideţi să-i trimitem cu toţii mesajul nostru 
de iubire lui Richard. 

Le-am văzut pe fiicele Laurei și pe una dintre nepoate coborând 
de pe platformă şi luându-și locurile în apropierea instrumentelor 
muzicale. Lisias le-a urmat. Judith, Yolanda și Lisias au luat în 
primire respectiv pianul, harpa și lăuta, în timp ce Tereza şi Eloisa 
s-au așezat lângă ei, alcătuind corul familiei. Am ascultat sunetele 
lor melodioase, line la început, care au crescut treptat şi au devenit o 
armonie extatică şi divină. M-am simţit înălțat către sfere sublime. În 
câteva minute, alte voci melodioase li s-au alăturat. Acestea erau ale 
lui Lisias şi ale surorilor sale cântând o minunată compoziţie proprie. 
Este dificil pentru mine să pun aceste versete, pline de spiritualitate 
şi frumusețe, în cuvinte umane”. 

Voi încerca să le reproduc doar pentru a arăta cât de 
frumoasă şi sublimă este dragostea în sferele vieții de dincolo de 
umbrele morţii: 


15) La fel de dificilă a fost şi traducerea lor, nu am putut decât să oferim o 
aproximare a versurilor originale din portugheză - n. t. eng. 

Dragă tată, atunci când în sfârșit noaptea 
Aduce binecuvântările ei de dulce odihnă, 
Aminteşte-ţi, tată bun 

De marea noastră iubire și de grija ce-ţi purtăm. 
În timp ce stelele sclipesc 

Și melodia lor o cântă lin, 

Adu-ţi inima la noi pentru o vreme. 

Vino să te rogi alături de noi. 

Nu lăsa nicio încercare să te tulbure 

În scurta ta uitare, 

Și nu lăsa nici durerea să-ți producă suferinţă. 
Rămâi departe de chinurile răului. 

Nu te teme de nicio agonie pământească, 
Cugetă la alianța noastră și vei fi 
Puternic știind că ziua de mâine 

Va aduce cu sine domnia bucuriei eterne. 
În timp ce dormi în lume, 

În amintirile noastre se ivesc acum 

Zori cereşti incomparabili 

Aici, în această viaţă din înalt. 

Priveşte fericit către viitor, 

Așteaptă-ne, căci într-o zi vom fi 

Din nou împreună pentru a împărtăși 
Deliciile din grădina iubirii tale. 

Vino la noi, o, tată drag, 

În frumusețea sferei noastre. 

Întoarce-te din nou aici, în cuibul nostru, 
Chiar dacă vii pe aripile viselor, 

Uită de carne pentru o vreme. 

Vino să bei din apa noastră proaspătă, 
Plină de speranţă și gingășie, 

Din izvoarele acestui Oraş Astral. 
Căminul nostru nu te-a uitat 

Nici sacrificiile, nici bunătatea ta, 

Iar claritatea sublimă 

A lecţiilor tale pe Cale 

Pătrunde pâcla deasă a umbrelor. 
Eliberează-te acum de greutatea materiei, 
Peste munți vei putea astfel să treci. 

Vino și roagă-te alături de noi. 

În momentul când au ajuns la ultimele cuvinte ale piesei, am 
observat că o substanţă gri, lăptoasă a umplut globul din fața ochilor 
noştri. În scurt timp, se putea observa chipul frumos al unui bărbat 
de vârstă medie. Era Richard. Este dificil pentru mine să descriu 
emoțiile sacre ale familiei când l-au salutat. Vizitatorul s-a adresat 
pentru început soției şi copiilor săi. Apoi, aruncându-ne o privire 
prietenoasă tuturor, a cerut să cântăm aceeaşi melodie minunată 
încă o dată pentru el. Ascultând-o, a fost mişcat până la lacrimi. Apoi 
s-a întors către noi şi a spus: 

- O, copiii mei, cât de mare este mila lui lisus, pentru că El a 
încoronat cercul nostru familial cu bucuriile supreme ale acestei 
seri. În chiar această cameră ne-am străduit împreună să găsim calea 
către sferele superioare! Am primit de multe ori pâinea spirituală a 
vieţii aici şi acum ne-am adunat din nou aici pentru a primi acest 
imbold sacru. Cât de fericit sunt! 

Laura a plâns discret; ochii lui Lisias şi ai surorilor sale erau plini 
de lacrimi. Am observat că vizitatorul nu mai putea vorbi cu ușurință 
şi se pare că a avut la dispoziţie doar un scurt interval de timp pentru 
a rămâne alături de noi. Probabil că toţi oamenii din sală au avut 
o impresie asemănătoare, pentru că Judith, punând braţele în jurul 
globului de cristal, a exclamat cu o voce drăgăstoasă: 

- Dragă tată, spune-ne ceea ce vrei să facem. Spune-ne cum 
putem fi de folos inimii tale 
devotate. Richard şi-a privit 
cu dragoste soţia și a spus cu 
voce scăzută: 

- Mama ta va veni în 
curând să mi sc alăture, 
copilul meu. Şi în curând toți 
veţi veni. Ce altceva mi-aş 
mai putea dori pentru a fi 
fericit? Să cerem Maestrului 
să ne binecuvânteze în 
eternitate! 

Am fost cu toții 
emoţionați până la lacrimi. 
Când substanța cenuşie a 
început să se formeze din 
nou, l-am auzit pe Richard 
exclamând cu emoție: 

- Ascultaţi, copiii mei, am să vă rog ceva din adâncul inimii mele. 
Rugaţi-vă Domnului Dumnezeu să nu am niciodată, pe Pământ, o 
viaţă uşoară, astfel încât lumina recunoştinţei şi cea a înțelegerii să 
rămână întotdeauna luminoase în sufletul meu. 

Neaşteptata rugăminte m-a mişcat şi m-a surprins în acelaşi timp. 
Richard şi-a luat rămas bun de la noi toţi, în timp ce perdeaua de ceaţă 
învăluia treptat întregul glob. După câteva minute, globul şi-a revenit 
la aspectul său obișnuit. Ministrul Clarence a încheiat ceremonia cu 
o rugăciune, lăsându-ne pe toţi cu un sentiment indescriptibil de 
fericire. 

Gazda noastră se afla pe platformă, înconjurată de vizitatorii ei, cu 
toţii nerăbdători să-i transmită urările de bine şi să-și ia rămas bun. 
În timp ce mă apropiam de grup să-mi iau la revedere de la prietena 
mea şi să-mi exprim recunoştinţa, cineva m-a atins uşor pe umăr. 
Era Clarence, care mi-a spus: 

- Ascultă, André. Mâine voi merge cu sora noastră Laura în planul 
fizic. Dacă doreşti, ne vei putea însoţi pentru a-ţi vizita familia. 

Am fost imediat dus cu gândul spre casă, dar, în timp ce inima mea 
țopăia de bucurie, mi-am amintit imediat de munca mea la Camere. 
Generosul Ministru, simţindu-mi gândurile, a reluat: 

- Ai un număr suficient de mare de ore de servicii suplimentare. 
Prin urmare, Genesius îți va acorda cu uşurinţă un concediu de o 
săptămână, după primul an de colaborare activă. 

Copleşit de bucurie, i-am mulțumit, plângând şi râzând în acelaşi 
timp la gândul că-mi voi vedea din nou soţia mult iubită și copiii. 


PA 


D 
EEX was E 


ÎNTOARCEREA ACASĂ 


recum un copil ghidat de binefăcătorii lui, am ajuns în 

orașul meu natal cu senzația de nedescris a unui călător 

care se întoarce acasă după o îndelungă absenţă. Peisajul nu 
se modificase vizibil, copacii pe care îi ştiam erau încă acolo, la fel 
şi marea, cerul şi acel miros atât de cunoscut. Plin de emoție şi de 
bucurie, n-am mai observat totuşi expresia nelinişștită şi preocupată 
a Laurei. M-am desprins de micul convoi, care a luat-o inainte. 
Clarence m-a îmbrățișat şi a spus: 

- Ai o săptămână întreagă la dispoziţie. Voi veni să te văd zilnic, 
dacă tot trebuie să mă întorc regulat pentru a mă îngriji de unele 
aranjamente în ceea ce priveşte reîncarnarea Laurei. Dacă doreşti să 
revii în Oraşul Astral, poţi face acest lucru în compania mea. Să ne 
vedem cu bine, André. 

După un ultim rămas bun de la devotata mamă a lui Lisias, m-am 
trezit singur, inhalând adânc parfumul vremurilor trecute. N-am 
pierdut timpul examinând împrejurimile, ci am parcurs repede drumul 
către casa mea. Cu inima bătându-mi puternic, m-am apropiat de 
poarta principală. La fel ca în trecut, vântul susura încet prin părculeţ. 
Azaleele şi trandafirii erau înfloriţi, întâmpinând primăvara. Vizavi de 
uşa din față se înălța grațios palmierul pe care l-am plantat împreună 
cu Zelia, cu ocazia primei noastre aniversări maritale. 

Îmbătat de bucurie, am intrat în casă. Am observat că era mult 
schimbată. Unde era vechiul mobilier din lemn de „jacaranda“!%? 
Dar marele tablou al familiei noastre, în care Zelia cu mine şi copiii 
formam un grup atât de fermecător? Ce se petrecuse? Tulburat şi 
neliniștit, am început să mă clatin de emoție. M-am dus în camera de 
zi, în care am văzut-o pe fiica mea cea mică, acum o veritabilă tânără 
domnişoară. Aproape în acelaşi moment, Zelia a ieşit din dormitorul 
nostru cu un domn care, la prima vedere, părea a fi un medic. 


16) Lemn brazilian de înaltă calitate - n. t. eng. 

Mi-am strigat bucuria cu toată forța plămânilor mei, dar cuvintele 
răsunau în casă nebăgate în seamă. Mi-am înţeles dintr-o dată situaţia 
şi am tăcut dezamăgit. Am îmbrăţişat-o pe Zelia, cu toată tandrețea 
pe care am acumulat-o în atât de mult timp, dar ea părea absolut 
insensibilă la mângâierile mele. Privind extrem de neliniştită, i-a 
cerut ceva domnului, dar nu am înţeles exact ce. Coborându-şi vocea, 
acesta i-a răspuns: 

- Nu voi fi capabil să dau un diagnostic sigur până mâine. 
Pneumonia prezintă complicaţii grave, ca urmare a tensiunii sale 
arteriale. Dr. Ernest va avea nevoie de cea mai bună îngrijire şi de 
repaus total. 

Cine putea fi dr. Ernest? Eram pierdut într-o mare de întrebări, 
până când mi-am auzit soția stăruind pe un ton angoasat: 

- Oh, domnule doctor! Pentru numele lui Dumnezeu, salvaţi-l! 
N-aş mai putea suporta o a doua văduvie! 

Zelia plângea și-și frângea mâinile, arătând că era cu nervii la 
pământ. Un trăsnet nu m-ar fi putut lovi cu o violență mai mare. Un 
alt om îmi luase în stăpânire casa, iar soția mea mă uitase! Casa mea 
nu mai era a mea. Chiar a meritat să aştept atât de mult timp pentru 
a experimenta o asemenea deziluzie? Am fugit în camera mea doar 
pentru o găsi complet schimbată. 

Pe pat se odihnea un bărbat de vârstă mijlocie, aflat în mod evident 
într-o stare precară de sănătate. Trei entităţi întunecate se plimbau 
încoace şi încolo în jurul lui, făcând tot posibilul pentru a-i agrava 
suferinţele. Primul meu instinct a fost de a dispreţui intrusul din toate 
puterile mele, dar nu mai eram acelaşi om. Domnul lisus mă chemase 
Să-i practic învăţătura de iubire fraternă şi iertare. Deşi ştiam că era 
înconjurat de entităţi inferioare, credincioase răului, nu am putut să-l 
ajut imediat. 

M-am aşezat, uluit şi dezamăgit, privind-o pe Zelia care se plimba, 
intrând şi ieşind din cameră de mai multe ori şi mângâind pacientul 
cu acea duioşie iubitoare care îmi aparținuse pe de-a-ntregul. După 
câteva ore de observaţii amare și meditaţie, m-am întors în camera 
de zi, în care cele două fiice ale mele vorbeau aşezate. Urmară noi 
surprize. Cea mare se căsătorise şi ţinea un copil mic în braţe. Dar, ce 
făcea oare fiul meu? Unde putea fi? 

După ce a dat instrucțiunile necesare unei infirmiere în vârstă, 
Zelia, aparent mai calmă, s-a întors către fete. 

— Mamă, am venit să te văd astăzi, a spus cea mai mare, nu numai 
pentru a-i face doctorului Ernest o scurtă vizită, dar şi pentru 

că, întreaga dimineață, gândul la tata nu mi-a părăsit mintea, iar 
inima-mi pare că-i simte prezenţa. Este un sentiment pe care nu-l pot 
defini... 

Nu a putut termina, având ochii plini de lacrimi. Spre marea mea 
surpriză, Zelia i-a răspuns cu autoritate incisivă: 

- Prostii! Asta e ultima picătură! Îngrijorată cum sunt, încă mai 
trebuie să-ţi suport atitudinile stupide. Trebuie să controlezi acest 
sentimentalism de modă veche, copila mea. Am interzis cu stricteţe 
orice referire la tatăl tău în această casă. Nu ştii cât de tare îl supără pe 
Ernest? Am vândut tot ce îmi amintea de trecutul mort, am renovat 
chiar şi peretele. Nu poţi să mă susţii în eforturile mele? 

- De când sora mea s-a implicat în spiritismul acesta blestemat, 
a adăugat fata mai mică, şi-a umplut capul cu prostii. Ce idioțenie! 
Ideea că morţii se întorc este cea mai mare absurditate. 

- Eu nu îmi exprim convingerile religioase, a răspuns ea, încă 
plângând. Este oare o crimă să ne amintim şi să ne fie de dor de tatăl 
nostru? Nu există nicio urmă de dragoste în inimile voastre? Nu aveţi 
sentimente? Dacă tata ar fi fost aici, mamă, fiul său nu s-ar comporta 
atât de nebunește. 

- Prostii, a replicat nervoasă Zelia. Fiecare dintre noi trebuie să-şi 
urmeze soarta dată de Dumnezeu. Andre este mort. Amintiţi-vă că 
v-am rugat să nu mai deplângeţi trecutul iremediabil. 

M-am apropiat de copilul meu înlăcrimat şi i-am şters lacrimile, 
murmurând cuvinte de mângâiere şi încurajare, care au fost edi ha 
subiectiv de către ea sub forma unor ganduri de consolare. Ei bine.. 
lată-mă pus într-o situație PE a 
destul de neașteptată. În sfârșit 
am înţeles de ce prietenii mi- 
au întârziat atât de mult vizita 
la casa mea pământească. 

Tristeţile şi  dezamăgirile 
au urmat rapid în şir. M-am 
simţit ca și cum casa mi-ar fi 
fost prădată de hoți şi ruinată 
de viermi lacomi. Posesiunile, 
poziţiile, afecțiunea, nimic 
nu mai rămăsese, decât inima 
credincioasă a unei fiice. Toți 
anii lungi de suferință și chin în 
regiunile întunecate de dincolo 

de mormânt, chiar agonia 
tulburătoare din primele zile de 
după moarte, nu m-au făcut să 
vărs atâtea lacrimi. Noaptea a 
venit şi a plecat şi o nouă zi m-a 
găsit în aceeaşi stare uimitoare 
pe care nu mi-aş fi imaginat-o 
vreodată. Seara, Clarence a venit 
să mă vadă aşa cum promisese. 
Văzându-mi disperarea, a 
încercat să mă mângâie cu 
cuvinte prietenoase şi înțelepte: É 

- Îţi înțeleg durerea, dar nu pot 
să nu mă bucur pentru această 
oportunitate splendidă. Nu am 
instrucțiuni noi pentru tine, orice 
sfat ar fi acum inoportun. Cu : 
toate acestea, dragul meu prieten, nu pot uita recomandările lui Iisus 
de a-L iubi pe Dumnezeu mai presus de tot şi pe aproapele nostru 
ca pe noi înşine. Această povaţă, când este urmată, face adevărate 
miracole de fericire și înțelegere în vieţile noastre. 

l-am mulțumit cu emoție şi i-am solicitat sprijinul în continuare. 
Clarence a zâmbit şi a plecat. Apoi, confruntându-mă cu realitatea 
amară, absolut singur în acea oră de încercare, am început să meditez 
asupra sensului poruncii din Evanghelie. Treptat, gândurile mele 
s-au liniştit. La urma urmei, de ce să condamn acţiunile Zeliei? Dacă 
eu aș fi fost soţul lăsat singur pe Pământ, aş fi putut oare suporta 
Singurătatea prelungită? Nu mi-aș fi găsit o mie de scuze pentru 
a justifica o a doua căsătorie? Şi de ce să îl urăsc pe sărmanul om 
bolnav? Nu era şi el frate al meu în Casa Domnului? Căminul nostru 
ar fi putut fi într-o stare chiar mai rea dacă Zelia nu i-ar fi acceptat 
sprijinul. 

A trebuit să lupt şi să-mi înving egoismul nemilos. lisus mă 
condusese către noi surse de iluminare şi nu am mai putut acţiona 
ca un simplu om de pe Pământ. Familia mea nu mai era compusă 
doar dintr-o soție şi trei copii, ci era alcătuită din sute de pacienţi 
ai Camerei de Purificare. Se expansionase pentru a include întreaga 
comunitate universală. Abandonându-mă până la urmă acestui nou 
mod de a gândi, am simţit că dragostea adevărată începea să curgă 
din rănile care fuseseră generate în inima mea. 

Capitolul 50 
UN CETĂȚEAN AL ORAȘULUI ASTRAL 


doua seară, m-am simţit cumplit de obosit. Am început 

să realizez valoarea hrănirii spirituale prin dragoste şi 

înţelegere reciprocă. În Oraşul Astral puteam rezista câteva 
zile de muncă activă fără hrană obişnuită. Prezenţa prietenilor noştri 
dragi, afecțiunea lor, absorbţia elementelor pure prin aer şi apă erau 
suficiente pentru a mă reîmprospăta. Cu toate acestea, aici, în casa 
mea pământească, nu era decât un câmp de luptă unde cei dragi 
încetaseră să-mi mai fie prieteni. 

M-am gândit la cuvintele inspiratoare ale lui Clarence și acestea 
mi-au adus întrucâtva pace şi alinare în inimă. Pentru prima dată am 
început să înţeleg nevoile umane. Nu am fost custodele Zelici, doar 
fratele şi prietenul ei. De asemenea, nu am fost stăpânul copiilor mei, 
ci doar însoţitorul lor pe drumul către iluminarea spirituală. 

Mi-am amintit că Laura mi-a spus că noi toți ar trebui să acţionăm 
la fel ca albinele, care se apropie de florile vieţii - amintiri ale sufletelor 
nobile pe care le-am întâlnit de-a lungul drumului - şi extrag din fiecare 
o esenţă a exemplelor bune, pentru a obţine mierea înțelepciunii. 

Am hotărât să urmez sfatul ei şi am început prin a-mi aminti 
de mama mea, care se sacrificase revenind pe Pământ pentru a 
adopta acele femei nefericite ca preaiubite fiice. Exemple similare 
edificatoare abundă în Oraşul Astral. Ministrul Veneranda a lucrat 
timp de secole pentru binele grupului spiritual strâns legat de ea. 
Narcisa a lucrat la Camere pentru a obţine sprijinul spiritual în 
vederea unei întoarceri în lumea fizică pentru a-i ajuta pe cei dragi. 
Hilda învinsese balaurul geloziei inferioare. Şi ce pot spune despre 
nenumăratele gesturi fraterne pe care le primisem de la prietenii mei 
din colonie? Clarence m-a primit cu devotamentul unui tată, mama 
lui Lisias m-a primit ca pe un fiu, iar Tobias m-a numit fratele său. 
Fiecare din noii mei prieteni mi-a oferit câte ceva util care să mă 
ajute să-mi construiesc o nouă atitudine mentală. 

Am încercat să mă detaşez de aparenta nerecunoştinţă pe care am 
găsit-o în vechea mea casă. Cu dragostea divină înainte de toate, am 
pus nevoile semenilor mei deasupra sentimentelor mele personale. 
Deşi extrem de obosit, am intrat în camera omului bolnav, a cărui 
stare se înrăutățea cu fiecare clipă. Zelia stătea în picioare lângă pat, 
ținându-i capul în braţe. Cu lacrimi în ochi, se tânguia: 

- Ernest, Ernest, ai milă de mine. Nu mă lăsa, dragul meu. Ce o să 
se petreacă cu mine dacă vei muri? 

Omul bolnav i-a mângâiat mâinile şi a reuşit să-i răspundă cu 
intensă afecțiune, în ciuda dispneei puternice de care suferea. M-am 
rugat la Dumnezeu să-mi acorde forţa necesară pentru a fi ințelegător 
şi pentru a privi acest cuplu ca pe fratele şi sora mea. Am putut constata 
că Zelia şi Ernest se iubesc profund unul pe celălalt, iar dacă doream 
să fiu fratele lor cu adevărat, trebuia bineînţeles să fac tot ce-mi stătea 
în puteri pentru a-i ajuta. M-am pus pe lucru. Am început prin a 
încerca să luminez entitățile ignorante care păstrau o legătură strânsă 
cu pacientul. Dificultăţile erau enorme şi mă simţeam extenuat. 

În acest caz de urgenţă, mi-am amintit că Tobias îmi spusese odată 
că nu toţi locuitorii Oraşului Astral aveau nevoie de un aerobuz pentru 
transport - cei mai evoluaţi puteau folosi zborul drept mijloc mult 
mai convenabil. Ei mai puteau comunica telepatic pe distanţe lungi, 
utilizând limbajul gândului. Cei care sunt acordaţi rezonant folosesc 
procesul de comunicare mentală la voinţă, indiferent de distanță. 

Îmi aduceam aminte de cât de util ar fi fost ajutorul Narcisei 
acum, şi m-am decis să încerc. M-am concentrat şi, în vibraţiile unei 
rugi fierbinţi către Dumnezeu, m-am adresat Narcisei, cerându-i 
ajutorul. I-am spus mental despre experiența mea dureroasă şi 
marea mea dorinţă de a ajuta şi am rugat-o urgent să fie cu mine. 
Apoi, miracolul s-a petrecut. După vreo douăzeci de minute, în timp 
ce eram încă focalizat în rugăciune, am simţit o atingere ușoară pe 
umăr. Era Narcisa, care răspunsese chemării mele. 

- Am auzit apelul tău, dragul meu prieten, a spus ea zâmbind, şi 
iată-mă. 

Nu aș fi putut fi mai fericit. 

Devotata asistentă a privit în jur şi a înţeles imediat gravitatea situației. 

- Nu avem timp de pierdut, a spus ea. 

A început imediat să-i facă pacientului pase de revigorare, 
ridicând o barieră între el și entităţile întunecate, care au dispărut ca 
prin farmec. Apoi s-a întors spre mine şi mi-a spus ferm: 

- Trebuie să recurgem la Natură. 

Am urmat-o cu promptitudine. 
Simţindu-mi curiozitatea, a explicat: 

- Omul nu este singurul care 
primeşte şi emite fluide. Întreaga 
Natură face același lucru. În cazul 
pacientului nostru, avem nevoie de 
copaci. Ne vor fi de mare ajutor. 

Gândindu-mă la această nouă 
lecţie, am urmat-o în tăcere. După ce 
am ajuns într-un loc plin de copaci 
enormi, Narcisa a strigat către cineva, 
folosind nişte cuvinte pe care nu le 
înțelegeam. În câteva momente, opt 
entități spirituale au răspuns. Spre 
marea mea surpriză, am văzut că 
Narcisa le întreba dacă există arbori 
de mango și eucalipt prin apropiere. 
După ce a primit informaţiile necesare de la prietenii ei, care îmi 
erau necunoscuţi, Narcisa s-a întors către mine şi mi-a explicat: 

- Fraţii care tocmai au venit în ajutorul nostru sunt lucrători 
obișnuiți în regnul vegetal, a spus Narcisa. 

Văzându-mi mirarea, a continuat: 

- Vezi tu, nu există nimic inutil în casa Tatălui nostru Ceresc. Ori 
de câte ori cineva are nevoie de instrucţiuni, vor exista şi cei dispuşi 
să i le dea. Ori de câte ori apare o dificultate, Providența intervine. 
Nefericit în această Creaţie Divină este numai spiritul risipitor care 
se condamnă la abisurile răului. 

Folosind emanaţiile arborilor de eucalipt şi de mango, Narcisa 
a compus rapid o anumită substanţă, pe care i-am administrat-o 
pacientului prin respiraţia acestuia şi prin absorbţie prin piele. Ernest 
şi-a revenit vizibil. În dimineața următoare, devreme, medicul a 
observat, extrem de surprins: 

- Ce reacţie extraordinară! Un adevărat miracol al Naturii! 

Zeliaerafericitășicasaera din nouplinădeviaţă. Înceeacemăprivește, 
am simţit o mare bucurie în inimă. Am fost revigorat cu sentimente de 
curaj profund şi de speranţe minunate. Am recunoscut că, adânc în ființa 
mea, lanţurile puternice ale inferiorităţii se rupseseră pentru totdeauna, 
luându-le locul adevărata dragoste frățească, precum şi o dorință 
sinceră de a servi. 

În aceeași zi am urmat-o pe Narcisa înapoi în Oraşul Astral. 

Pentru prima dată, am încercat să zbor. Într-o clipă am parcurs 
distanțe foarte mari. Lumina fericirii mi-a crescut în suflet. I-am 
relatat generoasei asistente cât de uşor mă simţeam, iar ea a explicat: 

- În Orașul Astral, un număr mare dintre prietenii noștri s-ar 
putea debarasa cu uşurinţă de aerobuz şi s-ar putea deplasa singuri 
în zona gamei noastre de frecvenţe. Însă deoarece majoritatea nu au 
dobândit încă această facultate, trebuie să ne abținem de la utilizarea 
ei în locurile publice. Cu toate acestea, nimic nu ne împiedică să o 
utilizăm în afara oraşului, atunci când este necesar să parcurgem 
distanţe lungi şi să economisim timp. 

O înţelegere superioară şi o bucurie înnoită mi-au îmbogăţit 
spiritul. Instruit de Narcisa, am făcut drumuri între casa pământească 
şi orașul spiritual fără nicio dificultate majoră. Am putut astfel să 
intensific tratamentul lui Ernest, care s-a însănătoșit rapid. Clarence 
m-a vizitat în fiecare zi şi s-a arătat satisfăcut de munca mea. 

La sfârşitul săptămânii, primul meu concediu de la Camerele 
de Purificare luase sfârşit. Ernest s-a însănătoșit definitiv, iar cei 
doi, pe care îi iubeam acum ca pe fratele şi sora mea, erau iarăşi 
fericiţi. Venise acum timpul să revin la îndatoririle mele. În lumina 
pașnică a unui apus de soare superb, am plecat către Orașul Astral 
total transformat. În cele şapte scurte zile învățase lecţii practice 
preţioase cu privire la înţelegere şi dragoste frățească. Frumusețea 
sublimă a serii mi-a umplut mintea cu gânduri elevate. 

Cât de măreaţă este Providența Divină! mi-am spus. Cât de înţelept 
plănuieşte Cel Atotputernic munca pe care o facem și situaţiile de 
viaţă cu care ne confruntăm. Cu ce dragoste are El grijă de Creaţia Sa! 

Deodată, ceva mi-a întrerupt meditaţia. Peste 200 de colegi veneau 
în direcția mea. M-au întâmpinat cu bucurie, oferindu-mi un bun- 
venit generos. Erau de față Lisias, Lascinia, Narcisa, Silveira, Tobias, 
Salustius şi mulţi lucrători din alte Camere. 

Luat prin surprindere, mă pierdusem şi nu știam ce să fac. A 
apărut apoi Ministrul Clarence, care a declarat, luându-mă de mână: 

- André, până acum ai fost elevul meu în acest oraş. Astăzi, în 
numele Guvernatorului, te declar cetăţean al Oraşului Astral! 

De ce atâta mărinimie când triumful meu era atât. de mic? Nu 
mi-am putut reține lacrimile de emoție care mi-au înăbușit glasul. 
Gândindu-mă la înţelepciunea Milostivirii Divine, m-am aruncat în 
braţele paterne ale lui Clarence, plângând de bucurie şi de recunoştinţă. 

În această carte ne este prezentată o lume 
spirituală, superioară celei fizice, care îi oferă 
sufletului ce ajunge acolo, după părăsirea 
trupului prin aşa-zisa moarte, o perspectivă 
mai vastă asupra legilor divine ale Universului, 
posibilitatea înţelegerii mai profunde a vieţii şi 
şansa asumării conştiente a lecţiilor spirituale, 
În această dimensiune subtilă, fiecare ființă se 
confruntă cu propriile sale încercări și are de 
depășit anumite obstacole de natură 
interioară, prejudecăţi și concepţii eronate, pe 
care le-a hrănit și le-a cultivat, datorită 
ignoranței, pe când era încarnată în lumea 
fizică. Evoluţia interioară este marcată de 
purificarea profundă a propriei fiinţe, fiind 
singura de natură să-i asigure sufletului o 
existenţă fericită în lumea de dincolo, în care să 
predomine înţelegerea, altruismul și iubirea. În 
lumea spirituală, sufletul se arată așa cum este 
el în realitate, neputând să se mai ascundă în 
spatele unor măști iluzorii. 

Cititorii vor descoperi impactul profund al 
învățăturilor spirituale asupra conștiinței 
fiinţelor din această lume astrală. Ni se 
confirmă astfel faptul că spiritualitatea este 
aceeași pretutindeni și că adevărurile esenţiale 
afirmate dintotdeauna de tradiţiile spirituale 
ale omenirii sunt valabile în eternitate. 
Conjuncturile spaţio-temporale, oricât de 
diverse, nu sunt de natură să știrbească sau să 
diminueze în vreun fel valoarea perenă a 
acestor adevăruri. 

Fiorul profund de autenticitate și coerenţa 
deplină a faptelor prezentate în paginile cărții 
sunt indicii în plus că povestirea reprezintă 
oglindirea fidelă a unor realităţi — uneori 
cutremurătoare — din lumile subtile astrale, și 
nicidecum o simplă ficţiune. 

